
فضل (لرعوة 


أعوذ بالله السميع العليم من الشيطان الرجيم» بسم الله الرحمن الرحيم 

إن شاء الله النهاردة يا جماعة هنتكلم على فضل الدعوة إلى الله -سبحانه وتعالى-, ومعنى الدعوة إلى الله -سبحانه وتعالى-. 

بداية لا بخفى أن الدعوة شرف عظيم, وقيمة من القيم العظمى في هذا الدين, يعني صراع الحق والباطل صراع مستمر دائم, الله -سبحانه 
وتعالى- خلق الإنسان وعلم الإنسان البيان» خلق الإنسان وعلمه البيان» علمه كيف يبين ما بداخله. يعني من الحاجات السيئة إنك تتعامل 
مع شخصية لا تبين ما بداخلهاء مانتاش عارف توصل هو زعلان هو فرحان هو مبسوط هو متضايق» هو عايز إيه. هو مش عايز إيه» مش 
عارف» أفهم لوحدك. يعني إيه أفهم لوحدي؟ ما أنا مش فاهم. 

فربنا -سبحانه وتعالى- علم الإنسان البيان, أول البشر آدم -عليه السلام-, خلق الله آدم بيده يبقى هل الأصل كان في هذه الأرض كان 
الإسلام ولا كان الكفر؟ الأصل في هذه الأرض كان الإسلام. 

أول من خلق الله -سبحانه وتعالى- من البشر كان آدم -عليه السلام-. وسيدنا آدم كان ني» فهنا أصل الإنسان كان على الإسلام» أصل 
الإنسان كان على التوحيد» أصل الإنسان كان على معرفة الله -سبحانه وتعالى-» وتعظيم الله -سبحانه وتعالى-» ثم بعد ذلك تناسل آدم 
وحواء وخرجت ذرية آدم وحواء» وبدأ يحصل الصراع على الحق والباطل» والشياطين اجتالتهم عن دينهم وبدأت تغير معالم الدين» وبدأت 
تغير أفكار الناس وتصورات الناس وعقائد الناس ومعاملات الناس, وبدأت تلعب على نفوس الناس على الحسد والحقد والكبر والكذب 
وأمراض القلوب» وبدأت تدخل شهوات وبعد كده تدخل شبهات» فبدأ الإنسان يتغير عن مساره الطبيعي وبدأ الإنسان ينحرف عن الهدف 
الذي لأجله خلق. الله -سبحانه وتعالى- خلق الإنسان لكي يعبده -سبحانه وتعالى - على إرادة» يعني ربنا -سبحانه وتعالى- أراد إن الإنسان 
يعبد ربنا -سبحانه وتعالى- وهو حر يختار ما يشاء. 

فجعل الله -سبحانه وتعالى- للإنسان إرادة حرة "إن هَدَيْئَاهُ السّبِيلَ إِمّا شَاكرًا وما كفو" > هو کل إنسان هو حر في اختیاره» فلما 
بدأ بحصل نوع من أنواع اندثار الحق» بعث -سبحانه وتعالى- نبي وراء ني» كما قال النبي -صلى الله عليه وسلم-: بعث الله مائة وأربع 
وعشرين ألف ني» مية أربعة وعشرين ألف ني بعثهم الله -سبحانه وتعالى - دعاة إلى هذه الكرة الأرضية؛ إلى هذه الأرض. 

ربنا -سبحانه وتعالى- قص علينا في كتابه الكريم بضعًا وعشرين نبي في القرآن الكريم؛ معظمهم كانوا أنبياء الشرق الأوسطء يعني تقريبًا كل 
الأنبياء اللي ربنا -سبحانه وتعالى- ذكرهم في كتابه الكريم من ٠١١‏ ألف نبي تقريبًا ستة وعشرين نبي غالبهم بعنوا في الشرق الأوسط في 

الجزء الموجود فيه العرب» اللي هو الشام وجزيرة العرب ومصر واليمن» هذه المنطقة هي التي ذكر فيها الأنبياء الذين ذكرهم الله -سبحانه 
وتعالى- في القرآن» بعثوا في هذا المكان؛ سيدنا داود وسليمان في الشام وسيدنا عيسى في الشام وسيدنا موسى في مصر وسيدنا محمد في 
جزيرة العرب» سيدنا إماعيل في جزيرة العرب» سيدنا إبراهيم في العراق» سيدنا إسحاق ويعقوب في الشام ومصرء يعني تقريبًا كل الأنبياء 
الذين ذكرهم الله -سبحانه وتعالى - ذكرهم في هذه المنطقة. 


4 ألف نبي بعنهم الله -سبحانه وتعالى- في كتابه الكريم إلى هذه البشريةء إلى هذه البسيطة, ليهدي الناس إلى الحق في صراع الحق والباطل 
الصراع المستمر, كل ما الناس تبعد عن ربنا -سبحانه وتعالى- وتبدأ الناس تنحرف عن طريق الله -سبحانه وتعالى- وتبدأ أفكارها تتغير 
وتصوراتها تتغير وعقليتها تتغير وكل حاجة تتغير بعيدًا عن شرع الله -سبحانه وتعالى-» ربنا -سبحانه وتعالى- يرحم البشر فيبعث لهم نبي 
يعيد هم أمر الدينء ويعلمهم ويبين لحم الحق من الباطل؛ فيؤمن مع هذا البي مجموعة ويحارب هذا البي مجموعة ويحصل صراع مرة أخرى, 
وهذا الصراع صراع مستمر إلى يوم القيامة, حتى كانت آخر بعثة؛ بعثة البي -صلى الله عليه وسلم-. 

كل نبي يا جماعة كان مسئول إن هو يدعو قومه بنفسه. يعني سيدنا إبراهيم كان بيدعو قومه بنفسه» سيدنا عيسى كان بيدعو قومه بنفسه, 
سيدنا موسى كان بيدعو قومه بنفسه» فكانت الدعوة مسئولية الأنبياء لأن هو كل ني كان مسئول إن هو يدعو الناس؛ ربنا -سبحانه وتعالى- 
بينزل عليه الوحي عشان يعلمه حتى يدعو الناس هو بنفسه يدعو الناس إلى الله -سبحانه وتعالى-. 

ولما مرت الأيام وكانت هناك الرسالة الخاتمة هذا القرآن العظيم وهذا الكتاب الجليل الذي بين يديناء الله -سبحانه وتعالى- يعني آذن في أن 
يرسل أفضل رسول بأفضل كتاب» اللي هو النبي محمد -صلى الله عليه وسلم- بالقرآن الكريم, وميزة هذا الكتاب عن غيره أنه خطاب بداية 
للعالمين» يعني كل نبي بعث للناس خاصة لكن هذا القرآن خطاب للعاملين, يعني إيه العالمين؟ يعني كل من عاش على وجه الأرض من الإنس 
والجن» يعني هو القرآن خطاب للجن؟ آه خطاب للجن, خطاب للإنس؟ آه خطاب للإنس. طب ده كان في زمان النبي -صلى الله عليه 
وسلم-؟ لا في كل زمان وکل مکان» طب ازاي هيكون في كل زمان وكل مكان والنبي -عليه الصلاة والسلام- هيعيش فترة محددة؟ لذلك 
كانت هذه الوظيفة العظيمة التي أذن الله -سبحانه وتعالى- لهذه الأمة بما وفضل الله -سبحانه وتعالى- با هذه الأمة: 'كُنْثُمْ خَيْرَ أَمَة 
أرجت لِلئَّاسٍ نمرون بالْمَْرُوفٍ وَتَنْهَْنَ عَنِ الْمُنگر" 

وظيفة الأمر بالمعروف والنهي عن المنكر, وظيفة الدعوة إلى الله -سبحانه وتعالى-» وظيفة البيان» وظيفة التعليم. 

خلينا نقول النهاردة لو جينا نعرف الدعوة إلى الله -سبحانه وتعالى- بآية قرآنية واضحة قال تعالى: "هُوَ الَّذِي بَعَتَ في المي رسو مَنْهُْ 
هنا ربنا -سبحانه وتعالى- ذكر من وظائف النبي -صلى الله عليه وسلم- وذكر وظيفة البي -صلى الله عليه وسلم- واضحة جلية قال: 
"هو الذي بَعَثَ في الْأُمَينَ رسو مَنْهُمْ يَْلُو عَلَيْهِمْ آياته" تلاوة القرآن على الناس هذا من أعظم الدعوة إلى الله -سبحانه وتعالى-, إن 
واحد يكون بيقرأ القرآن على الناس» ده بيبلغ الناس» يبلغهم يعني ايه؟ يعني هو بيتلو الآيات فقط, سؤال: هو القرآن للعالمين ولا القرآن لنا 
احنا كمسلمين نفهمه احنا ونعيشه احنا وبعد كده بعد ما نفهمه ونعيش لأن احنا مؤمنين بیه» نبدأ نشرحه للناس؟ يعني فيه ناس كتير مثا لها 
صاحبتها ملحدة لها صاحبتها عندها شبهات ها صاحبتها النصرانية؛ له واحد زميله مش مؤمن بإله خالص» ها بييجي يكلمه تقول له كلمة 
بالقرآن يقول لك: لأ لأ هو أصلًا مش مؤمن بالقرآن» ما ينفعش أكلمه بالقرآن. أومال هتكلمه بإيه؟ يقول لك أنا لأ أنا هكلمه بالعقل 
عشان أوصله لنقطة إن هو يفهم لا لا. هنا خطأ؛ يا جماعة ربنا -سبحانه وتعالى- بعث النبي -صلى الله عليه وسلم-, وخاطب النبي - 
صلى الله عليه وسلم- بالقرآن, وخاطب كفار قريش بالقرآن» وخاطب العالمين بالقرآن, هنا من الحاجات المهمة أن المنطلق هو القرآن, أن 
الغو اللا بَعَتَ في الأمَيِنَ رَسُولَا مَنْهُمْ"' يعني النبي -عليه الصلاة والسلام- كان منهم, كلمة منهم دي فكرقا إيه؟ فكرتا إن هم "يَعْرفُونَه 


سلسلة "فقه الدعوة" 





شبكة الطربق إلى الله way2allah.com‏ 





كُمَا يَعْرِفُونَ أَبْتَاءَهُمْ" ؛ إن هم عارفينه وعارفين نسبه وعارفين أصله وعارفين فصله وعارفين أخلاقه وعارفين معاملته» فبالتالي لما 

بيجي يقول لهم كلام هم بالنسبة هم مش هيقولوا ده واحد غریب واحد بيقول كلام ما نعرفوش» ده هم عارفينه كويس جدَاء فهنا ده ادعى 

في الصدق إن هم لما يقول كلام وهم عارفين صدقه قبل ذلك يبدأوا يصدقوه. وهم عارفين أخلاقه قبل ذلك يبدأوا يفكروا هو إيه اللي حصل 

طارئ على هذا الرجل؟ إيه اللي خلاه يتغير هذا التغيير؟ فيبدأوا يفهموا أن هناك تغيير حقيقي وأن هناك شيء حقيقي آمن به النبي -صلى 

لله عليه وسلم- كما قال الله -سبحانه وتعالى-: "آمَنَ الرَسُولُ با انز لَه من رَبَهِ وَالْمُؤْمُونَ كل آمَن بالله وملانگته ونه وسلو" 
> فكان أول من آمن هو النبي -صلى الله عليه وسلم-. 


يبقى يا جماعة من معان الدعوة رقم واحد اکتبوا كده واحد: يتلو عليهم آياته يتلو عليهم آياته يتلو عليهم آياته, يعني النبي -صلى الله عليه 
وسلم- يتلو القرآن على الناس هل ده من الدعوة؟ هل ده من وظائف الدعوة؟ آه دي من وظائف الدعوة التي كادت أن تندثرء إن واحد 
يتلو القرآن على الناس» إن واحد يُسمع الناس آيات الله -سبحانه وتعالی-» بس كده من غير ما يفسر من غير ما يوضح من غير ما يبين 
من غير ما يقعد يحكي قصص من غير ما يقول أمثلة قبل وأمثلة بعد؟ لا فقط يَنْلُو عَلَيْهِمْ آياته هذه وسيلة الدعوة الرئيسيةء واحد يبلغ 
الناس الآيات القرآنية» الناس دي مين؟ الناس دي: العالمين» الناس دي كل حد في العامء الناس دي فقير وغني وكبير وصغير وعالم وجاهل» 
وصاحب حسب ونسب وصاحب منصب في امجتمع وواحد ملوش أي منصب ولا له أي قيمة عند كثير من الناس» وواحد عبد وواحد حر 
لو عَلَيْهِمْ آیاته يتلو على الجميع آياته. 

وَيُرَكْيِهِمْ هي النقطة الثانية من معان الدعوة إلى الله -سبحانه وتعالى- معان التركية. معان التركية يعني ايه؟ يعني واحد مهتم بتركية الناس» 
وتركية دي لفظ شرعي يا جماعة مهم جدًا 'قذ أَفْلَحَ مَنْ تَرْكّى* وَذگرَ اسم رَه فَصَلّى' > 'قذ أَفْلَحَ مَنْ رَكَاهَا * وَقَدْ حاب مَنْ 
دسا" > "لذ من أَمْوَاهِمْ صَدَقَةَ تطَهَرْهُمْ وَترَكيهمْ يجنا" ٠‏ "قل لَلَمُؤْمِينَ يَعْضُوا من أَبْصَارِهِمْ ويَحْمَظُوا فُرُوجَهُمْ. ذلك 


أَزكئ 


ربنا -سبحانه وتعالى- ذكر التزكية وذكر معنى التركية؛ التزكية في العبادات والتزكية في "قذ أَْلَحَ مَنْ تَرَكّى" وَذكرَ اسْمَ رَه فَصَلّى". التركية 
في الذكر» التزكية في الصلاة, التركية بالزكاةء التركية بالصدقة والإنفاق» التركية بغض البصر» فيه معان كتير للتركية ممكن نبقى نتكلم مرة عن 
التركية لكنها أيضًا وظيفة من وظائف الأنبياءء التزكية غير التربية؛ التربية معنى من المعاني أشل» يعني التربية معنى أن أنت بتربي شيء يعني 
بتكبره على شيء ودي نقطة أساسية أيضًا من النقاط المهمة جدًا في تناول موضوع الدعوة إلى الله -سبحانه وتعالى- أن يا جماعة التربية مش 
مسألة رد فعلية» مش مسألة إصلاحية لأخطاء الآخرين إنما مسألة إيجابية قيميةء يعني فيه فرق إن أنا بربي عن طريق إن أنا لما ألاقي الولد 
بيكذب أقول له ما تكذبش أو لا ألاقيه ما بيصليش أقول له صلي أو ها ألاقيه بيعمل حاجة غلط أصلحها له» ده نوع من أنواع التربية 
بالنقد تربية بإصلاح الأخطاء, لكن هناك معنى أعلى من هذا مسألة غرس القيمة نفسهاء وده من الحاجات الأساسية الأصيلة التي جاء يما 
الشرع الذي بُعث با النبي -صلى الله عليه وسلم-, إن كان فيه قيمة بتظهر كده اسمها قيمة الصدق, فيه قيمة بتظهر كده اسمها قيمة 
الإنفاق, فيه قيمة بتظهر كده اسممها قيمة الإيثار» فيه معنى من المعانى مهم أصيل ربنا -سبحانه وتعالى- ذكره امه الشجاعة, إن فيه قيمة 
مها قيمة الحق» فيه قيمة اسمها قيمة العدل, ده بُيغرس في الئاس ويفضل الناس تكبر عليه وتربى عليه. فيه قيمة اسمها قيمة الاجتماع؛ إن 
فيه قيمة اسمها قيمة الكبر ينبغي أن يُحَذَّر الناس منهاء فيه قيمة اسمها قيمة الكذب» قيمة الغضبء فيه قيم إن احنا بنغرس قيم عند الناس» 
ده يزكيهم يعني إيه يزكيهم؟ يعني يري ينمي الخير في داخلهم ويجعل هذا الخير متنامي ومتكاثر. 

التربية معنى أعلى شوية من التركية, التزكية يعني لها جال لكن التربية أشمل لأن التربية ها مجالات كثيرة جدًا. 

يبقى من معان الدعوة إلى الله -سبحانه وتعالى - معنى رقم واحد: يَثْلُو عَلَيْهِمْ آياته اللي هو تبليغ الدين» فقط دون أن يفسر دون أن يشرح 
دون أن يبين دون أن يفسر للناس المقصود, هو فقط أن هو يبلغ عارفين أن فيه جماعة اسمها جماعة التبليغ دول يبلغوا الناس الدين» فقط 
هو بيمشي كده يكلم الناس عن ربنا ويقول للناس المفروض إن أنتم مثِلًا تصلوا بس کده» فيه واحد بقى وظيفته إن هو هيتكلم عن فضل 
الصلاة وأهمية الصلاة ويحبب الناس في الصلاة ويقول للناس الأثر الدنيوي للصلاة وأثر البركة في الصلاة ويحذر الناس من عقوبة ترك الصلاة 
ده معنى تان ده معنى الوعظ. تناول الأشياء المتقابلة تناول الجنة والنار تناول الخير والشر تناول الأبيض والأسود تناول الثواب والعقاب ده 
امه الوعظ؛ والوعظ ده من وظائف الدعوة هنيجي له حالا. 

يبقى يا جماعة من وظائف الدعوة أو من معان الدعوة؛ تلاوة الآيات, من معاني الدعوة؛ التركية والتربية على الخير» من معان الدعوة؛ 
وَيُعَلَمُهُمُ يعني لو واحد جلس يعلم الناس فقه الصلاةء لو واحد جلس يعلم الناس معنى الزكاة وفقه الزكاةء لو واحد جلس يعلم النساء فقه 
الحيض والنساء, واحد جلس يعلم الرجال فقه التجارات والبيوع» هل ده من الدعوة إلى الله -سبحانه وتعالى-؟ آه ده من الدعوة إلى الله - 


سبحانه وتعالى -. 
إن يا جماعة ده معنى ثالث؛ وَيُعَلَمُهُمُ اللكتاب إن هو يعلمهم أحكام الكتاب» يعلمهم قيم الكتاب, يعلمهم الحدود الشرعية, يعلمهم الأوامر 
الشرعية. 


يبقى من معان الدعوة؛ البلاغ» من معان الدعوة؛ التركية والتربية» من معان الدعوة؛ التعليم التعليم دي مسألة مهمة جدًا ومجالس النبي - 
عليه الصلاة والسلام- في التعليم مجالس واضحة, وكان تعليم النبي -عليه الصلاة والسلام- تعليم خطير تعليم أسلوبه جميل. البي -عليه 
الصلاة والسلام- كان يعلم الناس بالتلقين والعمل يعني كان بيعلمهم وكان يعلمهم عملي؛ "كنا نحفظ القرآن عشرًا عشراء وكنا لا نجاوزها 
حت نعمل بماء فتعلمنا العلم والعمل معا" يعني كانوا بياخدوا العلم مُطبق؛ بياخدوا العلم ويطبقوه في الواقع» ياخدوا العلم وينزلوا يعيشوا به. 
وكانت الآيات بتنزل هم ياخدوا الآية ويعيشوا بماء فده من الحاجات المهمة جدًا إن ده من معان الدعوة إلى الله -سبحانه وتعالى-. 


"وَيُعَلَمُهُمْ الكتاب وَالَْكْمَةَ" الحكمة هنا طريقة التنفيذ؛ سنة النبي -صلى الله عليه وسلم-. إن ربنا -سبحانه وتعالى- علم البي -صلى الله 
عليه وسلم-» الحكمة يا جماعة في اللغة هي فعل أفضل الأشياء بأفضل العلوم في أفضل وقت على أفضل وجه. يعني فيه واحد عنده حكمة 
في الدعوة إلى الله -سبحانه وتعالى- وفيه واحد ما عندوش حكمة في الدعوة إلى الله -سبحانه وتعالى-» حكمة في الدعوة أنه بيختار وقت 
كويسء بيعرف يكلم الناس امتى» بيعرف يكلم الناس يقول لهم إيه, بيعرف يكلم كل واحد با يناسبه» بيكلم الراغب بالطريقة اللي هو ينفع 
إن هو يكلمه بيهاء ويكلم المعرض بالطريقة اللي ينفع يكلمه بيهاء مش هينفع خطاب الكبير زي الصغيرء ولا خطاب العامي زي الجاهلء 
ولا خطاب المتعلم زي اللي ما بيعرفش يقرأ. ولا خطاب الإنسان اللي عنده شبهات» زي خطاب الإنسان اللي مسلم وجاي منقاد, ولا 
خطاب الإنسان اللي إبمانه عالي زي خطاب الإنسان اللي إيمانه على شفا حفرة, يعني هو عنده حكمة بيختار الوقت المناسب والكلام 
المناسب واللفظ المناسب واللبس المناسب اللي يقابل به الناس ويعرف هو بيقول إيه فين ين» مش كله بيتقال قدام أي حد ومش كل حاجة 
بتتقال قدام أي حاجة هنا وَيُعَلَمُهُمُ الكتاب وَاَْكْمَة. 


إن هنا من معان الدعوة الحكمة فى الدعوة إن ربنا -سبحانه وتعالى- لا أمر النى -صلى الله عليه وسلم- بالدعوة قال: "اذ إل سب 

من معان الدعو ي الدعوة إن ر و مر الب و عو غ إلى سبي 
رَبَكَ بِالَْكْمَة وَالْمَوْعِظَة الحسَنَةِ" > قال له وأنت بتدعو إلى الله أنت عندك القيم الشرعية هتدعوهم إلى إليه؟ هتدعوهم للوحي 
هتدعوهم إلى كلام الله هتدعوهم إلى أوامر الله -سبحانه وتعالى-. وتطبيق النبي -صلى الله عليه وسلم- هذا الكلام» طيب لكن ربنا - 

سبحانه وتعالى- أمر النبي -صلى الله عليه وسلم- إنه يستعمل في الدعوة؛ الحكمة والموعظة الحسنة. الحكمة ده اللي هو إنك أنت النبي - 
عليه الصلاة والسلام- أرفق الخلق وأعلم الخلق بالله وأكثر الناس عذرًا للناس, أكتر واحد بيعذر الناس وأكتر واحد بيرحم الناس وأكتر واحد 
حريص على الناس» يعني عارف هو ربنا -سبحانه وتعالى- يضمد جراح النبي -صلى الله عليه وسلم- ويقول: 'فَلَعَلّكَ بَاخِعْ نَفْسَكَ عَلَى 
آثَارهم م إن يُؤْمِئُوا ذا الحديث أَسَفًا" > لإن ربنا بيقول للبي -عليه الصلاة والسلام- أنت هتموت من كتر الحرص على الناس 
وعلى توصيل الهداية للناس. 


فمن معان الدعوة معنى البلاغ, رقم واحد: تلاوة القرآن وتلاوة الآيات على الناس» من معان الدعوة؛ التركية, من معان الدعوة؛ التعليم. 
ومن الأخطاء يا جماعة إننا نفصل بين هذه الأشياء وبعضها البعض على سبيل التناقضء يعني تلاقي مثلًا اللي بيعرف يعلم يبص للراجل اللي 
بيدعو إلى الله اللي هو بيبلغ الناس الآيات أو بيتلو الآيات على الناس إن ده يقول لك يا عم ده واحد ما بيفهمش حاجة هو ده يبجي إيه 
في اللي احنا بنعمله» واللي بينزل يكلم الناس يبص للراجل اللي بيعلم يقول لك يا عم ده فاهم حاجة ده واحد قاعد في المكتبة ما يعرفش 
أي حاجة عن أي حاجة ولا يعرف الناس عايشة ازاي احنا بنتعب واحنا بنبدل واللي عايش في التربية والتركية -خلينا نستعمل مصطلح 
التركية أفضل لإن مصطلح التربية يعني يتناول كل هذا؛ يتناول الدعوةء يتناول التبليغ ويتناول التعليم لإن تربية طالب العلم تختلف عن تربية 
اللي بيشتغل في تلاوة الآيات» تختلف عن تربية اللي بيشتغل في الوعظ, كل ده امه يعني التربية لفظ كبير شوية لكن خلينا نستعمل مصطلح 
الآيات "يدلو عَلَيْهِمْ آياته وَيرَكْيِهمْ وَيُعَلَمُهُمْ الكتاب وَالَْكُمَة". 

من الأخطاء إن احنا نفاصل بين هذه الأشياء أو نجعل هذه الأشياء كأنها متعارضة مع بعضها البعض. إنما هي أحيانً مراحل وأحياناً متداخلة 
أن إنسان بيحتاج إلى وعظ وبيحتاج إلى إنه يسمع الآيات وبيحتاج إلى أن هو يعلم. 


من يخاطب بالدعوة؟ الجميع مخاطب بالدعوة. يعني ينفع أنا أدعوكم؟ آه. ينفع أنتم تدعون؟ كذلك آه. قال رسول الله -صلى الله عليه 
وسلم- : "الذين النَصِيحَةُ. فلنا: لِمَنْ؟ قالَّ: لله ولكتابه ولرسوله ولأَئِمّة الْمسْلِمِينَ وعامّتهة"" إن الكل بينصح والكل بينصح» مفيش حد 
فوق الدعوة 1 الله -سبحانه وتعالى -. 

يعني دعوة ربنا -سبحانه وتعالى- فوق الجميع, كلام الله -سبحانه وتعالى- فوق الجميع» ومفيش حد فوق الدعوة, كل الناس يحتاج إلى كلام 
الله -سبحانه وتعالى-» ويحتاج إلى سّنة البي -صلى الله عليه وسلم-. 


يبقى يا جماعة من معان الدعوة؛ معنى تلاوة الآيات» معنى التبليغ» معنى التركية» ومعنى التعليم. على فكرة أنا عايز أقول لكم إن ده تفنى فيه 
أعمار» يعني ممكن واحد يعيش عمره كله يُبَلّغْ. وممكن واحد يعيش عمره كله يُعلّم وتمكن واحد يعيش عمره كله يزكي» وتمكن واحد يعرف 
يعمل التلاتة مع بعض وهذا الذي فعله البي -صلى الله عليه وسلم-. 


من أساليب الدعوة الرئيسية وهنتكلم هيبقى لنا مجلس خاص عن أساليب الدعوة الحكمة والموعظة الحسنة. 
من حاطب بالدعوة؟ الجميع خاطب بالدعوة. من يدعو؟ الكل يدعو. هل للدعوة شروط؟ آه للدعوة شروط, قال -تعالى-: "قل هَذْهِ سَبيلي 
أَذْعُو إل الله 4 عَلَى بص بصيرة أنا ومن مَنِ انَبَعَني" 


ا سوسا 


سلسلة "فقه الدعوة" 





شبكة الطربق إلى الله way2allah.com‏ 





يبقى يقولوا شروط الدعوة؛ العلم» شروط الدعوة؛ العلم» شروط الدعوة؛ العلم» شروط الدعوة؛ الإخلاص» شروط الدعوة؛ الاتباع. 

فيقولوا طب إيه العلم؟ اغيم يليه بالظبط؟ يعني أنا عشان ينفع اتكلم في آية» هل لازم أكون عندي علم في الآية؟ يقول له آه لازم يكون 
عندك العلم. يقول له طب علم زي مين يعني؟ زي الطبري مثلًا ولا زي ابن كثير؟ ما هو ابن كثير لا تكلم في الآية ما كانش عنده علم زي 
الطبري؛ والشيخ السعدي لما جه اتكلم في التفسير ما كانش عنده علم زي علم ابن كثير» يعني إيه شرط العلم ده؟ تقول له العلم الجمل 
بالآيات» وهيجي معنا واحنا بنتكلم في شروط الدعوة. 

لكن عمومًا يبقى من معان الدعوة يا جماعة معان الدعوة واسعة جدًا ممكن معني الدعوة يصل إلى الدعوة للإسلام عمومًا. 

إلى ما يُدعى الناس؟ يُدعى الناس إلى كل الإسلام مجمل الإسلام؛ ويُدعى الناس إلى تفاصيل الإسلام» يعني ينفع أدعو واحد إلى العقيدة؟ آه. 
ينفع أدعو واحد إلى الصلاة؟ آه. ينفع أدعو واحد إلى الشريعة؟ آه. ينفع أدعو واحد إلى الأحكام؟ آه. ينفع أدعو واحد إلى الأخلاق؟ آه. 
يعني ينفع من الدعوة إلى الله -سبحانه وتعالى- إن أنا أدعو واحد إلى الصدق؟ آه» ينفع أدعو واحد إلى الصدق. ينفع أدعو واحد إلى 
الشجاعة؟ آه ينفع أدعو واحد إلى الشجاعة. ينفع أدعو واحد إلى الدعوة إلى الله -سبحانه وتعالى-؟ آه ينفع أدعو واحد إلى الدعوة إلى 
الله. طيب ما دي تفاصيل من تفاصيل الشرع» يبقى أنا ممكن أدعو الناس إلى معان قلبية» ممكن أدعو الناس إلى عقائد» ممكن أدعو الناس 
إلى تصورات» ممكن أدعو الناس إلى أحكام» ممكن أدعو الناس إلى كل تفاصيل الشرع. يبقى نمكن أدعو الناس إلى الشرع مجملاء ثمكن أدعو 
الناس إلى الإسلام عمومًا؟ آه. ممكن أدعو الناس إلي الإسلام عمومًا. ممكن أدعو الناس إلى تفاصيل الإسلام؛ ممكن أدعو واحدة إلى النقاب» 
واحد إلى اللحيةء ممكن أدعو واحد إلى الصلاة: ممكن أدعو واحدة إلى أا تطيع زوجهاء ممكن أدعو واحد إلى بر أمه, تمكن أدعو واحدة إلى 
أا يكون عندها حياء؟ آه. كل ده من الدعوة إلى الله -سبحانه وتعالى-. 


يبقى يُدعى إلى أصول الإسلام, ويُدعى إلى تفاصيل الإسلام, لكن هنا محتاجين إن احنا يبقى عندنا الحكمة احنا بنكلم مين؟ وهنقول له إيه؟ 
لما هتيجي نكلم طالب علم مش هينفع تدعوه بنفس الأسلوب اللي هتكلم به واحد ما عندوش أي خلفية عن العلم. لما تيجي تكلم واحد 
على مستوى معين من الإسلام؛ يعني واحدة أسلمت جديد وأنتٍ بتكلميها عن الدين بتختلف عن واحدة مسلمة عاشت في بلد مسلمة 
وقطعت أشواط في كثير من التعليم الديني وبعد كده هي فيه حتة معينة محتاجة إن هي تعرفها. 

فدي نقاط مهمة في يعني تعريف الدعوة إلى الله -سبحانه وتعالى- بعيدا عن التعريفات التنظيرية يعني الكتب للدعوة كتيرة جدًا ولعل إن شاء 
الله مكن في مرة أخرى نتناول كتاب من كتب الدعوة, ونتناول تفاصيل ومصطلحات العلماء في التعريفات, لكن الواحد آثر في هذه الدورة 
إن هي تكون -لأنما طبعًا أنا مش عارف الناس أيضًا كلها ومش عارف الخطاب هيناسب الناس ولا مش هيناسبهم هل هيبقى يعني الواحد 
عامل سوء تقدير ولا الكلام مستواه يبقى يكون مش مناسب للجميع! يعني الواحد بيحاول بس يسبر أغوار المجموعة الأول لحد ما يعرف إيه 
اللي يناسب الناس بطريقة أفضل إن شاء الله -سبحانه وتعالى-. 


فضل الدعوة إلى الله 
طيب فضل الدعوة إلى الله -سبحانه وتعالى-؛ لما كان الخير مش كيان اعتباري متحيز بذاته» إنما الخير ده مفهوم لابد أن يحمله مجموعة من 
الناس ويطبقه مجموعة من الناس ولابد أن يدعو إليه مجموعة من الناس» كان لزامًا لسيادة الحق أن يكون هناك صراع بين الحق والباطل؛ وأن 


يحمل الخير دعاة وهداة وجند وحزب, قال -تعالى-: "ونك جب الله ألا إِنَّ حزْب الله هُمْ الْمُفْلِحُونَ" > قال -تعالى-: "وليك 
الّذِينَ هَدَى الله فبِهُدَاهُمْ افده" > قال -تعالى-: "يا أَيّهَا الّذِينَ آمَنُوا إن تَنْصُرُوا الله يَنْصرْكُمْ وَيُكَبَتْ َقْدَامَكُوْ" 

فربنا -سبحانه وتعالى- أمر المؤمنين أن ينصروا هذا الدين, وذلك بالقيام بالدين والدعوة إليه. فالدعوة إلى الله -سبحانه وتعالى- وجهاد 
أعدائه ويقصدوا بذلك وجه الله -سبحانه وتعالى -, وده من نصرة الدين دين الله -سبحانه وتعالى -. 

الدعوة إلى الله -سبحانه وتعالى- يا جماعة أمر شرعي ربنا -سبحانه وتعالى- أمر به الناس» ربنا -سبحانه وتعالى- قال للنبي -عليه الصلاة 
والسلام-: "اذغ إل سيل رَبَِكَ بالكْمَة وَالْمَوْعِظَة الحَسَنَِ وَجَادُِم باي هي أَحْسَنْ" » ربنا -سبحانه وتعالى- أمر النبي -عليه 
الصلاة والسلام- إن هو يدعو الناس. 


قالوا الدعوة منقسمة إلى ثلاثة: دعوة بالحكمة, الموعظة الحسنة, الجدال بالتي هي أحسن. 

قالوا: إن فيه واحد محتاج الموعظة؛ غالب الناس محتاج موعظة. محتاج موعظة يعني محتاج حد يكلمه عن الجنة والنار ويخوفه من الجنة والنار 
ويكلمه عن الحاجات اللي تخليه يعمل حاجة» يعني اللي بتشرب سجاير عارفة إن السجاير حرام اللي بيكلم بنت في الحرام هو عارف إن 
كلام البنت حرام» البنت اللي بتتفرج على حاجة حرام هي عارفة إن الحاجة حرام» لكن هي مشكلتها مش إن هي مش عارفة إن الفيلم اللي 
بتتفرج عليه ده وفيه مشاهد خليعة وفيه حاجات حرام إن ده حرام هي عارفة كويس» لكن هي ما عندهاش الوازع إنما تترك ده. 

إن فيه كتير من الناس مشكلته مش مشكلة عقل ولا مشكلة إن المعلومة مش عنده» هي مشكلته إن هو قلبه ضعيف, إن هو إعانه مش 
قادر يتحمل إن هو ياخد القرار, فهنا بالْكَمَةِ وَالْمَوْعِظَةِ الْحَسَنَةِ إن هو محتاج موعظة, محتاج يوعظ؛ محتاج حد يهز قلبه. 


النقطة الثانية: الحكمة والموعظة الحسنة وَجَادِشُم بالِّي هي أَحْسَنُ فيه بقى واحد عنده شبهات؛ ده نقطة تانية خالص عنده إشكال» حقيقةً 
عنده نوع من أنواع العقبة للفهم» فيه حاجة فيه فكرة تلقاها مخالفة للفكرة الرئيسية الأصلية اللي هو بيتلقاها الآن, فبالتالي هو عنده شبهة 
في هذا الكلام, إما مش محترم الموجود بيتكلم أصلًا وإما إنه بيحترمه بس هو عنده مشكلة في إن هو يسمع الكلام لإن فيه فكرة مضادة لهذا 
الكلام وإما إن هو عنده فكرة مضادة بتعوق أو عنده حاجز نفسي أو عنده حاجز دنيوي بمنع أصلًا إن الكلام يدخل ويقع موقعه, فبالتالي 
هو عنده شبهة فمحتاج حد يحل معاه هذا الإشكال» يعني ممكن يكون واحد العائق أمام الدعوة بالنسبة له فلوس» هو أصلا مش فاضي 
ومش شغل فبيقعد يجادل وبيعمل حاجات غريبة لكن هو حقيقة أمام معضلة رئيسية هي مسألة مادية حياتية بالنسبة له» ده عائق هو محتاج 
حد هنا يحل له هذا الإشكال وَجَادِهُم باي هي أَحْسَن. 


هو أنا قرأت على الشات الآن إيه الفرق بين التلاوة والبلاغ؟ التلاوة بلاغ, البلاغ له معنى خاص ومعنى عام؛ المعنى الخاص اللي احنا بنقول: 
"بلغ ما أَنْلَ إِلَيِكَ مِنْ رَتِكَ" > فهي تشمل كل هذاء معنى البلاغ العام إن هو إن كل ما قلناه يعتبر من البلاغ: وفيه بلغ اللي هو 
إن واحد ذهب يبلغ شيء يعني يأقٍ بخبر فيؤديه كما سمعه فبلغه لفلان, هنا ده هو بلغه فقط فلان ده يقبل ما يقبلش يرفض ما يرفضش لکن 
هو بلغه يقولوا البلاغ معنى أخص من الدعوة ليه؟ بلغ يعني وصلء فيقولوا يستنفذ فيه كل الجهود في البلاغ» يعني بيختار صوت حسن 
بیختار وقت حسن يحاول يوصل بكل طريق عشان الأمانة تؤدى كما مر يما. 

طيب ازاي نحقق ده بشكل سليم للدعوة أونلاين؟ لا ده خلينا يا جماعة التطبيقات على الواقع أرجوكم خلينا نحاول نفهم» وبعد كده التطبيقات 
على الواقع جاية كتير» بلاش كل ما ناخد معلومة نحاول إن احنا نطبقها على الواقع الآن, لأ أنا عايزك تاخدي المعلومة وتحاولي بس تركزي 
فيها شوية وتحاولي تفكري فيها شويتين تلاتة وبعد كده هتجدي إن التنفيذ على الواقع بقى مسألة أبسط بكتير» يعني خلينا نخلص الدرس 
ونخلص الفكرة على بعضها وبعد كده نقدر ننزها على الواقع» بدل ما كل معلومة نحاول ننزها على الواقع لوحدهاء لأن كده مبنى الأفكار 

مش هيتبنى على بعضه» هيتبني كل فكرة خاصة لوحدها من الآخر كده الفكرة بتعشكل على حياتٍ أناء أنا عايز ابني الفكرة على بعضها 
خلي حياتنا بعد كده هتتشكل على هذه الأفكار. 

طيب عمومًا عشان برضه نجاوب ازاي أحقق ده بشكل سليم في الدعوة أونلاين؟ رقم واحد احنا اخترنا لنفسنا إيه؟ احنا بنفهم إيه؟ احنا 
نعرف نعمل إيه؟ احنا هنعرف ندي إيه؟ احنا امكانياتنا في ده إيه؟ احنا محتاجين إيه؟ أنا بعرف أعمل إيه؟ هل أنا هخاطب كل العالمين؟ لأ أنا 
مش هعرف أخاطب كل العالمين لأن أنا مش النبي محمد -صلى الله عليه وسلم-, إن أنا هختار أنا إمكانياق إيه ومهاراق إيه وهستطيع إن 
أنا أبدأ منين وأبدأ ازاي» هشتغل على أي مرحلة؟ وهدفي من المرحلة دي إيه؟ وهدني مع الناس دي إيه؟ بحيث إن أنا أقدر أرفع الناس خطوة 
من درجة لدرجة, هدفي إن أنا أوصل مفاهيم معينة من مفاهيم الوحي؟ طب إيه المفاهيم اللي أنا هاوصلها؟ هدفي إن أنا أبلغ دين ربنا - 
سبحانه وتعالى-؟ إيه في الدين اللي هوصله؟ هوصله ازاي؟ هوصله لمين؟ هدني إن أنا عايز أنقل الناس دي من مرحلة لمرحلة أو من درجة 
لدرجة أو عايز أوصل قيم معينة؟ طب إيه القيم دي؟ طب أنت جبتيها منين؟ هتوصليها ازاي؟ فنقطة ازاي هادعو الناس أونلاين دي مسألة 
كبيرة قوي» فاحنا هنختار اللي احنا مستهدفينه وهنختار احنا عايزين نوصل هم ازاي» وهنختار احنا هنبدأ معاهم امتى وهننتهي امتى» ونقطة 
هننتهي امى دي نقطة مهمة أوي يا جماعة؛ يعني قبل ما تحددي نقطة البداية حددي نقطة النهاية» ودي نقاط أساسية أصيلة إن بلاش تسبي 
نفسك في المفتوح, بلاش لأن ده مضيعة للأعمار ومضيعة للأوقات. 


طيب كنا بنقول يا جماعة فضل الدعوة إلى الله -سبحانه وتعالى-؛ ربنا -سبحانه وتعالى- أمر النبي -عليه الصلاة والسلام- بأن هو يدعو 


لله -سبحانه وتعالى- وقال له: "ي أَيّهَا الْمُدَيَرَ * فم فَأَنْذِرْ" > قال له قوم أنذر, ومن الدعوة إلى الله -سبحانه وتعالى-؛ النذارة, 
اللي هو تنويف الناس, وكذلك البشارة "ساد هُبَشْرِينَ وَمُنَذِرِينَ" 3 اللي هو حمل الأخبار للناس تما تتغير بشرکم» يعني يضحك» 


يعني يفرح» يعني يعرف الحق فيفرح» يعني يفهم الكلام فيفرح» يعني يعرف معاملة ربنا -سبحانه وتعالى- وقد إيه ربنا هيكرمه فيفرح. فهنا 
اسمها بشارة مُبَشْرِينَ وَمُْذِرِينَ. 

الله -سبحانه وتعالى- جعل الكتاب يبشر الذين آمنوا وعملوا الصالحات» يبشرهم بالخير, فيه حاجة من وظائف الدعوة؛ البشريات, كنا 
عاملين سلسلة في رمضان اسمها بشريات الوحي, جميلة يعني إن فكرة إن احنا ربنا -سبحانه وتعالى- بشرنا بأشياء؛ بشر الصابرين» وبشر 
المخبتين» وبشر الجاهدين» وبشر الصامدين» والقابضين» وبشر المشائين إلى الفجر بالنور التام» فبشر الله -سبحانه وتعالى- الناس باخير. 
يعني ربنا -سبحانه وتعالى- قال لحم أخبار؛ الأخبار دي ترسم على وجوههم على بشرقم فرحة فيفرحوا بالله -سبحانه وتعالى-» ويفرحوا 
بعطاء الله -سبحانه وتعالى-. 


عبد الله بن عمرو بن العاص بيقول: النبي -عليه الصلاة والسلام- قال: "بوا عَني ولو آي" يعني إيه بلغوا عني ولو آية؟ شرح البخاري 
العلامة العيني بيقول: ولو آية يعني علامة» بعض أهل العلم حمل كلمة ولو آية يعني بلغوا الآية يعني مجرد آية من القرآن بلغها للناس» لكن 
هنا هو حمل المعنى إنه بيقول لك علامة يعني مجرد إن النبي -عليه الصلاة والسلام- عمل حاجة لو أنت بلغتها ده من الحاجات المهمة لأن 
النبي -عليه الصلاة والسلام- مش بيلعب» النبي -عليه الصلاة والسلام- بعث من الله -سبحانه وتعالى- للعالمين» فبيقول لك بلغ دين الله 
-سبحانه وتعالى-, قال: أي علامة ظاهرة, يعني فعل أو إشارة أو غير ذلك. 


1 ميج البخاري 

قال ابن حجر: ليسارع كل سامع بتبليغ ما وقع له من الآيات ولو كان قليلاً. وعلى كل قادر على الدعوة الى الله أن يؤدي من هذا الواجب 
في حدود مجالات عمله. يعني كل إنسان يا جماعة يقدر يبلغ آيةء يقدر يبلغ حديث» كل إنسان يقدر يبلغ معنى من معان الدين» قيمة من 
قيم الدين» أصحابه وأسرته إخواته وزوجته. هي تبلغ زوجها تبلغ أبناؤها يعني ده متاح للجميع, ربنا -سبحانه وتعالى- قال: 'وَلتَكُن يَدَكُمْ 
َة يَدْعُونَ إلى ال" الخير ده يا جماعة اسم جامع لكل الدينء الدين كله خير. فهنا ربدا -سبحانه وتعالى- بيقول: "وتكن مِنْكُمْ اَم يَدْعُونَ 
إلى الخَْرِوَيَمْرُونَ بالْمَْرُوفِ وَيَْهَوْنَ عَنِ الْمْنْكرِ وَأُولَيِكَ هُمْ الْمفْلِحُونَ" » شوفوا المعنى الجميل اللي ربنا -سبحانه وتعالى- 
جعل هؤلاء هم المفلحون, مين اللي نجح يا جماعة في الدنيا؟ اللي جاب دكتوراه؟ اللي جاب ماجستير؟ اللي اتخرج من جامعة كبيرة؟ اللي خد 
مش عارف إيه؟ اللي حقق منصب إيه؟ لا لا لأ اللي نجح في الدنيا اللي قابل ربنا -سبحانه وتعالی- بقلب سليم "ب يَوْمَ لا يََعْ مَل ولا بَنُونَ 


إلا مَنْ أنَى الله بقلب سيم" » اللي نجح في الدنيا المفلحون وَأُولَِكَ هُمْ الْمُفْلِحُونَ. 

يبقى فيه واحد فلح في الدنيا نجح في الدنيا فاز في الدنيا "ذلك الْمَودُ الک > فاز في الدنيا بإيه؟ فاز في الدنيا ربنا -سبحانه 
وتعالی- قال مين اللي هيفلح ومين اللي هينجح ومين اللي هيفوز؟ قال: 'وَلْتَكُنْ منكم آَم م عون لل اَي وَيأَمُوُونَ بالْمَعْرُوفٍ وَيَنْهَوْنَ عَنِ 
المُنگر وَأُولَكَ هم اال 


وهنتكلم يا جماعة من معان الدعوة؛ الأمر بالمعروف والنهي عن المنكر, من معان الدعوة؛ الدعوة إلى الخير. الدعوة يعني الطلب يعني لما 
بدعو واحد يقولوا أنا بطلب منه إنه يعمل حاجة, لما بأمره ده من أعلى لأدن» لما بنهاه ده أنا بقول له ما تعملش كذاء يعني أحيانً بتكون 
الدعوة إن أنا أقول له قم صلء وأحيانًا بتكون الدعوة أقول له ما تزنيش» وأحيانًا بالدعوة ممكن أقول له ممكن تعمل كذا ده يَدْعُونَ إلى اليْرٍ. 
يبقى على حسب الأسلوب على حسب واحد هيكلم زوجته غير لما يكلم ابنه غير لما يكلم أمه غير لما يكلم جاره غير لما يكلم زميله في 
العمل زميله في العمل لما يكلم رئيسه غير لما يكلم مرؤوسه» يعني لما بتكلم المساعد أو بتكلمي المساعدة أو اللي شغالة معاكي ولكن في 
مقام في الشغل أقل منك يختلف عن اللي بيتكلم عن رئيسه أو مديره» كل إنسان له خطاب مختلف عن الآخر. 
يبقى هنا نقطة مهمة إن ربنا -سبحانه وتعالى- أمر بالدعوة إلى الله -سبحانه وتعالى-. وأمر الناس أتما تدعو إلى الله -سبحانه وتعالى-» وده 
هو الفلاح وعكس الفلاح الخسران قال -تعالى-: 'وَالْعَصْرٍ * إِنَّ الْإِنْسَانَ لَفِي حشر * إلا الَذِينَ آمَنُوا وَعَمِلُوا الصّالحَاتِ وَتَوَاصَوَا بالق 
وَتَوَاصُوَا بالصّبْرٍ" 
يبقى مين يا جماعة اللي هيفوزوا وينجحوا؟ اللي هيفوزوا وينجحوا اللي تواصوا بالحق وتواصوا بالصبر, إن الناس اللي تواصوا؛ وصت بعضها 
البعض بالدعوة إلى الله -سبحانه وتعالى-. بل إن ربنا -سبحانه وتعالى- جعل هناك وعيد على من 3 الدعوة إلى الله -سبحانه وتعالمىت, 
قال تعالى: "إِنَّ الَذِينَ يَكْتْمُونَ ما ارلا من البينَاِ وَاْدَى من بَعْدِ مَا بَيّئَاهُ لتاس في الكتاب , اولك يَلْعَنْهُمْ الله وَيَلْعَنُهُمْ اللّاعِنُونَ" 
> تخيلوا يا جماعة واحد كتم» يعني إيه كتم؟ يعني واحد جوه صدره حاجة لكنه حاول إن هو يكتمهاء يقولوا كلمة يكتمون دي فيها 
مجهود, واحد عمل مجهود زايد عمل مجهود عشان يكتم ليه؟ لأنه نفسه يبين لأن هو الكلام اللي جوه صدره عايز يطلع للناس» الخير اللي 
جوه صدره عايز يطلع للناس» الحق اللي جوه صدره عايز يطلع للناس» لكنه بيحاول يكتمه» فربنا -سبحانه وتعالى- توعد من يكتم الحق 
وهو يعلم الحق. قال: "ِن الَّذِينَ يَكْتُمُونَ مَا أَنرلنَا مِنَ اينات وَافْدَى من بَعْدِ مَا بَيَّاهُ ناس في الْكِتَاب" يعني واحد علم الكتاب البينات 
وال هدى الحلال والحرام والهدى طريق الحق, فواحد عارف طريق الحق فين وعارف الحلال فين والحرام فين وسايب الناس بتعصي وترك هؤلاء 
"إن الَّذِينَ يَكْتُمُونَ ما أَنزَلْنَا مِنَ الْبَيََاتِ وَاْدَى من بَعْدِ مَا بَيَنَاه لتاس في الكتاب ,اولك يَلْعَنْهُمْ الله ويَلْعَنْهُمُ اللّاعِنُونَ" ليه يلعنهم الله 
ويلعنهم اللاعنون؟ لأنهم كتموا ما أنزل الله -سبحانه ا قال -تعالى-: "إلا الَّذِينَ تَابُوا وَأَصْلَحُوا وَبَينُوا فَأوْلَيِكَ أَنُوبُ عَلَيْهِمْ وان 
التَوَابُ الرّحِيم" ؛ إلا الذين تابوا وأصلحوا وبينوا خدوا بالكم تابوا وأصلحوا وبينوا خدوا بالكم تابوا وأصلحوا وبينواء يعني إيه 
بينوا؟ يعني دعوا إلى الله -سبحانه وتعالى- وبينوا الحق من الباطل» يعني لم يكتموا بل بينوا للناس الهدى والحلال والحرام. 





1 لة "فقه الدعوة" 





شبكة الطربق إلى الله way2allah.com‏ 





قال -تعالى--: 'لْعِنَ الَّذِينَ كَفَرُوا من بني ِسْرَائِيلَ عَلَى لِسَانٍ دَاوُودَ وَعِيِسَى ابْن مَرْم. ذْلِكَ چا عَصّوا وَكَانوا يَْمَدُونَ * انوا لا يَعَنَامَْنَ عن 
مُنگر فَعَلُوه ‏ لَبنْسَ ما گائوا يَفْعَلُونَ » فربنا -سبحانه وتعالى- لعن بني إسرائيل على لسان نبي ملك اللي هو داود -عليه 
السلام-؛ وعلى لسان ني رسول اللي هو المسيح عيسى ابن مري» -خدوا بالكم إن سيدنا داود هو أعلى درجة من درجات مُلك بني 
إسرائيل وسيدنا عيسى هو أكتر نقطة من نقاط الاستضعاف عند بني إسرائيل» يعني النقطة الزمنية التي كان فيها بنو إسرائيل في قمة 
الاستضعاف اللي فيها رفع عيسى وأراد اليهود والرومان قتل عيسى -عليه السلام- وكان أهل الحق في قمة الاستضعاف اللي هو أن كانوا 
الرهبان وعلماء بني إسرائيل آنذاك كانوا في الصوامع كانوا ما حدش فيهم يقدر يتكلم أصلا, أكتر نقطة من نقاط الاستضعاف في عهد بني 
إسرائيل» وأكتر نقطة في نقاط التمكين في عهد بني إسرائيل ربنا -سبحانه وتعالى-: 'لْعِنَ الَّذِينَ كَفَرُوا من بني إِسْرَائيل" في نقطتين في أعلى 
درجة من درجات التمكين وني أكتر درجة من درجات الاستضعاف. لعنوا في نقطتين: على لسان داود الملك وعلى لسان عيسى ابن مريم 
المسيح. ليه؟ قال تعالى: "ذلك با عَصّوا وَكَانُوا يَعْتَدُونَ" ليه يا رب؟ كانوا لا يتناهون عن منكر فعلوه. شفتم يا جماعة إن ترك الدعوة إلى الله 
-سبحانه وتعالى- مكن يؤدي إلى لعنةء اللعنة طرد من رحمة الله -سبحانه وتعالى-. 


إن هذه الأمة فُضّلت بالدعوة إلى الله -سبحانه وتعالى-» أنا عايز أقول لكم إن البلاءات بتنزل بسبب المصايب والمعاصي» ومصيبة ترك 
الدعوة إلى الله -سبحانه وتعالى-, ومعصية ترك الدعوة إلى الله -سبحانه وتعالى- من المعاصي العظيمة. يقول البي -صلى الله عليه 
وسلم-: "إن الله لا يُعذْبُ العامّةَ بعمَلٍ الخاصّة" ربنا -سبحانه وتعالى- بيقول إن لو مجموعة من الناس ظلمت ناس» مجموعة من الناس 
قتلت ناس» مجموعة من الناس عملت معصية فيما بينهاء عملت فحش عملت مصيبة» الجموعة دي ممكن تُعَذب فربنا -سبحانه وتعالى- 
بيقول إن الله لا يعذب هؤلاء العامة الناس اللي حواليهم اللي ما عملوش ده بعمل الخاصة اللي هم عملوا المعاصي الكبيرة من الظلم 
والفحش والزنا والخمر. إيه اللي يخلي العامة يعذبوا بعامة الخاصة؟ قال: "إن اله لا يُعَذْبُ الْعَامَةَ بِعَمَلٍ الخاصّة حى يَرَوا الْمُنكر بَِنَ 
ظَهْرَائَيْهُمْ وَهُمْ قَادِرُونَ عَلَى أن يُنْكِرُوهُ فلا يُنْكِرُونَهُ فَإِنْ فَعَلُوا ذَلِكَ عَذَّبَ اله الْعَامَةَ وَاخخَاصةَ"” 

هنا نقطة إن البي -عليه الصلاة والسلام- بيوضح إن العامة إذا سكتوا عن المعاصي الخاصة ربنا -سبحانه وتعالى- ينزل عذاب عام وينزل 
نقم عامة. فالعقاب اللي بينزل لترك الدعوة إلى الله -سبحانه وتعالى- عقاب عدم إجابة الدعاء. 

قال النبي -صلى الله عليه وسلم- بعد ما صعد المنبر: "يا ايها التَّاسُء إن الله عر وجل يقول: مُروا با حروفء واوا عن الُنگر» من قبل أن 
تدعون فلا أجيبكم, وتسألون فلا أعطيكم, وتستنصرون فلا أنصّركم"* فما زاد عليهن حتى نزل. فهنا يا جماعة من العقوبات إن الدعاء لا 
يستجاب» ليه؟ عشان الناس تركت الدعوة إلى الله -سبحانه وتعالى-. 


حذيفة بن اليمان صاحب النبي -صلى الله عليه وسلم- بيقول: "والّذي تفسي بيده؛ لامرن بالمعروف, ولتنهونٌ عن المنكر. أو ليوشِكنٌ الله 
أن يبعث عليكُم عذابًا من عنده. ثم لتدغتّه فلا يُستَجابُْ لخم" طبعًا الدعاء إلى الله -سبحانه وتعالى-» وده مضطرد جدا في كتاب الله - 
سبحانه وتعالى -» مضطرد جدًا وواضح جدًا في كتاب الله -سبحانه وتعالى- إن الدعاة إلى الله ينجون حين يهلك الناس» بل الدعاة إلى الله 
هم سبب نجاة الناس» أبو العلي بيقول عن المعصية: -دايًا يا جماعة مفهوم الإعمار ومفهوم الإفساد ومفهوم الإصلاح ومفهوم الخسران 

مفاهيم محتاجة إعادة تعريف. يقول لك "احنا وظيفتنا إعمار الأرض" لاء احنا مش وظيفتنا إعمار الأرض» إعمار الأرض دي مسئولية من 
مسؤوليات الإنسان, لكن احنا وظيفتنا وهدفنا الرئيسي هو تحقيق عبودية الله -سبحانه وتعالى-. طب معناه إيه إعمار؟ يعني إيه إعمار 
الأرض؟ معنى إعمار الأرض يعني إصلاحها بالطاعات. يعني إيه إصلاحها بالطاعات؟ يعني "لق يَعْمْرُ مَسَاجِدَ الله مَنْ آمَنَ بالل وَالْيَوْمِ الآخر" 

> إن احنا نعمر الأرض بتوحيد الله -سبحانه وتعالى- وبإقامة أمر الله -سبحانه وتعالى-» أبو العلي بيقول: "من عصى الله فقد أفسد 
في الأرض» لأن صلاح الأرض والعباد بالطاعة" كلمة خطيرة أوي يا جماعة محتاجة تتكتب دي بنط عريض أوي من عصى الله فقد أفسد في 
الأرض لأن صلاح الأرض والعباد بالطاعة. 


لله -سبحانه وتعالى- بيقول: "ظَهَرَ الْمَسَادُ في الب وَالْبَْرِ بها كُسَبَتْ أَيْدِي الاس لِيُِيمَهُمْ بَعْضَ الّذِي عَمِلُوا لَعَلّهُمْ يَرْجِعُونَ" 
الكون بيتفاعل بمعاصي الإنسان, الحياة بتفسد بمعاصي الإنسانء الله -سبحانه وتعالى- ينزل النقم والعذاب والبلاءات بمعاصي الإنسان. 
فلما تنتشر الس والذنوب بتحل النقم» وهنا لابد من أناس يقومون بالحق» لابد من قَوَّام بالحق» لابد من رجل يقوم بالحق» لابد من 
مجموعة من الناس 'أولو بَقِيّة يَنْهَوْنَ عَنِ الْمَسَادٍ في الأَرْضٍ" » هناك من يرد الناس إلى الله -سبحانه وتعالى-» بُبَصّر الناس بحقيقة 
اختياراتهم ويبصر الناس بحقيقة المصير إذا استمروا في معصية الله -سبحانه وتعالى-», يقوم يبلغ الناس دين الله -سبحانه وتعالى-, يأمر 
الناس بالمعروف وينهاهم عن المنكر ويدعوهم إلى الحق, فإذا استمر الناس على المعصية هنا بينزل عقاب» لما ينزل العقاب ده شوفوا بقى 
مضطرد جدًا جدًا في كتاب الله -سبحانه وتعالى - إنه بينزل العقاب أول حد بينجو أهل الدعوة إلى الله -سبحانه وتعالى - قصة أصحاب 
السبت؛ قال -تعالى-: "قَلَمّا تسوا ما ذَكِرُوا به ايا الَذِينَ يَنْهَْنَ عَنِ السُوءٍ وَأَحَذْنَا الَّذِينَ ظَلَمُوا بِعَذَابٍ بيس با كانوا يَفْسُقُونَ" 

> شوفوا ربنا بيقول إيه فَلَمّا نَسُوا ما ذكُرُوا په يعني لا نست بنو إسرائيل ما ذكرها به أهل الدعوة إلى الله -سبحانه وتعالم- 
َْجَينَا الَذِينَ يَنْهَؤْنَ عَنِ السُوءٍ أول حاجة الأمر لله جه بنجاة هؤلاء الذين ينهون عن السوء وبعدين وَأَخَذْنَ الذي ظَلَمُوا ِعَذَابِ بیس بها 
كَانُوا يَفْسْفُونَ يبقى أول حاجة نجى هؤلاء مين اللي نجى؟ نجى أهل الدعوة إلى الله -سبحانه وتعالى- وبعدين؟ وأخذنا الذين ظلموا ات 
بئيس بماكانوا يفسقون» الأمر التانن جه ملاك هؤلاء إن هم يتحولوا إلى قردة وخنازير. 


الله -سبحانه وتعالى- نجى مؤمن آل فرعون -المؤمن المصري- اللي ناصر موسى عليه السلام ربنا -سبحانه وتعالى- کی د هذا 0 وقبل 
هلاك فرعون قال -تعالى-: 'فَوَقَاهُ الله سَيْئَاتِ مَا مَكْرُوا وَحَاقَ بال فِرْعَوْنَ سُوءْ م الْعَذَابِ * الثَّارُ يُعْرَضُونَ عَلَيْهَا عُدُوًا وَعَشِيا وَيَوْمَ تَقُومُ 
المسَاعَةُ أَذْخْلُوا آلَ فَزِعَوْنَ أَسَدّ الْعَذَاب" ؛ الوقاية كانت هذا الداعي أولاء أول أمر صدر من السماء فَوَقَاهُ الله سَيْئَاتِ ما مروا 
إن ربنا حماه من مكر هؤلاء ونجاه من العذاب ونجاه من البلاءات وبعد كده ينزل ايه؟ العذاب. 

فأهل الدعوة إلى الله -سبحانه وتعالى - ب ينجيهم الله -سبحانه وتعالى -, أهل الدعوة إلى الله يكميهم الله -سبحانه وتعالى-» أهل الدعوة إلى 
الله يدافع الله -سبحانه وتعالى - عنهم, ا هم سبب نجاة الناس؛ هم قادة السفينة إن تركوها هلكت. النبي -صلى الله عليه وسلم- بيقول: 
"مَكَلُ القائم علّى حُدُودٍ الله والواقع فيها -القائم على حدود الله يا جماعة هنا مقصود به الدعاة إلى الله -سبحانه وتعالى-, النبي -عليه 
الصلاة والسلام- بيدي مثل للدعاة وغير الدعاة فبيقول كأن الناس راكبة في سفينة والسفينة دي فيه ناس بتأمر بالمعروف وتنهى عن المنكر 
فيهاء وفيه ناس مكبرة دماغها وعايشة وخلاصء فالبي -عليه الصلاة والسلام- يقول: مَكَلُ القائم علّى حُدُودٍ الله يعني مثل الرجل الذي 
يقوم على أوامر الله -سبحانه وتعالى- يعني شايل هم الدين وشايل هم حدود ربنا وعايز إن هو يبلغ دين الله -سبحانه وتعالى - كأنه بیحرس 
الحدود كأنه بيحرس الدين» كأنه خايف إن الدين يندثرء وخايف إن مفاهيم الدين تندثرء وقيم الدين تندثرء ومعاني الدين تندثرء وشرائع 


الدين تندثر» خايف إن الدين يضيع» خايف إن الناس تموت ومش عارفة دين, قائم؛ قائم ده واحد واقف عارفين العسكري اللي واقف على 

الحدود واقف يحرس خايف, ما بينامش الناس نايمة وهو واقف في البرد ماسك سلاحه وواقف» ده قائم على الحدود, فالبي -عليه الصلاة 
والسلام- يقول: مَثَلُ القائم على حُدُودٍ الله يعني الذي يقف على أمر الدين يدعو الناس إلى الله ويعلم الناس دين الله وشايل هم الدين 
وشايل هم إن هو يبلغ الناس الدين, القائم علّى خُدُودٍ الله الذي يدعو إلى الله في المجتمع مغل حرس الحدود, المرابط القائم للحفاظ على 
الحدود قال: والواقع فيها باقي المجتمع بقى اللي هو الناس اللي قاعدة جوه الحدود ديء قال: مَكَلُ القائم علّى خود الله والواقع فيها كَمَكَلٍ 
قَوْمِ زي مجتمع من الات ام مجموعة من الناس مجتمع من المجتمعات اسْتَهَمُوا عملوا قرعة في سفينة» هو النبي -عليه الصلاة والسلام- 
بيشبه الدعاة الى الله وبقية الناس اللي تركوا الدعوة إلى الله -سبحانه وتعالى-, بيقول: كأنهم راكبين سفينة مع بعض وعملوا قرعة, فالقرعة 
دي جت على بعض الناس أا تبقى فوق وبعض الناس تبقى إيه؟ تبقى تحت» قال: كَمَتَلٍ فَوْمِ اسْتَهَمُوا على سَفِيئةٍ يعني عملوا قرعة على 
سفينة اللي هي سفينة الحياة» فصار بعضهم في أعلاها وبعضهم في أسفلهاء ده حال الناس؛ الناس متفاوتة في مكاناتهم واحد في العالي وواحد 
في الواطي» واحد منصبه كبير وواحد منصبه صغير» واحد غني وواحد فقير» واحدة عندها قدر من الجمال وواحدة ما عندهاش قدر كبير من 
الجمال» واحد ززق عائلة غنية واحد ززق عائلة بسيطة» واحد عنده إمكانيات كتيرة ومواهب عالية وواحد ما عندوش إمكانيات كتيرة ولا 
مواهب عالية» فأصاب بَعْضُهُمْ أغلاها وبَعْضْهُمْ أَسْفَلَها. فكات الَّدِينَ في أُسْفَلِها إذا اسْتَقَوًا مِنَ الماءِ يعني إذا حبوا يجيبوا مايه يطلبوا من اللي 
فوق» قال: إذا اسْتَقَا مِنَ الماءٍ مَرُوا علّى مَن فَوْقَهُمْ يعني كان اللي عايز يجيب مايه من تحت يعمل إيه؟ فيه خزان مياه فوق فكان هم راكبين 
في السفينة فالناس تحت وفيه ناس فوق» فالناس اللي كانوا عايزين يجيبوا مايه يعملوا إيه؟ يقول له هات من الخزان, الخزان ده فين؟ الخزان ده 
فوق» فواحد قال لك طب احنا دلوقتي ترتيب ال ايه إن المياه فوق هو أنا كل شوية أما أحب أجيب مايه هطلع فوق وأقول له اديني مايه وهو 
بملالي مايه من الخزان وينزل لي مايه؟ لا لأ لأ أنا عندي حل تانن» طب إيه الحل التان يا سيدي؟ قال لك الحل التاني إن أنا أعمل إيه؟ إن 
أنا أخرم خرم في السفينة وإن أنا أجيب مايه من البحر. 

فهنا البي -عليه الصلاة والسلام- بيقول: فأصابت بَعْضْهُمْ أغلاها وبَعْضْهُمْ هه أسْفَلَها وهذا حال الناس في مكانتهم فَكانَ اللي في أسْفَلِها 
إذا اسْتَقَوَا مِنَ الماع يعني طلبوا سقيا من الماء, والماء يكون في أعلى السفينة, مَرُوا على مَن فَوْفَهُمُ يعني باقي الجتمع فقالوا: لو أن خَرَقْنا في 
نَصِيبنا خَرْقَا ول وذ مَن فَوْقَا ودي يا جماعة شبهات أهل المعصية, إن أي حد بيعمل معصية يقول لك أنا ما بضرش حدء أنا ما بعملش 
حاجة لحد أنا لوحدي أنا باعمل المعصية دي بتضرن أنا لوحدي» والحقيقة إنه بيضر نفسه وبيضر والده وبيضر بنته وبيضر زوجته وبيضر 
أولاده وبيضر كل المجتمع بالمعاصي. قال: ول نُؤّْذِ مَن فَؤْقَّنا يعني إيه اللي يخلينا نتعب بقى ونتعب الناس اللي حوالينا يا عم أنا هجيب مايه 
من تحت وخلاص! 

فطبعًا البي -عليه الصلاة والسلام- شبه الراجل اللي عايز يخرم السفينة إنه هيغرق كل السفينة» وكذلك الإنسان اللي بيعمل معصية وهو 
مش واخد باله ويقول لك أنا مش هأذي حد., والحقيقة بيأذي امجتمع كله بمذه المعصية وبمجاهرة ا معصية» ودي شبهات أهل المعاصي بيقولوا 
نعصي ربنا ومش هنتعب أهل الدين ولا العلماء ولا نقعد نسأل عن الحلال والحرام؛ فبييطب المال من الربا يقول لك أنا لسه هسأل! وبيطلُب 
العفة من الزنا أو يقول لك أنا لسه هعرف! بيطُلُب الجن ع كيف شاء بعيدًا عن أمر الله -سبحانه وتعالى-» فالبي -صلى الله عليه وسلم- 
يقول إن هؤلاء الذين يقومون على أمر الدين لو تركوا السفينة تُخرق للك الجميع» قال: فان يَكُوهُمْ يعني إذا تركوا باقي امجتمع يخرقوا خرقًا 
في السفينة وهم يظنون أنم لن يؤذوهم فإن الجميع سيهلك. قال: فان يَتَكُوهُمْ وما أرادُوا هَلَكُوا جَيعًا ليه بقى؟ لأن الخرم اللي في السفينة 
ده هيغرق جميع السفينة, كأن النبي -صلى الله عليه وسلم- يا جماعة بيعلم الناس مسئولية الدعوة إلى الله -سبحانه وتعالى-» وأن الدعاة 
هم سبب نجاة الأمة. وإن هم سبب نجاة سفينة الحياة» وإن الدعاة هم الخير في هذه الحياة. 

الدعوة إلى الله؛ فرق بين الإيعان والنفاق. الله -سبحانه وتعالى- يقول: 'وَالْمُؤْمنُونَ وَالْمُوْمنَاتُ بَعْضْهُمْ أَوْلَِاءُ بَعْضٍ َأمْرُونَ بالْمَعْرُوفٍ وَيَنْهَوْنَ 

عن الْمُنگر وَيُقِيمُونَ الصّلاةَ وَيُؤْنُونَ الرگاة وَبُطِيعُونَ الله وَوَسُولَهُ اولك سرهم الله إن الله عزيڙ حَكِيم * وَعَدَ الله الْمُؤْمِِينَ وَالْمُؤْمنَات 
جَنّاتِ َجْري من نها الْأَكَارُ خَالِدِينَ فيها وَمَسَاكِنَ 0 في جَنَاتِ عَذْنِ م وَرِضْوَانٌ من الله كبر ذلك هُوَ الْقَوْرُ الْعَظيم" » فوعد 
الله أولياءه المؤمنين بفيضان من الرحمة في الدنيا وحسن المثوبة في الآخرة, وقال وذلك هو الفوز العظيم اللي هو إيه؟ اللي هو إن جنات تجري 
من تحتها الأنمار خالدين فيها ومساكن طيبة في جنات عدن» ورضوان من الله أكبر» إن ربنا -سبحانه وتعالى- وعد أهل الأمر بالمعروف 
والنهي عن المنكر وعد أهل الدعوة إلى الله -سبحانه وتعالى- بالفوز العظيم وطبعًا على الصعيد الآخر: "الْمُنَافِقُونَ وَالْمنَافقَاتُ بَعْضُْهُمْ من 


ا ف تفي 


بَعْضٍ يَأمْرُونَ بالْمُنگر وَيَنْهَوْنَ عَنِ الْمَعْرُوفٍ وَيَفبِضُونَ أَيْدِيَهُمْ -عن الدعاء- نَسُوا الله فََسِيَهُمْ إِنَّ الْمُافِقِينَ هُمْ الْقَاسِفُونَ' 


ذروة سنام الإسلام يا جماعة الجهاد في سبيل الله والدعوة إلى الله من الجهاد كما قال -تعالى-: "وَجَاهِدْهُم به جھادا گي" » يعني 
جاهد بالقرآن يعني بالدعوة إلى الله -سبحانه وتعالى-. 

ابن القيم بيقول الجهاد نوعين جهاد باليد والسنان اللي هو السيف وده مشهور عند الناس وهذا يشارك فيه الكثير, والثاني جهاد الحجة 
والبيان جهاد الدعوة إلى الله -سبحانه وتعالى- وهذا جهاد الخاصة من أتباع الرسل من العلماء وهو جهاد الأئمة وهو أفضل الجهادين. ليه؟ 
لأن مش كل الأنبياء هلوا السيف لكن كل الأنبياء دعوا إلى الله -سبحانه وتعالى-» فمش كل الأنبياء أمروا أن يقاتلوا في سبيل الله لكن كل 
الأنبياء أمروا أن يبلغوا دين الله -سبحانه وتعالى-. 

وظيفة الأنبياء الرئيسية هي الدعوة إلى الله -سبحانه وتعالى- هي وظيفة أهل الاصطفاء وأفضل الخلق "الله يَصْطَّفِي مِنَ الْمَلائكة رسلا وَمِنَ 
كير إِنَّ الله بص" 2 0 لا كر إلا ١‏ صفوة ا ار ا الْسل هي البلاغ عن الله -سبحانه وتعالى 


يعني الرسل 0 صفوة و e‏ الدعوة إل الله -سبحانه ال ربنا 000 0 بيقول: "يا َنُه الب إن 
أَرْسَلْمَاكَ شَاهِدًا وَمْبَشِرًا وَنَذِيرَا * وَدَاعِيًا إل الله بإذنه وَسِرَاجًا مني" > وقال -تعالى-: 'فَذَكِرْ إا نت مُذَكْرْ * لشت عَلَيْهِم 


لذلك النبي -صلى الله عليه وسلم- يا جماعة قام يدعو الناس إلى الله في السوق وني الشارع وني كل الأماكن, النبي -عليه الصلاة والسلام- 

دعا إلى الله في الليل وني النهار» دعا جميع أصناف البشر؛ دعا الكبير والصغير والغني والفقير وار والعبد والسيد والذليل؛ يعني استخدم 
جميع الوسائل وجميع الأساليب المتاحة له -صلى الله عليه وسو 

الدعوة إلى الله بما فُضّلت هذه الأمة كما قلنا: "كنم خر آم ت أرجت لِلنّاسِ تَأمُرُونَ بالْمَعْرُوفٍ وَتَنْهَؤْنَ عَنٍ الْمُنگر وو نَ باللّه وَلَوْ آمَنَ 

اَهَل اكاب لَكَانَ خَيرًا لهُمْ مِنَهُمْ الاش وَأَكْدَرْهُمْ الْمَاسِفُونَ" 

الدعوة إلى الله بما الإنسان ينال محبة الله ومغفرة الله -سبحانه وتعالى- وأعلى درجات الجنة, ربنا -سبحانه وتعالى- بيقول: "فل إن كنم 


تبون الله فائبغون بكم الله ويَغْفِرْ لَكُمْ ذُنُوبَكُمْ وَاللَهُ غَفُورَ رجيم" > ربنا بیقول لو أنتم بتحبوا ربنا -سبحانه وتعالی- اتبعوا 
البي -صلى الله عليه وسلم- طب نتبع صلی الله عليه وسلم- نعمل إيه؟ ربنا -سبحانه وتعالی- بيقول: "وَمَنْ د رط الله وَالجَسُولَ 
اوليك مَع الَذِينَ أَنْعَمَ الله عَلَيْهِمْ من اتن وَالصّدِيقِينَ وَالشَهَدَاءِ وَالصَّاِينَ وَحَسْنَ أُولَئِكَ رفي" > فمن أراد أعلى درجات الجنة 


مسي ا د ابر وو N A‏ 

شوفوا ربنا بقى بيتكلم عن البي -عليه الصلاة والسلام-؛ بيقول للنبي -عليه الصلاة والسلام-: "فل هذه سَبيلي أَذْعو إلى الله عَلَى بصيرة 
أا وَمَنِ اتبَعن وَسْبْحَانَ الله وَمَا أا مِنَ الْمُشْرِكِينَ" > ربنا -سبحانه وتعالى - قال للنبي -عليه الصلاة والسلام-: قل للمسلمين 
أن من أراد أن يتبعني فعليه أن يدعو إلى الله -سبحانه وتعالى-» قُلْ هَذِهِ سَبيلِي بيقول لهم من أراد أن يتبع النبي -صلى الله عليه وسلم- 
فعليه أن يسلك سبيل النبي -صلى الله عليه وسلم-» طب إيه هو سبيل النبي -صلى الله عليه وسلم-؟ قال: قُلْ هَذِهِ سَبِيلِي إيه هو سبيل 
انبي -صلى الله عليه وسلم-؟ أَذْعُو إل الله عَلَى بَصيرةٍ أا وَمَنِ اتَبَعَني وَسْبْحَانَ الله وما أا من الْمُشْركِينَ. 

فطريقة النبي -صلى الله عليه وسلم- هي الدعوة إلى الله -سبحانه وتعالى-. والوصول إلى الله -سبحانه وتعالى- بالدعوة إليه» وكل من اتبع 
النبي -صلى الله عليه وسلم- وأراد أن يسلك سبيل النبي -صلى الله عليه وسلم- فعليه أن يدعو إلى الله -سبحانه وتعالى-. 


ابن القيم بيقول: "لا يكون رجل من أتباع النبي -صلى الله عليه وسلم- حقا إلا من دعا إلى الله على بصيرة كما كان متبوعه -صلى الله عليه 
وسلم- يفعل» هؤلاء خلفاء النبي -صلى الله عليه وسلم- حقًا" 
قاعدين بنتكلم بقالنا تقريبا ساعة لكن يعني أفضل الكلام على الإطلاق هو الدعوة إلى الله -سبحانه وتعالى-, الله -سبحانه وتعالى- بيقول: 
"لا حير في كدير من وهم إلا مَنْ أَمَرَ بصّدَقَةِ أو مَعْرُوفٍ أو إصلاح بَيْنَ الاس وَمَنْ يَفْعَلْ ذَلِكَ ابْتِقَاءَ مَرْضَاتٍ الله فَسَوْفَ تُؤْتيه جرا عَظِيمًا" 
. الطبري بيقول في هذه الآية هو الأمر بالمعروف. بغي إن يا جماعة من أمر بصدقة أو معروف, قال: الأمر بالمعروف هي كل ما 
أمر الله به» يعني إن احنا نأمر بكل ما أمر الله به ده هو الخيرء ده أفضل الأقوال» قال -تعالى-: "وَمَنْ أَحْسَنُ قلا من دعا إلى الله وَعَمِلَ 
صَاخًا وَقَالَ ني من الْمُسْلِمِينَ" > فلا شيء أحسن منه ولا أوضح من طريقته ولا أكثر ثوابًا من عمله» وكل الناس بتتكلم لكن 
أفضل قول هو القول الذي يُدعى به الئاس إلى الله -سبحانه وتعالى-» هل هناك أفضل من أن تدل الناس على خالقهم على الملك الحق 
العزيز الرحيم الغفور الكريم؟ هل هناك أفضل من أن تدل الناس وتهدي الناس إلى طريق الله -سبحانه وتعالى- حت ينالوا من رحمات الله 
وبركاته وعطاياه وينجون من عقابه وعذابه؟ 
الدعوة إلى الله أفضل من كل كنوز الدنياء كل كنوز الدنيا إذا تعارضت مع الدعوة الدعوة أفضل. البي -صلى الله عليه وسلم- لما أعطى 
الراية لعلي بن أبي طالب قال له: "خذ هذه الراية وأعلم "لذن يَهْدِيَ الله بك رَجُلا واجداء خَيْدٌ لك من أن يكو لك خُر النّعم". 
البي -عليه الصلاة والسلام- بيقول لعلي بن أبي طالب بيقول له خد بالك إن أنت معاك راية البي -عليه الصلاة والسلام- ومعاك سيف 
الجاهدين ومعاك أنك أنت تجاهد بالسيف» لكن بيقول له خد بالك إنك أن ربنا -سبحانه وتعالى- يهدي بك رجل -إنك تشتغل في الدعوة 
وأنت حتى في وقت القتال وأنت حتى في وقت الحرب مع اليهود في خيبر-, ومع ذلك النبي -عليه الصلاة والسلام- بيقول لعلي بن أبي 
طالب: لو إنك أنت ربنا هدى على ايدك واحد من هؤلاء اليهود خير لك من حمر النعم اللي هي الأنعام الحمراء وهذه كانت ها قيمة عظيمة 


عند العرب. 


فالوقت اللي بِيُبذل في هداية الرجال واللي بيبل في الدعوة إلى الله -سبحانه وتعالى- أفضل من الوقت اللي بيبذل في تحصيل الأموال» 
أفضل من الوقت اللي الناس بتبذله في تحصيل المناصب, خير لك من كل الدنيا وما في الدنيا. 

الله -سبحانه وتعالى- أثنى على الدعاة إلى الله -سبحانه وتعالى- قال النبي -صلى الله عليه وسلم-: "إن الله عر وجل وملائكتة, وأهل 
السمواتٍ والأرض» حت النملة في جُخرهاء وحتى الحوت» يلون على معلّم الناس الخير"" 


أ صحيح البخاري 
" أخرجه الترمذي والطبران 

تخيلوا يا جماعة واحد أو واحدة بتستغفر لما أسماك البحارء تخيلوا واحدة بيستغفر لما النمل في الجحور, تخيلوا واحدة الملايكة كلها قاعدة 
تقول يا رب اغفر ها ليه؟ لأنما تدعو الناس إلى الله -سبحانه وتعالى-. يعني الملائكة بتدعي لك والنمل بيدعي لك والسمك في الحيطات 
والبحار بيدعي لك هو السمك عارف اسمك؟ آه عارف امك وعارف اسمّك. عارفه منين؟ لأنك تدعو إلى الله -سبحانه وتعالى-. 

طبعًا ثواب الداعي إلى الله لا ينقطع حتى بعد الموت قال -تعالى-: "يما اإنْسَانُ يَْمَئِذٍ با قَدَمَ وَأَخَرَ" ؛ يعني قدم من عمل في 
الدنيا وأخر من سّنة يتبعه الناس عليها سواء من بعده؛ كما قال ابن مسعود أخر بعد موته من سنة حسنة أو سيئة يُعمل بماء يعني واحد دعا 
الناس إلى عمل معين وطول ما هو بعد ما هو مات الناس بتعمل العمل ده هذا العمل اللي دعا الناس إليه» وكل ما الناس بتعمل العمل 
الصالح هذا الرجل يناب على هذا العمل» كل ما الناس بتعمل عمل صالح هذا الرجل يناب على هذا العمل. 

للداعي أجر كل عمل صا دعا إليهء قال النبي -صلى الله عليه وسلم-: "من دعا إلى هُدَّى كان له من الأجر مِثْلْ أجور مَن تبعةُ لا ينص 
ذلك من أجورهم شيئًا ومّن دعا إلى ضلالة كان عليه من الإثم مِكْلٌ آثام مَن تبعةُ لا ينص ذلك من آثامهم شينًا"* 

فكل إنسان يا جماعة بيدعو إلى شيء كل ما الناس بتعمله هو بياخد عليه حسنات. الطيبي بيقول: "المدى ما يُهتدى به من الأعمال الصالحة" 
الملا على القوي بيقول: "دعا أي بالقول أو الفعل أو الإشارة أو الكتابة". 

النبي -صلى الله عليه وسلم- بيتكلم عن الحسناث الجارية بعد الوت بيقول: "إن جا يلحق المؤمنَ من عمله وحسناته بعد موته عِلمًا علَّمَه 
ونشرّه وولا صالحًا ترگه ومُصحفًا ورنّه -شوفوا يا جماعة ورث المصحف- أو مسجدًا بناهُ -شوف الدعوة أنه بنى مسجد دي اسمها دعوة 
حال- أو بينًا لابن اسيل باه أو كرا أجراهُ أو صدَقة أخرججها من ماله في صِحَبه وحياته يَلحَقُهُ من بعد موته"؟ 

فهنا يا جماعة نقطة إن الداعي إلى الله "وما رَرَقْنَاهُمْ يَُفِقُونَ" » واحد ينفق نما رزقه الله -سبحانه وتعالى-؛ بينفق من علمه, بينفق من 
وقته» بينفق من فهمه» بينفق من أمواله» بينفق من كل ما بملك لله -سبحانه وتعالى-. 


طبعًا يعني وجوه الدعاة إلى الله -سبحانه وتعالى- وجوه ناضرة كما قال الله -سبحانه وتعالى-: "وجوه يَوْمَِذٍ نََضِرَةٌ * إل رجا نَاظِرَةٌ" 


النبي -عليه الصلاة والسلام- بيقول: "نصّرٌ اله امراً مع مقالتي فبدّمَها فرب حامل فقه غيرُ فقيه ورب حاملٍ فقه إلى من هو أفقّهُ منة"١٠‏ 
فالوجوه الناضرة هي وجوه الدعاة إلى الله -سبحانه وتعالی- 09 من على هديهم وأتبع سبيلهم. 


آخر حاجة يا جماعة الدعاة لله -سبحانه وتعالى- الدعوة أحيانًا تكون بالقول وأحياناً تكون بالفعل» إن ممكن إنسان بيكون بينفذ الدعوة إلى 
الله -سبحانه وتعالی- تطبيفًاء وممكن واحد يكون بيتكلم بالدعوة إلى الله -سبحانه وتعالى -, وممكن واحد يكون بيمهد الطريق للدعاة لله - 
سبحانه وتعالى- وده هيجي معنا إن شاء الله واحنا بنشرح في مناهج الدعوة وأساليب الدعوة أقول قولي هذا وأستغفر الله لي ولكم. 


“ممع سس 
ذأ صحيح ابن ماجه 
'! صحيح ابن ماجه 

(لبيان الرعوي وأولوياته 





أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صل على محمد وعلى آل محمد كما صليت على إبراهيم 
وعلى آل إبراهيم إنك حميد مجيد. وبارك على محمد وعلى آل محمد كما باركت على إبراهيم وعلى آل إبراهيم إنك حميد مجيد. 


تكلمنا في المرة السابقة عن فضل الدعوة إلى الله -سبحانه وتعالى- وعن معنى من معان الدعوة إلى الله -سبحانه وتعالى-, وقلنا إن الدعوة 
ممكن تكون دعوة بالمقال وممكن تكون دعوة بالحال» وإن الدعوة أحيانًا بتكون دعوة تعليمية أو دعوة تبليغية أو دعوة تربوية أو تزكويةء وإن 
أصناف الدعوة وأنواع الدعوة يحتاج الدعاة إلى الله -سبحانه وتعالى- أن يعووها حتى لا يحدث تنابز بالألقاب وانتقاص من أحد العاملين في 
الدين» وإن الدعوة بمفهومها العام تشمل جميع الإسلام؛ وإن يُدعى الجميع؛ كل الناس تحتاج إلى دعوة الله -سبحانه وتعالى - وإلى كلام الله 
-سبحانه وتعالى- وإلى سنة النبي -صلى الله عليه وسلم-. 

وحاجة الناس إلى الوحي أكثر من حاجته إلى الطعام والشراب» يعني حاجة الناس إلى الدين أعظم من حاجة الناس إلى الطعام والشراب. 
وقلنا إن منطلق الدعوة هو الوحي؛ كتاب الله وسنة النبي -صلى الله عليه وسلم-. وإن معايير الدعوة وأساليب الدعوة كلها ينبغي أن تكون 
مستقاة من كتاب الله ومن سنة النبي -صلى الله عليه وسلم-. 

لا يخفى على الجميع إن البيان الدعوي أو الكلمات الدعوية أيضًا تحتاج منا إلى أن نراجعها من كتاب الله ومن سنة النبي -صلى الله عليه 
وسلم-. 

إن الله النهاردة نتكلم على موضوع من الموضوعات امه البيان الدعوي. يعني احنا النهاردة لو هنكلم ناس؛ لو احنا عايزين ندعو الئاس إلى 
شيء, يا ترى هنكلمهم في إيه؟ إيه أولويات الدين؟ إيه الأولويات اللي هم محتاجينها؟ إيه أولويات الواقع عمومًا؟ ياترى نبدأ بإيه قبل إيه؟ 
ده مهم جدًا عند الدعاة إلى الله -سبحانه وتعالى- إن هم يفهموا هم بيكلموا الناس في إيه وعايزين من الناس إيه؟ وهم إمكانياتهم إيه وعايزين 
يوصلوا الناس لإيه؟ لإن أحيانً كتير الإنسان ممكن يتوه في الحياة, ممكن الداعي إلى الله مراهق؛ يدعو الناس إلى ما يحب, هو بيحب حاجة 
معينة» أو هي بتدعو الناس إلى ما تحب؛ هي بتحب حاجة معينة فهي متأثرة بما فهي بتدعو إليهاء فهي شايفة الحياة كلها من خلال هذا 
المنظور اللي هي عايشاه أو اللي هي التجربة البسيطة اللي هي شافتها. 

ويختلف تماما الدعوة إلى الله -سبحانه وتعالى- بالدعوة إلى تجربتي, الدعوة إلى الله -سبحانه وتعالى- تختلف عن الدعوة إلى منهجي, الدعوة 
إلى الله تختلف عن الدعوة إلى اختياراي» الدعوة إلى الله -سبحانه وتعالى- تختلف عن الدعوة إلى ما أحب وأهوى في الدين» لإن كل واحد 
ممكن يكون له باب من أبواب الدين» ممكن يكون له نوع من أنواع التقوى مختلفة عن الآخر, "اللهم آتِ نفوسنا تقواها وزكها أنت خير من 
زكاها” إن كل إنسان ممكن يكون له تقوى مختلفة عن الآخرء يعني ممكن واحد يكون تقواه إن هو يصلي قيام الليل طويل» فيه واحد تقواه إن 
هو يتصدق» فيه واحد تقواه إن هو يأمر بالمعروف وينهى عن المنكر, فيه واحد إن هو يقول كلمة الحق ويجادل أهل الباطل. 

فكل إنسان له باب من أبواب يدخل به على الله -سبحانه وتعالى-. فلا ينبغي إن الداعي إلى الله يتوه في نفوس الناس أو يتوه في مراده. 
لذلك خلينا نضع أولويات كده أو نشير إلى إشارات سريعة إن فيه حاجة اسمها أولويات الدينء وفيه حاجة اسممها أولويات الشخصء وفيه 
حاجة امها أولويات الواقع أو المرحلة؛ يعني بمعنى أكثر وضوحًا؛ الدين له أولويات واضحة صريحة إن أنا ينبغي إن أنا أنقل الناس من الشيء 

لمهم إلى الشيء الأقل أهميةء ولا أنا هدعو الناس أنا عندي ستلاف متين ستة وتلاتين آية» وعندي آلاف من أحاديث النبي -صلى الله عليه 
وسلم-, يا ترى هدعو إلى إيه قبل إيه؟ وإيه القيمة اللي ينبغي أن تغرس في الناس؟ وإيه الحاجة اللي ينبغي إن أنا أعلمها للناس؟ وإيه الحاجة 
اللي ربنا -سبحانه وتعالى- أراد إنها تُعَلّم للناس وتبلغ للناس إيه قبل إيه؟ 

انظروا إلى أم المؤمنين عائشة تتكلم عن النبي -صلى الله عليه وسلم- ودعوة البي -صلى الله عليه وسلم- وهي تقول: أنه بدأ البي -صلى 
الله عليه وسلم- بالجنة والنارء أول ما نزل من القرآن المفصل؛ المفصل ده اللي هو من ق إلى الناس» اللي هي آيات بتتكلم عن الدار الآخرة, 
قالت أول ما نزل من القرآن المفصل وأول ما بدأ النبي -صلى الله عليه وسلم- بدأ بآيات الجنة والنار» ولو بدأ النبي -صلى الله عليه وسلم- 
بلا تقربوا الخمر لقالوا لا نتركه أبدَّاء ولو بدأ النبي -صلى الله عليه وسلم- بقوله لا تقربوا الزنا لقالوا لا نتركه أبدًا. 

أم المؤمنين عائشة التقطت التقاط في دعوة النبي -صلى الله عليه وسلم- واضح؛ إيه هذا الالتقاط؟ هذا الالتقاط بيوضح إن مبنى الشريعة 
قائم على تمهيد القلوب لاستقبال أحكام الشرع, إن الناس خاطبهم النبي -صلى الله عليه وسلم- أو خاطبهم الله -سبحانه وتعالى- بداية 
بالجنة والنارء ليه؟ حتى مهد هذه القلوب, حتى تستقبل هذه القلوب الأحكام الشرعية. 

بتقول لو كان أول حاجة بدأ بماكان بدأ بما تشربوش الخمرة كان هيبقى صعب» ما كانش ده هيبقى سهل التحقيق, لقالوا: يعني لو هو كان 
قال لهم كده في الأول هم كانوا هيردوا يقولوا لا لا مش ممكن نسيب الخمرة, لكن هو بدأ بإنه كلمهم عن الترغيب والترهيب» كلمهم بالموعظة 
الحسنة, كلمهم بذكر الثواب والعقاب» حت لانت القلوب. 

ملحوظة: أصحاب النبي -صلى الله عليه وسلم- تركوا الخمر» وأصحاب النبي -صلى الله عليه وسلم- تركوا الزناء وما كانش صعب عليهم 
إنم يتزكوا ده» ليه؟ ليه ماكانش صعب عليهم؟ لأن البي -صلى الله عليه وسلم- سلك الطريق الصحيح في الدعوة إلى الله -سبحانه 
وتعالى-. لإن الدعوة لها منهج؛ سلم» فهو النبي -عليه الصلاة والسلام- صعد في مراتب الدعوة من درجة إلى درجة فكان سهل على 
الناس أنما تترك» صعب علينا الآن إن الئاس تترك, ليه؟ لإن احنا لم نسلك منهج النبي -صلى الله عليه وسلم- في الدعوة إلى الله -سبحانه 
وتعالى-. 

طبعا هناك أسباب أخرى لكن ينبغي أن نتبع النبي -صلى الله عليه وسلم- في دعوته إلى الله -سبحانه وتعالى-. وانظروا أيضًا إلى منهج 
البي -صلى الله عليه وسلم- وهو يوضح أولويات الدين» وده واضح جدًا في كتاب الله وهنتكلم النهاردة عن البيان الدعوي في سورة 
الشعراءء لكن منهج البي -صلى الله عليه وسلم- وهو بيتكلم مع معاذ؛ ومعاذ أحد أصحاب النبي -صلى الله عليه وسلم- وهو يرسله 
إلى اليمن معلمًا وحاكمّاء فقال النبي -صلى الله عليه وسلم-: يا معاذ خذ هذا الكتاب وليكن أول ما تدعوهم إليه شهادة أن لا اله إلا الله 
وأن محمدًا رسول الله. هنا النبي -صلى الله عليه وسلم- بيعلم معاذ بن جبل صحابي من صحابة النبي -عليه الصلاة والسلام-, قال له: 
أنا عايزك ها تروح تكلم الناس مش تكلمهم ني أي حاجة» الفترة اللي النبي -عليه الصلاة والسلام- بعث فيها معاذ إلى اليمن كان نزل 
آيات كتير جدًا من الأحكام, كان نزل آيات الحجاب» وكان نزل آيات تحرج الخمرء وكان نزل آيات في كثير من الأعان والعقود وتحريم لحم 
الخنزير كان فيه آيات كثيرة جدًا وأحاديث كثير جدًا وأحكام كثيرة جدًا نزلت» لكن النبي -عليه الصلاة والسلام- بيوضح ها تيجي تكلم 
الناس أول حاجة تكلمهم فيها قال: "فليكن أوَّلْ ما تدعوهم إليه شهادة أن لا إلة إلا الله وأنَّ محمّدًا رسولٌ الله" قال له انت رايح تكلم 
ناس؛ الناس دي نصارى وأهل كتاب» عندهم كتاب قبل كده» فهم عندهم تصور عن التوحيد, لكن هذا التوحيد الذي عندهم تصور خاطئ 
عن التوحيد, فهم يثلنون؛ يعني يعبدون الآب والابن والروح القدس, فقال: ليكن أول ما تدعوهم إليه شهادة أن لا إله إلا الله» وأن محمدًا 
رسول الله فإن هم أطاعوك, فقل هم أن الله افترض عليهم خمس صلوات في اليوم والليلة» فإن هم أطاعوك, فقل هم أن الله افترض عليهم 


١‏ جامع الرسائل لابن تيمية 

زكاة تؤخذ من أغنيائهم وترد على فقرائهم, وإياك وكرائم أموال الناس, ثم بدأ البي -عليه الصلاة والسلام- يوضح لعاذ كيف يدعو الناس 
إلى الله إيه القيمة اللي يُدعى إليها؟ قال له: الأول ابتدي بالتوحيد, وبعد كده الصلاةء وبعد كده الزكاةء وبعد كده الصيام؛ قال له: ثم قل 
لهم إن الله افترض عليهم الصيام ثلاثين يوم في السنة. هو هنا البي -صاى الله عليه وسلم- بيراعي أولويات النفوس» ويراعي أولويات 
الأهمية عند الله -سبحانه وتعالى-. إن دي يا جماعة حاجة اسمها أولويات الشرع, إن أولويات الشرع لا بد أن تكون واضحة عند الناس. 
واحدة هتكلم صاحبتها في مسألة معينة وهي صاحبتها دي مش بتصلي أصلاء يعني مثلّا هتكلميها في الحجاب وهي ما بتصليش؟ هتكلميها 
مغلا في أن هي مصاحبة ولد وهي عاقة لأمها؟ فيه أولويات للدعوة, فيه أولويات للأمر الشرعي» فيه أولويات لدعوة الناس إلى الله -سبحانه 
وتعالى-. 

ثم بعد ذلك أولويات الفرد نفسه إن أحيانًا بيكون الإنسان اللي أنا هدعوه ده هو أصلا مصلي هو أصلًَا محافظ على الزكاة هو أصلًا عنده 
كثير من المعان الإبمانية فأنا مش معقول أقول هي نفس البدايات ونفس النهايات لكل الناس» إنما انت هتراعي هنا أولويات الشخص؛ 
أولويات الشخص ده إن مش كل الناس هتخاطب بكل شيء» يعني حت في العقيدة كان شيخ الإسلام له تقرير جميل» وبيقول أنه ليست كل 
مسائل العقيدة يخاطب بما جميع الخلق في كل وقت» إن فيه مسائل من مسائل العقيدة ما ينفعش تخاطب بما الناس» واستدل بقول علي بن 
أي طالب وابن عباس "ما أنت بمحَدّثِ قومًا حديثًا لا تبه عُقوهُم إل كان لبعضهم فتن" وقول الصحابي: "حدثوا الناس با يعرفوه» أتحبون 
أن يُكَذَّب الله ورسوله" النقطة إن مش الكلام يتقال لكل حد حتى في مسائل العقيدة. 

من العناوين اللي بتضايق الواحد صراحة؛ اللي يقول لك: ما لا يسع المسلم جهله. من فرض هذا؟ يعني لما واحد يقول: ما لا يسع معنى 
كده أنه جعل هذه المعلومات التي في هذا الكتاب الذي ألفه هذه المعلومات ينبغي أن تكون فرض على جميع الخلق» مين قال أن المعلومات 
بقى اللي موجودة هنا فرض على جميع الخلق؟ إذا كان أصلا كتاب الله وسنة النبي -صلى الله عليه وسلم- ليس على جميع الخلق أن يفهموا 
كل شيء في كل الآيات والأحاديث» فهنا إن يا جماعة نقطة مهمة مسألة محتاجة مراعاة, هي أولويات الفرد, الحاجة اللي فرض اتفق العلماء 
على أن يُخاطب با جميع الخلق في كل وقت هي الوحي» وإيه من الوحي؟ هل كل الآيات؟ يعني هل ملا الست اللي بتبيع فجل والراجل 
اللي تعليمه بسيط هل هو يُخاطب مثلًا بآيات الجهاد؛ إنه هو لا بد إنه يفهم كل آية في كتاب الله ويفهم كل حديث من أحاديث النبي - 
صلى الله عليه وسلم- في المواريث أو في غيره من باقي العلوم؟ لاء هو مش مطالب بكل ده ولا مطالب أنه يفهم كل حاجة, إنما مطالب أن 
يتعلم على قدره. 

إن مش كل الناس مخاطبة بكل شيء في كل وقتء هنا نقطة مهمة إن التكليف مختلف من فرد يتفاوت التكليف بين الناس» لإن مش كل 
الناس مكلفة بكل الآيات والأحاديث في كل وقت. 

فلذلك مهم إن الداعي إلى الله يبقى فاهم هم بيكلم مين؟ ومهم إن الداعي إلى الله يبقى فاهم أولويات الأشخاص اللي قدامه» ومهم إن 
الداعي إلى الله يبقى فاهم الناس دي واقفة عند أي درجة أو هو محتاج ينقل لهم أي مفهوم. 


يبقى أول حاجة أولويات الدعوة إلى الله -سبحانه وتعالى- على اعتبار الشرع اللي هي أولويات الشرع على حسب الأهمية وعلى حسب 
الترتيب. طبعا لا يخفى أن في أولويات الشرع إن الله -سبحانه وتعالى- يحب الأركان أكثر نما يحب الفرائض» يعني أعظم شيء يُذْعَى إليه 
الناس؛ أركان الإسلام ثم بعد ذلك الواجبات. حديث النبي -صلى الله عليه وسلم- أن الله -سبحانه وتعالى- يقول: "من عادّى لي وَلِيّا فَقَدْ 
١7‏ 


آذَنْقُهُ باحزب, وما تَقَرّب إل عَبْدِي بشَيءٍ أَحَبّ إِلّ مما اهْررَضْتْ عليه" -لو حد عايز يستزيد يسمع شرح هذا الحديث كنا شرحناه واحنا 

' صحيح البخاري 

بدشرح الأربعين النووية- حديث من عادى لي ولياء يبقى أولويات الشرع أركان الإسلام» أولويات الشرع فرائض الإسلام ثم بعد ذلك 
النوافل» لإن مش هينفع ملا تروحي تدعي واحدة إلى قيام الليل وهي مثلًا بنتاكل من حرام, لأ أولى لكِ فأولى ثم أولى لكِ فأولى إنك انتِ 
تدعيها إلى ترك الحرام. واحد مثا ما بيصومش رمضان وانت هتدعوه إلى اللحيةء لأ» أولى لك فأولى ثم أولى لك فأولى إنك انت تدعوه إلى 
صيام رمضان, إن احنا نبقى فاهمين أولويات الشرع عند الله -سبحانه وتعالى- وأولويات الفرائض عند الله -سبحانه وتعالى-» وأولويات 


المعاني والقيم "ديتا قيا" هذا الدين القيم العظيم؛ له معان أهم من معائء وله قيم أعلى من قيم. 
دي نقطة مهمة جدًا في أداء الحقوق وفي معرفة الحقوق وفي معرفة الفرائض وفي معرفة الواجبات, 09 بعد ذلك في المستحبات والنوافل وترك 
المكروهات والورع والتقوى. 


النقطة الثانية أولويات الأشخاصء يبقى مراعاة أولويات الأشخاص في البيان الدعوي» إن انت بتخاطب مين؟ لإنك مش هتروح تكلم ناس 
ما بتعرفش حاجة مغلا عن الدين, واحد مغلا مش مسلم فانت بتكلمه عن تفصيلة من التفاصيل الشرعية في خلاف بين العلماء في مسألة 
معينةء هو طبعًا مش فاهم انت بتقول إيه أصلا. هذا يدعى إلى القيم الرئيسيةء وده أحيانًا الواحد بيشوفه على مواقع التواصل الاجتماعي» 
لما تلاقي بعض الإخوة والأخوات بيتكلموا في قضية من القضايا يعني اختلف فيها العلماءء مغلا في تعظيم الرب قضية مثلًا من مسألة الأسماء 
والصفات والقضية اختلف فيها العلماءء قضية دقيقة من دقيق العلم الذي لا يفهمه حتى مجموعة من طلبة العلم أو مجموعة من الدعاة ممكن 
مش فاهمين هم بيقولوا إيه أصلاء وتجده يدشر هذا الكلام على اللا ويتكلم على اللا في خلاف» هو فين الدعوة هنا يعني؟ يعني إلى ما يُدعى 
هؤلاء وفيما يتكلم هؤلاء ومع من يتكلم هؤلاء؟ فالنقطة الثانية نقطة مراعاة حال الأشخاص. 


النقطة الثالثة مراعاة الواقع والمرحلة؛ يعني إيه؟ في حاجة اسمها يا جماعة واجب الوقت» يعني مغلا في وقت غزوة أحد؛ خلاص هو الصحابة 
كلهم خارجين مع النبي -صلى الله عليه وسلم- في غزوة أحد» مفيش حد هيقول أصل أنا لسه مسلم جديد, فبالتالي مش هينفع أخرج مع 
النبي -صلى الله عليه وسلم-, لإن أنا لسه محتاج بقى أتعلم الأول ومحتاج إن أنا أتفقه الأول, ده هو الصحابي جه» فلقى النبي -عليه الصلاة 
والسلام- بيقاتل فقال له أقاتل ولا أسلم؟ قال له أسلم ثم قاتل فأسلم فقاتلء فقتل فمات» ولم يسجد لله سجدة زي مغلا ما حصل في خيبر 
وزي ما حصل في أحد, إن هنا فيه حاجة امها واجب المرحلةء إن فيه واحد اقترب إلى ربه -سبحانه وتعالى- ووجد إن الناس في رمضان» 
هو هيصوم رمضان ويتعلم أحكام رمضان» مش هينفع أقول له لا لا لا انت ما ينفعش تصوم رمضان وتتعلم أحكام رمضان إلا لما يجيبك بقى 
من الأول خالص ويعلمك أصلًا معان الإيمان والإخلاص والحبة والخوف والرجاء وكيف ينطلق قلبك في حب الله -سبحانه وتعالى-» ده امه 
واجب المرحلة. 


يبقى يا جماعة أولويات الدعوة إلى الله ها اعتبارات ثلاث هي: 
رقم واحد الاعتبار الشرعي وده لا بد إنه يكون مرتب ذهنيًا في أذهان كل الدعاة إلى الله -سبحانه وتعالى - كبيرا أو صغيرا على قدرهم» يعني 
مش كل الناس مطالبة إا تعرف كل حاجة زي ما احنا بنقول» فكذلك الدعاة إلى الله مش هيقدروا يعرفوا كل حاجة؛ لكن على قدرهم إن 
هو يبقى بس عارف إيه قبل إيه؟ مش هينفع تكلم الناس عن شيء وما تكلمهمش عن الصلاة» مش هينفع تكلم الناس عن قيمة من قيم 
الشرعية الدقيقة اللي فيها مغلا مستحب من المستحبات وهو مغلا هذا الرجل لا يزكي أو هذه المرأة لا تعظم الله -سبحانه وتعالى-» فهنا 
نقطة مهمة مراعاة أولويات الشرع. 

ثم النقطة الثانية مراعاة أولويات الأشخاص ومعرفة الأشخاص انت بتكلم مين وبتخاطب مين؟ ودول ترتيبهم إيه في الشرع؟ عشان ها تبدأ 
من عندهم تبدأ عند النقطة اللي هم محتاجينها وهذا من الحكمة في الدعوة إلى الله -سبحانه وتعالى- كما قرر العلماء. 

والنقطة الثالئة هي نقطة مراعاة المرحلة, من المعاني الجميلة اللي قررها شيخ الإسلام في التحفة العراقية» وهو بيتكلم على الأعمال القلبية 
وبيقول إن اتفق العلماء على أن الجميع؛ جميع الناس مخاطبون بأصول الأعمال القلبية» يعني أنا النهاردة أكلم واحدة في مسألة معينة قبل ما 
أكلمها عن حب ربنا؟ قبل ما أكلمها عن الخوف من ربنا؟ قبل ما أكلمها عن الرجاء في ربنا -سبحانه وتعالى-؟ لأ. هو بيتكلم في معرض 
الكلام عن أهمية الأعمال القلبية بيقول إن العلماء متفقون على أنه الجميع؛ جميع الخلق يخاطبون بأصول الأعمال القلبية اللي هي عبر عنها 
إنما من أصول الإيمان وقواعد الدين» اللي هي مسألة الإخلاص والصدق مع الله -سبحانه وتعالى- وحب الله -سبحانه وتعالى-» هذا يخاطب 
به الناس, دي أولويات. 

يعني كنا مرة بنطرح سؤال لو احنا نزلنا نكلم الناس في الشارع وعايزين نكلم شباب» هنعمل إيه مع شاب مثلًا؟ فطرح أحدهم نموذج من 
النماذج, قال أنا قابلت شاب عامل قزع ولابس سلسلة وبيشرب سيجارة وواقف قدام الجامع وقت الصلاة وبيتكلم في التليفون وبيسب 
لأمه في التليفون» يا ترى ندعو هذا الشاب لإيه بالظبط؟ فرد أحد الأفاضل وقال: أنا هجيبه من أعلى رأسه إلى أخمس قدميه» فقال له يعني 
إيه؟ قال له: أنا هكلمه في القزع و هكلمه في اللحية وأكلمه مش عارف إيه وأكلمه في إيه وأكلمه في الإسبال» فرد عليه الآخر قال له: لأ 
الأولى إن أنا أكلمه في إن هو ازاي يسب لأمه؟ وازاي يتكلم مع أمه بمذه الطريقة في التليفون في الشارع؟ فرد التالت قال له وأنا واقف قدام 
الجامع وقت الصلاة, لا لا هو أول حاجة هنكلمه فيها هي إن هو يُكلّم في الصلاةء فرد الرابع وقال وأنا أول حاجة هكلمه فيها هو إنه 
يعظم الله -سبحانه وتعالى-, وإنه يحب الله -سبحانه وتعالى-» وإنه يخاف من الله -سبحانه وتعالى-, الإنسان اللي قلبه بعيد عن الله - 
سبحانه وتعالى- وهو لا يراعي من نظر الله -سبحانه وتعالى- ولا يخاف من الله ولا يرجو ما عند الله ولا يحب الله ون حب الله -سبحانه 
وتعالى - في قلبه ضعيف قليل حت إنه لا يستطيع إن يواجه به متطلبات الحياة ولا متغيرات الحياة» هذا فيما يكلم من أعمال الجوارح؟! 


فالشاهد؛ نقطة يا جماعة إن احنا محتاجين نراعي أولويات الدعوة إلى الله -سبحانه وتعالى-» محتاجين نفهم أولويات الدعوة إلى الله -سبحانه 
وتعالى - محتاجين نعرف احنا بنكلم مين وهنقول لهم إيه؟ 

في سورة الشعراء ربنا -سبحانه وتعالى - ذكر مجموعة من الأنبياء وكيف أن الأنبياء واجهوا أقوام مختلفة, إن سيدنا هود وسيدنا صالح وسيدنا 
شعيب وسيدنا نوح كل نبي من الأنبياء واجه قومه, وكان لمؤلاء القوم معاصي معينة وأولويات مختلفة» وربنا -سبحانه وتعالى- ذكر لنا في 
سورة الشعراء -والله -سبحانه وتعالى - عظيم لا يتكلم إلا بعظيم- ذكر لنا طرف من هذا البيان الدعوي, يعني الأنبياء تكلموا كلام كثير 
مع الأقوام لكن ربنا -سبحانه وتعالى- خلد ذكرى مجموعة من الجمل» مجموعة من الجمل ربنا -سبحانه وتعالى- ارتضاها -سبحانه وتعالى- 
وأنزل بما جبريل بعد مئات السنين أو آلاف السنينء ليعلم النبي -صلى الله عليه وسلم- وليكون هذا القرآن يتلى إلى يوم القيامة على 
اختلاف اللغات» يعني سيدنا شعيب بيتكلم بلغة تختلف عن لغة سيدنا هود تختلف عن لغة سيدنا صا فربنا -سبحانه وتعالى- نقل هذا 
الكلام لنا عبر العصور ليعلمنا باللغة العربية, ليعلمنا هذه المعاني وهذه القيم وأولويات هذه القيم. 


لا شك إن البيان الدعوي بيختلف من وقت للتاني ومن قوم لقوم, ومن معصية لمعصية, ومن ظروف محيطة إلى ظروف أخرى على حسب 
مراحل الدعوة. فبيان الدعوة في وقت بداية الدعوة يختلف عن البيان الدعوي ني وقت الحرب الإعلامية الشرسة على الدعوة» وهدشوف 
الآن كيف واجه الأنبياء وكل ني كان بيواجه مجموعة من الناس وكان له تصور معين يختلف عن البيان الدعوي في مرحلة التحدي ومرحلة 
الاستئصال ومرحلة اللي هو: لأجعلنك من المرجومين» لأجعلنك من المخرجين, لأجعلنك من المسجونين, اللي هو سيدنا نوح وسيدنا موسى 

وسيدنا لوط اللي أقوامهم تحدوهم تحدي سافرء وقال له أنا هاقتلك والتاني قال له أنا هاخرجك والتالت قال له أنا هاعتقلك وهاسجنك» 
وكيف كان البيان الدعوي وكيف كانت دعوة الأنبياء إلى الله -سبحانه وتعالى - في مرحلة السلم وفي مرحلة الحرب. 

يعني البيان الدعوي فيه جزء مشترك عند الأنبياء ربنا -سبحانه وتعالى- ذكره لنا في كتابه الكريم, في مواجهة الأنبياء لمعاصي الأقوام» وتبيين 
الفساد في حياة الناس» ودلالة الناس على الحق وهداية الناس إلى الخيرء مع إن أحيانً كان بيبقى فيه فترة فيها تشويه إعلامي شديد» الشعراء 
يا جماعة يعني هنا الشعراء؛ هؤلاء الإعلاميون, هؤلاء الإعلاميون في مكة في زمن النبي -صلى الله عليه وسلم-» الشعر كان له مكانة كبيرة 
جداء كانت القبيلة اللي فيها شاعر كانت ها منقبة في وسط العرب. الشعراء هؤلاء الذين يتبعهم الناس» هؤلاء الذين يسحرون الناس بالكلا 
الذين يقلبون الحق باطل والباطل حق» فيه سورة في القرآن اسمها سورة الشعراء عن هؤلاء الذين 'وَالشُعَرَءُ يَتَِعُهُمْ الَْاوُونَ * أل تَر اَم في 


5 وَادِ يَهِيمُونَ * وَأ يَقُونُونَ مَا لا يَفْعَلُونَ > الناس اللي وظيفتها الكلام» اللي بتعرف تغير بالكلام كل حاجة, اللي 
بتعرف تقنع الناس بالكلام بكل ما يحب هؤلاء. 


فكيف واجه الأنبياء هؤلاء الشعراء؟ وكيف كان استفحال الفساد وطغيان الفساد في مرحلة من المراحل؟ وكيف كانت الدعوة مستضعفة في 
في وسط كثير من الناس؟ ومع ذلك كيف استطاع الأنبياء إن يحولوا هذا إلى نقطة قوة؟ 

فيه معان عامة فيه أولويات عامة أولويات مغيرة مش مؤثرة؛ يعني مش دعوة إن انت هتقول كلام أو انت هتقولي كلام فالناس تعيط وتقول 
لله الله جميل قوي الكلام ده» أنا عايز أبقى كده وخلاص» إنما ناس بتتغير فعلًا قيم مغيرة فعلا. 


هناك معان قيمة قاها الأنبياء: نوح -عليه السلام-» ولوط -عليه السلام-» وهود -عليه السلام-؛ وصالح -عليه السلام-» وشعيب - 
عليه السلام- ومن أراد إن يتعلم الدعوة فليجتهد في مواد الدعوة, إيه مواد الدعوة يا جماعة؟ يعني أعرف منين أتعلم دعوة؟ لو أنا عايز 
أتعلم دعوة؟ 

طبعًا فيه كتب للدعوة وفيه كتب كتير بتتكلم عن أصول الدعوة وقواعد الدعوة وعلم الدعوة ومدخل علم الدعوة, المكتبة الإسلامية فيها 
كثير جدًا في الدعوة وفقه الدعوة والموازنات الدعوية؛ يعني قلما تجد عالم إلا وصنف في الدعوة؛ والمعاصرين لحم كتب كثيرة في الدعوة, لكن 
من أراد أن يتعلم الدعوة حقيقة وأن يسبر أغوار الدعوة فاقرأوا في قصص الأنبياءء اقرأوا في سيرة النبي -صلى الله عليه وسلم-. 

هؤلاء هم نبراس؛ هؤلاء هم فوذجء "وليك الَّذِينَ هَدَى الله فَيهُدَاهُمْ افده" » علينا أن نقتدي بمؤلاء في دعوم وي بيانهم وفي 
أولوياهم وفي خطواتهم التي سلكوها لتغيير الناس. 


هناك معان عامة ربنا -سبحانه وتعالى- سطرها في كتابه الكريم بل بنفس الكلمات» وده يا جماعة حاجة تخلينا نقف» إن ربنا -سبحانه 
وتعالى- ذكر الكلمات مرة أخرى على لسان هود وعلى لسان صالح وعلى لسان شعيب وعلى لسان نوح» نفس الكلمات الله -سبحانه 
وتعالى- سطرها في كتابه الكريم على لسان الأنبياء وإن اختلفت بعض المعاني من نبي إلى آخر على حسب قومه وعلى حسب معاصيهم 
وعلى حسب انتشار الفساد فيهم وعلى حسب أولويات الدعوة فيهم» لكن فيه كلمات كانت ثابتة عند الجميع. 

طبعا المعائي اللي ربنا -سبحانه وتعالی- ذكرها لنا في كتابه الكرم وكررها الأنبياء, هذه مش محتاجة إن احنا نقول إا هذه معان مهمة» هذه 
معان أصيلةء المعاني اللي نزل جا جبريل من فوق سبع ماوات؛ مع اختلاف الزمان بعد آلاف السنين ينزل سيدنا جبريل مرة أخرى من فوق 
سبع ماوات إلى الأرض ليخبر بها البي -صلى الله عليه وسلم-, ويعلمها للنبي -صلى الله عليه وسلم-» وتصبح قرآن يتلى إلى يوم القيامة, 
احنا مش محتاجين نفكر كتير حتى نفهم أن هذه الأشياء مهمة في غاية الأهمية, وأن هذه القيم الدعوية قيم مهمة جدًا في غاية الأهمية» وأن 


سلسلة "فقه الدعوة" 





شبكة الطربق إلى الله way2allah.com‏ 





لنا فيها عبرة وعظة, وأنه علينا أن نفهمها ونتدبرها في هذه الفترة من عمر الدعوة والتي تلاقى فيها الشعراء والسحرة والكهنة والذين يشوهون 
الدين والذين ينتقصون من أهل الدين سواء في حرب إعلامية شرسة أو حرب مادية بين الحق والباطل. 


تعالوا نشوف كده ربنا -سبحانه وتعالى- بيقول: "إِذْ قَالَ م أَخُوهُْ -نوح» أخوهم هود» أخوهم صالح, أخوهم لوط ألا تَتَقُونَ" هنا يا 
جماعة معنى مهم قوي إن الله -سبحانه وتعالى- ”مى الداعي إلى الله أخوهم, هو هنا دي أخوة إيه؟ فيه حاجة اسمها أخوة النسب وفيه حاجة 
مها أخوة الدين, وفيه أخوة القبيلة وفيه أخوة الأرض وفيه أنواع من الأخوات -فيه سلسلة على الساوند كلاود اللي عايز يستزيد اسمها 
الأخوة, لو حد عايز يستزيد عن هذا الباب- إن هنا هي دي أخوة إيه؟ دي أخوة القبيلة» أخوة النسب» إن الدعاة معروفين لدى الناس» 
معروفين لدى الناس بنسبهم» اللي هو "اَم 1 يَعْرِفُوا رَسُوَهُمْ فَهُْ لَهُ كرون" ؛ اللي هم "يَعْرِفُونَهُ كما يَعْرِفُونَ أَبْنَاءَهُمْ" و 
هم عارفینه» عارفين نسبه وعارفين أخلاقه وعارفين حياته وعارفين قصته وعارفين معاملاته» وهم عارفينه قبل كده إن هو صادق أمين, هم 
عارفينه. 

نقطة إن الداعي مش جاي لابس لبس مختلف عن الناس عشان يتنطط على الناس, ولا جاي من بيئة مختلفة عن الناس يتنطط على الناس» 
ولا جاي في واقع مختلف عن الناس فالناس تقول ده مَلَّكَ أو ده واحد مش عارفينه ما نعرفش جاي منين, ده واحد عايش وسطهم» مش 
واحد بينه وبين الناس مسافات, إنما يأكل كما يأكل الناس ويشرب كما يشرب الناس ويعيش كما يعيش الناس» ودي نقطة مهمة يا جماعة 
إن فيه ناس بتعيش في الدعوة احتياج أو نوع من أنواع الحياة اللي هي فيها استعلاء شوية, يا جماعة لو هنطلع من الدرس اللي احنا بنتكلم 
فيه النهاردة ده بالمعنى ده؛ حطوا تحت الكلمة اللي هقوهالكم دي عشر خطوط الداعي إلى الله يحتاج إلى ثواب الدعوة أكثر من احتياج 
المدعوين إلى الدعوةء يعني أنا النهاردة أنا مش جاي أكلمك عشان أنا عندي شوية معلومات جاي أدلدقهاء ولا جاي أفرغها عندك, ولا 
عندي شوية استعلاء كده حابب إن أنا أقولهء إنما أنا محتاج ثواب, أنا محتاج أنجو من عذاب الله. أنا محتاج إن ربنا ينجيني, فالداعي إلى الله 
بحتاج إلى ثواب الدعوة أكثر من احتياج المدعو إلى هذا الكلامء لأن الله -سبحانه وتعالى - يهدي من يشاء إلى صراط مستقيم» وإن الإنس 
والجن لو اجتمعوا على أن يهدوا رجل واحد ما اهتدى هذا الرجل حتى يأذن الله -سبحانه وتعالى -» الله -سبحانه وتعالى- لو شاء لجمع 
الناس على الهدى» إنما الداعي هو اللي محتاج الثواب. 

هنا نقطة إن الداعي لا يستعلي على الناس» إن الداعي لا يتعامل مع الناس بنوع من أنواع الاستعلاء إنما يتعامل مع الناس بنوع إن هو 
واحد وسطهم» ما يبقاش بينه وبينهم مسافات» وده مش معناه إن أنا عشان أدعو الناس إلى الله لازم أفضل أصاحبهم وأحبهم ويقول لك 
فترة امحبة وفترة الأخوة ولازم أزيل العقبات وأزيل العوائق وأشيل الحواجز لا لا لاء ده مش معناه ده؟ النبي -صلى الله عليه وسلم- كانوا 
يعرفونه ويعرفون نسبه» وبعدين النبي -عليه الصلاة والسلام- لما بعث النبي -عليه الصلاة والسلام- انطلق داعية» ذهب إلى أبي جهل 
وذهب إلى أبي لهب وذهب إلى أبي بكر وذهب إلى علي» خاطب الناس خطابًا واضحًاء أنه لا إله إلا الله وأني رسول الله فيه ناس قبلت وفيه 
ناس رفضت» يعني النبي -عليه الصلاة والسلام- ما عملش ماتش لأبو بكر الصديق وقال لك والله تعال أما نعمل جولة ولا نعمل حفلة 
ولا نعمل خروجة ولا نعمل جلسة ولا نعمل مش عارف نشاط اجتماعي الأول» وبعد كده نتعرف وبعد كده نتحاب وبعد كده نتواد وبعد 
كده بعد بقى ١‏ سنة أبقى أكشف له عن الغطاء وأقول له على فكرة أناكنت بدعوك إلى الله لا لا لاء هو من أول يوم النبي -عليه 
الصلاة والسلام- ذهب إليه داعيًا. 

فكان النبي -صلى الله عليه وسلم- داعيًا واضحًا وهذا مهم في الدعوة, كلمة أخوهم ده يا جماعة بتحسسك بنوع من أنواع الألفة, بنوع 
من أنواع إن هم يعرفونه» بنوع من أنواع إن هم فيه بينهم وبين بعض علاقة» وهذا مهم. 

وفيه ناس تطرفت» فيه واحد قرر إن هذه العلاقة هي الحاجة الأساسية في الدعوة إلى الله. فما ينفعش دعوة من غيرهاء وفيه واحد قرر إن 
هو يتعامل مع الناس بنوع من أنواع الاستعلاء, والحقيقة إن الصواب بين هذا وهذاء لا ينبغي أن نتعامل مع الناس باستعلاء لإن أنا النهاردة 
بكلمك وانت بكرة بتكلمني» "الذَينْ النَصِيِحَةُ. قُلْنا: لِمَنْ؟ قالَ: لله ولكتابه ولرسوله ولأَئِمّةِ المُسْلِمِينَ وعامَتَهمْ""' والنقطة الثانية إن مش 
معنى إن هو أخوهم معناه إن هو لازم يكون بينه وبين كل واحد يدعوه إلى الله علاقة قوية وطيبة» ده يعني لو احنا عملنا كده ما كنش النبي 
-صلى الله عليه وسلم- لا هاجر إلى المدينة ولا أقام دولة ولا دخل الناس في دين الله أفواجًاء لو جعلنا شرط الدعوة المعرفة وامحبة والمودة 
كما يشترطها بعض الكتاب في علم الدعوة. 

يبقى رقم واحد قال لحم أخوهم نوح أو أخوهم هود ألا تَتَقُونَ إن يا جماعة من المعاني الأساسية التي خاطب با الدعاة إلى الله -سبحانه 
وتعالى- الأقوام؛ خطاب التقوى, وهنا سؤال هو ينفع نخاطب الناس بالتقوى؟ يعني ينفع أكلم الناس وأقول هم اتقوا الله -سبحانه وتعالى- 
؟ ولا كده هابقى أنا راجل شرس وراجل هجومي ومش راجل لطيف وظريف وبنفر الناس» وتجد واحد يقول لك إن منكم منفرين ازاي تكلمهم 
في التقوى وازاي تخوفهم؟ لا يا جماعة من المعان المهمة بل من أصول المعانن الرئيسيةء بل من أولويات العان الرئيسية خطاب التقوى, ألا 
تَتَّقُونَ إن البي -عليه الصلاة والسلام- أول معنى بلغه للناس لا أُمِرَ بالصدع» النبي -عليه الصلاة والسلام- صعد على جبل الصفا 
ونادى يا بني فلان يا بني فلان يا بني فلان, فالناس كلها اتجمعت؛ فقال هم أسألكم سؤال» لو أنا قلت لكم حاجة تصدقوين؟ قالوا له 
نصدقك طبعا ما علمنا عليك كذبا قط. قال هم لو أنا قلت لكم إن أنا وأنا واقف دلوقتي فوق الجبل ده إن من الناحية التانية من الجبل فيه 
جيش جاي يغزو مكة, تصدقون؟ قالوا طبعا نصدقك, فقال: فإني تَذِيز لَكُم ب يَدَيْ عَذَابٍ شَدِيدِ النبي أول حاجة علمها هم؛ خوفهم, 
إن يا جماعة مسألة مخاطبة الناس بتقوى الله -سبحانه وتعالى-» مخاطبة الناس بالخوف من الله -سبحانه وتعالى -, مخاطبة الناس بالرهبة من الله 
-سبحانه وتعالى -. 

والتقوى معنى عظيم معنى كبير, له معنى خاص ومعنى عام» ولكن خلينا مش هنعرف نفسر أوي في التقوى» لكن في هذا المقام مش مقامها 
يعني» لكن التقوى مش معناها بس الخوف ولكن ها أيضًا مدلولات أخرى شرعية» لكن مهم جدًا يا جماعة إن يعني أقصد لما مدلولات شرعية 
يعني أقصد إن هي ها أعمال تنبثق من هذا الخوف, من الاستسلام لأوامر الله -سبحانه وتعالى- واتباع سنة البي -صلى الله عليه وسلم-. 


هنا بيقولوا: ألا تَتَفُونَ عارفين لما واحد يقول له: انت مش خايف؟ انت مش خايف من ربنا؟ لاحظ إن الكلام هنا للناس مش للشعراء 
لاحظ إن الكلام للناس مش للسحرة, هو بيخوف الناس من ربنا -سبحانه وتعالى -, السحرة والشعراء في هذا الوقت اللي هو في المرحلة 
اللي كان فيها البيان الدعوي في سورة الشعراء كان فيه تشويه إعلامي رهيب, كان فيه تشويه إعلامي شرس على الدعوة إلى الله -سبحانه 


وتعالی-» كانوا بيتكلموا على الأنبياء كلام صعب جدًاء يقول: "إن هُوَ إلا رَجُلْ به ند" ؛ ويقولوا إن هو إلا رجل "يري أن يَمَفَضَّلَ 
عَلَيَكُو' 2 بيقول لك ده واحد من الآخر كده طالب شهرة» والتاني ده طالب فلوس» والتالت ده واحد مجنون» والرابع ذه واحد 


عايز ياخد الأرض يريد "أن يُبَدَلَ دِيتكُم أو أن بُظْهِرَ في الْأَرْضْ الْمَسَادَ" 
كانت وقتها في المرحلة دي كانت الأنبياء بيعانوا تشويه شرس من الملا الملا الذين بملؤون أعين الناس» يعني كلامهم مسموع عند الجميع» 
فهنا؛ ودي نقطة مراعاة المرحلة إن البيان ده كان بيان في وقت الشعراء اللي ربئا -سبحانه وتعالى- نزّل جبريل بسورة الشعراء على النبي - 
صلى الله عليه وسلم- في مكة في وقت الاستضعاف الشديد, فكان هذا البيان يتعلم منه النبي -صلى الله عليه وسلم- دعوة الأقوام» وسنة 
الله -سبحانه وتعالى - في معاملة الخلق» وسنة الدعوة إلى الله -سبحانه وتعالى-» وكيف يتعامل الناس مع بعضهم البعض في هذا الباب. 


”' صحيح مسلم 

ثم قال الله -سبحانه وتعالى--: "إذْ قال َم أَحُوهْمْ توح ألا تتَقُونَ * إِنّ لَكُمْ رَسُولُ امین" > هنا يا جماعة نقطة مهمة جدًا 
إن الداعي بيعرف الناس بنفسه» فبيقول لحم: أنا مش طالب منكم حاجة إِنّ لَكُمْ رَسُولُ أَمِينّ دي بشارة رحمة؛ إن هذه رسالة من خالق 
السماوات والأرض» بيقول هم أنا مش جاي من جعبتي» أنا مش بقول لكم كلام من عندي» أنا ببلغك رسالة» الرسول اللي بيبلغ الرسالة» 
أنا جاي لك أبلغك رسالة خالق السماوات والأرض إليك» ده ربط قلب المدعو بالله -سبحانه وتعالى-» مش ربط قلب المدعو بك انت» 
مش ربط قلب المدعو بعلاقته بك انت» مش تعليق المدعو بك انتء إنها يشعر بالأهمية إنّ لَكُمْ رَسُولٌَ أَميْء كلمة لَكُمْ ده أنا جاي لك 
انت مخصوصء دي رسالة من الله خاصة لك» إن ربنا -سبحانه وتعالى- الذي خلق كل شيء يخاطبك أنت» فهذا فيه إشعار بأهمية المدعو 
وإشعار بأنما رسالة وإن الداعي إلى الله هو صاحب رسالة» مش جاي يضحك على الناس» ولا جاي ياخد من الناس حاجة, ولا جاي يلف 
ويدور عشان يطلب من الناس مأرب» وكلمة رَسُولُ أَمِينٌ اللي هو أنا جاي أبلغكم بأمانة دون خيانةء اللي هو عارفين "إن عَلَيِكَ إلا الْبَلاغٌ" 
» بلغ ما أنزِلَ إِلَيِكَ من رَبك وَإِن أ تَفْعَلْ فما بَلَفْتَ رِسَالتَهُ م الله يَعْصِمُكَ مِنَ النّاسِ" 
ربنا ا للبي -عليه الصلاة والسلام- بلغ» ومفيش آية ما بلغهاش, شوف ربنا بيقول عن النبي -عليه الصلاة والسلام- بيقول إيه؟ 
ل: 'وَلَوْ تَقَوَلَ عَلَْنَا عض الْأَقَاوِيلٍ * لَأَحَذَْا مِنْه باليَمِينِ * م لَمَطَعْنا مِنهُ الْوتِينَ * فما مدكم مَنْ أَحَدٍ عَنْهُ حَاجزِينَ" » شوفوا 
7 الخطاب وربنا -سبحانه وتعالى- الله إله؛ وحده العزيز وحده القوي وحده الجبار, البشر؛ انت بتبلغ الرسالة, عليك فقط أن تبلغ الرسالة, 
من شاء فليؤمن ومن شاء فليكفر, من أراد أن يهتدي فليهتدي ومن أراد أن يضل فليضل» كل إنسان بيختار لنفسه وكل إنسان مسئول عن 
نفسه» لكن انت بلغ عليك إنك تبلغ عليك إنك تبين» عليك إنك انت توضح» عليك إنك انت تعلم الناس» عليك إنك تنقل الناس في 
معاني واضحة وني تدريج واضح علمك الله -سبحانه وتعالى- إياه» لكن "لشت عَلَيْهِمْ عُسَيْطر' »> هنا نقطة مهمة يا جماعة إن 
"افوأ اله وََطِيعُونِ", الرسول بيقول للناس: إِيّ لَكُمْ هو بيعرف الناس إن هو صاحب رسالةء وجاي يبلغهم رسالة من الله -سبحانه وتعالم- 
» وإنهم عليهم إن يختارواء ويقول هم: أنا أنقل لكم هذا بأمانة وإن أنا لا أغير شيء, وإن عليكم أن تختاروا وهذا ربكم كما هو ريي» وعليكم 
أن تختاروا في معاملتكم مع ربكم وعليكم أن تحددوا موقفكم من كلام ربكم. 


فقال الله -سبحانه وتعالى-: 'إِذْ قَالَ َم أَحُوهُمْ وح ألا نَمَو ل لَكُمْ رَسُولٌ أَمِينٌ * فَاتقُوا الله وَأَطِيعُون". هنا نقطة تانية؛ من المعاني 
المهمة اللي ربنا -سبحانه وتعالى- كررها مسألة فَانَقُوا اللَهَ وَأَطِيعُونِء هنا نقطة إن معنى التقوى هنا كان له مردود, إيه المردود؟ مردوده 
الطاعة» طيب الرسول كان بيقول فَانَقُوا الله وَأَطِيعُونِ طب أنا كداعي إلى الله أو أنا كواحد عايز أدعو الناس إلى الله هل أقول: فَانّقُوا الله 
وَأَطِيِعُونِ؟ أطيعون ده مين؟ اللي هو انت يعني؟! يعني انت هتروح تقول للناس: أطيعون؟ 

طيب ما هو انت مش الرسول» دي نقطة مهمة جدًاء أطيعوا شي شيخي» ما هو شيخك برضه مش الرسول» أطيعوا جماعتي؟ ما هي جماعتك 
برضه مش الرسول -صلى الله عليه وسلم-, إنما أيضًا 5 الناس هنقول لهم: اتقوا الله وأطيعوا الرسول, إن احنا يا جماعة كلنا ينبغي 
علينا أن نطيع النبي -صلى الله عليه وسلم-. 


كان من أول المعاني التي ينبغي أن يُخاطب با الناس؛ تعلق قلوب الناس بالله -سبحانه وتعالى-» تقوى الله -سبحانه وتعالى- بإحساس إن 
هم الله يخاطبهم وقلوبم تبقى متعلقة بالله -سبحانه وتعالى-, إحساس الخوف من الله -سبحانه وتعالى -, أول أمر هو تقوى الله -سبحانه 
وتعالى-» وبعدين اعملوا في رضا الله -سبحانه وتعالى-» أطيعوا أوامر النبي -صلى الله عليه وسلم-, دي نقطة يا جماعة اسمها يعني إيه؟ 
عارفين المردود ي اللي هو طب أنا اتقي الله د يعني أعمل إيه يعني؟ قال له لو انت عايز تتقي الله اتبع النبي -صلى الله عليه وسلم-. 
"فل إن کش ون الله فَاتَبعُونٍ ینک الله" > إن معنى التقوى هنا مردوده العملي هو طاعة البي -صلى الله عليه وسلم-, 

ينبغي على الناس أو على الداعي إلى الله أن يعلم الناس منهج الأنبياءء عارفين يا جماعة ده خطاب تأصيلي» اللي هو إن أنا هاخاطب الناس» 
هاكلمهم أقول لحم إيه؟ أقول ها انت مهم انك انت تبحثي على سنة النبي -صلى الله عليه وسلم-, مهم انك انت تعرفي تحبي النبي -عليه 
الصلاة والسلام-, مهم انك انت تتبعي النبي -صلى الله عليه وسلم-» ده خطاب عام أنا لسه ما كلمتهاش لا في الحجاب ولا في طاعة 
الزوج ولا في تربية الأبناء ولا في الأكل من حلال ولا في الصلاة. 

الخطاب هنا يا جماعة خطاب تأصيلي؛ إن الأول تقوى الله -سبحانه وتعالى-» ثم طاعة الأنبياء. وهنا مهم إن الداعي يفصل ما بين دعوته 
هو كفرد وبين دعوة أو طاعة الأنبياء, إن إذا كنا أُمِرْنا إن احنا نكلم الناس عن طاعة الأنبياء فينبغي أن نفهم ذلك إن فيه فرق إن هم أطيعون 
اللي هو أناء وفرق إن أَطِيعُونِ اللي هو النبي -صلى الله عليه وسلم-. 

قال الله -سبحانه وتعالى-: "إن لَكُمْ رَسُولٌ أَمِينٌ * فَانَقُوا الله وَأَطِيعُونِ". وبعد كده ربنا -سبحانه وتعالى- بعد ما بين إن الأنبياء رسموا للناس 
منهج حياة؛ اللي هو قال له: انت عايز توصل لربنا -سبحانه وتعالى-» عايز تقرب إلى الله -سبحانه وتعالى-, أعمل إيه؟ قال له امشي 
وراياء لو عايز تتقرب إلى الله -سبحانه وتعالى- تعمل إيه؟ ابحث عن طاعة النبي -صلى الله عليه وسلم-, ابحث عن كلام البي -صلى الله 
عليه وسلم-», انظر كيف أمر النبي -صلى الله عليه وسلم- وافعل ما أمرك به النبي -صلى الله عليه وسلم-» يبقى ده منهج حياة» منهج 
اتباع الأنبياءء ده منهج تأصيلي. 


ثم بعد ذلك: "وما أَسْأَلَكُمْ عََيْهِ مِنْ اجر إِنْ أَجْرِي إِلّا عَلَى رب الْعَالَمِنَ" > هنا يا جماعة نقطة مهمة جدًا في البيان الدعويء 
إيه هي؟ إن ينبغي على الداعي إلى الله ألا يستفيد من الدعوة إلى الله بشيء خاص لنفسه. يعني الداعي إلى الله من علامات صدقه إن هو 
مابياكلش من الدعوة, إن هو مابياخدش مأرب من الدعوة, إن الدعوة مش بالنسبة له سبوبة, إن الدعوة مش بالنسبة له حاجة بيستغلها 
عشان يطلع منصب أو فلوس أو ارتقاء مجتمعي أو تسلط على الناس» إنما هو بيفعل ذلك ابتغاء مرضاة الله -سبحانه وتعالى-. 

ده يا جماعة من البيان الدعوي المهم الذي ينبغي أن يوضحه الدعاة؛ الذي نقله الله -سبحانه وتعالى- على لسان الأنبياء: هود ونوح وصالح 
وشعيب ولوط؛ إن ربنا -سبحانه وتعالى- بيقول: قول هم كده: "وما أَسْأَلكُمْ عَلَيْهِ من أَخْرٍ إن أَجرِي إِلَا عَلَى رَبَ الْعَالَمِينَ". بيقول هم لو 
انتم متخيلين إن أنا جاي أدعوكم عشان آخد منكم صوت في الصندوق» ولا جاي أدعوكم عشان آخد منكم فلوس» ولا جاي أدعوكم 
عشان آخد منكم دورة تدون فلوسهاء ولا جاي أدعوكم عشان أبقى مشهور فأنال بالشهرة دي مكاسبء أنا لا أدعوكم لأجل ذلك أنا لا 
أريد الأجرء الأجر يا جماعة ده شيء عطية معاوضة» يعني إيه معاوضة؟ يعني حاجة مقابل شيء فده امه أجر, فهنا بيقول لهم: أنا لا أسألكم 
عليه أجرء وَمَا أَسأَلَكُمْ عَلَيْهِ مِنْ أَجْرِء قال لهم أنا مش عايز منكم حاجة, أنا لا أريد منكم أي نوع من أنواع الأجر إِنْ أَجْرِي إلا عَلَى رَبَ 
هنا ربنا -سبحانه وتعالى- يعلم الداعي إلى الله إن هو يخلص لله -سبحانه وتعالى-, وإن هو لا يسأل الناس بدعوته ولا يأكل بدينه. وإن هو 
مايستعملش الدين عشان يحقق مصالح شخصية؛ وده بحث ممكن نبقى نتكلم فيه بعدين» لا نتكلم هنا عن مسألة جواز لأخذ الأجرة على 
تعليم القرآن, جواز أخذ الأجرة على الدعوة, ولا جواز أخذ الأجرة على بعض الأشياءء أنا لا أتكلم في هذا إنما أتكلم عن البيان الدعوي» 
ونتكلم عن أصول الدعوة, نتكلم عن قيم الدعوة, ما بتكلمش النهاردة عن استثناءات فقهية ولا بعض الأشياء التي يُترتخص فيها في بعض 
الأحيان لبعض الأشخاص, ولا عن بعض الأحكام الشرعية في بعض المسائل إنها أتكلم عن الأصل إن الدين يكون أعلى من الالء إن الدين 
أعلى من المنصب, إن الدين أعلى من الحكم» إن الدين هو سلطان, إن ربنا -سبحانه وتعالى- بعث الأنبياء لا يريدون من الناس شيئاء 
والدعاة إلى الله والعلماء من بعد الأنبياء لا يعلمون الئاس الدين لمن يدفع أكثرء لا يلبسون الحق بالباطل لمن يدفع أكثر, لا يشترون بآيات 
الله هتا قليأا كما فعلت علماء بني إسرائيل الذين ذمهم الله -سبحانه وتعالى-» ولا يحرفون الكلم ابتغاء ما عند الناس» ولا يجعلون الدين 


سلسلة "فقه الدعوة" 





شبكة الطربق إلى الله way2allah.com‏ 





قراطيس يبدونها ويخفون كثيرا كما فعلت علماء بني إسرائيل وذمهم الله -سبحانه وتعالى- في كتابه الكريم, ولا يغيرون الدين لأجل من يدفع 
اكثر أو لأجل مصلحة فلان أو علانء فالدين أعلى. 

هنا ربنا يبرا ساحة الدعوة ويأمر الأنبياء أن يخبروا الناس لا أسألكم عليه أجرّاء قال: "وَمَا أَسْألَكُمْ عَلَيْهِ مِنْ اجر إِنْ أَجْرِي إلا عَلَى رَبَ 
الْعَالَمِينَ"» لا أريد منكم منصبًا ولا مالا ولا آخذ أجرًا منكم. 

ثم بعد ذلك يذكرهم بنعم الله -سبحانه وتعالى-» وده متفاوت موجود في دعوة الأنبياءء عندك بقى على اختلاف المواجهات اللي هو مغلا 
"وَانَقُوا الي أَمَدَّكُم با تَعْلَمُونَ * أَمَدَكُم بأنْعَام وَبَينَ * وَجَناتٍ وَعْيُونٍ * إن أَخَافُ عَلَيْكُمْ عَذَّابَ يَوْمِ عَظِيم" > يحذر 
الناس من المعاصي يخوف الناس من الدار الآخرة» وده فيه تغير على حسب الأقوام» يعني مكن نفصل في كل قوم من الأقوام وكيف خاطب 
المرسلين الأقوام» لكن مهم جدًا يا جماعة مسألة إنه يُذَكر الناس بالله -سبحانه وتعالى- وتقوى الله يُذَكْر الناس باتباع البي -صلى الله عليه 
وسلم-., يُعرف الناس أا رسالة من الله -سبحانه وتعالى-» وكيف أن الله اهتم بهم وأن الله -سبحانه وتعالى- أجزل لهم العطاء ومن عليهم 
بأن بعث فيهم الأنبياء والمرسلين» م ذكّر الناس أن هذا ليس لأجل تحصيل مسألة دنيوية كما يفعله البعض, ولا أن هذا لتحصيل مكانة 
حتى تتبرأ ساحة الناس. 

ربنا -سبحانه وتعالى- بيقول للنبي -صاى الله عليه وسلم-: "اَم افم أَجْرًا فَهُم من مَغْرَمِ مُفْقَلُونَ > قال له هو انت طلبت 
منهم فلوس» فهم خايفين إنم يدفعوا فلوس لو أسلموا؟ فهنا نقطة إن من صفات الداعي إلى الله أن يبرئ ساحته, وأن تكون الدعوة إلى الله 
-سبحانه وتعالى-» ثم التذكير بالدار الآخرة, والتذكير بنعم الله -سبحانه وتعالى- وعطاء الله -سبحانه وتعالى- 'أَمَدَكُم با تَعْلَمُونَ * أَمَدَكُم 


بأنام وبين * وجنات وَعْبُون". 


واحنا في قصص الأنبياء تكلمنا في هذا كثيرا من أراد أن يراجع قصص الأنبياء أيضًا موجودة على الساوند كلاود وموجودة على اليوتيوب 
اللي عايز يسمع في مسألة قصص الأنبياء وازاي على اختلاف بقى معاصي الأقوام التي واجهها الأنبياءء كيف واجه الأنبياء معاصي أقوام؟ 
يذكرهم بنعم الله -سبحانه وتعالى-» ثم يحذر من أولويات المعاصي» ده متغير؛ يعني سيدنا لوط تكلم في معصية قومه اللي هي الشذوذء 
وسيدنا شعيب تكلم في معصية قومه اللي هي التطفيف في المكيال والميزان» وسيدنا نوح تكلم في معاصي قومه من إن هم كانوا يخترعون دين؛ 
ود وسواع ويغوث ويعوق ونسرء وسيدنا إبراهيم تكلم مع عباد الأصنام» وتكلم مع عباد الكواكب وتكلم مع الملحدين إن ازاي إن هو 
بيخاطب هؤلاء على قدرهم» بيخاطب كل الناس على قدر ما يحتاجون إليه. ويصل الأمر بين الدعاة والأقوام في الآخر خالص بعد البيان 
الدعوي القوي إلى نوع من أنواع المفاصلة: 'قَالُوا لین تنه يا وح لَتَكُونَنٌَ من الْمَرْجُومِينَ" ؛ 'قَالُوا لين ل ته يا لوط لَمَكُونَنَ 
من الْمُخْرَجِينَ" > يا جماعة الأنبياء لم يتركوا شيء لم يتكلموا فيه» يعني مع نوح -عليه السلام- كان فيه طبقية في الجتمع يقولوا: 
"وما تراك اتَبَعَكَ إلا الَّذِينَ هُمْ أَرَاذْلْمَا ادي الرَأي" > ازاي الأنبياء واجهوا هذه الطبقية في المجتمع؟ وازاي إن الناس رفضت دعوة 
سيدنا نوح -عليه السلام- لأنما تساوي بين الجميع» وتعدل بين الجميع» وتجعل الناس كلها سواء في عبودية الله -سبحانه وتعالى-» وازاي 
سيدنا نوح عافن مع قومه لما صدوا عن سبيل الله ورفضوا الدعوة إلى الله -سبحانه وتعالى- لأنحم يعترضون على أن يكون هناك أراذل في 
وسطهم, وازاي إن هم يتكلموا بمذا الكلام كما قال الله -سبحانه وتعالى-: 'كَذَبَتْ قَوْمُ توح الْمُرْسَلِينَ * إِذْ قَالَ هم أَحُوهُم توح ألا تَتَقُونَ 
* إن لكُمْ سول اَم * انوا الله وأطيغون * وما أُسألَكُمْ عليه من اجر إن أجري إلا على وب الْعالمينَ * فَانقُوا اله وَأطِبعُونٍ * قاو انم 
لَك وَاتَبَعَكَ الْأَردَلُونَ * قَالَ وَمَا عِلْمِي با كَانُوا يَعْمَلُونَ -هو بيقول لحم هو أنا مالي باللي انتم بتقولوه ده؟- إِنْ حسام إل عَلَى ري لو 
تَشْعْرُونَ * وَمَا أَنَا بطَارد الْمُؤْمِنِينَ -قالوا له ما تمشيش مع فلان وعلان واحنا نصاحبك» بص ماتساويناش بالناس ديء قال الله -سبحانه 


تعالى- وما أَنَا بطّارد الْمُؤْمِبينَ * إن أَنَا إلا تذية مُّبينٌ -قال هم أنا جاى أخوفكم من ربنا -سبحانه وتعالى-» أنا جاى أبلغكم رسالة اللا © 
وتعالى- وَمَا آنا بطارد الْمُؤْمِنِينَ “ إن آنا إلا نذيرٌ مي ي أخوفكم من ر و : ر 





سلسلة "فقه الدعوة" 





شبكة الطربق إلى الله way2allah.com‏ 





سبحانه وتعالى-» ثم بعد ذلك تحملوا تبعات اختياراتكم- قَالُوا لین ٤‏ تت يا وخ لَتَكُونَنَ مِنَ الْمَرْجُومِينَ * قَالَ رب إِنَّ قَوْمِي كَذَبُونٍ * فَافْمَحْ 
يني وَبيْنَهُمْ فَنْحَا وجني ومن مّعِيَ من الْمُؤْمِينَ * فَأَتَْْناهُ وَمَن مَعَهُ في الْقُلْكِ الْمَشْحُونٍ * م أَعْرَفْنا بَعْدُ لباقي" 

المرة اللي فاتت تكلمنا واحنا بنتكلم في فضل الدعوة إلى الله قلنا إن الدعاء ينجون أولاء شوفوا في لحظة مواجهة قوم ف اوخ سعليه 
السلام-, ربنا بيقول: فَأَنْجَبْنَاهُ ومن مّعَهُ في القُلْكِ الْمَشْحُون أول حاجة صدر أمر النجاة للدعاة إلى الله -سبحانه وتعالمت, م عرفا بعد 
لَْاقِِنَ وبعد كده صدر الأمر بإهلاك الأقوام. قال: 'إنَّ في ذلك لاي وَمَا ان أَكَْرْهُم مُؤْمبينَ * وَإِنَّ رَبك هو الْعَزِيرٌُ البَحِيم" 


» هنا نقطة مهمة؛ إن ربنا -سبحانه وتعالى- بيقول: هذه عبرة وهذه آية ينبغي أن يتفكر فيها أهل الإسلام. 


كذلك حارب الدعاة مع الجيوش الجحبارة» مع المتقدمين عسكرياء سيدنا هود -عليه السلام- وهو بيخاطب القوم المترفين» الذين هم مصانع 
ومباني متقدمين في السلاح والقوة, عندهم كل الخيرات» فكيف ذکرهم هود -عليه السلام- بنعم الله -سبحانه وتعال -؟ قال -تعالى-: 
"كَدَّبَتْ عاد الْمْرْسَلِينَ * إِذْ قال َم أَحُوهُمْ هود ألا تَتَقُونَ * إِنْ لَكُمْ رَسُولُ أَمينْ * فَانَّهُوا الله وَأطِيعُون" > لاحظوا نفس 
الكلمات بتتحرر»› نفس الكلمات أخوهم هود أخوهم نوح» ألا تتقون» إن لكم سول أمين, فاتقوا الله وأطيعون» وما أسألكم عليه من أجر 
إن أجري إلا على رب العالمين» ثم بدأ هود -عليه السلام- يُذَكّر عاد بنعم الله -سبحانه وتعالى-: 'أَنَبْنُونَ بَكُلّ ريع آيَهَ تَعبَمُونَ * وَتَنّخدُونَ 
مصاع لعَلَكُمْ تَخلدُونَ 5 وَإِذَا بطشتم بَطشكم جَبَارِينَ" 2 بيقول هم: هو انتم عندكم قوة وقاعدين تتجبروا على الناس وتتکبروا 
على الناس» "انوا الله وَاطيعونِ * وَانَقُوا الّذِي أَمَدَكُم با تَعْلَمُونَ * أَمَدَكُم بأنْعَام وَبنِينَ * وَجَنَاتِ وَعيُونِ * إن حاف عَلَيْكُمْ عَذَاب يوم 
عَظِيم " > ذكُرَهم بالدار الآخرة "قَالُوا سَوَاءٌ عَلَْنَا أوَعَظْتَ أَمْ 1 تكن مَنَ الْوَاعِظِينَ * قَالُوا سَوَاءٌ عَلْنَا أَوَعَظْتَ أَمْ تكن 
مَنَ الْوَاعِظِينَ * إِنْ هذا إلا خُلْقْ الْأَوَلِينَ * وَمَا تحن بمُعذَبِينَ -قال تعالى- فَكَدَّبُوهُ فَأَهْلَكْتاهُمْ ء إِنَّ في ذلك لاي وَمَا گان أَكَْرْهُم مُؤْمِنِينَ 
َلك و اريز الرجي» 


حرب الدعاة أو مواجهة الدعاة مع أصحاب الأسباب الدنيوية وأصحاب التقدم المعماري وأصحاب التقدم الصناعي وأصحاب التقدم 
الاقتصادي. سيدنا صالح مع قومه فود وكانوا متقدمين في البناء وحم اقتصاد قوي وكيف ذكرهم صا -عليه السلام- بنعم الله -سبحانه 
وتعالى- وأن الله هو الذي أمّنهم وهو الذي أمَدّهم وهو الذي جعل لهم الجنات ووفر لهم عيون الماء ليشربوا منهاء الله -سبحانه وتعالى- 
الذي رزقهم الزرع والنخيل والثمار وأن بيوتهم التي يسكنون فيها وقوتهم في النحت والبناء كل هذا من فضل الله -سبحانه وتعالى- عليهم» 
لكن هؤلاء أيضًا تجبروا ورفضوا دعوة صالح -عليه السلام-. 

قال الله -سبحانه وتعالى-: "كَدَّبَتْ تو الْمُرْسَلِينَ * إِذْ قال لُمْ أَحُوهْحْ صالخ ألا تَتَقُونَ * إِيْ لَكُمْ رَسُولُ أَمِينْ * فَاتَقُوا اله وأَطِيغُون - 
لاحظوا إن مقدمة البيان الدعوي عند الأنبياء في سورة الشعراء إيه؟ واحدة, وهذا يدل على الأهمية ويدل على أهمية هذه القيم, قال:- وَمَا 
أَسْألَكُمْ عَلَيْهِ من جر إِنْ أَجْرِي إل عَلَّى رب الْعَالَمِينَ -لحد هنا نوح وهود وصالح نفس الكلام مشتزكين فيه ثم بعد ذلك: أكون في مَا 
اهُا آمِنِينَ * في جَنَاتِ وَعْيُونِ * وَزروع وَل َلْهَا هَضِيمْ -بدأ يخوفهم على دنيتهم؛ قال لهم انتم فاكرين الحاجات دي هتفضل مستمرة, 
انتم فاكرين الحاجات دي هتفضل لوجر الحاجات دي من نعم الله -سبحانه وتعالى- وأنتم تتجبرون با على طاعة الله -سبحانه وتعالمت 
قال:- وَرُرُوع ونل طَلعْهَا مَضِيمْ * وَتَنْحِمُونَ من الال بيو فَارِجِينَ * فَانَُوا الله وَأطِيعُونٍ * ولا تطيغوا أَمرَ الْمُسْرِفِينَ * اين يُفْسِدُونَ في 
الأَرْضٍ ولا يُصْلِحُونَ * قَالُوا إا أنتَ من اأ مُسَحَرِينَ * ما انت إلا بَشَرٌ مََْا فَأتِ بي إن كنت من الصّادِقِينَ * قَالَ ۰ شرب ولک 
شرب يوم مَعْلُومِ * ولا قَسُوهَا بِسُوءٍ فَيَأَحْدَكُمْ عَذَابُ يوم عَظيم * فَعَقَرُوهَا فَأَصْبَحُوا نَدِمِينَ * فَأَحَدَّهُمْ لْعَذَابُ د إن 
اتهم مُؤْمِينَ * وَإِنَّ ربك طَوَ الْعَزِيرُ الرّحِيم" 

ثم حرب الدعاة ومواجهة الدعاة مع الشهوات واجتمع الشهوان» سيدنا لوط -عليه السلام- الذي واجه هؤلاء القوم الذين كانوا يفسدون 
في الأرض ولا يصلحون. هؤلاء الذين كانوا يبتدعون ويخترعون المعاصي» عندهم شذوذ فكري وشذوذ جدسي» فأنكر عليهم لوط -عليه 
السلام- وذهب إلى من يرتكبون المنكرء ولم يكتفي لوط -عليه السلام- بأن يجلس في مكانه بل اخترقهم وتكلم معهم ونصحهم ودعاهم 
إلى الله -سبحانه وتعالى-» وبين هم ظلمهم واعتداءهم وأدّى ما عليه من البلاغ المبين» فلما رفضوا النصح هددوه بالإخراج والنفي, فأعلن 
أنه بريء من هذه الأعمال المشينةء وأنه بلغهم ودعا ربه -سبحانه وتعالى - أن ينجيه من كيدهم. 

فهكذا الدعاة وهكذا 0 تستمر من مرحلة إلى مرحلة حتى تصل إلى ناية التحدي, قال -تعالى-: "كَذَّبَتْ بَتْ قَوْمُ لوط الْمْوْسَلِينَ * إِذْ قال 
َم أَحُوهُمْ لوط ألا نتقو ن * إِنْ لگ ل أَمِبنٌ * فَانَقُوا الله وَأَطِيِعُونِ * وَمَا كالخ عَلَيْه من ن أَجْرٍ إن أَجْرِيَ إل على رب الْعَالَمينَ 5 أَتأثُونَ 
الذُكْرَانَ من الْعَالَمِينَ -قال هم هو انتم بتعملوا الفعل الفاحش ده؟- اتون الذُكْرَانَ من الْعَالَمِينَ * وَتَذَرُونَ مَا خَلقَ لَكُمْ ربكم مَنْ أَزْوَاجِكم . 

َل أن قَوْمٌ عَادُونَ -قال هم ده اعتداء ده ظلم- قَالُوا ین لَّ تمه يا لوط َوَن مِنَ الْمُخْرَجِينَ -قالوا له لو انت ما سكتش احنا هنخرجك 
برانا- قَالَ ِي لِعَمَلِكُم م مَنَ الْقَالِينَ -قال لهم أنا أترك هذا أهجر هذاء عارفين ما ودعك ربك وما قلى» يعني هجرك, إن لعملكم من القالينء 
يعني أنا سأهاجر وأترككم, قال:- رَبَ جني وَأَهْلِي عا يعون -قال يا رب نحني من هؤلاء, لأن هؤلاء توعدوا لوط -عليه السلام-؛ قال 
تعالى:- فَتَجَّيْنَاهُ وَأَهْلَهُ أَحَعِينَ و عَجُوراً في الْعَابرِينَ 0 2 مرن الْآخَرِينَ * وَأَمْطَرِنَ عَلَيْهُم مَطَرَاء فّسَاءَ مَطَرُ لْمُدَرِينَ إن في ذْلِكَ َة 
وَمَا گان أكْقرْهم مُؤْمِينَ * وَإِنَّ رَبك هو الْعَزِيرُ اليم" 


قصة شعيب -عليه السلام-» وكان قومه تجار يرون الميزان ويطففون المكيال» ويغشون في البيع؛ ويبخسوا الناس أشياءهم, فاتهموا شعيب 
-عليه السلام- بالكذب» وهكذا يتهمون كل من بلغ دين الله -سبحانه وتعالى-. 

قال -تعالى-: "دب أَصْحَابْ الْأَيْكَةِ الْمُرْسَلِينَ * إِذْ قَالَ ُمْ شْعَيْب ألا تَتَقُونَ -سيدنا شعيب اخترق هؤلاء ونزل كلم هؤلاء ما كلمهمش 
في الشذوذ» ماكلمهمش في مسألة هم مش عايشينهاء إنغا كلمهم في واقعهم وأولوياتهم هم أولويات الحياة اللي هم عايشينهاء كلمهم الأول 
عن ربنا وعن طاعة ربنا وعن عظمة ربنا وعن الدار الآخرة, وكلمهم بنعم الله -سبحانه وتعالى-, ثم أنكر عليهم المعاصي التي يعيشونا في 
حالم وني واقعهم: قال الله -سبحانه وتعالى- إِذْ قال هم سُعَيْبٍ ألا تَتَقُونَ * إن لَكُمْ رَسُول امي * فَانَقُوا اله وََطِعُونِ * وَمَا أَسأَلْكُمْ عَلَيْه 
مِنْ أَخْر_إِنْ أَجْرِي إلا عَلَى رَبَ الْعَالَمِينَ * أَوْفُوا الْكَيْلَ وأ لا ووه مِنَ الْمُخْسِرِينَ * وَزِنُوا بِالْقِسْطَاس الْمُسَْقِيم * ولا خسوا النّاسَ أَشْيَاءَهُمْ 
لا تَعْكَوْا في الْأَرْضٍ مُفْسِدِينَ -قال لهم البيع والشراء اللي انتم بتبيعوه ده حرام, الموازين اللي انتم بتتعاملوا با ده حرام انك انت تطفف 
المكيال والميزان ده حرام انك انت تتعامل بموازين مختلفة ده ظلم؛ > قال الله -سبحانه وتعالى- ولا تَبْحَسُوا النَّاسَ أَشْيَاءَهُمْ ولا تَعْقَوا في 
الْأَرْضٍ مُفْسِدِينَ * وَانَقُوا الَّذِي حَلَقَكُمْ وَاميلَةَالَْوَلِينَ * قَالُوا إِنَا نت مِنَ الْمْسَحَرِينَ * وَمَا أنت إلا بَشَر مَعْلْنا ْنَا ون طن لَمِنَ الذي * 
اسقط عَلَيْئَا كِسَفًا مّنَ السّمَاءٍ إن كنت من الصادِقِينَ * قَالَ رف َعْلّمُ بها 00 * فَكَذَّبُوهُ فَأَحَدَّهُمْ عَذَابُ يَوْم الل لَه گان عَذَاب يَوْمِ 


دين 


عَظيم * إِنَّ في ذلك لايا وما كَانَ أكْترهُم مُؤْمِِينَ * وَإنَّ رك هو الْعَزيز الحم 






الشعراء والملاأ عبر العصور يواجهون الأقوام» قالوا لشعيب: انت كذاب» وقالوا للوط: انت مسحورء وقالوا لنوح: انت ضعيف ومجنون» 
وشتموا البي -صلى الله عليه وسلم-. ولكن الله -سبحانه وتعالى - ذكر ذلك للبي -صلى الله عليه وسلم- وذكر قصص الأنبياء في الدعوة 
إلى الله -سبحانه وتعالی- حت يقتدي البي -صلى الله عليه وسلم- لاي وحق يعرف البي -صلى الله عليه وسلم- أن هذه سنة الله - 

سبحانه وتعالى- في المعاملة, وأن الأقوام هم دأب معين, لا ينبغي على الدعاة إلى الله -سبحانه وتعالى- إن هم يتركوا الدعوة إلى الله - 
سبحانه وتعالى- لبعد الناس عن الله إنما ينبغي أن يخترقوا الناس وأن يكلموا الناس وأن يبلغوا دين الله -سبحانه وتعالى-. 

إن الدعاة إلى الله يعيشوا كما يعيش الناس» إن هم الدعاة إلى الله -سبحانه وتعالى- يسيروا في وسط الناس يأكلون كما يأكل الناس ويعلمون 
الناس أولويات الدين» ويظهرون ويبينوا للناس نعم الله -سبحانه وتعالى- وعطاءات الله -سبحانه وتعالى-, وكيف أن الله -سبحانه وتعالم- 
مطلع على كل شيء محيط بكل شيء, وأن الله -سبحانه وتعالى- كل الخير منه -سبحانه وتعالى-, ثم رد الشبهات وازاي إن ممكن تكون 
شبهة مثلا واحد من الناس يظنها شبهة بتمنعه من إن هو يفهم» وازاي الأنبياء ردوا الشبهات الناس ثم يستكمل البي» خدوا بالكم يا جماعة 
إن الأنبياء ما كانوش حد بيوديهم ويجيبهم, إنما هم ينفذون أوامر الله -سبحانه وتعالى-, يبلغون دين الله -سبحانه وتعالى-, يعني هو مش 
كل واحد في امجتمع هيوديه في حتة ويجيبه من حتة, إنما هو له خط سير واضح» هو له أولويات واضحة, هو عارف هدفه وعارف هو عايز 
إيه من الناس. 

الوقت مر سريعا ولكن نكتفي بمذا القدر في مسألة إن احنا يا جماعة محتاجين البيان الدعوي» محتاجين نفهم احنا هنكلم الناس في إيه؟ محتاجين 
نفهم احنا عايزين إيه؟ محتاجين نفهم أولويات الشرع إيه؟ محتاجين نفهم أولويات الناس إيه؟ محتاجين نعرف إيه الحاجات الرئيسية التي ينبغي 
أن نفعلها وأن نكلم الناس فيهاء وطبعا كل ذلك ينبغي أن يكون على معيار الوحي» يعني ينبغي أن يكون ده متخذ من الوحي» ينبغي إن احنا 
نبحث في الوحي» وندور في الوحي ونفكر كيف عا النبي -صلى الله عليه وسلم- الناس؟ وكيف غير النبي -صلى الله عليه وسلم- سلوكيات 
الناس؟ كيف غير النبي -صلى الله عليه وسلم- الأفراد؟ وكيف غير النبي -صلى الله عليه وسلم- الأعمال؟ وكيف غير النبي -صلى الله 
عليه وسلم- امجتمع؟ كيف تغيرت الأخلاق؟ وكيف تغيرت العقائد؟ وكيف تغيرت حياة الناس؟ إن مش كله زي بعضه» هل يخاطب الصغير 
كالكبير؟ لاء هل يخاطب العام كالجاهل؟ لاء هل أولويات الناس زي بعضها؟ لاء لكن مهم إن احنا نفهم ونبحث وندور من كلام الله ومن 
سنة النبي -صلى الله عليه وسلم- حتى نستطيع أن نصل في الدعوة إلى الله -سبحانه وتعالى- إلى باب من أبواب الإحسان. 

أقول قولي هذا وأستغفر الله لي ولكم» وجزاكم الله خيراء والسلام عليكم ورحمة الله وبركاته. 

ناهر (لعروف وبا هو النقرا! 





أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء» والحمد لله ملء كل شيء» اللهم صل على محمد وعلى آل محمدٍ كما صليت على إبراهيم 
وعلى آل إبراهيم إنك حميد مجيد. وبارك على محمدٍ وعلى آل محمدٍ كما باركت على إبراهيم وعلى آل إبراهيم إنك حميد مجيد. 


كر أنفسنا وإياكم بحديث النبي -صلى الله عليه وسلم-: "ما جلس قومٌ يذكرون الله عر وجلَ إلا ناداهم منادٍ من السماءٍ: قومُوا مغفورا 
لک قد بُدَّلَتْ سيئائكم حسنات"*', وبقول البي -صلى الله عليه وسلم-: "من سَلَكَ طَرِيقًا يمسن فيه عِلْمَاء سَهلَ الله له به طريقًا إلى 
ا تة" فيعني نستحضر النوايا إن احنا في هذه الساعة نتذاكر كلام الله وكلام البي -صلى الله عليه وسلم-. وإن احنا يعني نتقرب إلى الله 
-سبحانه وتعالى- اللي ترك بيته واللي ترك شغله» واللي استقطع جزء من وقته لكي يسمع كلام الله وكلام النبي -صلى الله عليه وسلم-, 
يعني لا شك أن هذا محمود عند الله وإن احنا بنعمل ده كله ونريد أن نتقرب إلى الله -سبحانه وتعالى-. نسأل الله -سبحانه وتعالى - أن 
يرزقنا الإخلاص في القول والعمل. 

إن شاء الله النهاردة هنبدأ في رسالة الأمر بالمعروف والنهي عن المنكر لشيخ الإسلام ابن تيمية» وهي رسالة جميلة نافعة, فيها معان جليلة 
كبيرة» رسالة موجودة في كتاب الاستقامة» وكتاب الاستقامة من الكتب الجميلة لشيخ الإسلام؛ من أنفع الكتب؛ فيه قضايا عظيمة وفيه 
تقريرات كبيرة في مواضيع كتيرة من مواضيع الدين عمومًاء ومنها هذه الرسالة؛ تقرير جميل من شيخ الإسلام بيتكلم في أمر الدعوة إلى الله - 
سبحانه وتعالى - والأمر بالمعروف والنهي عن ال منكر» وهي موجودة في مجموع الفتاوى جزء منهاء وبعض أهل العلم استخرجها وحققها وحدهاء 
وده موجود في الرسالة التي بين أيدينا كنت بعت اللينك للناس» هي موجودة أيضًا على النت ها طبعات متفاوتة. 


إن شاء الله نبدأ فيها بسم الله والحمد لله والصلاة والسلام على رسول الله -صلى الله عليه وعلى آله وصحبه وسلم-. هو شيخ الإسلام 
بيقول: فصان في الأمر با معروف والنهي عن المنكرء بيقول: "والأمر بالمعروف والنهي عن المنكر هو الذي أنزل الله به كتبه» وأرسل به رسله 
وهو من الدين» فإن رسالة الله إما إخبار وإما إنشاء", هو بيقول إن ده عمل من أعمال الدين» إن الأمر با معروف والنهي عن المنكر ده من 
جملة تكاليف الدين» هذا أمر عظيم من أمور الدين» بل هو من ركائز الدين الإسلامي» يعني من الأشياء المهمة العظيمة في هذا الدين؛ مسألة 
الأمر بالمعروف والنهي عن المنكرء مسألة الدعوة إلى الله -سبحانه وتعالى-. 

وتكلمنا قبل ذلك في مسألة أنواع الأمر بالمعروف والنهي عن المنكر والألفاظ المختلفة لهذا المعنى, "اذغ إل سَبِيلٍ رَبك" > سواء 
الدعوة, سواء النصيحة؛ سواء الأمر بالمعروف والنهي عن المنكر, يعني فيه ألفاظ كثيرة جدًا؛ الموعظة الحسنة, الحكمة, يعني فيه ألفاظ كثيرة 
جدًا عبر جما على الأمر بالمعروف والنهي عن المنكر. 

هنا اللفظ العام الأمر بالمعروف والنهي عن المنكر شيخ الإسلام هيفسره وهيقول إيه معنى الأمر بالمعروف والنهي عن المنكر, لكن هو الأول 
بيقرر تقرير أن هذا من الدين الذي أنزل الله به كتبه وأرسل به رسله» إن ربنا -سبحانه وتعالى- أرسل الرسل ليه؟ ليأمروا بالمعروف وينهوا عن 

المنكر, ليدعوا الناس إلى الله -سبحانه وتعالى-. ليعلموا الناس دين الله -سبحانه وتعالى-», ليزكوا الناس ويقربوا الناس من الله -سبحانه 
وتعالى-, ليبلغوا الناس دين الله -سبحانه وتعالى-», ليبلغوا الناس الحلال والحرام» فلولا الأمر بالمعروف والنهي عن المنكر لما قامت الرسالة 
ولا بُعتَ الأنبياء, الأنبياء بعثوا بالدعوة إلى الله -سبحانه وتعالى-. 

لو احنا النهاردة جينا عملنا استقصاء كده لوظائف الأنبياءء يعني النبي -صلى الله عليه وسلم- كان بيشتغل إيه؟ هل كان بيشتغل طبيب 
ولا مهندس ولا مدير ولا رئيس؟ النبي -عليه الصلاة والسلام-كان يعمل داعي إلى الله -سبحانه وتعالى-. كان آمرًا بالمعروف وناهيًا عن 
المنكر. كذلك سائر الأنبياء كانوا يعملون في الدعوة إلى الله -سبحانه وتعالى -, كانوا يعملون بالأمر با معروف والنهي عن المنكر. 


فهو بيقول أن هذا الأمر بالمعروف والنهي عن المنكر هو الذي أنزل الله به كتبه, الله -سبحانه وتعالى- أنزل الكتب آمرًا بالمعروف وناهيًا عن 
المنكرء الله -سبحانه وتعالى- أنزل الكتب وأمر الأنبياء بأن يأمروا الناس بمذه الكتب. وأمر الأنبياء أن يبلغوا الناس هذا الدين» فلولا الأمر 
بالمعروف والنهي عن المنكر لما وصل الدين إليناء ولولا الأمر بالمعروف والنهي عن المنكر لما انتشر الدينء ولا قام صراع الحق والباطلء ولا 
كان هناك رسالة, فالأمر بالمعروف والنهي عن المنكر هذا من أعظم الدين. 

واحنا اتكلمنا في كذا درس عن مسألة فضل الدعوة إلى الله -سبحانه وتعالى -, وكيف فضل الله -سبحانه وتعالى- هذا العمل من أعمال 
الدين» وكيف أن الله -سبحانه وتعالى- يثيب عليه ويعطي عليه ما لا يعطي على غيره. 

وكان ابن القيم له كلام جميل في تفسير كلام شيخه شيخ الإسلام؛ ابن القيم تلميذ ابن تيمية» فكان بيتكلم على مسألة إن جميع الأنبياء أُمرُوا 
بالجهاد بالكلمة, وبيتكلم إن الجهاد أنواع: جهاد السنان وجهاد الكلام» وإن جهاد الكلمة أعظم من جهاد السيف» مع إن ذروة سنام 
الإسلام الجهاد بالسيف» هو استدل بأن جميع الأنبياء أُمِرُوا بجهاد الكلمةء وجميع الأنبياء أُمِرُوا بالأمر بالمعروف والنهي عن المنكرء في حين 
إن الجهاد بالسيف لم يؤمر به جميع الأنبياءء يعني فيه بعض الأنبياء وده هيوضحه شيخ الإسلام ابن تيمية في هذا الكتاب. 


هنا بيقول إن الأمر با معروف والنهي عن المنكر هو الذي أنزل الله به كتبه وأرسل به رسله وهو من الدين, فإن رسالة الله إما إخبار وإما 
إنشاءء هنا بيوضح شيخ الإسلام بيقول: هو إيه الدين؟ احنا أُمِزْنَا إن احنا ندعو إلى الدين» طب هو احنا فاهمين يعني إيه الدين؟ هو بيتكلم 
إيه هو الدين؟ الدين هو الوحي. الدين هو رسالة الله -سبحانه وتعالى-. الدين: قال الله قال النبي -صلى الله عليه وسلم-» قال أصحاب 
البي -صلى الله عليه وسلم-. الدين هو البلاغ عن الله -سبحانه وتعالى-» وإقامة أمر الله -سبحانه وتعالى-, معرفة أمر الله -سبحانه 
وتعالى-» فهو بيقول إن رسالة الله -سبحانه وتعالى- إما إخبار وإما إنشاء. 

يعني إيه إخبار؟ يعني ربنا -سبحانه وتعالى - بيخبرنا عن الأمم السابقة وهذا ليس فيه نسخ, النسخ اللي هو نسخ حكم بحكم "ما نَنَسَحْ من 
آية أو نسِهَا نأتِ َير مَنْهَا أو مله" » هنا الأخبار مفيش فيها نسخ, الأخبار دي اللي هي ربنا -سبحانه وتعالى- بيخبرنا عن 
شيء» والخبر إما 00 -سبحانه وتعالى-؛ يعني الله يخبرنا عن أسمائه عن صفاته عن أفعاله عن سننه في معاملة الخلق عن ثوابه عن عقابه, 
ربا بيخبرنا عن شيء, وإما إنشاء. 

فهنا بيقول إن رسالة الله -سبحانه وتعالى-» إن القرآن الكريم وسنة البي -صلى الله عليه وسلم-, الرسالة عمومّاء رسالة الله من السماء إلى 
الأرضء رسالة النبي -صلى الله عليه وسلم- فحوى هذه الرسالة إما إخبار وإما إنشاء. 

الإخبار يعني ربنا بيخبرنا عن شيء, الخبر ده حاجة من اتنين: يا إما ربنا بيخبرنا عن نفسه اللي هو الله بيخبرنا عن أنه هو السميع أنه هو 
البصير أنه هو القوي أنه هو العزيزء يخبرنا أنه على كل شيء قدير» دي معلومة ده خبر» خبر احنا بنتلقاه» وإما إن ربنا بيخبرنا عن أحداث 
حصلت في الكون, إما الأحداث دي حصلت للأنبياء والمرسلين أو حصلت للمفسدين والفجرة والكفرة. 

الإخبار إما خبر عن الله وإما خبر عن الخلق وإما خبر عن الكون. ده جزء من الرسالةء يبقى الرسالة إما إخبار يعني الله يخبر إما عن نفسه 
وإما عن الناس» اللي هي قصص القرآن اللي هو "ن نَقْصُ عَلَيْكَ أَحْسَنَ ن الْمَصّصٍ با أَوْحَيْنَا ِلَِكَ هذا الْقُرَآنَ وَإن كنت من قَبْلِهِ لَمِنَ 
الْعَافلِينَ" . القرآن فيه أحسن القصصء بعض أهل العلم حمل إن قصة يوسف هي أحسن القصص, وشيخ الإسلام رد على هذا 
الكلام وقال: لاء إن قصة سيدنا نوح أفضل من قصة سيدنا يوسف -عليه السلام-» لإن سيدنا يوسف كان غاية ما فيه أنه نبي حسده 
إخوته» لكن قوم نوح آذوه على الدين» عداوة إخوة يوسف ليوسف -عليه السلام- لم تكن عداوة شرعية إنما كانت عداوة نفسية» يعني هو 
واحد بيحسده هو مش زعلان منه عشان هو متدین» هو مش بيعاديه عشان الدین» "لَيُوسُْفُ وَأَخُوهُ أَحَبُ ابيا ما وکن عص" 6 
هم شافوا إن سيدنا يوسف يلفت نظر أبيه اكثر من منهم. 

لكن عداوة قوم نوح لنوح» عداوة عاد لهود. كانت على الدين» فهو هنا بيستدل على إن ليست قصة يوسف هي أروع القصص ولا أعظم 
القصص ولا أحسن القصص. وإن كان ده قول من أقوال أهل التفسير, إنما هناك من قصص القرآن ما هو أعظم وأجل من قصة يوسف - 
عليه السلام-. إن سيدنا يوسف كان النبي وهناك في 0 قصص مرسلين والرسول أعلى من النبي فكل رسول نبي ولیس كل ني رسول» 
لكن قصص القرآن عموما هي أحسن القصص, "تن نَفْصُ عَلَيِْكَ أَخسَن الْقَصَص با أَوْحَيْنا إِلَِكَ هُذَا الْقُرْآنَ" > إن كل قصص 
القرآن هي أفضل القصص, لإن فيها العبرة والعظةء يعني عارفين وَفَالَتْ لأخته يد يعني واحد يقتص الآثار واحد بيمشي ويتتبعه, القصة 
هي الأحداث المتتابعة» فهنا بيقول أحسن القصص لأن فيها العبرةء لأا متماسكة, لأنها جزلة الألفاظ, لأنها جزلة المعان» لأنما قيمةء لأنها 
فيها الفائدة العظيمة بالألفاظ القليلة لأن فيها أعظم البلاغ» لأن فيها تكرار للنماذج وأنماط البشرية. 

هنا الإخبار اللي هو جزء من هذا الوحي فيه جزء إخبار عن الله -سبحانه وتعالى- وجزء إخبار عن المخلوقات أو جزء إخبار عن البشر اللي 
هي القصص. 

يبقى بيقول: فإن رسالة الله إما إخبار وإما إنشاء. يعني إيه إنشاء؟ يعني شيء أنشأه الله ده تقسيم الكلام في البلاغة يقولوا إما إخبار أو إنشاء 
في اللغة العربيةء لإن الإنشاء اللي هو الأمر والنهي والإباحة وهنا دخل الإباحة في الإنشاء, يعني أنشأ حكم أنشأ أمر أنشأ ني. 

فهنا بيقول: إن الرسالة إما إخبار وإما إنشاءء الإخبار: إخبار عن نفسه -عز وجل- وعن خلقه» يبقى لو احنا هنقسمها كده تقسيمة يبقى 
الرسالة إما إخبار وإما إنشاء, لو جينا تحت كلمة إخبار هنشد السهم كده هيبقى إخبار عن الله -سبحانه وتعالى- أخبر الله عن نفسه, وإما 
إخبار عن خلقه» الإخبار عن نفسه زي التوحيد زي ربنا -سبحانه وتعالى- قال: "فَاغْلَمْ أَنَهُ لا إل إل الله" » هنا ربنا بيخبرنا عن 
ذاته بيخبرنا أنه لا يعبد سواه وأنه لا خالق إلا هو -سبحانه وتعالى-, اعلموا أن الله بكل شيء بصيرء اعلموا أن الله على كل شيء قديرء 
اعلموا أن الله سميع بصيرء هنا أمر بالعلم؛ إن يا جماعة العلم عن الله -سبحانه وتعالى- إخبار عن الله -سبحانه وتعالى-, إن احنا بنتعلم 
رسالة فيها جزء كبير جدًا كلام عن الله -سبحانه وتعالى-» وهذا أعظم ما تكلم به يعني بيقولوا شرف العلم بشرف المعلوم؛ وليس أعظم من 
الله -سبحانه وتعالى-. لذلك كانت أعظم العلوم, علوم الشرع وأعظم علم في علوم الشرع, علم التوحيد؛ العلم الذي يتكلم عن الله - 
سبحانه وتعالى-» وطبعا ليس أفضل من الله -سبحانه وتعالى- يتكلم عن نفسه» لذلك كان أعظم كتب العقيدة على الإطلاق هو القرآن 
الكريم الذي علمنا عن الله -سبحانه وتعالى-. 


فبيقول إخباره عن نفسه وعن خلقه, إخباره عن نفسه يعني ربنا -سبحانه وتعالی- أخبر عن نفسه اللي هو التوحيد لله -سبحانه وتعالى -. 
والإخبار عن خلقه اللي هو القصص الذي يندرج فيها الوعد والوعيد. إن ربنا -سبحانه وتعالى- أخبر عن قصص الناس الصالحين وقصص 
الناس المفسدين. 

كان ابن أبي العز الحنفي في شرح الطحاوية بيتكلم يقول: إن فحوى الرسالة لو احنا عايزين نشوف القرآن؛ هو القرآن كتاب طب ولا كتاب 
جيولوجيا ولا كتاب تاريخ» فقال: أن هذا الكتاب العظيم كتاب الله -سبحانه وتعالى- يتكلم عن الله» وعن الطريق الموصلة إلى الله اللي هي 
إيه؟ اللي هي الخلال والحرام اللي هي أحكام في الطهارة وني الصلاة وني الصيام وني الزكاة وفي الحج وني الجهاد وني العلاقات الاقتصادية 
والعلاقات الاجتماعية» اللي هي الكلام عن الله والكلام على الطريقة التي يحبها الله -سبحانه وتعالى- والأشياء التي لا يحبها الله -سبحانه 
وتعالى-» ثم الكلام عن ثواب الله وعقابه» يعني فحوى الرسالة هتتكلم هتلاقي فيه في الجنة, هتتكلم هتلاقي كلام عن النار, ثم بعد ذلك 
قصص الناس الذين أطاعوا الله -سبحانه وتعالى-» وكيف أثابمم الله. والناس الذين عصوا الله -سبحانه وتعالى- وكيف عاقبهم الله -سبحانه 
وتعالى- في الدنيا والآخرة؟ ده فحوى رسالة النبي -صلى الله عليه وسلم-. 


فهنا بيقول فالإخبار عن نفسه زي التوحيد» والإخبار عن خلقه مثل القصص الذي يندرج فيها الوعد والوعيد والإنشاءء اللي هو بقى الصنف 
التاني من الرسالة أو الجزء اتان من فحوى الرسالة اللي هي الإنشاء إن الله -سبحانه وتعالى- أَمَرَ وكّى, إن ربنا -سبحانه وتعالى- أباح, 
في حديث كنا شرحناه في الأربعين النووية إن ربنا حد حدود وفرض فرائض وى عن أشياء, إن هناك فيه حاجة يا جماعة ربنا أمرنا إن احنا 
نعملها مها فرائض اسمها أمور شرعية واضحة واجبات علينا أن نفعلهاء وفيه حاجات ربنا -سبحانه وتعالى- تركها لنا في المباح» يعني فيه 
مساحة كده ربنا قال لنا اعملوا فيها اللي انتم عايزينه بس ما تتعدوش الحدود دي» فرسم لنا حدود وداخل الحدود في إيه؟ في جزء مباح» 
ونی حاجات ربنا -سبحانه وتعالى - سكت عنها من غير نسيان» ليه؟ لأنما متغيره عبر الزمان, فربنا أراد رحمةً بالبشر إن الناس يعرفوا الأصول 
العامة فيها وبعد كده إيه؟ هم ينفذوهاء يعني مثلّا لو جيتوا تشوفوا مش هتلاقوا مغل في طرق الحكم مغلا آيات كثيرة جدًاء إنما هتجد مثلًا 
آيات عن العدل» هتجدوا إن مثلّا في طرق الزراعة مش هتجدوا آيات بتتكلم على طرق الزراعة, إنما هتجدوا آيات بتتكلم على أداء الحقوق 
في المعاملات المالية» هنا فيه حاجات يا جماعة متغيرات؛ هذه المتغيرات لأنها تتغير عبر الزمان والعالم بيتطور والعلوم الإنسانية بتتطور فتجد 
الإسلام وضع لك حدود بس» قيم واضحة عليك أن تتعامل بماء لكن فيه حاجات هتجد إن القرآن فصل فيها تفصيلات كبيرة جدًا عظيمة 
جدًا واسعة جدًا تفصيل اللي هو يعني تفصيل التفصيل» فتتعجب» هو ليه؟ لما جه في التجارة مافصلش التفاصيل دي؟ ليه لما جه في الحكم 
والسياسة ما فصلش التفاصيل ديء إنما وضع أصول عامة؟ ولما جه مغلا في الطهارة ولا في أحكام الحيض والنفاس وأحكام الصلاة وأحكام 
الزكاة تجد تفاصيل التفاصيلء ليه؟ لأن هذه الأشياء لا تتغير عبر الزمان لإن ده امه مشترك إنساني, المشترك الإنساي؛ الإنسان مش فجأة 
يبقى قرد ولا هيتحول مفلا شبانزي ولا هيتغير يبقى نوع تاني من غير الإنسان» هو الإنسان هيفضل إنسان» هنا المشترك الإنساني تجد الشرع 
فيه فصل تفاصيل لإن هذه أشياء وأحكام لا تتغير عبر الزمان. 


هنا شيخ الإسلام بيقول: إن فحوى الرسالة يا إما إخبار وإما إنشاءء وهذا كما ذكر في الحديث أن: "فل هُوَ اله أَحَذْ] تَعْدِلُ ثُلْتَ 
القَرْآنِ""', لتضمنها الثلث الذي هو التوحيد. يعني هو بدأ يقول إيه؟ بيستدل بقى شيخ الإسلام على إن التوحيد تلت الرسالة» بيقول إن 
النبي -عليه الصلاة والسلام-قال إن قل هو الله أحد تعدل ثلث القرآن, يعني إيه تعدل ثلث القرآن؟ فقال: تعدل ثلث القرآن, يا جماعة 
قل هو الله أحد امها سورة الإخلاص» سورة قل هو الله أحد بتتكلم عن إيه؟ بتتكلم عن الله -سبحانه وتعالى- وحده لا شريك له بتتكلم 
أنه هو الله أحد الله الصمدء الصمد الذي يصمد إليه الناس, الصمد اللي هو أعلى كل شيءء الصمد الذي يصمد إليه جميع الخلائق عند 
الحاجات» الصمد الذي لا جوف له. 

هنا شيخ الإسلام بيقول: إن النبي -عليه الصلاة والسلام-بيقول: "!ِقُل هو الله أَحَدُ] تَعْدِلُ تُلْتَ القُرْآنِ" معناه إن تلت معان القرآن 
بيتكلم عن الله يبقى هو بيقول: إن القرآن تلت بيتكلم عن الوعد والوعيد الجنة والنار» وتلت بيتكلم عن الأحكام, وتلت بيتكلم عن الله 
-سبحانه وتعالى -. 
فبيقول ها النبي -عليه الصلاة والسلام-يقول: قل هو الله أحد تعدل ثلث القرآن معناها إن تلت آيات القرآن تتكلم عن إيه؟ عن الله - 
سبحانه وتعالى-, لأا سورة تتكلم عن الله "قل هو الله أَحَدّ * الله الصّمَدُ * 1 يَلِدْ و يُولَدْ * وَ1 يكن لَه كُفُوَا أَحَدّ" فلا يقاس على الله - 
سبحانه وتعالی-» ولا يقيس أحد الله -سبحانه وتعالى- على شيء من خلقه» الله ليس كمثله شيء» الله لم يلد ولم يولدء كل حاجة في الدنيا 
احنا نعرفها بتلد وتولد, الأفكار تتولد من أشياء والمخلوقات تتولد من مواد, النسل يتولد من الأصلاب, لكن الله -سبحانه وتعالى- وحده 
ليس كمثله شيء فلا أحد يقيس على الله -سبحانه وتعالى-, فالله ليس في عزته أحد» وليس في قوته أحد. وليس في قهره أحد» وليس في 
0 أحد» ولیس في ملكه أحد -سبحانه وتعالى-» بيده ملكوت كل شيء وهو على كل شيء قدير ليس کمغله شيء "فل هُو الله أَحَدٌ 
له الصّمَدُ * 1 لذ وَل يولد * وَل يکن لَه كوا أَحَدٌّ" كفوا د يعني مكافى لله -سبحانه وتعالی- أو كفوا يعني شبيه أو شريك لله -سبحانه 
وتعالى-. فليس هناك أحد يشترك مع الله -سبحانه وتعالى-» ولا يشرك الله -سبحانه وتعالى- في ملكه أحد ولا في حكمه أحد -سبحانه 
وتعالى - الفرد الصمد الذي يَحكم ولا يحكم. 
فهنا شيخ الإسلام بيقرر تقرير؛ الأول إن الرسالة عبارة عن إخبار أو إنشاء وإن الإخبار ده إخبار عن الله -سبحانه وتعالى-» وإن ده تلت 
الوحي» تلت المصحف يتكلم عن الله -سبحانه وتعالى-» وده يا جماعة حاجة مهمة تخلينا نقف مع أنفسنا وقفة مهمة احنا يا ترى حالنا إيه 
مع أسماء الله الحسنى؟ احنا علاقتنا إيه بمعرفة الله -سبحانه وتعالى-؟ لما نقول احنا بنحب ربناء هو احنا نعرف إيه عن ربنا؟ الحب فرع المعرفة» 
يعني أنا عشان أقول أنا بحب ربنا -سبحانه وتعالى- أنا محتاج أكون بأقرأ عن الله حتاج أكون أعرف عن الله محتاج أعرف صفاته وأسماءه 
ومعاملاته, محتاج أعرف كلامه. فلانة عرفت فلانة عرفتها منين؟ والله اتعاملت معاها والله معت عنها والله قرأت ها فهي بدأت تعرف عنها. 
احنا النهاردة بنقول المسلمين يعرفون عن ربمم, ما الذي يعرفه المسلمون عن رجم؟ محتاجين نعرف عن الله -سبحانه وتعالى-؟ وخصوصا إن 
دي مسألة مهمة جدًا في كتاب الله -سبحانه وتعالی-» يعني قلما تجد آية في كتاب الله إلا وهي مذيلة باسم من أسماء الله الحسنى» احنا حالنا 
إيه مع أسماء الله الحسنى؟ حالنا إيه مع صفات الله؟ حالنا إيه مع سنن الله في معاملة الخلق؟ فيه سور كاملة في القرآن بتتكلم عن كيف يتعامل 
الله -سبحانه وتعالى- مع خلقه» إن ربنا -سبحانه وتعالى- مش بيتعامل مع الخلق كما معاملة الخلق لبعضهم لبعض,. إنما الله -سبحانه 
وتعالى- العلي الكبير المتعال الله -سبحانه وتعالى- الذي يتعالى على خلقه. الله العلي الأعلى الذي هو أعلى من كل شيء, ربنا -سبحانه 
وتعالى - ما بيتعاملش معنا بمعاملتناء ربنا -سبحانه وتعالى- كبير الأكبر -سبحانه وتعالى -. 
فهنا شيخ الإسلام بيقرر تقرير؛ إن تلت القرآن بيتكلم عن الله. وبيستدل بحديث النبي -صلى الله عليه وسلم-: إن قل هو الله أحد تعدل 
ثلث القرآن» قال: لأن القرآن توحيد وأمر وقصص. بدأ يقول بقى إيه؟ هنا القرآن عبارة عن إيه؟ تلات اتلات» التلت الأولاني بيتكلم عن 
الله -سبحانه وتعالى-» التلت التاني بيتكلم عن الأمر والنهي» التلت التالت بيتكلم عن القصص. 
قال: وقوله -سبحانه وتعالى - في صفة البي -صلى الله عليه وسلم- يأمرهم بالمعروف وينهاهم عن المنكر ويحل لهم الطيبات ورم عليهم 
الخبائث زي في سورة الأعراف؛ في قول الله -سبحانه وتعالى- بعد قوله: 'وَرَحْمَتي وَسِعَتْ کل شَيْءٍ . فَسَأكْئُبُهَا لِنَّذِينَ يََفُونَ" 2.3 
ربنا -سبحانه وتعالى- الآية اللي بعدها قال: "الَّذِينَ ين َتّبعُونَ الرَسُولَ الي المي ع الذي دونه منوا عِندَهُمْ في التَوْرَاةِ وَالإنجيل يَأَمْرهُم 
بِالْمَْرُوفٍ وَيَنْهَاهُمْ عَنِ الْمكرٍ وَل هم الطَيبَاتٍ وَيرَم 7 ا لجائٿ وَيَضَعْ عَنْهُمْ إصْرَهُمْ وَالْأعْلَالَ الي كَانَت عَلَيِهِمْ. فَالِّينَ آمَنُوا به 
وَعََرُوهُ وَنصَرُوة وَانَبَعُوا الثورَالِّي أَنزِلَ مَعَه ,وليك هُمْ الْمُفْلِحُونَ" » هنا ربنا -سبحانه وتعالى- ذكر صفة من صفات النبي 
-صلى الله عليه وسلم-» ربنا ذكر الأول رحمته وإن رحمة ربنا -سبحانه وتعالى- وسعت كل شيء, لكن مين اللي هينال رحمة الله -سبحانه 

وتعالى-؟ الذين يتقون ويؤتون الزكاة» الئاس اللي بتتقي ربنا -سبحانه وتعالى- أولئك سيرحمهم الله. مين اللي ربنا هيرحمه؟ مش الناس اللي 
كفرت بالله -سبحانه وتعالى- والناس اللي مش مؤمنة بربنا -سبحانه وتعالى-» إنما ربنا هيرحم اللي آمن بالله» اللي آمن برحمة الله اللي آمن 
أنه لا إله إلا الله. اللي آمن أن الله يعامله. يعني فيه واحد مش مؤمن بوجود ربنا أصلًاء ربنا هيرحمه في إيه؟ هو أصلًا إذا كان هو مش مؤمن 
بإن فيه رحمة أصلًا هيرحمها في الآخرة, فهنا ربنا -سبحانه وتعالى- بيذكر لنا من الذي سيرحمه الله -سبحانه وتعالى-؟ ثم ذكر الله الّذِينَ 
يتَعُوَ الرَسُولَ الب لمي إن مين اللي هيرحمهم ربنا؟ اللي هم يتبعون الرسول النبي الأميء اللي هو مين؟ الَّذِي يَدُوَهُ مَكُتُوبا عِندَهُمْ في 
الَؤراة وَالنيل هو رسول نبي أمي مكتوب في التوراة والإنجيلء إيه صفته؟ يعني إيه صفة هذا الرسول؟ معروف بإيه؟ قال: يَمْرْهُم بالْمَغْرُوفٍ 
وَيَنْهَاهُمْ عن الْمُنكر هنا الآية دي شيخ الإسلام هيقف معاها وقفة جميلة في مسألة يأمرهم بالمعروف وينهاهم عن المنكر, هذه صفة مميّرة 
للنبي -صلى الله عليه وسلم-. 

صفة النبي -صلى الله عليه وسلم- أنه يأمر بالمعروف وينهى عن المنكر» طب سؤال» طب ما هو سيدنا موسى صفته أنه يأمر بالمعروف وينهى 
عن المنكر» طب ما سيدنا عيسى صفته أنه يأمر بالمعروف وينهى عن المنكر. طب ما سيدنا هود صفته أنه يأمر با معروف وينهى عن المنكرء 
طب ما سيدنا نوح صفته إن هو يأمر بالمعروف وينهى عن المنكر, لكن هناك ميزة خاصة» خصيصة خاصة للنبي -صلى الله عليه وسلمه- 
بهذه الآية, يَأمُرْهُم بالْمَغْرُوفٍ وَيَنْهَاهُمْ عَنِ المُنگر وجل م الطَيبَاتِ وَيْحَرمُ عَلَيْهُمُ الخبَائْتَء قال: هذا بیان لكمال رسالته -صلى الله عليه 
وسلم-. فإنه -صلى الله عليه وسلم- هو الذي أمر الله على لسانه بكل معروف ونی عن كل منكر» وأحل كل طيب وحرم كل خبيث؛ هنا 
يا جماعة تقرير عظيم من التقارير التي قررها شيخ الإسلام وهو يتكلم عن خصيصة للبي -صلى الله عليه وسلم-» مميزة له عن باقي الأنبياء 
في الأمر بالمعروف والنهي عن المنكر إيه هي؟ إن النبي -عليه الصلاة والسلام- أمر بكل معروف في الدنياء وأنه هى عن كل منكر في 
الدنياء طيب ما كل نبي من الأنبياء أمر بكل معروف في الدنياء يقول: لأء كل نبي أمر بكل معروف كان يناسب قومه» وکل نبي تی عن كل 
منكر في شريعته الخاصة بقومه. 

البي -عليه الصلاة والسلام- قال: فضلت على الأنبياء بإيه؟ بست» منهم إيه؟ أنه كل نبي بعث إلى قومه وبعثت للناس كافة؛ البي -عليه 
الصلاة والسلام- ميزته أنه كل المعروف على الإطلاق أمر به النبي -صلى الله عليه وسلم-» وكل المنكر على الإطلاق فى عنه البي -صلى 
الله عليه وسلم-, إما تصريحًا وإما إشارة وإما معياراء يعني وضع قاعدة الناس تقيس عليها بعد كده الحاجة اللي جاية بعد كده» لو طلعت 
على هذا المعيار تبقى هي منكر يبقى هي إيه؟ يقاس عليهاء فهنا بيقرر إن الأمر بالمعروف والنهى عن المنكر في هذه الرسالة؛ في رسالة البي 
-صلى الله عليه وسلم- أمر مختلف, ودي نقطة مهمة جدًا ينبغي أن يستشعرها أهل الدعوة إلى الله فيه أحيانً بعض الناس وهي بتدعو إلى 
الله -سبحانه وتعالى- هو بيبقى عنده نوع من أنواع الانزام النفسي» يعني مثلا هو متخيل مثلًا إن اليهود لهم رب والمسلمين هم رب والربين 
بيتخانقوا على ملك الكون مثلًا؟ أو مغلا إن الأفارقة لهم رب والأمريكان لهم رب وبيتخانقوا على مين يعبد مين؟ يا جماعة الموضوع مش كده 
خالص, الله -سبحانه وتعالى- هو خالق كل شيء, الله -سبحانه وتعالى- هو رب العالمين» الله -سبحانه وتعالى- هو إله العالمين. 

هذه الرسالة هي رسالة الحق, هذه الرسالة هي الرسالة الوحيدة الحق في هذا الزمان» إن ينبغي على أهل الإسلام أن يعرفوا أن الحق كل الحق 
في دعوة النبي -صلى الله عليه وسلم-» وأن كل ما سوى ذلك باطل» هنا فيه فرق كبير مهم واضح جلي إن النبي -عليه الصلاة والسلام- 
بعث ها حرفت الرسالات» حرفت الرسالات يعني التوراة مش حرفت من سنتين ولا حرفت من مائة سنة, التوراة حُرَفْت قبل بعفة النبي - 
صلى الله عليه وسلم-, الإنجيل مش حُرْفَ من ألف سنة, الإنجيل خُرَفَ قبل بعثة البي -صلى الله عليه وسلم-. 

نظر الله إلى أهل الأرض فمقتهم عربحم وعجمهم» أهل الكتاب من بني إسرائيل حرفوا الكلم عن مواضعه, ونسوا حظا نما ذكروا به واشتروا 
به تنا قليلاء وجعلوا الكتاب قراطيسء يعني قسموا التوراة والإنجيل» وبقوا إيه؟ يشوفوا الحاجة اللي الناس بتحبهاء يطلعوها للناس يقول لك 
أيوه هو ده الدين؛ عارفين الدين اللي ما يطلبه المستمعون, الدين على هوى الناس» الدين على أفكار الناس مش على مراد الله -سبحانه 

وتعالى-» هو ده بقى اللي بدأوا يجعلونه قراطيس يبدونا ويخفون كثيراء هنا ربنا -سبحانه وتعالى- نظر إليهم فمقتهم عركم وعجمهم» فأذن 
الله في بعثة النبي -صلى الله عليه وسلم- وفي استبدال بني إسرائيل» بني إسرائيل اللي هم الناس اللي ربنا -سبحانه وتعالى- أعطاهم الرسالة 
وفضلهم على العالمين "يا بني إسرائيل اذْكُرُوا نِعْمَىَ نمت التي نقتت َلك وَأَنْ فصنم عَلَى الْعَالَمِنَ" »> هؤلاء الذين توارثوا النبوة 
والكتاب والحكم والرسالة مئات السنين من أول سا إسرائيل -سيدنا يعقوب-., وبعد كده سيدنا يوسف والأسباط» وبعد كده سيدنا موسى 
وهارون» وبعد كده سيدنا داود وسلیمان» وبعد كده سيدنا یی وزکریا وعيسى ابن مريم, وكانت هذه كاية رسالة بني إسرائيل؛ ثم انتقلت 
الرسالة من بني إسرائيل إلى بني إسماعيل, لما تخلت بنو إسرائيل عن رسالة الله اسكُبْدلُوا اللي هو "وَإِن ته ولوا يبدل قَوْمًا غَركُمْ لا 
يَكُونُوا اناگ" > أنحم لما لم يقوموا بحق الله -سبحانه وتعالى- استبدهم الله -سبحانه وتعالى-, فأذن الله ببعفة البي -صلى الله عليه 
وسلم- وكان من صفات النبي -صلى الله عليه وسلم- أنه تحمل الرسالة» يأمرهم با معروف وينهاهم عن المنكر ويحل لهم الطيبات ويرم 
عليهم ا خبائث» طيب الطيبات ما أمر الله به -سبحانه وتعالى - وجعله طيباء والخبائث ما ی الله -سبحانه وتعالى- عنه, قال: فأحل كل 
طيب وحرم كل خبيث» كلمة كل دي يا جماعة حطوها بين قوسين حطوا عليها علامة, اللي هو إيه؟ اللي هو أحل كل طيب. أنه ما من شيء 
أحله الشرع إلا وهو طيب» وما من شيء فى الله -سبحانه وتعالى- عنه إلا وهو خبيث» وأن الله -سبحانه وتعالى- ما من شيء أمر به إلا 
وهو معروف وما شيء ما من شيء إلا وفى الله عنه إلا وهو منكر. أحل كل المعروف, ونی عن كل المنكر وأمر بكل طيب ونی عن كل 
قال: ولهذا روي عنه أنه -صلى الله عليه وسله- قال: "إا بُعثث بُعثث لأنهْمَ مكارمَ الأخلاق""', هنا شيخ الإسلام بيقول: إن النبي -صلى الله 
عليه وسلم- بعت ليتم مكارم الأخلاق» يعني إيه يتمم مكارم الأخلاق؟ يعني بعثة النبي -صلى الله عليه وسلم- لم تكن إنشاء للأخلاقء إنغا 
كانت تام هذه الأخلاق, وده ميزة أخرى من ميزات أمر النبي -صلى الله عليه وسلم- وني النبي -صلى الله عليه وسلم- أمره بالمعروف 
ويه عن المنكر, ليه؟ إن دعوة البي -صلى الله عليه وسلم- ليست فقط دعوة عالمية وأنه تم فيها إرساء القواعد الأصيلة الصحيحة التي 
يستقيم جميع البشر عليهاء وأن العالمين كلهم يحتاجون إلى هذه الرسالة ويحتاجون أن يعرفوا أخبار هذه الرسالة؛ الأخبار عن الله والأخبار 
عن سنن الله في المعاملة, والأخبار عن صفات الله -سبحانه وتعالى-, والأخبار عن ثواب الله ووعده» والأخبار عن عقاب الله ووعيده» وأتهم 
كلهم يحتاجون إلى إن يأخذوا العبرة والعظة من هذه الرسالة» من القصص التي ذكرها الله -سبحانه وتعالى-» قصص الأنبياء وقصص الصالين 
وقصص المفسدين فرعون وهامان وقارون وقوم عاد وقوم مود التي لم يخلق مثلهم في البلاد وكيف عاقبهم الله -سبحانه وتعالى-» وأن كل 
الناس يحتاجون إلى أمر الله -سبحانه وتعالى-» محتاجين يعرفوا ازاي يصلواء وازاي يصومواء وازاي يزكواء وازاي يحجواء وازاي يتعاملوا مع 
بعض» وازاي يأدوا حق الوالدين وحق الزوجة وحق الأبناءء وازاي الزوجة تؤدي حق الزوج» وازاي يتعاملوا بالتجارة» وازاي الربا حرام وايه 
معنى الرباء ويعرفوا ازاي يتعاملوا في الأراضي الزراعية» وازاي يحكمواء وازاي يقيموا العدل بينهم وازاي يبقى معيار الحق والباطل هو 'وَزِنُوا 


بِالْقِسْطّاس ال » يحتاجون إلى أن يعرفوا معيار العدل» لإن كل واحد بيرى العدل على طريقته. كل واحد يرى نفسه هو 
العدل, ازاي هو يعرف يقيم العدل على المعيار الصحيح؟ زي يشوف الحاجة صح» اللهم أرنا الحق حق وارزقنا اتباعه» وأرنا الباطل باطل 


هنا بيقرر شيخ ا معنى آخر: أن الأمر بالمعروف والنهي عن المنكر هنا من مام الأخلاق» يعني إيه من تمام الأخلاق؟ أو أنه جاء بتمام 
الأخلاق» تمام الأخلاق يعني حاجة مكملة للأخلاق» يعني بدوغا تفضل الدنيا ناقصة, وهو ده الحاجة اللي با تمت الرسالة, تمت رسالة 

السماء إلى الأرض» تمت الأخلاق؛ لذلك لما سيدنا عيسى ينزل آخر الزمان سيدنا عيسى هيحكم بالقرآن» سيدنا عيسى هيصلي وراء رجل 
تابع من أتباع النبي -صلى الله عليه وسلم-, قال كرامة للنبي -صلى الله عليه وسلم-. 

هذه الرسالة العظيمة رسالة القرآن يا جماعة لم يستطيع أي نبي من الأنبياء أن يتحملها "إن سَتُلْقِي عَلَيْكَ فَوْلا لفيا" > الوحيد الذي 
تحمل هذه الرسالة عبر الزمان والذي لم يستطع أحد من البشر أن يتحمل رسالة القرآن إلا البي -صلى الله عليه وسلم-» لذلك كان النبي 
-صلى الله عليه وسلم- أفضل مشى على الأرضء أفضل الأنبياء والمرسلين جميعَاء لأنه تحمل رسالة لم يستطع أن يتحملها أي أحد قبل البي 
-صلى الله عليه وسلم-. 


قال في الحديث المتفق عليه: "إنما مثلي ومثل الأنبياء كمثل رجل بنى دارا فأتمها وأكملها إلا موضع لبنة» فكان الناس يطيفون با ويعجبون 
من حسنهاء ويقولون لولا موضع اللبنة! فأنا تلك اللبنة"*', شوفوا يا جماعة شوفوا بقى نفسية الداعيةء شوفوا قد إيه البي -صلى الله عليه 
وسلم- متواضع» شوفوا قد إيه البي -عليه الصلاة والسلام- ينظر إلى دعوة الأنبياء من قبله والتكامل» احنا النهاردة لما ببشوف داعي إلى 
الله مغلا ربنا فتح عليه في باب من الأبواب وهو بيتكلم في هذا الباب هو فعلا فارس في ميدانه» هو فعلا قوي في بابه» لکن هل معنى ده إن 
هو الوحيد في هذا الباب؟ هل معنى ده إن الباب ده أصلا هو الباب الوحيد في الدين؟ فيه قاعدة كده خلينا نحط تحتها خط لست الوحيد 
على الثغر» وليس هذا هو الثغر الوحيد. انت مش انت الوحيدة اللي بتعلمي الناس الدين؟ ولا انت الوحيدة اللي بتعلمي الناس قرآن» 
وتعليم الناس القرآن أو تعليم الناس الدين في الباب اللي انت واقفة عليه مش هو الدين كله. شوفوا يا جماعة النبي -عليه الصلاة والسلام- 
بيقول وهو بيوضح لأصحابه. النبي -عليه الصلاة والسلام- بيقول: إنما مثلي ومثل الأنبياء من قبلي -بيقول هم أنا والأنبياء احنا الاتنين 
بنبني في بيت واحد» احنا الاتنين بنبني نفس البيت, كل واحد له وظيفة» والأنبياء اللي قبلي بنوا البيت كله لكن البيت فيه حاجة ناقصاه» 
إيه الحاجة اللي ناقصاه؟ موضع طوبة, لكن هذا الموضع هو الذي يتم به البناءء ويا جماعة التمام من أعظم الأشياء التي يحبها الله -سبحانه 
وتعالى-, يعني "ابْتَلَى إِبْرَاهِيمَ رَنُهُ بِكُلِمَاتِ" > إن ربنا -سبحانه وتعالى- بيحب التمام» يحب الإنسان يتم عمله. عايزين نطلع 
النهاردة بمسألة التمام, إن احنا لما تبدئي في كتاب أتهيه. لما تبدئي في درس أتميه, لما تبدئي بسلسلة أتميهاء لا تبدأ في حاجة خلصهاء بلاش 
نبقى قاعدين نتنطط من هنا هنا هنا ولا نتم شيء» وبلاش نتعامل مع الدين بنوع من أنواع العشوائية واحنا قاعدين مراهقين» اللي هو قاعدين 
إيه؟ لا ببخلص ولا نبطل تنطيط» شوف البي -عليه الصلاة والسلام-وهو بيتكلم عن هذه الرسالة بيقول أن هذه تمام رسالات الأنبياءء 
يعني هي الرسالة الخانقة التي ختم الله جا الأنبياى وداعا الخاتمة بتبقى خاتمة جما يتم البناءء يعني بدون الخاتمة مش هيبقى فيه بناء. 

هنا البي -عليه الصلاة والسلام-بيقول: مثلي ومثل الأنبياء كمثل رجل بنى دارا فأتقها وأكملهاء إن الأنبياء عملوا بناءهم على أكمل وجه 
لكن رسالة الله إلى الأرض لم تتم كيف تتم رسالة الله إلى الأرض؟ ببعثة خاتم الأنبياء والمرسلين, الذي تحمل ما لا يتحمله أحد» النبي محمد - 
صلى الله عليه وسلم-. الذي أوذي إيذاء لم يؤذه أحد, والذي عبد الله عبودية لم يعبدها أحد, لم يعبد أحد الله -سبحانه وتعالى- كمثل النبي 
-صلى الله عليه وسلم-, لم يحقق التقوى أحد مثلما حقق النبي -صلى الله عليه وسلم-, قال النبي -صلى الله عليه وسلم-: ألا وأني أتقاكم 
لله, ألا وأ أخشاكم لله. قال لهم لو انتم بتتكلموا عن التقوى والخشية فأنا واحد عشت عمري منذ بداية البعنة أو منذ رسالة الله -سبحانه 
وتعالى - إلي» النبي -عليه الصلاة والسلام- آمن, فلما آمن النبي -صلى الله عليه وسلم- كان النبي -صلى الله عليه وسلم- أعلى الناس 
إعاتاء لو وضع إيمان البي -صلى الله عليه وسلم- في كفة ووضع إيمان الأمة في كفة -كما في حديث النبي -صلى الله عليه وسلم- قال: 
لرجح إبمان النبي -صلى الله عليه وسلم-» يا جماعة النبي -عليه الصلاة والسلام- حقق أعلى درجة من درجات العبودية عبر التاريخ» يعني 

حقق درجات من الدرجات العبودية, سيدنا إبراهيم نفسه ما عرفش يجيبهاء سيدنا موسى ما عرفش يجيبهاء سيدنا عيسى دول أولي العزم من 
الرسل» البي -صلى الله عليه وسلم- حقق أعلى درجة من درجات العبودية لله -سبحانه وتعا ل -, لذلك احنا أمرنا أن حب البي -صلى 
الله عليه وسلم- وخب سائر الأنبياء وأن نؤمن بالبي -صلى الله عليه وسلم- ونؤمن بسائر الأنبياع ولكن أن يكون حب البي -صلى الله 
عليه وسلم- في قلوبنا أكبر من حب باقى الأنبياء لأنه أعبد الخلق إلى الله لأنه أحب خلق الله إلى الله -سبحانه وتعالى -. 


شيخ الإسلام هنا أحسن إن هو لما جه يتكلم عن الأمر بالمعروف والنهي عن المنكر من ناحية النبي -عليه الصلاة والسلام-: 
- الحاجة الأولانية اللي تكلم فيها قال إن صفة البي -عليه الصلاة والسلام- الأمر بالمعروف والنهي عن المنكر, وإن الأمر بالمعروف والنهي 
عن المنكر عند النبي -عليه الصلاة والسلام- مختلف لأنه أمر بكل معروف على مستوى العالمين في كل زمان ومكان» وى عن كل منكر 
عبر الزمان. 

- ثم الحاجة الثانية إن النبي -عليه الصلاة والسلام-بعث ليتم مكارم الأخلاق» إن مسألة إن النبي -عليه الصلاة والسلام-كان تماما وختامًا 
وإكمالًا لرسالة الأنبياء من قبله. 

وشوفوا البي -عليه الصلاة والسلام- وهو بيتكلم عن مساحة التكامل» إن احنا يا جماعة محتاجين نفهم ده» محتاجين نفهم إن احنا كل واحد 
شغال في الدين محتاج للتاني» إن الدين مش هيكون بالجماعة الفلانية النهاردة احنا ممكن لما نجلس مع بعضنا البعض ونشوف حوارات الدعاة 
في الأروقة الداخلية, وتلاقي لفلان بيقول لك أصل فلان مش معاناء وأصل فلان ما بيعملش حاجة, وأصل ده عمل مجهود فردي ما لوش 
قيمة, تجد الجماعة الفلانية بتسفه من الجماعة الفلانيةء والهيئة الرسمية بتسفه من الحيئة غير الرمية, والحيئة غير الر“مية بتسفه من الحيئة الر“مية» 
والشيخ فلان بيسفه من الشيخ علان, والشيخة فلانة بتسفه من الشيخة علانةء والمعلمة الفلانية بتحتقر فلانة» والمعلم الفلاني شايف إن 
هو الوحيد اللي في الكون ينبغي أن يُسمع وكل من سواه يا إما ضال يا إما مضل يا إما مبتدئ يا إما عنده مشاكل يا إما مش على المنهج يا 
إما عنده أخطاءء, وكأنه نزل معصومًا من السماء. 

شوفوا يا جماعة البي -عليه الصلاة والسلام- وهو بيتكلم على سائر الأنبياء بيقول إيه؟ بيقول أنا جيت أكمل؛ أنا جيت أكمل رسالة 
سابقة. إن يا جماعة محتاجين يبقى عندنا الروح دي» يبقى عندنا دي النفسية دي "ربا اغفِرْ لا وَلإخوانتا الِّينَ سَبَقُونا الان ولا ْمَل في 
قُلُوبنا غاا لَنَّذِينَ آمنُو" > مش عايزين يبقى عندنا غل للمؤمنين؛ ولا للناس العاملين للدينء ولا للشيوخ اللي علموا الناس الدينء 
ولا للناس اللي بذلت أعمارها تعلم الناس الدين رجالًا أو نسائ كبارًا أو صغاراء محتاجين إن احنا نكون عندنا نفسية حب الله -سبحانه 
وتعالى-» نفسية التواضع» نفسية الخوف من الله -سبحانه وتعالى-, نفسية إن كل واحد فينا له دور وإن كل واحد بيجتهد غاية اجتهاده» 
وان احنا كلنا محتاجين بعض» وإن احنا كلنا بنكمل نفس البناءء شوف النبي -عليه الصلاة والسلام-بيقول: -والبي -عليه الصلاة والسلام- 
بلا خلاف» هو سيد ولد آدم بلا خلاف- وهو يقول: "أنا سيد ولد آدم ولا فخرء أنا أول من تدشق عنه الأرض ولا فخرء أنا أول من يحرك 
حلق الجنة ولا فخر, أنا أول من يدخل الجنة ولا فخر"” ', والنبي -عليه الصلاة والسلام- صاحب الشفاعة الكبرى, ومع ذلك النبي - 
صلى الله عليه وسلم- بيقول: إا أنا لبنة» لولا موضع لبنة فأنا تلك اللبنةء بيقول: أنا ومثل الأنبياء من قبلي إن أنا طوبة في البناءء خدوا 
بالكم النبي -عليه الصلاة والسلام- ما قالش أنا البناء كله احنا النهاردة ممكن تسمع من أحد الناس إلا ما رحم الله وبعض الناس ممكن 
يقول ويتخيل نفسه يقول لك: أنا الدين» يا عم انت مش الدين» صدقني انت مش الدين» انت راجل بتنفذ بعض الأشياء في الدين ربنا - 
سبحانه وتعالى- أنعم با عليك» وعلمك أشياء وجميل إنك انت تنفذها وجميل إن انت تطبقها وجميل انك تدعو الناس إليهاء وجميل انك 


5 بعض روايات الحديث هنا 

توضح للناس وإنك تأمر بالمعروف وتنهى عن المنكر وإنك تنصح» لكن انصح بنفسية الناصح» شوفوا نفسية النبي -عليه الصلاة والسلام- 
وهو بيقول إنما أنا لبنةء فأنا تلك اللبنة, إن احنا يا جماعة محتاجين هذا التواضع في الدعوة إلى الله. محتاجين هذا التواضع في وسط العاملين 
للدين» محتاجين هذه النظرة الشمولية للدين» إن الدين محتاج فقه. ومحتاج عقيدة» ومحتاج تفسير, ومحتاج سيرة» ومحتاج تزكية» ومحتاج مصاحبة» 
ومحتاج شباب بيشتغلوا في الدين, ومحتاج سياسة, ومحتاج اقتصاد, ومحتاج اجتماع» ومحتاج رجالة؛ ومحتاج نساءء ومحتاج شابات» ومحتاج عجائز» 
ومحتاج الحكمة؛ ومحتاج الناس الكبيرة» ومحتاج الناس الصغيرة» إن مفيش واحد في الدين ما لوش قيمة» ومفيش حاجة اسمها ثغر في الدين 
قليل» ومفيش حاجة امها أنا ماليش لازمةء كل الناس ها لازمة وكل الناس تقدر تعمل حاجة؛ وكل الناس تقدر تتفاعل مع هذا الدين. 


قال: "فبه أكمل الله الدين المتضمن للأمر بكل معروف والناهي عن كل منكر وإحلال كل طيب وتحريم كل خبيث"» فهنا بيقول إن النبي - 
عليه الصلاة والسلام- بعث ليُتمم مكارم الأخلاق» وبدأ شيخ الإسلام هنا يوسع مفهوم الأخلاق, فبيقول إن مفهوم الأخلاق هو إتهام 
الدين» وإتمام الدين منه الأمر بالمعروف والنهي عن المنكر» عشان كده بعض أهل العلم كان بيقول الدين كله خلق» ليه الدين كله خلق؟ 
احنا دايعا مفهومنا عن الأخلاق اللي هو السماحة, الحلم» الصدق» بذل الندى» وكف الأذى» الابتسامة» البشاشة, الصدقة؛ الإحسان» 
لكن هو هنا شيخ الإسلام بيتكلم على إن الخلق هنا مفهوم عام إن هو وَسَّع مفهوم الأخلاق إن هو يكون الأخلاق مع الله. والأخلاق مع 
النفس» والأخلاق مع الخلق, إن الأمر بالمعروف والنهي عن المنكر من الأخلاق, وإن تحليل الحلال وتحريم الحرام من الأخلاق» ما الذي يحلل 
حلاله ويحرم الحرام؟ الله -سبحانه وتعالى-. 


قال: "وأما من كان قبله من الرسل فقد كان يحرم على أثمهم بعض الطيبات» كما قال: "فطلم مَنَ الّذِينَ هَادُوا حَرَّمْنَا عَلَْهِمْ طَْبَاتِ أُجِلَّتْ 
م وَبِصّدِهِمْ عن سیل الله گرا * وََخْذِهِمْ الربا وَقَدْ موا عَنْهُ وَأَكْلِهم أَمْوَالَ الاس بلاطل . وََعْتَدنَا لِلَكَافِرِينَ مِنْهُمْ عَذَابا ليم" 
> هنا شيخ الإسلام بيقرر تقرير إن البي -صلى الله عليه وسلمه- الله -سبحانه وتعالى- بعثه بالحلال والحرام, احنا يا جماعة 
النهاردة لما نيجي نشوف خريطة الحلال والحرام عندناء خريطة الحلال والحرام في بيوتناء خريطة الحلال والحرام في معاملاتناء خريطة الحلال 
والحرام في أسواقنا في مدارسنا في جامعاتنا في مستشفياتنا في هيئاتنا الحكومية في الحكم في القضاء. خريطة الحلال والحرام مين اللي بيقرر 
الحلال والحرام؟ يعني مين اللي بيقول ده حلال وده حرام؟ احنا النهاردة عندنا تم -في بعض المجتمعات الإسلامية- استبدال لفظ الحلال 
والحرام بلفظ عيب وغلط, يعني مثلًا الببت ممكن تلبس لبس معين» في مجتمع معين» لكن في مجتمع تاني ده عيب» العيب والغلط بيختلف من 
مجتمع للتاني؛ يعني ممكن واحدة مغلا لو لبست بنطلون قصير وخرجت به في شارع أمريكا ده مش عيب» عاديء لو جت في مثلًا القاهرة 
ولبست بنطلون قصير ده عادي ممكن الناس ما تعتبروش إن ده عيب» لو نزلت قرية من قرى مغلا الفلاحين أو قرية من قرى الصعيد ولبست 
اللبس ده الناس هيقولوا عليها عيب» ده المفروض ما تلبسش اللبس ده. 
العيب والغلط بيختلفوا من مجتمع للتاني, إن هي ممكن هناك تلبس لبس معين في المكان الفلاني تلبس لبس معين» في المكان الآخر ممكن 
تلبس لبس معين» يعني لو شافوا واحدة لابسة كامل ثيابما في مثلّا في الساحل مغلا لابسة نقابما في الساحل يختلف ملا عن لو شافوا مغلا 
واحدة لابسة نقاب في الحرم» العيب والغلط بيختلف من مجتمع للتاني؛ ومن انتشار علم أو انحسار علم في مجتمع لآخرء من تفاوت الناس 
العلمي والاجتماعي والحياق» لكن الحلال والحرام ده ثابت» الحلال والحرام ما بيتغيرش. 
مين بقى اللي بيحط الحلال والحرام؟ مين اللي بيقول ده حلال وده حرام؟ اللي بيقول حلال وحرام الله -سبحانه وتعالى-» "ول َم الات 
مين اللي بيبلغ عن الله -سبحانه وتعالى-؟ البي -صلى الله عليه وسلم-. 

مين اللي علمنا القرآن؟ النبي -صلى الله عليه وسلم-. 
مين اللي علمنا الأحكام؟ البي -صلى الله عليه وسلم-. 


فهنا شيخ الإسلام بيقول: إن الحلال والحرام والأمر بالمعروف والنهي عن المنكر في الرسالات السابقة قبل البي -صلى الله عليه وسلم- كان 
فيها نوع من أنواع الاختلاف عن رسالة البي -عليه الصلاة والسلام-» إيه هي؟ إن يا جماعة فيه حاجتين ربنا أقرهم في الأمم السابقة م تقر 
في هذه الأمة» إيه هي؟ 

الحاجة الأولانية إن أحيان إن كان ممكن واحد يبرم على نفسه أشياء؛ فيقرها الله. زي مغلا 'وَرَهْبَانِيَةَ انْمَدَعُوهَا ما كَتَبْنَاهَا عَلَبْهِنْ" 5 
بعض الناس حرموا إن هم يتزوجوا النساءء وقال لك احنا هنترهين وماعدش لنا علاقة بالنساء خالص» وهنقعد في المعابد نعبد ربنا -سبحانه 
وتعالى-, دي بدعة, وَرَعْبَانِيَةَ اْتَدَعُوهَا هم اللي ابتدعوها من نفسهم, ولكن الله أقرهاء فبقى فيه حاجة اسمها رهبان النصارى. 

ربنا -سبحانه وتعالى- قال: "کل الطّام گان جلا لني إشرائيل إلا ما حَرّمَ إشرائيل عَلَى نَفْسِهِ من قَبْلٍ أن رل التّورَاة" ؛ إن 
سيدنا إسرائيل حرم على نفسه أشياء فأقرها الله يبقى هنا الأمم السابقة كان متاح لحم إن ممكن حد يحرم على نفسه أشياء ويقرها الله - 
سبحانه وتعالى-. زي بني إسرائيل لما حرموا على نفسهم الإيه؟ السبت» صيد السبت. زي ما سيدنا إسرائيل -صلى الله عليه وسلم- حرم 
على نفسه إيه؟ بعض الطعام. زي ما بنو إسرائيل مجموعة منهم حرمت الزواج على أنفسها فأقرها الله -سبحانه وتعالى-» وبقى حاجة مطردة, 
فكان هنا الحرام فيه بعض الاختيارات لبعض الأقوام. 


والنوع التاي: إن كان أحيانًا بينزل الحرام عقابًا لبعض الأقوام» قال -تعالى-: 'قَبِظْلْم مَنَ الَّذِينَ هَادُوا حَرَّمْنا عَلَيْهمْ طَيبَاتِ أُجِلَّثْ هم وَبصَدَهم 
عن سَِيلٍ الله كثيرا ١‏ ) وَأَخْذِهِمْ الرََا وَقَدْ كوا عَنْهُ وَأَكْلِهمْ أَمْوَالَ الاس بالْبَاطِلٍ ‏ وََعَْدَْا للْكَافِرِينَ مِنْهُمْ عَذَاا أي" 
إن بظلم منهم حرم الله عليهم أشياء. يبقى بعض الطيبات حرمت عليهم بإيه؟ عقوبة هم. 


يبقى يا جماعة مما تميزت به شريعة -صلى الله عليه وسلم- أنما أحلت كل معروف وأمرت به حتى ما كان قد عوقبت به الأمم السابقة, 
وحرمت كل منكر وت عنه حتى ما كان تحربما خاصا لبعض الأمم السابقة» حتى تركت الناس على الحلال والحرام دون أي قيود» هذا هو 
الحلال الذي يبه الله وهذا هو الحرام الذي يبغضه الله. 

يبقى تحرج الأمم السابقة كان أحيانًا بيحرم بجا بعض الطيبات» ويرم الحرام إما عقوبة وإما باختيارات شخصية» لكن هذه الأمة مفيش فيها 
ده إن الله -سبحانه وتعالى - جعل الحلال والحرام له -سبحانه وتعالى-, الحلال ما أحل الله والحرام ما حرم الله والدين ما شرع الله. 


فهنا بيقول: "وأما من كان قبله من الرسل فقد كان يحرم على أبمهم بعض طيبات كما قال -تعالى- عن اليهود: "يلم مَنَ الّذِينَ هاو 
ڪرنتا عَلَيهِمْ طَيَاتِ أُحلّتْ هم“ ورعا لم يحرم عليهم جميع ا خبائٹ» كما قال -تعالى-: "كل العام گان حلا يني إسرائيل إلا ما حرم إسْرَائييل 
عَلَى نَفْسِهِ من قَبْلٍ أن رل التَوراة". وتحريم الخبائث يندرج في معنى النهي عن المنكر كما أن إحلال الطيبات يندرج في معنى الأمر بالمعروف 
والنهي عن المنكر, لأن تحرج الطيبات ما ى الله عنه, وكذلك الأمر بجميع المعروف والنهي عن كل منكر مما ل يتم إلا للرسول -صلى الله 
عليه وسات 

يبقى يا جماعة كلمة كل معروف وكل منكر دي من ميزات الرسالة الخاتمة» من ميزات القرآن الكريم وسنة البي -صلى الله عليه وسلم-» من 
ميزات رسالة البي -صلى الله عليه وسلم-. 

فاهمين دي؟ طب احنا هنستفاد إيه من الكلام ده؟ هنستفاد إن احنا نبقى فاهمين احنا رسالتنا متميزة بإيه عن غيرنا؟ هنبقى فاهمين الفرق بين 
القرآن وغيره» هنبقى فاهمين الفرق ما بين دعوة النبي -صلى الله عليه وسلم- ودعوة غيره» هنبقى فاهمين الرسالة اللي احنا بين أيدينا هذا 
الكنز العظيم الذي يخاطب العالمين الفرق بينه وبين غيره» ودي نقطة يا جماعة محتاجين با لما نيجي بعد كده نتكلم في حلال وحرام وأمر 
بالمعروف وني عن المدكر؛ محتاجين نعرف هو إيه في الشرع؟ محتاجين نتناول الأمور تناول شرعي» محتاجين نرجع لكلام النبي صلى الله -صلى 
الله عليه وسلم- ونرجع لكلام الله قبل ما نقول حلال وحرام» لإن بعض الناس وبعض الدعاة إلى الله بينشر اختياراته هو الفقهية» بينشر 
اختياراته هو الحياتية» يعني هي مثا ست عندها نوع من أنواع الشدة نتيجة تربيتها نتيجة أفكارها نتيجة تعليمها نتيجة احتكاكانًاء فلما 
تيجي تعلم الناس الدين بتعلمهم الحاجة اللي هي شايفاهاء يا جماعة احنا أمرنا إن احنا نبلغ دين الله مش نبلغ أفكارنا وخواطرنا وحياتناء 
واللي احنا بنحبه واللي احنا ما بنحبوش» أمرنا إن احنا نجعل الناس اتباع للنبي -صلى الله عليه وسلم-. مش اتباع لنا كأشخاص» مش اتباع 
لأفكارنا وآرائنا كأشخاص,» إنما إن هم يكونوا أتباع للبي -صلى الله عليه وسلم-, إن هم يبوا الله -سبحانه وتعالى-, إن هم يمتثلوا أمر الله 
-سبحانه وتعالى-, وده يا جماعة من الحاجات اللي بقت تحديات في هذا الزمان, تحديات أمام كل الدعاة إلى الله -سبحانه وتعالى - كبا 
وصغار. 

إيه هو التحدي ده؟ التحدي ده» كان زمان كل شيخ بيكلم مجموعة من الناس في بيته في مسجده في جامعه في الجتمع اللي هو عايشه, 
النهاردة بعد التواصل الاجتماعي والفيس ومواقع التواصل» بقيت انت مكن تسجل حاجة يسمعها رئيس الدولة» يسمعها رؤساء دول العالم» 
يعني النهاردة انت ما عدتش بتخاطب واحد, النبي -عليه الصلاة والسلام- كان زمان يقول من يحميني حتى أبلغ رسالة ري النهاردة انت 
ممكن تقول كلام؛ الكلام ده يسمعه العالمين» يعني كان زمان تقول أنا نفسي أوصل لواحد من الناس اللي بتعصي ربناء انت النهاردة ممكن 
تكتب حاجة على موقع من التواصل الاجتماعي يسمعها كل الممثلين وكل المغنيين مش بس العرب؛ العرب والأجانب أفجر الفجرة ممكن 
يسمعوك في لحظة من اللحظات, الناس اللي بتعمل أفلام إباحية ممكن تسمعك. هنا انت خطابك لمؤلاء هيكون خطاب لإيه؟ هل يا ترى 
هو نفس الخطاب اللي انت بتخاطب به أو نفس اللي انت بتخاطبي به صاحبتك اللي كنت بتكلميها في معنى معين؟ الرسالة العالمية تحتاج 
منا إلى إن نكون على مستوى هذه الرسالة» واحنا بنكلم الناس عن الدين محتاجين نبقى فامين هو إيه الدين» محتاجين نبقى فاهمين الفرق بين 
من رسالة البي -صلى الله عليه وسلم- وغيره» محتاجين نبقى فاهمين إيه الخطاب اللي يناسب العالمين» القرآن ما نزلش عشان تلاتة أربعة 
يطبقوه» ولا عشان مجموعة من الناس تشيله, وتتكبر به على الخلق» إنما نزل القرآن نور وهدى ورحمة وبركة للعالمين. 


يبقى شيخ الإسلام هنا بيقرر تقرير أن النبي -صلى الله عليه وسلم- أمر بكل معروف وففى عن كل منكر, واستدل بمسألة إن الأمم السابقة 
خُرّمت عليهم بعض الطيبات ببعض الظلم وبأكلهم الرباء كانوا بياكلوا الرباء وكانوا بياكلوا أموال الئاس بالباطل» وكانوا بيصدوا عن سبيل 
الله فربنا حرم عليهم الطيبات» ودي يا جماعة من النقاط الأساسية في معاملة الله -سبحانه وتعالى-» إن أحيانًا ربنا -سبحانه وتعالى- يضيق 
علينا الطيبات بالمعاصي. يضيق علينا الطيبات بالمعاصي» واحد هيقول لي طب ما أنا بأشوف واحد كافر وفاجر وملحد ومن أغنى أغنياء 
العالم» أو واحد تقي ونقي وصالح وراجل في غاية الصلاح ولا نعلم عليه إلا خير ومن أفقر الفقراء ويعيش في مرض وفقر, يا جماعة هنا نقطة 
مهمة جدًا جدًا محتاجين نتكلم فيهاء إن الله -سبحانه وتعالى- له سنن لا تحابي أحد, إن سنة الرزق سنة عامة يعني ممكن تجد واحد في أفجر 
الفجور وهو غني جدًا ماليّاك يعني فرعون كان أعلى درجات السلطة كان بيقول: "ما عَلِمْتْ لَكُم تن إله غَيرِي " > و "ا ربكم 
على" ؛ يعني ادعى الربوبية والألوهية. ودي ما حصلتش في البشري أصلاء وقارون بغى عليهم ومع ذلك كان غني جدًا» وعلى 
الصعيد الآخر كان ممكن يكون واحد من أهل التقوى والصلاح غني جدًا زي داود وسليمان, "فَسَخَرْنَا لَه البح تَْرِي بِأمْره" 1 
جال أَوَبي مَعَهُ وَالطير" > حشر لِسْلَيْمَانَ جُنُودُهُ من ان والإنس وَالطَيْر" > إن واحد كان بيركب الریح» واحد كان بيأمر 

الشياطين, تخيلوا يا جماعة الشياطين بتعمل معابدء تخيلوا يا جماعة واحد عنده مُلك "كَل بَنّاءٍ وَغَوّاصٍ" > سيدنا سليمان کان بيأمر 
الشيطان يقول له بقول لك إيه؟ روح اعمل المعبد ده» يقوم الشيطان يروح يعمل معبد عشان الناس تصلي فيه للى متخيلين شيطان بيبني 
معبد» مين اللي عنده القوة دي» أحيانًا إن ربنا -سبحانه وتعالى- كن الصالحين والطالحين سنة الله في الرزق ممكن تجد واحد فقير جدًا جدًا 
جدًا وهو تقي وممكن تجد واحد فقير جدًا جا وهو فاجر, وتمكن واحد غني جدًا جا جدًا وهو فاجر» تمكن واحد غني جدًا جدًا جا وهو 
تقي» فهنا سنة الله في الرزق سنة مطردة؛ لكن هل معنى كده إن ربنا -سبحانه وتعالى- ما بيعاملش الناس بالطاعات والمعاصي؟ لأ هذه 
السنة يُضاف إليها سنة أخرى؛ إن الإنسان بيرزق بالطاعة, والإنسان بيحرم با معصية, "وضرب اله مكلا قَرْيَةَكَانَتْ آمِنَةَ مُطْمَمِنّةَ بأتيها رْقُهَا 
ردا من كل مَكانِ فَكَفْرَتْ بِأنْعُم الله فََذَاقََا الله لباس الجُوع وا َف" > ليه أذاقها الله لباس الجوع والخوف؟ لأنهم كفروا بأنعم 
اله ٠‏ 1 

خدوا بالكم إن ربنا عاملهم بالطاعات وال معاصي» وهذه سنة من سنن الله في المعاملةء فأحيانًا إنسان بحرم عليه طيبات» ليه؟ بظلمهء أحيانً 
تجد إن إنسان مغلا يحرم الرزق -والرزق يا جماعة مش معناه الفلوس بس» الرزق هو كل ما ينتفع به- بحرم الرزق بالذنب يصيبه, كما قال 
البي -صلى الله عليه وسلم-, ما نزل بلاء بذنب ولا رُفعَ إلا بتوبة» هذه من سنن الله في المعاملة» ده مش معناه إن كل واحد طائع هيبقى 
غني» لاء هو عادي ربنا -سبحانه وتعالى- يبتلي الناس بالفقر والغنى» وهيفضل الغني غني والفقير فقيرء لكن هذا الفقير له مساحة يُعامل بحا 
على قدر الطاعات ومكن برضه يظل فقيرء وهذا الغني له مساحة يُعامل با على قدر الطاعات والمعاصي وبرضه هيفضل غني, لأن سنن الله 
في البلاء متفاوتة, والله -سبحانه وتعالى- يداول بين الناس. 

شيخ الإسلام بيقول: إن بعة البي -صلى الله عليه وسلم- كانت متممة ومكملة للأمم السابقة» وأن النبي -صلى الله عليه وسلم- رسالته 
مختلفة عن كل الرسائل السابقةء فا أحلت كل طيب وحرمت كل خبيث» وأمرت بكل معروف وفت عن كل منكر. 

النهاردة المجلس بيتكلم عن كلمة "كل" يبقى مش أمر بمعروف عادي إنما أمر بإيه؟ بكل معروف, يعني إيه؟ يعني كل حاجة في ديننا لو ربنا 
أمر بيها تبقى فاهم إن ده فيه غاية النفع والصلاح في الدنيا والآخرة, عاجلًا وآجلاء للفرد وامجتمع. 

وإن كل شيء فى الله -سبحانه وتعالى- عنه فإن هذا فيه مفسدة واضحة حتى ولو لم يراها الناس عاجلة وآجلة للفرد والجتمع» في الدنيا 
والآخرة. 

لإن أحيانًا بتجد حاجة فيها مصلحة؛ مكن تكون مصلحة آنية يعني الآن, لكن فيها مصيبة بعد ذلك كبيرة» مصيبة بعد ذلك وبلاء وفساد 
كبير جدًا ثمكن يكون في الآخرة, وممكن يكون الضرر على المجتمع كبيرء لذلك كل ما أحل الله هو من الخيرء وكل ما حرم الله هو من الشر. 
قال -تعالى-: "الْيَوْمَ أَكْمَلْتْ لكُم ديتكم وَأَمَمْث عَلَيْكم نعمت وَرَضِيتُ لَكُمْ السام دين" > هنا يا جماعة تلات أفعال: أكملت» 
أقمت» رضيت. يقولوا أمر الله بكل الأخلاق الحسنة وكل العقائد الحسنة وكل المعاملات الحسنة وكل الشريعة الحسنة, وى عن كل خلق 
خبيث وعن كل عقيدة فاسدة وعن كل عمل قلبي فاسد وعن كل مفتاح للفساد, قال لك ابعد عارف: "ولا تَقَرَبُواً الزن" مش ما 
تزنوش» لا لاء لا تقربوا من بعيد» يعني ما تاخدش الباب اللي يؤدي بك إلى الزناء أعاذنا الله وإياكم من الكبائرء وعافانا الله وإياكم من 
البلاءات» فهنا يا جماعة ربنا بيقول: الْيَوْمَ أَكْمَلْتُ لَكُمْ دِينَكُمْ هنا اكتمل الدين, وَأَْمْتْ عَلَيْكُمْ نعْمَتي وتام النعمة بكمال الدين, إن أحيانًا 
الناس بتتخيل إن تام النعمة بتمام الدنياء تمام النعمة عند كتير من الناس معاها فلوس حلوة» عندها بيت كويس, عندها قصر حلو» عندها 
شكل جميل» عندها حاجات بتتمتع بجا في الدنيا جميلة» عندها أعمال كبيرة» فهي هنا دي بقت حاسة إن النعمة تمت, لا يا جماعة, تمام النعمة 
بكمال الدين» تمام النعمة بالدين؛ عارفين لما النبي -عليه الصلاة والسلام- لما غضب الأنصار لا قسم النبي -صلى الله عليه وسلم- الغنائم 
بعد فتح مكة؟ فالنبي -صلى الله عليه وسلم- جمعهم وقال: أما ترضون أن يرجع الناس بالشاة والبعير؟ وترجعون أنتم برسول الله -صلى الله 
عليه وسلم-, قال هم انتم مش راضيين؟ يعني انت زعلان إن فلان خد فلوس أكتر؟ وزعلانة إن فلانة خدت مكانة أكتر, وزعلانة إن فلانة 

بقت ها أتباع اكترء وزعلانة إن فلان بقى عندها وجاهة عند الناس أكتر» طب انت مش فرحان إن انت ربنا أنعم عليك بتواضع أكتر» ودين 
أكتر وصلاة أكتر وسلامة صدر أكتر وإخلاص» قال هم انتم أتعتبون علي لعاعة من الدنيا أتألف جا قلوب أقوام؟ قال هم انتم عتبانين علي 
دنيا! فلوس إيه يا ابني انت وهو اللي بتسألوا فيها؟ أما ترضون إن يرجع الناس بالشاة والبعير؟ قال هم انتم مش راضيين إن الناس راجعة 
بالفلوس والغنائم والجمال والخرفان, وانتم راجعين بي أنا! أنا راجع معاكم, أنا الدين. 

قال: أما ترضون أن يرجع الئاس بالشاة والبعير وترجعون انتم برسول الله -صلى الله عليه وسلم-؟ فقالوا: رضينا برسول الله قَسْمّاء يعني لو 
اتحط قدامك دينك ولا تبقى غني أكترء بس جزء من دينك يضيع؟ تحب إيه أكتر؟ انك تكون علاقتك بربنا أقوى وممكن تتخلص من جزء 
من الدنيا أو تفقد جزء من الدنيا؟ ولا انك ...؟ هيقول لي طب ما اخد الاتنين؛ أبقى أعلى حاجة في الدنيا وأعلى حاجة في الدين, يا عم أنا 
قلت لك لأء أنا بقول لك افرض تعارض 


الَيَْمَ أَكُمَلْتْ لَكُمْ دِينَكُمْ وهذا من العظيم إن الدين اكتملء تخيلوا يا جماعة لو الدين ما كنش أكتملء لو كان الكتاب مفتوح» لو ماكانش 
لسه الكتاب انتهى» كان كمية التحريف وكمية الأقوال وكمية مساحة الضلال هتبقى كبيرة قوي» لكن هنا أكملت لكم دينكم» يعني أي 


حاجة انت محتاج تعرفها هتلاقيها بين دفتي هذا الكتاب» "ما فَرَطْنا في اكاب من شَيْءٍ" > 'وَلَقَدْ صَرَبْما لاس في هُذَا الُْرْآنِ من 
کل مکل" > "وگل شَيْءٍ فَصَلْنَاهُ تَفْصِيلًا” كل حاجة انت محتاجها هتلاقيها في الكتاب ده وَأَعمْتُ عَلَيكُمْ نعْمَتي تمت 
النعمة؛ عظيم النعمة بكمال الدين. 


الله يرضى بالكمال» الله يحب التمام» أبو بكر الصديق قال خالد بن الوليد ضربه في صدره وقال: هنيئا لك التمام أبا سليمان» أبو بكر 
الصديق بيقول لخالد بن الوليد: ربنا بيحب التمام, النبي -عليه الصلاة والسلام- بيقول: إن الله يحب إذا عمل أحدكم عملا أن يتمه. إن 
الله يحب إذا عمل أحدكم عملًا إيه؟ إن يتمه. وني رواية: "إن الله تعالى يحب إذا عمل أحلكم عملا أن يُتقئه""' أو إن يحسنه» يتمه يا جماعة 
هنيئًا لك التمام, الله يحب التمام» فهنا الله رضي بالتمام» ورضيت لكم رعاو ديئًا. فما لنا لا نرضى با رضاه الله لنا. 

وكذلك وصف الله الأمة بما وصف به نبيهاء حيث قال: "كَشْمْ حي ا ة أخرجث لاس تأمْرُونَ بِالْمَعْرُوفٍ وَتَنهَونَ عَنِ الْمُنگر وَتُؤْمِئُونَ بالل" 


يبقى يا جماعة النبي -صلى الله عليه وسلم- وُْصِفَ بأنه يأمر بالمعروف وينهى عن المنكرء وهذه الأمة وصفت بأتما إيه؟ تأمر بالمعروف وتنهى 
عن المنكر» قال: "نعم حَبْرَ اة احرج لِلنّاسٍ تَأمْرُونَ بالْمَْرُوفٍ نهن عَنٍ الْمُنگر وَتُؤْمِنُونَ الولو آمَنَ أَهْلُ الكتاب لَكَانَ خَيرا هم 


منهج مَنْهُمُ الْمُؤْمِنُونَ وَأَكْئَرْهُمْ الْمَاسِقُونَ" > قال -تعالى -: "وا مُؤْمِنُونَ وَالْمُؤْمنَاتُ بَعْضْهُمْ َوْلِيَاءٌ بَعْضٍ ع e‏ بِالْمَعْرُوفٍ وَيَنْهَوْنَ 
: عَنٍ الْمُنگر" > هنا يا جماعة ربنا -سبحانه وتعالى- بيمدح مجموعة من الناس» مين الناس اللي ربنا بيمدحهم؟ بيمدح المؤمئين 


امات زي ما مدح النبي -عليه الصلاة والسلام- ووصفه» مدح المؤمنين ومدح الأمة» مدحهم بإيه؟ بالأمر بالمعروف والنهي عن المنكر. 
قال: وهذا قال أبو هريرة: "كنتم خير الناس للناس» تأتون م في الأقياد والسلاسل حق تدخلوهم الجنة" أبو هريرة ة بيقول للناس: الأ دي 


أفضل أمة ليه؟ لإن انتم أكتر ناس بتدل الناس على الخير» لإن انتم حريصين على الخير, لإن انتم إيجابيين» لإن انتم مسئولين, لإن انتم بتحبوا 
الناس تبقى في الخير» لإن انتم حريصين على إن الناس تبقى في الخير» انتم أفضل أمة لباقي الأمم» ليه؟ لإن دينكم أمركم بإنكم تحملوا هذا 


5 سجيريقه الألباني 

المعروف وهذا الخير للناس» قال: "كنتم خير الناس للناس» تأتون بمم في القيود والسلاسل حتى تدخلوهم الجنة": إنك انت حريص انك انت 
تدخل الناس الجنةء ازاي؟ انك انت تقول لهم ربنا بیحب كذاء وربنا بيغضب من كذاء ربنا بيأمر بكذا وربنا بينهى عن كذا. 

فبين -سبحانه- أن هذه الأمة خير الأمم للناس فهم أنفعهم للناس» وأعظمهم إحسانًا إليهم, لأنم كملوا أمر الناس بالمعروف وغيهم عن 
ا لمنكر من جهة الصفة والقدر» حيث أمروا بكل معروف ونوا عن كل منكر لكل أحد, وأقاموا ذلك بالجهاد في سبيل الله بأنفسهم وأمواهم» 
وهذا كمال النفع للخلق, وسائر الأمم لم يأمروا كل أحد بكل معروف, ولا نوا كل أحد عن كل منكر ولا جاهدوا على ذلك, بل منهم من 
ل يجاهدوا. 

هنا شيخ الإسلام بيقرر معنى آخر من معان أفضلية هذه الأمة وأفضلية هذه الرسالة, من ناحية الأمر بالمعروف والنهي عن المنكر. إيه هي؟ 
بيقول إن الأمر بالمعروف والنهي عن المنكر هو أمر بكل معروف وي عن كل منكر, وأنه متضمن للأخلاق, وأنه من الأخلاق العظيمة 
وأنه من كمال الرسالة» وأنه من معنى الأخلاق ومن معنى الديانة» لكن هنا هو بيتكلم عن معنى تالت في هذا الباب في تفضيل هذه الأمة في 
الأمر بالمعروف والنهي عن المنكر في هذه الأمة بالذات عن غيرهاء إيه هو؟ بيقول: إن الأمم السابقة لم تؤمر بالجهاد, الجهاد ده يا جماعة 
تعريفه هو إيه؟ هو مقاتلة المسلمين ضد الكافرين لإعلاء كلمة الله. تلات حاجات قدام بعض: مسلمين, بيقاتلوا كفار, لإعلاء كلمة الله ده 
امه جهاد. فيه أنواع تانية من الحروب ما اجمهاش جهاد, يعني مسلمين بيقاتلوا مسلمين» ده جهاد؟ لأ ده مش من تعريف الجهاد كفار 
بيقاتلوا كفار؟ ده مش تعريف كلمة جهاد» مسلمين بيقاتلوا كفار لأجل دنيا! ده مش تعريف كلمة الجهاد, إنما تعريف الجهاد هو إيه؟ قتال 
المسلمين ضد الكافرين لإعلاء كلمة الله اللي هو زي غزوة بدر كده» واضحة صريحة النبي محمد -صلى الله عليه وسلم- ملا للإيمان 
والحق, في مقابل أبو جهل ماد للكفر والباطل» ليه؟ لإعلاء كلمة الله. 

هنا شيخ الإسلام بيقرر نقطة مهمة إيه هي النقطة المهمة؟ إن الأمم السابقة لم تؤمر جميعها بالجهاد, لذلك فضل شيخ الإسلام ابن القيم 
مسألة الدعوة إلى الله على الجهاد, ليه؟ لأن كل الأنبياء أمروا بالدعوة إلى الله لكن أمم قليلة أمرت بالجهاد. زي مين؟ زي قصة طالوت 
وجالوت, داود -عليه السلام-» ده نبي من أنبياء بني إسرائيل» زي مين؟ زي قصة سيدنا موسى مع الأرض المقدسة, يبقى سيدنا موسى من 
بني إسرائيل أمر بالإيه؟ بالجهاد, وسيدنا داود من بني إسرائيل 7 بالجهاد, وسيدنا سليمان أمر بالجهاد مع ملكة سبأ. 

يبقى هل الجهاد أمر خاص بالنبي محمد -صلى الله عليه وسلم-؟ لاء ده أمر كان في الأمم الإيه؟ السابقة, لكن كان فيه ميزة مختلفة أيضًا في 
هذه الرسالة عن غيرهاء إيه هي؟ إن الجهاد في هذه الرسالة ليس فقط للدفاع, إنما دفعًا وطلبًا. 

الجهاد نوعين يا جماعة, فيه حاجة اسمها جهاد الطلب وفيه حاجة اسمها جهاد الدفع» الطلب ده يعني واحد عرض الدعوة على الناس زي ما 
البي -عليه الصلاة والسلام- كده عرض الدعوة على الناس» الناس رفضت إن حد يسلم» ورفضت إنها تستسلم» ورفضت إتما تستجيب 
لكلام البي -صلى الله عليه وسلم- ومنعت الناس إا تستجيب لأمر النبي -صلى الله عليه وسلم-» لذلك كانت الفتوحات الإسلامية 
لدشر الدين» يعني إيه نشر الدين؟ طب هو ينفع مثلّا واحد يقول لواحد يا تسلم يا أقتلك؟ لا طبعاء الله -سبحانه وتعالى- لا يقبل إسلام 
ا لمكره» يعني لو يا جماعة لو واحد منافق أظهر الإسلام وهو في قلبه بغض, ربنا -سبحانه وتعالى- يعذبه قال: "إن الْمَُافقيَ في الدَرْكِ الْأسْقَلٍ 


مِنَ الثّار" > طب ازاي احنا أمرنا بالجهاد وازاي إن هو لا؟ "لا إِكْرَاةَ في الدّين- قد تين الَشْدُ مِنَ الْعَىّ > ده على 
المستوى الفردي» إن كل إنسان عليه أن يختار, اللي عايز يعبد حاجة هو كل واحد يختار, "فمن شَاءَ فَلْيُؤْمِن وَمَن شَاءَ فَلْيَكُفْرْ" 


كل واحد يختار كيف شاء» من المسلمين, عايز يبقى ظالم لنفسه, عايز يبقى سابق بالخيرات, كل واحد حر في اختيار ما يحب لكنه سيحاسب 
على ذلك.» اومال الجهاد مشروع ليه؟ الجهاد مشروع لحماية الدعوة, الجهاد مشروع لنشر الدعوة, الجهاد لإقامة الدعوة, إن يا جماعة فيه 
أمور في الدين لن تقوم إلا بالقوة, لأن صراع الحق والباطل صراع مستمر. 

هنا شيخ الإسلام بيقرر تقرير بيقول: وسائر الأمم لم يأمروا كل أحد بكل معروف ولم ينهوا كل أحد عن كل منكر ولا جاهدوا على ذلك بل 
منهم لم يجاهدواء يعني فيه أنبياء ماتوا مستضعفين, وهنا هل معنى كده إن هم وحشين؟ لاء خلاص هو بَلَّغ هو أمر بشيء ففعله» سيدنا 
عيسى رفعه الله إليهء لأنه م يكن هناك من أتباع عيسى من يدافعوا عن عيسى -عليه السلام-, لكن سيدنا محمد -صلى الله عليه وسلم- 
قيد الله -سبحانه وتعالى- له من ينصره؛ الأنصارء عشان كده لما وقف النبي -صلى الله عليه وسلم- في غزوة بدر وهو يقول للناس: أشيروا 
علي أيها الناس» فقال سعد بن معاذ: "والله يا رسول الله لا نقول لك كما قالت بنو إسرائيل لموسى اذهب انت وربك فقاتلا إنا ها هنا 
قاعدون, ولكن اذهب انت وربك فقاتلا إنا معكما مقاتلون". قال له احنا وراك هندافع عنك وهنشيلك وهنحميك. 
هنا يا جماعة نقطة مهمة هنا شيخ الإسلام بيقرر تقرير بيقول: والذين جاهدوا كبني إسرائيل غاية جهادهم كان لدفع عدوهم عن أرضهم» كما 
بقآتل الصائل الظالم. يعني واحد اعتدى على المسلمين» واحد راح مغلا عمل عصابة وقرر إن هو يقطع الطريق على الناس» وأي مثلًا عربية 
معدية يعمل إيه؟ عصابته جم عليهم ويصولوا على المسلمين ويظلموهم ويأخذوا إيه؟ ويأخذوا أمواهم» يسرق بقى العربية يسرق الفلوس 
ياخد العيال يطلب فدية, ده امه الصائل الظالم, الذي يظلم الناس ويعتدي عليهم, ده حارب» عمل إيه؟ عمل عصابة وقرر إن هو يعمل 
ده بالقوة. 
فهنا بيقول إن جهاد الأمم السابقة كان مجرد الدفع, قال كما يُدَافَع الصائل الظالم, لا لدعوة الجاهدين إلى الهدى والخير ولا لأمرهم بالمعروف 
والنهي عن المنكر كما قال موسى لقومه: "ي قوم اذْخُلُوا الْأَرْضَ الْمُقَدَسَةَ الي كتب اله لَكُمْ ولا تَرْتدُوا عَلَئ أَذْباركُمْ فقوا حَاسِرِينَ" 
> بيقول إن الأمم السابقة لما كانت بتقاتل كانت بتقاتل استعادة أرض» كانت بتقاتل لدفع ظلم, كانت بتقاتل لدفع اعتدای "قَالُوا 
يا مُوسَئ إن فيا قَوْمًا جََارِينَ وَإِنَا آن نَدْخْلَهَا حَقّ عَدرُجُوا نها قإن روا مِنْهَا فِا دَاخِلُونَ" » قال: "قَالُوا يا مُوسَئ إِنَّا ن تَدْحْلَهَا 
بدا ما دَامُوا فِيهَا قاذمب أنت وَرَبِكَ فَقَاتََا إن هتا فَاعِدُونَ" 
يبقى هنا هو بيقرر إن الأمم السابقة لا كانت أمرت بالقتال كانت بتقاتل لأجل الإيه؟ لأجل دفع الظلم؛ لكن أمة الإسلام لما أمرت بالقتال 
لم تكن فقط لدفع الظلم إنماكانت لأجل الأمر بالمعروف والنهي عن المنكر. لأجل من يعترض على الأمر با معروف والنهي عن المنكر, وهنا 
يا جماعة محتاجين نفصل ويعني ده التفصيل الأخير في هذا المجلس, إن الشرع يا جماعة عندنا فيه " أنواع أو فيه ٣‏ اعتبارات: 
- فيه حاجة ا" مها شرع يستطيعه كل أحدء اللي هو الشرع الفردي» اللي هو تشريعات فردية؛ ده جزء من الدين» ده مش محتاج أي حاجة, 
انت مش محتاج لا سلطة ولا دولة عشان تصلي ولا عشان تصوم ولا عشان تزكي ولا عشان تتصدق ولا عشان تذكر ربدا ولا عشان تقرأ 
القرآن» انت مش محتاج أي حد غير إنك انت تكون عايز» يعني فيه جزء كبير من الشرع تعرف تطبقه مع نفسك لوحدك, مش محتاج أي 
حد ولا أي حاجة ولا أي حد هيعترضك أصلًا لو قعدت في بيتكم وقعدت تصلي طول النهار وطول الليل ولا حد هيكلمك» لو انت عايش 
في مصر في أمريكا في السعودية في إنجلترا في فرنسا في بلاد المند في بلاد السيخ» في ناس بتعبد بوذا دين فردي لوحدك» لوحدك تفعل ما 
تشاء ده جزء من الدين» اللي هي العبادات الفردية, وده يستطيعه كل واحد. 
- وفيه جزء من الدين لا يقوم إلا بامجتمع, زي المعاملات امجتمعية؛ زي الطلاق والزواج والظهار والبيع والشراء والحلال والحرام في الاقتصاد 
والربا والأحكام ما بين الناس في المعاملات الالية؛ أحكام اقتصادية وأحكام اجتماعية دي محتاجة مجتمع؛ يعني ده جزء من الشرع عشان 
يطبق لازم يكون فيه إبه؟ لازم يكون فيه مجتمع. 
يبقى فيه جزء من الشرع» تعرف تطبقه لوحدك, وفيه جزء من الشرع ينفع تطبقه بامجتمع؛ المجتمع لوحده» الجتمع مش محتاج معه سلطة ولا 
قوة. 
- وفيه جزء من الشرع مش هينفع تطبقه إلا بالسلطة والقوةء زي إيه؟ زي الأمر بالمعروف والنهي عن المنكر, زي الجهاد. زي القضاء وإقامة 
الحدود. وإلا هتبقى فوضىء يعني ينفع ملا واحد يقرر ملا يقول أنا هاجاهد؟ يقول له انت مين عشان تجاهد؟ الجهاد يعني قوة. 

ينفع واحد يقرر يقول لك أنا هاقطع إيد السارق؟ تقول له انت مين عشان تقطع إيد السارق؟ بصفتك إيه؟ دي أحكام منوطة بإن الجتمع 
يصطلح على سلطة ها قوة تستطيع أن تطبق با الأحكام» وإلا فلو لم توجد هناك سلطة معها قوة تقوم بمذه الأحكام فإن هذه الأحكام 
تسقط عن هذا المجتمع حتى يقيم هذا الجتمع سلطة تقيم به الأحكام. 

يبقى جماعة دي مش تشريعات فردية» ولا حتى تشريعات مجتمعية, إنما تشريعات إيه؟ منوطة بوجود من يطبقهاء يقولوا أن الأمر بالمعروف 
والنهي عن المنكر بصفته العالمية» والجهاد وإقامة الحدود وإقامة الأحكام الشرعية من العقوبات والتعزيرات منوطة بوجود الحاكم الذي اصطلح 
عليه أهل الإسلام؛ فإذا لم يوجد هذا؛ ده مش تشريع فرديء إنما ده تشريع أبمي. 

يبقى يا جماعة فيه جزء من التشريعات الإسلامية امها تشريعات فردية» وفيه جزء من التشريعات الإسلامية تشريعات مجتمعية» وفيه جزء من 
التشريعات اهمها تشريعات إيه؟ أمية. أو تشريعات محتاجة سلطة وقوة. 

هنا شيخ الإسلام بيقرر إن الأمم السابقة ما كانش عندها ده كله كان غاية جهادهم إن هو لما يبجي حد يعتدي عليهم يدفعوا عنه» لكن 
هذه الرسالة أمرت بالجهاد لإقامة الأمر بالمعروف والنهي عن المنكرء وبدأ يستدل على الأمم السابقة, وازاي إن الأمم السابقة ذكرها الله في 
كتابه الكريم وهي بتعمل الجهاد اللي هو النوع اللي هو بيتكلم على إيه؟ على إن هو يجتلب ما أُخذ من اللي هو زي في قصة سورة البقرة: 
"أل تَر إلى الْمَلَ من بني إِسْرَائِيلَ من بَعْدٍ مُوسَى -اللي هي قصة طالوت وجالوت- إِذْ قَالُوا ِي هم انْعَثْ لتا مَلِكا ُقَاتِنَ في سَبِيلٍ الله - 
قالوا له قالوا له احما عايزين ملك نقائل في سبيله: طب ما انتم معكم ني طب ما البي هو اللي يقودكم قالوا لا لا لا هم فاهمين إن هم 
محتاجين قائد في المعركة- ابْعَتْ لا مَلِكا تقال في سَبيلٍ الله قال هَل عَسَيْعُمْ إن كيب عَلَيْكُمْ الال ألا تقَاتِنُوا -فالنبي قال هم طب افرض 
أنا بعت عليكم واحد يقودكم هتسمعوا الكلام؟- قَالُوا وَمَا لَنَا أل قال في سَبِيلٍ الله وقد أخرجتا من ديار وبا" » يبقى هنا 
هم كانوا بيقاتلوا عشان إيه؟ عشان ديارهم وأبنائهم. 

فهنا شيخ الإسلام بيستدل على إن جهادهم كان لأجل إيه؟ دفاعًا عن إيه؟ ديارهم وأبنائهم» وده نوع من أنواع الجهاد في الشرع الإسلامي, 
لكن هناك نوع آخر هو نشر دين الله -سبحانه وتعالى-» منع العوائق أمام انتشار دين الله -سبحانه وتعالى-» تطبيق الجزء الكامل من الدين 
الذي لن يقوم الدين إلا به. اللي هو إيه؟ اللي هو القوة. 

إن يا جماعة الشرع جاء بسنن واضحة» إن مغلا ليه النبي -عليه الصلاة والسلام- أقام دولة في المدينة؟ لإقامة الأمر الشرعي, لإقامة كلام 
الله -سبحانه وتعالى-, لإقامة الحدود, لإقامة الجهاد, لإقامة الأمر بالمعروف والنهي عن المنكر, لإقامة أمر الله -سبحانه وتعالى-. 

طب ليه سيدنا عمر بعث الفتوحات لنشر دين الله -سبحانه وتعالى-؟ لإقامة أمر الله في الأرض» طيب هل أكره النبي -صلى الله عليه 
وسلم- أحد على الإسلام؟ لا خالص, يعني النبي -عليه الصلاة والسلام-مات ودرعه مرهون عند يهودي» إيه ده هو كان فيه يهودي موجود 
في المدينة في آخر حياة النبي -عليه الصلاة والسلام-؟ آه, كان عايش مع النبي -عليه الصلاة والسلام- والنبي كان بيتعامل معاهم معاملة 
حلوة جدًاء لدرجة إن النبي -عليه الصلاة والسلام- لما احتاج فلوس أو لما احتاج حاجة رهن درعه عند يهودي» طب ليه ما رهنوش عند 
عبد الرحمن بن عوف؟ لإن كان فيه معاملة عادية خالص» طب ما كان فيه عمرو بن العاص فتح مصرء هو كان فيه ناس في مصر مش 
مسلمين؟ آ5. عادي جدًا اللي عايز يُسلم يُسلمء واللي عايز يكفر يكفر هو حرء لكن هذه الأرض لله -سبحانه وتعالى- ولابد أن يُقام فيها 
العدل, وهذا العدل لا يكون إلا عدل الإسلام. 

هنا شيخ الإسلام بيقوي تقرير أن هذه الأمة فُصّلَت بالأمر بالمعروف والنهي عن المنكرء وأن تفضيل الأمر بالمعروف والنهي عن المنكر هذه 
الأمة مختلف عن غيرها: 

النقطة الأولانية هي نقطة أا رسالة عالمية أمرت بكل معروف ونت عن كل منكر» وهي مختلفة عن الأمم السابقة في أنه كان يحرم عليها 
أشياء بظلم منها أو باختيارات شخصية أهل الإيمان فيها. 

والنقطة الثانية أن هذا الدين الكامل وأن هذه أخلاق تامة والأمر بالمعروف والنهي عن المنكر من تمام الأخلاق. 
والنقطة الثالثة أن الله -سبحانه وتعالى- جعل هناك قوة مصاحبة للأمر بالمعروف والنهى عن المنكر حت يتم أمر الله -سبحانه وتعالى-, قال 
وهذا مختلف عن الأمم السابقة التي كانت القوة فيها فقط لأجل الإيه؟ لأجل الدفع, واستدل بذلك على قصة سيدنا موسى مع بني إسرائيل 
في الأرض المقدسة؛ وقصة سيدنا داود -عليه السلام- مع طالوت: 'قَالُوا وَمَا نا أل ُقَاتِلَ في سَبِيلٍ الله وقد أُخْرِجْنا من دِيَارنا وَأََْائِنَا فَلَما 
كب عَلَيْهمُ الْقعَالُ تولو إلا فليا مَنهُمْم وَاللَهُعَلِيمٌ بالظَلِمينَ" > فعللوا القتال -عللوا يعني جعلوا سبب للقتال عندهم- بم 
أخرجوا من ديارهم وأبنائهم ومع هذا كانوا ناكرين عما مروا به من ذلك, وهذا لم تحل الغنائم هم ولم يكونوا يطئون بملك اليمين» ومعلوم أن 
أعظم الأمم المؤمنين قبلنا هم بنو إسرائيل» فكما جاء في الحديث المتفق على صحته في الصحيحين عن ابن عباس قال: "حخَرَجَ عَلَيَْا الي 
صلَّى الله عليه وسلّم يَوْمَا فَقَالَ: عْرِضَّت عَلَىَّ الم فَجَعَلَ بر التي مع اليَجُلْ والبَّحُ معهُ الَجلَانِ والب مع ارط والبّوعُ ليس معهُ 
أحَدٌ وزات سَوَادًا كديرا سد الأَقْق؛ فَرَجَوْتُ أن تَكُونَ امي فقيل: هذا مُوسَى وقَوْمُهُ ثم قبل لي: انظ فَرَأَْتُ سَوَادًا كيرا سد الأفُقَ» فقيل 
لي: انظڙ هَكَدًا وهَكدَاء فَرََيْتْ سَوَادًا كيرا سد الأَفْيَ فقيل: مَؤْلَاءٍ اَمَك ومع هَولاءِ سَبْعُونَ ألما يَدْخُنُونَ اجه بغير جسّاب. فَتَقَرَقَ الاس 
و بين هم فَتَذَاكُرَ أصْحَابْ لبي صلَّى الله عليه وسلّم ققالوا: أما حن قوذت في الشّرْكِ ولكنًا آمَنَا الله ورسوله, ولك هَؤلاءِ هُمْ أبْتاؤْتاء 
قَبَلَعَ الي صلَّى اله عليه وسلّم -النبي -عليه الصلاة والسلام-قال للناس: إن الأمم عرضت علي وأحياتا بيجي نبي معهوش حد» وده يا 
جماعة تسلية للدعاة إلى الله والآمرين با معروف والنهي عن المنكر, إن انت أحيانًا ممكن تدعو إلى الله وما تلاقيش حد بيسمعك أصلًا. ممكن 
تدعو إلى الله وما حدش يُسْلِمِ على إيديك, أت البي وليس معه رهط أت النبي ومعه الرجل والرجلاء نبي نبي؛ واحد ربنا اصطفاه على 
العالمين على سائر قومه ومع ذلك ما حدش استجاب له. فما حدش يزعل يقول أنا بلغت الدين وما حدش استجاب لي يبقى أنا وحش» لا 
عادي انت ممكن تبلغ الدين وما تلاقيش حد أتباع لك» وما تلاقيش حد بيسمع قوي» والناس مش مبسوطة قوي مش فرحانة قوي مش 
مقبلة قوي» عادي ده موجود» فهنا النبي -عليه الصلاة والسلام- بيقول: إن عرضت علي الأمم لقيت النبي ممكن يكون معاه واحد وني 
معاه اتنين ونبي ليس معه أحد, يأ النبي ليس معه أحد؛ ولا واحد أصلًا معاه, تخيلوا يا جماعة يعني واحد ربنا اصطفاه عنده أخلاق جميلة 
وعنده عبادة جميلة وعنده حلم وعنده فهم وعنده عقل وعنده وعي وعنده حسن معاملة وعنده بذل للناس ومع ذلك ما حدش عايز يسلم 
أصلاء ولا حد عايز يسمعه أصلًاء يأ النبي ليس معه أحد, بيقول: لحد ما لقى مجموعة كبيرة من الناس سدت الطريق؛ الطريق مليان ناسء 
قلت دول بقى أمتي» البي -عليه الصلاة والسلام- فرحان, فيقولوا لأ لأ هؤلاء نبي الله موسى وبنو إسرائيل دول أتباع موسى -عليه 
السلام- دول اليهود من أتباع موسى -عليه السلام-» فبعد كده النبي -عليه الصلاة والسلام- بيقول: عرض علي الئاس فلقيت بقى على 
اليمين سواد كبير عدد كبير من الناس ولقيت عن الشمال عدد كبير من الناس قلت إيه؟ من هؤلاء؟ فقالوا هؤلاء أمتك؟ وبعدين بيقول بقى 
والبي -عليه الصلاة والسلام- بيقول ومعهم سبعون الف يدخلون الجنة» فيه سبعين ألف واحد هيدخلوا الجنةء فالصحابة قعدوا يفكروا 
کده» يا ترى مين السبعين ألف؟ فواحد من الصحابة قال هم: أكيد الناس دي اللي ما عملتش معاصي خالص» ما هو احنا كنا بنعبد 
الأصنام» الصحابي بيفكر بقى بيقول لهم احنا كنا بنعبد الأصنام وبنزن وبنقتل وبنعمل حاجات كتير حرام احنا عشنا الشرك, أكيد بقى 
الناس اللي هتخش الجنة دي السبعين ألف من غير حساب» أكيد دول ولادنا اللي هم طلعوا لقوا الدين إيه؟ لقوا الدين كله إسلام؛ ما 
شافوش شرك خالص» فتذاكروا ذلك» فقال بعضهم:- أما حن فَوْلِدنا في الشَرْكِء ولكنا آمَنَا باللّه وتسوله, ولكِن هَؤْلَاءٍ -يعني من السبعين 
ألف اللي هيدخلوا الجنة هم بيفكروا يعني بيقترحوا- أبتاؤتاء فبَلَعَ الي صلَّى اله عليه وسلّم فَقَالَ: -العيار لا معيار إنك اتولدت في الإسلام 
ولا اتولدت في شرك إِنما المعيار اللي حقق الإخلاص لله -سبحانه وتعالى- هُمْ الَّذِينَ لا يَتَطَيونَ ولا رفون ولا يَكْتَؤونَ وعلّى رمم 
يَتَوَكلُونَ الناس اللي ما بتتشائمش بالأحداث وقاعدة تربط كل حدث أصل فلان ده بومة وفلانة دي عملت لي كذاء الناس اللي بتتوكل 
على الله -سبحانه وتعالى-, اللي عندهم توحيد النفع والضرء يسترقون يعني يطلبوا الرقية من الناس» هو طلب الرقية حرام؟ لا مش حرام 

لكن هنا النبي -عليه الصلاة والسلام- يقول الناس اللي هتدخل الجنة اللي عندهم تمام التوكل على الله -سبحانه وتعالى-», تمام التوكل على 
الله -سبحانه وتعالى- إن هم لا بيطلبوا إن حد من الناس ينفعهم ولا بيطلبوا إن حد من الناس يضرهم ولا رابطين بين النفع والضر بأفعال 
الناس» يعني اللي هو لما يحصل له نفع وضر يقول قدر الله وما شاء فعل» هو يتوكل على الله -سبحانه وتعالى- ويعلم إن الأمر من الله - 
سبحانه وتعالى- ويعلم إن كل بلاء نزل به الله ابتلاه به ليرى منه عبودية معينة» وکل نعمة ربنا أنعم بما عليه ليرى منه إيه؟ شكر معين. 

فهو متوكل على الله -سبحانه وتعالى-, فَقَالَ: هُمْ الَّذِينَ لا يرون ولا يَسْرَقُونَ ولا يوون وعلى رهم يَعَوَكُلُونَ. فَقَامَ عْكَاسَةُ بن 
حصن فَقَالَ: أمِنْهُمْ أنا يا رَسِولَ الله عكاشة بن محصن صحابي من صحابة البي -عليه الصلاة والسلام-, فقال للنبي -عليه الصلاة 
والسلام هو أنا ينفع أبقى منهم؟ قال النبي -صلى الله عليه وسلم- أنت منهم قَالَ: نَعَمْ. فَقَامَ آخَرُ فَقَالَ: أمِنهُمْ أنا؟ فَقَالَ: سَبَقَكَ جا 
عُكَاشَةُ", هنا البي -عليه الصلاة والسلام-الراجل بيقول له أنا منهم؟ قال له انت منهم. التاني قام قال له طب أنا كمان؟ قال له خلاص 
هو عكاشة بقى هو اللي منهم. 

الحديث ده استدل به شيخ الإسلام على إن الأمم السابقة وأعظم الأمم السابقة بني إسرائيل من بعد هذه الأمة, وإن بني إسرائيل ربنا ذكرهم 
في الكتاب كتير وإن هذه الأمة مختلفة عن الأمم السابقة بالأمر با معروف والنهي عن المنكر, "ْم خَيْرَ أمَةِ أُخرِجَت لاس -ليه؟- تمْرُونَ 
بِالْمَعْرُوفٍِ وَتَنْهَوْنَ عَن الْمُنكر " فهذه الأمة هي خير الأمم وهذه الأمة فضلت على سائر الأمم ورسالة هذه الأمة خير من جميع الرسالات» 
وأفضل الكتب السماوية على الإطلاق هو كتاب الله -سبحانه وتعالى- القرآن الكريم. 

قال: ولهذا كان إجماع هذه الأمة حجة, لأن الله أخبر أتهم يأمرون بكل معروف وينهون عن كل منكر, فلو اتفقوا على إباحة محرم أو إسقاط 
واجب أو تحريم حلال أو إخبار عن الله أو خلقه بباطل لكانوا متصفين بالأمر بالمنكر والنهي عن المعروف, والأمر بالمنكر والنهي عن المعروف 
ليس من الكلم الطيب والعمل الصال» بل الآية تقتضي أن ما م تأمر به الأمة فليس من المعروف وما ل تنهى عنه فليس من المنكر. 

يبقى يا جماعة هنا بيقرر أن هذه الأمة فضلت بالأمر بالمعروف والنهي عن المنكر, ولهذا كان إجماع الأمة حجة. الإجماع يا جماعة من أحد 
مصادر الحجية عند أهل السنة والجماعة, اللي هو الإجماع» يقولوا إجماع الصحابة» إن هم أجمعوا على شيء» فهو شيخ الإسلام بيقول ليه؟ 
لأنهم يأمرون با معروف وينهون عن المنكر, فبالتالي لو أجمعوا على شيء يبقى الشيء ده معروف» ولو أجمعوا على النهي عن شيء يبقى 
الشيء ده من الإيه؟ من المنكر, ليه؟ لإن ربنا فضلهم بالإيه؟ بالأمر با معروف والنهي عن المنكر, ولو أنهم أجمعوا على منكر يبقى هم كده 
خالفوا الإيه؟ التفضيل» فكان مقتضى هذا تكذيب القرآن» لذلك فبيقول من مقتضى تصديق هذه الآية إن الإجماع حجة. 

أقف عند هذا الحد واقول قولي هذا وأستغفر الله لي ولكم وجزاكم الله خيرا والسلام عليكم ورحمة الله. 

كم الأ بالعروف والنبي عن النثر: شروطه واعتباراته وموازناته 





أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صل على محمد وعلى آل محمد كما صليت على إبراهيم 
وعلى آل إبراهيم إنك حميد مجيد» وبارك على محمد وعلى آل محمد كما باركت على إبراهيم وعلى آل إبراهيم إنك حميد جید. 


أذكر نفسي والإخوة والأخوات الفضليات بحديث النبي -صلى الله عليه وسلم-, "ما جلس قومٌ يذكرون الله عر وجل إلا ناداهم مناد من 
السماء: قومُوا مغفورًا لكم, قد بُدَلّثْ سيئائكم حسنات""', وبحديث البي -صلى الله عليه وسلم-: "ومن سَلَكَ طَرِيقًا يتمس فيه عِلْمَا 
سَهّلَ الله له به طَرِيقًا إلى اة" فيعني نستحضر نية صالحة في هذا المجلسء ونسأل الله -سبحانه وتعالى- أن يرزقنا فيه القبول والإخلاص 
في القول والعمل. 

توقفنا في المرة السابقة في رسالة شيخ الإسلام ابن تيمية» وكان بيتكلم على مسألة الدعوة إلى الله -سبحانه وتعالى-. أو الأمر بالمعروف 
والنهي عن المنكر» وفضل الأمر بالمعروف والنهي عن المنكر. وقال إن هذه الأمة ميزت بالأمر بالمعروف والنهي عن المنكر ولهذا كان إجماع 
هذه الأمة حجة لأن الله أخبر أنهم يأمرون بكل معروف وينهون عن كل منكر, فلو اتفقوا على إباحة حرم أو إسقاط واجب أو تحريم حلال 
أو إخبارٍ عن الله أو خلقه بباطل لكانوا متصفين بالأمر بالمنكر والنهي عن المعروف, يعني هو استدل بحجية الإجماع على أن هذه الأمة الله - 
سبحانه وتعالى- وصفها بأغا تأمر بالمعروف وتنهى عن المنكرء وقال إن لو الأمة اجتمعت على أن تأمر بالمنكر أو تنهى عن المعروف يبقى 
كانوا بمذه الطريقة يخالفوا الوصف الذي مدحهم الله -سبحانه وتعالى- به. فاستدل بتفضيل الأمة بالأمر بالمعروف والنهي عن المنكر على 
حجية الإجماع. 

ثم بعد ذلك شيخ الإسلام بدأ يتكلم على مسألة معان الأمر بالمعروف والنهي عن المنكر, ومن المخاطب بمذاء وإيه معنى بلاغ الدعوة إلى 
الله -سبحانه وتعالى-» وإيه القيم والشروط التي ينبغي أن تتحلى في الناس الذين يقومون بمذه العبودية لله -سبحانه وتعالى-؟ عبودية الأمر 
بالمعروف والنهي عن المنكر. 

فبيقول في رسالته في كتاب الاستقامة, قال: فقد أوجب ذلك على الكفاية» قال شيخ الإسلام ابن تيمية: والله -سبحانه وتعالى - كما أخبر 
بأنها تأمر بالمعروف وتنهى عن المنكر فقد أوجب ذلك على الكفاية منهاء بقوله -تعالى-: "وتكن مَنَكُمْ أُمَةُ يَدْعُونَ إلى اير وَيَمْرُونَ 
بالْمَغْرُوفٍ وَيَنْهَونَ عَنِ الْمُكرٍ ‏ وأُوليِكَ هُمُ الْمُفْلِحُونَ" 

هنا يا جماعة نقطة مهمة؛ نقطة هل الأمر بالمعروف والنهي عن المنكر فرض عين وألا فرض كفاية؟ فرض العين يعني حاجة ربنا -سبحانه 
وتعالى- أمرنا بما وهي مقصودة بالدسبة لذات فاعلهاء يعني كل واحد ربنا -سبحانه وتعالى - كلفه بمذاء فهو المقصود إن هو يعملها بعينهء 
يعني مغلا زي الصلاة هو المقصود إن كل واحد يصلي» لكن فرض الكفاية ده نوع تان من أنواع الفروض» ده فرض مش مقصود بعينه, 
يعني فرض الكفاية» مقصود حصوله من غير النظر بالدسبة لذات فاعله» يعني مثلًا يقولوا صلاة الجنازة فرض كفاية» يعني المقصود أو المأمور 
به شرعًا إن الراجل اللي مات من المسلمين ده عدد من المسلمين يكفنوه ويغسلوه ويصلوا عليه» مش واجب على كل واحد من المسلمين 


۱ 


حسنه الألباني 
۲۲ مسلم 

إن هو ينزل يصلي عليه لكن المقصود إن العمل ده يتعمل» مثا يقولوا الطب فرض كفاية؛ الهندسة فرض كفاية الصناعات والحرف والأشياء 
التي يقوم بما مصالح العباد دي فروض كفايات» يعني إيه؟ مش واجب على كل واحد إن هو يبقى طبيب» إنما واجب على هذه الأمة إن هي 
تقيم الطب فيهاء مش كل الناس هتعرف تبقى أطباء لكن إن هذه المهنة تكون موجودة في وسط المسلمين» محتاجين خياطين» محتاجين 
مهندسين» أصحاب الحرف وأصحاب الصناعات» دي اهمها فروض كفايات» يعني إيه فروض كفايات؟ يعني المقصود حصول الأمر ده من 
غير النظر لذات فاعله. 
يبقى الفرض: فيه فرض امه فرض عين وفيه فرض امه فرض كفاية» فرض كفاية يعني حاجة ربنا -سبحانه وتعالى- أمرنا إن المسلمين يقيموها 
حتى يكفون المسلمين مؤنة هذه المهمة» فرض العين لاء ده لازم كل واحد من الناس يعملوا بعينه. 
هنا شيخ الماع بيرجح إن الدعوة إلى الله والأمر با معروف والنهي عن إشكر هي فرض على الكفاية, ليه؟ لقول الله -سبحانه وتعالى-: 
'وَلَتَكُن مَنَكُمْ اَم يَدْعُونَ إل ار وَيَأمْوُونَ بِالْمَعْرُوفٍ وَيَنْهَؤْنَ عَنٍ المُنگر ء وَأولْئِكَ هم م الْمُفْلِحُونَ". 
هنا هل فرض الكفاية ده يتعين بالشروع ولا مش كله يتعين بالشروع؟ يعني إبه يتعين بالشروع؟ يعني لو واحد مثا قرر إن هو يبقى دکتور هل 
أصبح فرض عين عليه إن هو يبقى دكتور؟ لو واحد ملا بقى مهندس هل فرض عين إنه يبقى مهندس؟ فيه حاجات دينية زي صلاة الجنازة 
وفيه حاجات دنيوية زي الحرف والصناعات» فروض الكفايات هل أصبحت فرض عين على الناس اللي بدأت فيها؟ فيه خلاف بين العلماء, 
بعض أهل العلم قال إنه لا يتعين بالشروع في فروض الكفايات إلا في بعض فروض الكفايات, زي مغلا الجهاد زي صلاة الجنازة زي الحج زي 
العمرة» يعني لو واحد قرر إن هو يصلي الجنازة وبدأ في صلاة الجنازة يتعين عليه يعني يأثم بعد ذلك لو تركها لإن كده هو عطل مصلحة من 
مصالح المسلمين» وبعض أهل العلم قال كل فروض الكفايات يتعين بالشروع فيهاء يعني بمجرد الإنسان يبدأ فيها تصبح كأنها فرض عين عليه 
في وجوب إتمامه. وبعض أهل العلم فرق ما بين فروض الكفايات في الحرف والصناعات أو في الأمور الدينية. 
يعني إيه الكلام ده؟ يعني فروض الكفايات عمومًا هي تلزم المسلمين كمجموع» مش تلزم كل فرد من المسلمين. طيب لو مجموعة من المسلمين 
قاموا بما زي مثا واحد حج؛ حج تطوع» واحد خرج غازيًا مع البي -صلى الله عليه وسلم- هل ينفع في نص الغزوة يمشي ويقول والله أصل 
أنا ده كانت بالنسبة لي كانت نافلة وأنا ممكن أمشي براحتي؟ يقولوا لأ, بما إنه بدأ فيها وشرع فيها فإغا أصبحت لازمة له. لو إنه بدأ في الحج 
فإنها أصبحت لازمة له. بما إنه بدأ في العمرة فإنها أصبحت لازمة له, بما إنه درس الطب واتعين وبقى بيذاكر كويس وبقى شاطر وخد شهادات 
فأصبح لازمًا له. 

بعض أهل العلم قال إن فروض الكفايات تتعين بالشروع فيهاء يعني تصبح فروض أعيان على اللي بدأهاء وبعض أهل العلم قال لأ هي لا 
تتعين بالشروع فيهاء إنما المقصود إنما تتعمل بأي إنسان كائنا من كان» لكن فيه بعض العبادات منصوص على إن الإنسان إذا بدأ فيها حتى 
وإن كانت فروض كفايات لابد إن هو يتمها: زي الجهاد, وزي صلاة الجنازة» وزي الحج والعمرة. 
هنا شيخ الإسلام بيرجح يا جماعة إن الدعوة إلى الله أو الأمر بالمعروف والنهي عن المنكر ليسوا واجبًا عينيًا على جميع المسلمين, إنغا هم 
واجبًا عينيًا على الكفاية» يعني لو المهمة تكون بواحد أو باتنين أو بتلاتة أو بعشرة أو بعشرين على حسب ما المهمة تحتاج الناس يقيموهاء 
ومش لازم كل واحد يعمل نفس الحاجة, ومش لازم كل الناس تأمر وتنهى بنفس الطريق, إنغا المهم إن ده يحصل وإن العبودية دي تحَقّق . 
فبيقول: فقد أوجب ذلك -أي الله -سبحانه وتعالى - على الكفاية منها بقوله -تعالى - : "وگن مَنكُمْ َم يَدْعُونَ إل لر وياهر رُونَ بِالْمَعْرُوفٍ 
وَيَنْهَونَعَنِ الْمُكَر ‏ وَأُوليِكَ هُمْ الْمُفْلِحُونَ". 
يبقى يا جماعة هنا هل الدعوة إلى الله؟ هل الأمر بالمعروف والنهي عن المنكر؟ فرض عين على كل إنسان؟ ولا فرض كفاية؟ ولا أمر مستحب؟ 
المسألة فيها تفاوت» لكن هنا شيخ الإسلام بيرجح إن هي فرض كفاية. 

طيب يعني إيه كفاية؟ يعني الأمة كلها عليها إا تقيم منها من يدعو إلى الله -سبحانه وتعالى- حتى يكتفي المسلمون من هذه المهمة أو تقام 
هذه المهمة في أوساط المسلمين. 

طيب لو حصل إن فيه عجزء مين يأثم؟ هيجي بقى شيخ الإسلام وهو بيوضح بيقول: إن أمر الكفاية يأثم فيه كل إنسان يقدر على أن يتم 
هذه المهمة كل على قدره» كل على حسب قدرته, كل على حسب استطاعته. 

يبقى الأمر بالمعروف والنهي عن المنكر بمفهومه العام بمفهومه الواسع» شيخ الإسلام بيرجح إن هو فرض كفاية. 

هل ده معناه إن بقية الأمة أو بقية الناس ما تعملش ده؟ يعني لو فيه مجموعة من العلماء بيقوموا بده» وفيه مجموعة من أهل الخير بيفعلوا ده؟ 
هل ده معناه إن بقية الأمة ما تعملوش؟ يقولوا: لاء فيه فرق بين واحد دي وظيفته الرئيسية كعبودية معينة ربنا -سبحانه وتعالى- أمره بيهاء 
وفرق إن فيه واحد بيعملها من باب إن هو متطوع أو إن هو يستزيد أو هو يحتاج إلى ذلك أو هو يكون بذلك متطوعًاء يبقى فيه فرق إن 
فيه حاجة مأمور با شرعًا تلزم الجميع» وفرق إن هذا اللزوم للجميع لا يعني إن باقي المسلمين كل على قدره يجتهد فيها قدر استطاعته. 
لكن حكم التأثيم إن أنا هل أقول إن فلان يأثم وفلان يأثم إن هو ترك الأمر بالمعروف والنهي عن المنكر, فهنا الشيخ الإسلام بيرجح أا 
فرض كفاية يعني المقصود أنما تحصل من غير النظر لذات الفاعل» يعني المقصود إنها تحصل عمومًا. 


بيقول بقى بعد كده بيتكلم على مسألة يعني إيه الدعوة؟ ويعني إيه الأمر بالمعروف والنهي عن المنكر أو إيه حده؟ بيقول: "وإذا أخبر بوقوع 
الأمر بالمعروف والنهي عن المنكر منها لم يكن من شرط ذلك أن يصل أمر الآمر وني الناهي منها إلى كل مكلف في العام إذ ليس هذا من 
شرط تبليغ الرسالة» فكيف يُشْترَط فيما هو من توابعهاء بل الشرط أن يتمكن المكلفون من وصول ذلك إليهم؛ ثم إذا فرطوا فلم يسعوا في 
وصوله إليهم مع قيام فاعله بما يجب عليه كان التفريط منهم لا منه". هنا شيخ الإسلام يا جماعة بينقل التقرير من مسألة حكم الأمر بالمعروف 
والنهي عن المنكر إلى مسألة معنى الأمر بالمعروف والنهي عن المنكر, يعني إيه أنا المفروض إن أنا أبلغ دين الله لحد فين؟ يعني هل مفروض 
إن أنا أوصل لواحد واحد في الحياة أوصل له كل معلومة من معلومات الدين وكل معلومة من معلومات أنا وصلت إليها؟ يعني هل معنى الأمر 
با معروف والنهي عن المنكر إن كل مكلف -كل مكلف يعني كل واحد ربنا كلفه؛ يعني كل إنسان مخاطب بالشرع- هل كل مكلف المقصود 
في إن هو يصل إليه كل أنواع الدين؟ هنا شيخ الإسلام بيقول: لأ. مش المقصود ذلك» إن مش مقصود ولا معنى الأمر بالمعروف والنهي عن 
المنكر إن احنا نروح نخبط على باب كل واحد» وواحد واحد من الناس نفهمه كل حاجة في الدين» كده يبقى احنا كده أمرنا بالمعروف وغينا 
عن المنكر, أومال معنى إيه الأمر بالمعروف والنهي عن المنكر اللي ربنا أمرنا به؟ إيه معنى هذا الكلام؟ بيقول: إنه مش شرط إنه يصل أمر 
الآمر وني الناهي إلى كل مكلف في العالم. أومال إيه الشرط؟ وبيقول وده مش شرط في الأمر بالمعروف والنهي عن المنكر أصلاء ولا ده 
مخاطب به الناس بمعنى تبليغ الرسالةء أومال إيه المعنى اللي شيخ الإسلام هنا هيشرحه لنا في معنى الدعوة أو معنى تبليغ الرسالة أو معنى الأمر 
با لمعروف والنهي عن المنكر؟ بيقول: "إن يتمكن المكلفون من وصول ذلك إليهم" يعني إيه يتمكن المكلفون من وصول ذلك إليهم؟ يعني إن 
اللي عايز دين يلاقي دين» يعني يبقى الدين متاح عند الجميع؛ يعني يسهل وصول الناس إليه» يعني كل من هو مخاطب بالشرع إذا أراد أن 
يصل إلى الدين فيكون الدين موجود, يكون حد بيأمر وينهى» يكون الدين في حياة الناس يسهل وصول الناس إليه» يتمكن المكلفون من 
وصول ذلك إليهم يعني الناس اللي أمروا بالأمر بالمعروف والنهي عن المنكر يبقوا وسط الناس حتى إن الناس لو عايزة تعرف الخير والشر 
ولو إن الشر هيبقى بعض الناس تعمله في المجتمع يبقى الآمرين بالمعروف والناهين عن المنكر يكونوا في وسط هؤلاء, يتمكن المكلفون من 
وصول ذلك إلبهم» يعني بيسهلوا طريق الدعوة لمن شاءء وبيزيلوا العوائق سواء العوائق دي كانت عوائق مادية أو عوائق شبهات أو عوائق 
شهوات يبينوا للناس الحق من الباطل» يتمكن الناس من وصول الحق إليهم» ده معنى بلاغ الرسالة. 

يعني إيه بلاغ الرسالة يعني إن المكلفون -عند شيخ الإسلام بيعرفها- أن يتمكن المكلفون من وصول الدعوة إليهم. 

طب افرض هو بقى متمكن وبقى عارف إن فيه شيخ في المنطقة الفلانية وبقى عارف إن فيه كتاب مشروح في الحتة الفلانية وبقى عارف إن 
فيه دورة في المكان الفلاني وبقى عارف إن فيه تحفيظ في المكان الفلاني هو بعد ذلك مش عايز يسمع ومش عايز يعرف ومش عايز يروح 
ومش عايز بأتمر بمذه الأوامر بل هو بينه وبين نفسه بيخلو وبيعصي وبيعمل معاصي وبيعمل كبائر ومش عايز يسمع؛ هل هنا الآمرين بالمعروف 
والناهين عن المنكر يجلدوا نفسهم» ويقولوا بقى احنا غلطانين» وأصل احنا ما عرفناش نوصل للناس» وأصل احنا ماوصلناش للناس الحجة 
وماوصلناش للناس البيان؟ يقول: لأ الكلام ده مش صحيح» إنما إذا فرطوا -يعني إذا فرط المكلفون- ولم يسعوا في وصوله إليهم مع قيام 
فاعله با يجب عليه -يعني لو الفاعل اللي هو الآمر بالمعروف والناهي عن المنكر, تمكن أو مكن الناس من وصوله بقى سهل في وصول الدين 
إلى الناس وبقى ما عدش فيه عوائق عند الناس» إا تصل إلى الدين وتتعلم دين وتقرأ دين وتسمع دين وتبحث عن دين» لو الناس بعد كده 
بقى هي قصرت في ذلك وابتعدت عن الدين راغبة مختارة لذلك كان التفريط منهم لا منه. يعني كان التفريط هنا من الناس مش من الآمر 
بالمعروف والناهي عن المنكر, ودي نقطة يا جماعة مهمة إن فيه بعض الدعاة إلى الله عنده جلد للذات؛ إن هو كل ما يشوف معصية وكل ما 
يشوف وجوه وكل ما يشوف حاجة غلط داعا يقول: أنا اللي غلطان وأنا لو كنت وصلت للناس وأنا لو كنت قلت فم وأنا لو كنت عملت 
لهم, في حين إن هو فعلا وصّل للناس كلام كتير وفعلا أقنع الناس وفعلا اجتهد على الناس اجتهاد شديد جدًا» لكن خلاص هو كل واحد 
بيختار اختياره وکل إنسان مسئول عن اختياره» وكل إنسان حر في اختياره» يعني فيه دورس مهم امه حرية الإرادة موجود على الساوند 
كلاود أنصحكم تسمعوه» بيتكلم عن هذا المفهوم؛ مفهوم حرية الإرادة, إن احنا بنخاطب في الناس إرادتهم الحرة, إن كل إنسان بيختار اللي 
هو عايزه, لكن مش معنى إن أنا بدعو إلى الله إن أنا أسيطر على الناس ولا إن أنا أؤطر الناس في إطار إن هم يمشوا ورايا بكل طريق» ولا 
معنى ذلك إن أنا أتسلط على الناس إن كل واحد يعمل اللي أنا هقول له عليه ولا كذلك معنى ذلك إن أنا أقول والله أصل كل واحد بقى 
حر فأنا مش هقولء إنما أن يتمكن المكلفون من الوصول إلى الخير والشر إن يكون الآمر بالمعروف والناهي عن المنكر في وسط الناس يأمر 
وينهى ويعلم ويوضح ويبين» ويبين للناس الخلال من الحرام, بعد ذلك من شاء أن يقبل فليقبل ومن شاء أن يرفض فليرفض, من شاء أن يؤمن 
فليؤمن ومن شاء أن يكفر فليكفرء الله -سبحانه وتعالى- يحاسب كل إنسان على إرادته وعلى اختياره وعلى أعماله أقواله. 


يبقى شيخ الإسلام يا جماعة في المقطعين دول وضح معنيين» المعنى الأول حكم الأمر بالمعروف والنهي عن المنكر وضح إن هو فرض كفايةء 
رقم اتنين معنى الأمر بالمعروف والنهي عن المنكر ومعنى تبليغ الرسالة ليس معناه إن الأمر والنهي يصل لكل واحد في العام إنما معناه إن 
الناس يكون سهل الوصول إلى الدينء أن يتمكن المكلفون من وصول ذلك إليهم. 

يبقى هنا وضّح الحكم؛ حكم الأمر با معروف والنهي عن المنكر, ثم معنى الأمر با معروف والنهي عن المنكر, وبعد كده بدأ يستطرد على 
مسألة فرض الكفاية بيقول: وكذلك وجوب الأمر بالمعروف والنهي عن المنكر, لا يجب على كل أحد بعينه» هنا بدأ يوضح إن الأمر بالمعروف 
والنهي عن المنكر ليس فرض عين إنما هو فرض كفاية بل هو على الكفاية كما دل عليه القرآن. 

يبقى هنا شيخ الإسلام بيرجح في باب أصول الفقه فيه أنواع للفروض: فيه فرض امه فرض العين» وفيه فرض امه فرض الكفاية, كما 
وضحت منذ قليل» فهنا هو بيؤكد على هذا المعنى إن الأمر بالمعروف والنهي عن المنكر ليس فرضًا على كل أحد» يعني لو انتِ معدية على 
معصية فلقيتي واحد أنكر والواحد ده حسن البيان وحسن الحجة وهو تكلم في هذا المنكر وبين للناس الحق من الباطل مش لازم كل واحد 
معدي يقول نفس الكلام, خلاص ما دام فلان قالها فقد كفانا. 

قصة أبو بكر الصديق وعمر بن الخطاب في سقيفة بني ساعدة, وبعدين بيقول: ولقد زورت مقالة ثم قام الصديق فتكلم فبيقول: إن أبو بكر 
الصديق تكلم با قال أفضل ما قلت. عمر بيقول أنا كنت محضر كلام فلما أبو بكر تكلم أنا انبهرت بكلام أبي بكرء فهنا كفاية خلاص ما 

دام المهمة وصلت, وما دام المعنى وصلء وما دام الحجة وصلت» وما دام البيان وصلء وما دام الخير وصلء وما دام الراية رُفعت, وما دام 
دين ربنا -سبحانه وتعالى- علاء فمش لازم كل واحد يقول نفس الكلام مرة أخرى. 

فهنا بيوضح شيخ الإسلام مرة أخرى هذا فبيقول: "وكذلك وجوب الأمر با معروف والنهي عن المنكر لا يجب على كل أحد بعينه بل هو 
على الكفاية كما دل عليه القرآن» ولما كان الجهاد من تمام ذلك كان الجهاد أيضًا كذلك". هنا بدأ بيتكلم على إن حكم الأمر بالمعروف 
والنهي عن المنكر يُلْحق به حكم الجهاد, لإن الجهاد عند المسلمين كما وضّح وكما وضحنا في الدرس السابق أنه من تمام الأمر بالمعروف 
والنهي عن المنكر» وإن مما تميز به الجهاد عند المسلمين عن غيره من باقي الأمم السابقة زي بني إسرائيل؛ إنه كان لإقامة الأمر بالمعروف 
والنهي عن المنكر. 

قال: "فإذا لم يقم به من يقوم بواجبه أثم كل قادر بحسب قدرته", هنا شيخ الإسلام بيوضح معنى جميل قوي يا جماعة» يتكلم على معنى إن 
إذا الناس ما قامتش بالدعوة إلى الله. إذا ما قامتش بالأمر بالمعروف والنهي عن المنكر هيحصل إيه؟ بيقول هيحصل إِثم. طيب هل الناس 
كلها تأثم؟ بيقول لاء هيأثم كل قادرء يعني كل إنسان يقدر على إن هو يبين» كل إنسان يقدر على الوعظء وكل إنسان عنده من العلم والخير 
ما به يأمر وينهى» ثم هو تخلف عن ذلك وترك الحرص على الناس وترك مسئوليته تجاه الجتمع» وترك إيجابيته تجاه امجتمع, وترك الخير للناس» 
وترك دلالة الناس على الخير» يأثم بقدر استطاعته. كل واحد يأثم بحسب قدرته. إذ هو واجب على كل إنسان بحسب قدرته يعني حتى تحصل 
الكفايةء يعني الأمر بالمعروف والنهي عن المنكر لو الناس ما قامتش به وما عملتوش هنا بيأ الجميع كل على حسب قدرته حتى تحصل 
الكفاية» إذ هو واجب في هذه الحالة التي قصر فيها الناس عن الأمر بالمعروف والنهي عن المنكرء هنا أصبح الوجوب متعين على كل قادر 
على أن يفعل ذلك. 

هنا شيخ الإسلام منصف ودقيق في تعبيراته؛ من فروض الكفايات مغلا الحرف والصناعات يعني واجب على المسلمين إن هم يطلعوا مهندسين 
ويطلعوا أطباء طب افرض المسلمين ما طلعوش مهندسين وأطباء مين يأم؟ يقول لك يأثم كل قادر على ذلك, يعني تأثم الأمة؟ يقول له باجموع 
كده في الكلام نقول تأثم الأمة, لكن عند التدقيق هو مش كل واحد في الأمة هيأغ» لإن هو واحد ما عندوش قدرة إنه يبقى دكتور ولا عنده 
فلوس يبقى دکتور ولا عنده عقلية إنه يبقى دكتور ولا عنده مساحة إنه يبقى دكتور فهو هيأتم ليه ده؟ لکن هيأثم كل قادر بحسب قدرته. 
وكذلك في الأمر بالمعروف والنهي عن المنكر إن الإنسان اللي عنده حافظة قويةء اللي عنده عقلية قويةء اللي عنده بيان قوي» اللي عنده 
حسن تعبير» اللي نشأ في بلاد تتكلم اللغة العربية» اللي نشأ في بيئات علمية فيها علوم سهلة وفيها مساحة من التعليم. 

بيقول: إذ هو واجب على إنسان بحسب قدرته» هنا بيقول إن أهل الدعوة إلى الله إذا لم يقوموا بواجبهم هيبقى الوجوب هنا مش على الجميع» 
إنغا على كل إنسان على حسب قدرته, اللي نشأ في بلد فيها علم اللي نشأ في بيئات يستطيع إنه يحصل فيها علم ويجلب فيها علم, ثم 
الناس في ضياع لا تجد من يعلمها ولا تجد من يأخذ بأيديهم» هنا هيبقى لو قصر الناس ولم يستطيع المكلفون» لم يستطع الناس المخاطبة 
بالشرع» وهذا تعبير عن كل المسلمين, إذا لم يستطع هؤلاء أن يصلوا إلى الدعوة إلى الله -سبحانه وتعالى- هيأثم كل إنسان يقدر على الدعوة 
إلى الله» ويقدر على الأمر بالمعروف والنهي عن المنكر, كل علم وكل متعلم وكل داعي وكل من عنده القدرة على أن يفعل ذلك ثم هو تخلى 
عن هذه المهمة لأجل شيء آخرء فهو هنا يأثم على حسب قدرته. 

فبيقول: إذ هو واجب على كل إنسان بحسب قدرته» كما قال النبي -صلى الله عليه وسلم-: "من رای منكم مُنْكرًا فيع بيد فإن 1 
يطغ فبلِسانه. فان 1 يَسْتَطِعْ فَبِقَلْب وذلكَ أَضْعَفُ الإبمان"”", هنا بدأ يتكلم على مسألة إن الحكم العام للأمر بالمعروف والنهي عن 
المنكر الحكم إن هو فرض كفاية» طيب ما الحديث ده بيقول من رأى منكم منكرّاء هنا طب ما هو الحديث مش بيتكلم على فرض الكفاية 


"" صحيح مسلم 

الحديث بيتكلم هنا على إيه؟ على فرض العين» طيب ما هو من رأى منكم منكرًا ده أي إنسان ممكن یری ممنكرًا وهو ماشي, فهنا بدأ هو 
بيستدل بالحديث ده إن ده في حال إذا قصر الناس عن توضيح المنكر والنهي عنه وتوضيح المعروف والأمر به, فهنا هيبدا يُشاهد في وسط 
امجتمع هيبدا يُشاهد في وسط الناس. 

طيب من رأى منكم منكرًا يعمل إيه؟ فقال: على قدره» البي -عليه الصلاة والسلام- هنا وضع مسألة: بيده, بلسانه, بقلبه» هنا درجات 
متفاوتة بين الناس» فيه واحد يقدر على أن يغير بيده واحد مغلا شاف ابنه بيتفرج على مغلا حاجة حرام» شاف مفلا ابنه بيشرب مخدرات؛ 
هو يقدر إن هو يزعق له. هو يقدر إن هو يفض القعدة دي, هو يقدر إن هو يغير هذا بكلمة واحدة, يقول له: قم اعمل شيل حط يقدر 
إن هو يغير هذا في لحظة واحدة فده يستطيع بيده. أو مثا سلطان يعني واحد في سلطانه؛ واحد ظابط مغلا معدي ولقى واحد بيسرق» هل 
يقول له اتق الله؟ لاء هو مش مجال دعوة هنا إنما هو يستطيع إن هو يغير ذلك إيه؟ بيده. 

فهنا يبقى مسألة بيده دي متفاوتة» طب افرض واحد مش عارف ما يقدر ما عندوش سلطان إن هو يقدر بمنع ده» وما عندوش قوة إنه يقدر 
بمنع ده» وما عندوش العلاقة اللي تقدر تمنع بيها ده لإن ده محتاج قوة مجتمعية وقوة علاقة وقدرة على ذلك فالنبي -عليه الصلاة والسلام- 
هنا ده نقله درجة أخرى قال له إيه؟ فبلسانه إن هو يبدأ يكلمه بلسانه. طيب افرض هو ما عندوش قدرة على إنه يتكلم بلسانه قال: فبقلبه, 
هنا شيخ الإسلام بيستدل بمذا الحديث على أنه كلّ حسب قدرته. إن فيه واحد يقدر بيده فيه واحد يقدر بلسانه» فيه واحد يقدر بقلبه, 
قال: وذلك أضعف الإيمان وإذا كان كذلك فمعلوم إن الأمر بالمعروف والنهي عن المنكر وإتقامه بالجهاد من أعظم المعروف الذي أمرنا به 
ومن النهي عن المنكر. 


بدأ بقى شيخ الإسلام يتكلم» طب إيه يا جماعة الحاجات -القيم- التي يؤمر بما؟ وإيه الأشياء التي ينهى عنها؟ يعني احنا لو هو بيتكلم على 
معنى الأمر بالمعروف والنهي عن المنكر وقال إن معنى الأمر بالمعروف والنهي عن المنكر ليس معناه إن الدعوة تصل إلى كل واحد من الناس 
بكل طريق في العالم, إنما معناه أن يتمكن المكلفون من الوصول إلى الدين إذا احتاجوا إليه» طيب يأمروا بقى بإيه؟ الناس اللي هتقعد وني 
وسط الناس وتتكلم وسط الناس وعايشة وسط الناس ويتمكن الناس من الوصول إليهم» مفروض يكلموا الناس في إيه؟ إيه المعروف وإيه 
المنكر؟ إيه معنى المعروف والمنكر؟ إيه القيم التي يدعى الناس إليها؟ فقال: "من هذا إقامة الحدود على من خرج عن شريعة الله ويجحب على 
أولي الأمر وهم علماء كل طائفة وأمراؤها ومشايخها أن يقوموا على عامتهم ويأمروهم بالمعروف وينهوهم عن المنكر فيأمروتهم بجا أمر الله ثل 
شرائع الإسلام". 

هنا شيخ الإسلام بيتكلم على شرائع الإسلام وهي: الصلوات الخمس في مواقيتهاء والصدقات المشروعة اللي هي الزكاة» والصوم المشروع, 
وحج البيت الحرام» والإبجان بالله وملائكته وكتبه ورسله واليوم الآخر, والإيمان بالقدر خيره وشره» والإحسان وهو أن تعبد الله كأنك تراه فإن 
لم تكن تراه فإنه يراك مغل ما أمر الله به ورسوله من الأمور الباطنة والظاهرة, الإخلاص: إخلاص الدين مثل إخلاص الدين لله والتوكل على 
الله» وأن يكون الله ورسوله أحب إليه ما سواهماء والرجاء لرحمة الله والخشية من عذاب الله والصبر لحكم الله والتسليم لأمر الله» مثل صدق 
الحديث والوفاء بالعهود, وأداء الأمانات إلى أهلهاء وبر الوالدين وصلة الأرحام, والتعاون على البر والتقوى, والإحسان إلى الجار واليتيم 
والمسكين وابن السبيل والصاحب والزوجة والمملوك, والعدل في المقال والفعال؛ ثم الندب إلى مكارم الأخلاق مثل أن تصل من قطعك» 
وتعطي من حرمك, وتعفو عمن ظلمك» من الأمر بالمعروف كذلك الأمر بالائتلاف والاجتماع والنهي عن الاختلاف والفرقة وغير ذلك. 


وأما المدكر الذي نى الله عنه ورسوله فأعظمه الشرك بالله؛ وهو أن يدعو مع الله إا آخر كالشمس والقمر والكواكب أو كملك من الملايين 
أو ني من الأنبياء أو رجل من الصالحين أو أحد من الجن أو تمائيل هؤلاء أو قبورهم أو غير ذلك مما يُدعى من دون الله حتغالمى- أو يستغاث 

به أو يسجد له. فكل هذا وأشباهه من الشرك الذي حرمه الله على لسان جميع رسله» ومن المنكر كل ما حرمه الله كقتل النفس بغير الحق» 
وأكل أموال الناس بالباطل بالغصبء أو الربا أو الميسرء أو البيوع والمعاملات التي فى عنها البي -صلى الله عليه وسلم-, وكذلك قطيعة 
الأرحام وعقوق الوالدين» وتطفيف المكيال والميزان» والإثم والبغي والعبادات المبتدعة التي لم يشرعها الله ورسوله وغير ذلك. 

هنا شيخ الإسلام يا جماعة في هذا المقطع وني هذا الجزء من الكتاب يتكلم عن القيم الرئيسية التي يدعى الناس إليها؛ لو احنا قلنا احنا يا 
جماعة بندعو إلى الله تدعو إلى الإيه يعني؟ انت عايز إيه مني؟ فهنا بيوضح لك إن أنا يعني إيه بادعو إلى الله؟ يعني بكلم الناس على الإيعان 
بالله؟ يعني بكلم الناس عن الإيمان بالملائكة والكتب والرسل واليوم الآخرء بشرح لهم قصص الأنبياء وبشرح هم سيرة البي -صلى الله عليه 
وسلم-» بشرح هم اليوم الآخر, وبشرح لحم القدر ومعاني القدر وقانون الأسباب وكيف يتعامل الله -سبحانه وتعالى- مع خلقه. إنك انت 
بتعلمهم ازاي يعبدوا ربناء بتعلمهم الصلاةء بتعلميهم الزكاة, بتعلميهم يصوموا ازاي ويحجوا ازاي وإيه معان الصيام» بتبلغيهم دين الله - 
سبحانه وتعالى -, بتكلميهم عن الحج بتكلميهم عن المعاني القلبية, بتكلميهم عن الصدق مع الله والإخلاص مع الله والتوكل على الى معنى 
التوكل ويعني إيه اعتماد القلب على الله؟ يعني إيه الرجاء في الله؟ بتعملي درس عن خشية الله ودرس تاني عن محبة الله ودرس تالت عن 
الصبر لحكم الله ودرس عن التسليم والإذعان لأمر الله ودرس عن صدق الحديث والأخلاق: العفة والحياء. والحياء يا جماعة من أهم القيم 
الشرعية؛ يعني الحياء من القيم التي ينبغي أن تخاطب با النساء والرجال عموماء يعني للأسف يمن القيم التي كادت أن تضيع في كثير من 
الجتمعات» الحياء قيمة عالية جدًاء لكل دين خلق وخلق الإسلام الحياءء الحياء في المشية؛ "فَجَاءَنهُ إِخْدَاهمَا كشي عَلَى اسْتَحْيَّاءٍ" 2 
إن الست يبقى عندها حياءء حياء من صوقا؛ صوقا ما يبقاش عالي» مشيتها؛ ما تبقاش ماشية متبخترة في وسط الرجال» إن هي بتستحي في 
وسط الرجال» إنها تقر في البيت "وَفَرْنَ في بُبُوتكُنَ ولا تَبَْنَ تبح ااهل الأول" > ما تختلطش بالرجال» ما تبقاش خراجة 
ولاجةء الدعوات الآن بقت دعوات قليلة الحياء؛ قليلة الحياء في اللبس وقليلة الحياء في الكلام وقليلة الحياء في المعاملات» وقليلة الحياء في 
الزواج والطلاق؛ قليلة الحياء في المعاملات عمومًا. إن احنا يا جماعة محتاجين نرجع بالناس إلى دين الله -سبحانه وتعالى-, نخاطبهم بالصدق» 
نخاطبهم بالحياء, نخاطبهم بالوفاء بالعهود, نخاطبهم بأداء الأمانات, "ِن الله مركم أن تُوّدُوا الْأَمَادَتِ إل أَهْلِهَا وَِذَا حَكَمْتُم بَيْنَ اناس أن 
تْكُمُوا بِالْعَدْلِ" > هذه من أعلى القيم الشرعية؛ قيمة العدل. العدل الذي به قامت السماوات والأرض» العدل أداء الحقوق» 
العدل التسوية بين متساويين والمخالفة بين المختلفين» العدل معرفة الحقوق ومعرفة الحريات وكل إنسان ياخد حقه وبمارس حريته في حقه, 
ومين اللي بيحق الحق؟ الله -سبحانه وتعالى-» إيه معنى الحقوق؟ وإيه حق الرجل؟ وإيه حق الطفل؟ وإيه حق الزوجة؟ وإيه حق الابن؟ وإيه 
حق الأم؟ وإيه حق الجار؟ وإيه حق الصاحب؟ إيه الحقوق الشرعية؟ 

إن احنا نخاطب الناس بقيم الدينء إن لما يقول الأمر بالمعروف والنهي عن المنكر يعني أنا بأمر الناس بما أمر الله به. بالأمانات» البر» بر 
الوالدين, صلة الأرحام» التعاون على البر والتقوى, الناس تعين بعضها البعض» ربنا -سبحانه وتعالى- توعد الذين بمنعون الماعون, الماعون 
اللي الناس بتستعين به على الحاجات البيتيةء إن احنا نعين بعضنا البعض على الحياة وعلى أمور الدين وأمور الدنيا. 

الأمر بالمعروف والنهي عن المنكر: الإحسان إلى الجار, الإحسان إلى اليتيم» الإحسان إلى المسكين, الإحسان إلى ابن السبيل؛ الإحسان إلى 
الصاحب» الإحسان إلى الزوجة» الإحسان إلى المملوك, العدل في الأفعال, الندب إلى مكارم الأخلاق. 

الأمر بالمعروف والنهي عن المنكر: تجميع الناس؛ الأمر بالائتلاف, الأمر بالصف الواحد والكلمة الواحدة والاجتماع الواحد والنهي عن 
الاختلاف والفرقة. 


فهنا شيخ الإسلام بيتكلم على مسألة مهمة جدًا على معالم واضحة جدًا في معالم الأمر بالمعروف والنهي عن المنكر وإيه القيم الشرعية التي 
يُدعى الناس إليها؟ وإيه القيم التي يُنهى الناس عنها؟ يُنهى الناس عن الشرك بالله -سبحانه وتعالى -» يُنهى الناس عن عبودية غير الله - 

سبحانه وتعالى- سواء بقى شياطين كواكب شس قمر نجوم صليب» الشرك مع الله -سبحانه وتعالى-, قبور؛ إنه يستغاث بغير الله أو يُسجد 
لغير الله. كل هذا من الأشياء التي ينبغي أن يُنهى الناس عنها. 

النهي عن المنكر النهي عن قتل النفس, إن احنا نعظم ما عظم الله -سبحانه وتعالى-» ربنا عظم الأعراض وعظم الأموال وعظم الدماءء فلا 
ينبغي أن نقتل النفس التي حرم الله -سبحانه وتعالى-» لا ينبغي أن نأخذ مال بغير حق» أكل أموال الناس بالباطل. ينبغي أن يُنهى الناس عن 
أكل أموال الناس بالباطل» يُنهى الناس عن المعاملات الحرام» الربا والميسرء البيع الحرم الاحتكار, ينهى الناس عن الغصب والسرقة, ينهى 
الناس عن الرباء ينهى الناس عن قطيعة الأرحام, ينهى الناس عن سوء الأخلاق مع الوالدين عن عقوق الوالدين» ينهى الناس عن الظلم في 
المكيال والميزان وتطفيف المكيال والميزان, والتعامل بميزانين ومعيارين» وها نكون بنتعامل مع فلان اللي احنا بنحبه نتعامل بطريقة ولما نكون 
بنتعامل مع فلان اللي احنا بنكرهه بنتعامل بطريقة تانية» ولما نكون بنوزن الحاجة اللي احنا بنحبها نوزنها بالطريقة اللي احنا عايزينهاء ونستوفي 
المكيال والميزان لما نكون احنا اللي هناخد» ولما نكون بنبيع نطفف المكيال والميزان ونحاول ننقص من حقوق الناس عشان احنا نستفيد 
استفادة على هامش البيع والشراء؛ وتطفيف المكيال» ينهى عن كل ذلك. 

يُنهى عن الإثم والبغي» ينهى عن البدع والأشياء التي ابتدعها الناس حتى يتقربون بجا إلى الله وهي ليست من عبودية الله -سبحانه وتعالى - في 
شيءء بل لهم شركاء شرعوا لهم من الدين ما لم يأذن به الله -سبحانه وتعالى-, فتقربوا إلى الله -سبحانه وتعالى- بأديان مبتدعة» وعبادات 
مبتدعةء وأفكار مبتدعة» وتصورات مبتدعة عن الله -سبحانه وتعالى -» يُنهى عن كل ذلك. 


هنا شيخ الإسلام يا جماعة بيوضح لنا معالم الأمر بالمعروف والنهي عن المنكرء القيم الرئيسية مفردات في الأمر بالمعروف والنهي عن المنكرء 
إلام يدعى الناس وما الذي ينهى عنه الناس؟ 

بس هو هنا قبل ما يتكلم في الموضوع ده ذكر جملتين صراحة محتاجين نقف معاهم وقفة؛ بيقول: إن الأمر بالمعروف والنهي عن المنكر يجب 
على أولي الأمرء هنا بدأ يتكلم على تخصيص شوية على مسألة فرض الكفايةء يعني بيقول إن هو فرض إن كن المكلفون من وصول الدعوة 
إلى الله. طب مين اللي مخاطب ابتداء بتسهيل وصول الدين إلى الناس؟ مين المخاطب ابتداء بتعليم الدين للناس؟ الجميع مخاطب بذلك» 
والأمة مخاطبة بذلك, هو فرض على الأمة بمجموعهاء لكن هو هنا بدأ يتكلم شيخ الإسلام على مسألة من المسائل المهمة جدًا بيقول: أنه 
يجب على أولي الأمر» يعني كل من تولى أمر؟ مين بقى أولي الأمر؟ شيخ الإسلام بِيُعَرّف مين أولي الأمر؟ بيقول: وأولي الأمر هم العلماء 
والأمراء وا مشايخ» قال: "وهم علماء كل طائفة وأمرائها ومشايخها أن يقوموا على عامتهم ويأمروهم بالمعروف وينهوهم عن المنكر". 

فهنا بدأ شيخ الإسلام بيتكلم على إن واجب على كل من تعلم دين الله. ومن عنده القدرة على تعليم الناس وعلى أمر الناس بالمعروف وني 
الناس عن المنكر أن يقوم بذلك, واجب على كل شيخ وعلى كل من له سلطان أن يسهل الدين للناس» وأن يفرح بتدين الناس» وأن يعين 
الناس على أمر الدين» وأن يسهل وصول الناس إلى الدين ووصول الدين إلى الناس. 

فهنا بيقول وهو يجب على أولي الأمر, مين أولي الأمر؟ أولي الأمر كتير من ناس متخيل إن هم السلطان, لاء أولي الأمر هنا يا جماعة شيخ 
الإسلام بيعرفها بيقول: وهم علماء كل طائفة وأمراؤها ومشايخهاء يبقى هو قال إن أولي الأمر طائفتين, العلماء والأمراء؛ يعني ربنا لما يقول: 
"أَطِيعُوا اله وأَطِيعُوا الرَسُولَ وَأولي الْأَمْرٍ منك" » مين المخاطب بذلك؟ المخاطب بذلك هم أولو الأمر والأمراء الذين يقومون بأمر 
الدين» والذين يطيعون أمر الله -سبحانه وتعالى-» فجعل الله طاعة العلماء والأمراء في المعروف, إنما الطاعة في المعروف» جعل كل طاعة لله 
-سبحانه وتعالى - طاعة مطلقة؛ وكل طاعة للبشر طاعة مقيدة با معروف» يعني الوحيد الذي طاعته مطلقة من البشر هو النبي محمد -صلى 
الله عليه وسلم-, لأنه مَل عن الله -سبحانه وتعالى -, لأن الله -سبحانه وتعالى- ارتضاه أن يكون واسطة في البلاغ عنه. ليس في العبودية 
يعني ربنا -سبحانه وتعالى - ارتضى إن الذي يبلغ دين الله هو البي -صلى الله عليه وسلم-» لذلك جعل للنبي مطاعة مختلفة عن كل طاعات 

البشرء فيما سوى ذلك من الطاعات اللي هو طاعة الزوجة لزوجهاء طاعة الابن لأمه, طاعة الشعب لول أمرهم الذي يحكمهم بالشرع, 
طاعة الناس في أمراء السفر "لا يحل لثلاثة يكونون بفلاة من الأرض إل أمّروا عليهم أحدّهم"* ', طاعة مدير المؤسسة اللي احنا بنشتغل فيهاء 
كل الطاعات بعد ذلك طاعات مقيدة, مقيدة بإيه؟ مقيدة "لا طَاعَةً في مَعْصِيّةِ الله إِعَا الطَاعَةٌ ف ا معروف"*'. 


فهنا شيخ الإسلام يا جماعة بيوضح معن الأمر بالمعروف والنهي عن المنكر قال: هو أن يتمكن المكلفون من وصول الدعوة إليهم. بدأ يعرف 
معنى حكم الأمر إن هو فرض كفاية ليس فرض عين» يعرف معنى الأمر بالمعروف والنهي عن المنكر, يعرف من يأمر بالمعروف وينهى عن 
المنكر» وقال إنه تخاطب بذلك الأمة حميعًا ولكن هو واجب على أولي الأمرء وبعد كده بدأ يتكلم على معنی الأمر با معروف والنبهي عن 
المنكر وقال إيه القيم التي يُدعى الناس إليها؟ وإيه القيم التي ينبغي إن يحذر الناس منها؟ 


وبدأ بعد كده شيخ الإسلام يتكلم على معنى جميل قوي, في مسألة الأمر بالمعروف والنهي عن المنكر وهو الرفق» قال: "والرفق سبيل الأمر 
بالمعروف والنهي عن المنكر", الرفق يا جماعة ده من الحاجات الجميلة» من القيم العظيمة, من الحاجات التي أمرنا بماء "ما كان الرَفق في شيءٍ 
إلا زالّه» وما نْرعَ من شيءٍ إلا شانّه"" ' يعني الرفق ده حاجة لما تدخل بتزين أي حاجة» يعني عارفين لما نقول فيه حاجة كده لا بتتحط في 
الأكل بيبقى الأكل دابا ريحته حلوةء وطعمه حلو, فيه حاجة ل تتحط في البيت البيت بيبقى دايا شكله جيل وريحته جميلة فيه شخصية 
لما بتيجي في وسط القعدة, القعدة بتحس إن هي اكتسبت روح جميلة. 

البي -عليه الصلاة والسلام- يقول إن فيه أسلوب من الأساليب لما بيكون موجود في الحياة كل حاجة في الحياة بتبقى حلوة» سواء كنا 
بنتناقش في مسألةء كنا بنتناقش في مشكلة, بنتناقش في بلاء» بنتناقش في معضلة, بنتناقش في أي حاجة» ما كان الرَفُّْ في شيءٍ إلا زاله يعني 
رنه إلا كان له قيمة, عكس الرفق يا جماعة؛ الغلظة الشدة» لما يكون الموضوع فيه شدة وفيه غلظة حتى لو بنتكلم في حاجة صعبة أو حاجة 
شديدة هي أيضًا كل شيء يحتاج إلى رفق. 

عارفين لا كان الجزار بيقطع اللحمة فبيقطع اللحمة بصورة فيها نوع من أنواع الشدة, وبعد كده جاله واحد تان قال له انت بتعمل إيه؟ انت 
ليه شديد كده؟ قال له: ما هي اللحمة عشان تتقطع محتاجة شدة, فقال له: لا لا لاء هات السكينة كده وبدأ يحرك السكينة على اللحمة 
بطريقة بسيطة سهلة, وبدأ يذهب بجا ذهابًا وإياب فانقطعت القطعة التي أراد أن يقطعهاء فقال له: جربت الشدة واللين فرأيت اللين أقطع, 
قال له: أنا لما جيت أجرب ده وده لقيت إن كل حاجة تعرف تاخدها بالشدة تعرف تاخدها باللين, النبي -عليه الصلاة والسلام- كان رفيقًا 
في كل حال» الأصل في معاملات النبي -صلى الله عليه وسلم- الرفق» أحيانّ كان صحيح النبي -عليه الصلاة والسلام- كأنه منذر حرب» 
أحيانًا البي -عليه الصلاة والسلام- كان ممكن يشتد, وأحيانا النبي -عليه الصلاة والسلام- كان ممكن يتكلم بكلمة فيها نوع من أنواع 
القوة والصلابة والحزم الشديد ويكون هذا من الحكمة, وهذا مهم جدًا في موضعه» لكن غالب حياة البي -صلى الله عليه وسلم- كانت 
رفيقة. لو جيتوا تبحثوا كده المواضع التي اشتد فيها البي -صلى الله عليه وسلم- على أحد أصحابه مغلا لما اشتد على أبي ذر وقال: إنك 
امرؤ فيك جاهلية» أو اشتد على عمر لما قال: ما لك وصاحبي لقد أغضبتمون أو لقد كذبتموني وصدقني أبو بكر في حديث الخلاف بين 
أبي بكر وعمر في الصحيح, هتجدوا إن المواقف اللي اشتد فيها النبي -صلى الله عليه وسلم- مواقف قليلة جدّاء وتجد إن الناس اللي اشتد 






5 متك حزن 


5 صحيح مسلم 


أ'1 صححه الألباني 

عليها النبي -عليه الصلاة والسلام- ناس تقيلة جدًاء وتجد إن دين الناس دي كان دين عالي جدًاء وإن الحاجة اللي هم عملوها كانت حاجة 
تستحق هذه الشدة. 

هنا نقطة مهمة يا جماعة إن شيخ الإسلام بيتكلم عن إن الأمر بالمعروف والنهي عن المنكر مش معناه إن احنا بنشتد على الناس» وإن احنا 
بنزجر الناس» وإن احنا بنغلظ على الناس, وإن احنا بنشتم الناس» وإن احنا بنهين الناس» وإن احنا بنكسر الناس» إِنما معناه إن احنا محتاجين 
إن احنا نعرف أسلوب البي -صلى الله عليه وسلم- في الأمر بالمعروف والنهي عن المنكر» محتاجين نعرف أسلوب النبي -صلى الله عليه 
وسلم- في الدعوة إلى الله -سبحانه وتعالى-. 

يا جماعة النبي -عليه الصلاة والسلام- كان أحسن الناس خلقاء لو احنا هنلخص الدين كله؛ الدين كله أمر بالمعروف وي عن المنكر, كل 
الدين يدعى إليه» يعني لو شيخ الإسلام هنا اتكلم على قيم الشرعية وأهمية القيم الشرعية وأولويات القيم الشرعية» لكن مهم جدًا إن احنا 
نعرف إن الدين كله هو الأمر بالمعروف والنهي عن المنكر, يعني هل مغلا ندعو الناس إلى إماطة الأذى عن الطريق؟ مش ده معروف؟ آه, ما 
دام معروف والنبي -عليه الصلاة والسلام- أمر به يبقى يدعى الناس إليه. هل ننهى الناس عن مغلا إيذاء القطة؟ آه. يُنهى الناس عن إيذاء 
القطةء يعني لو شفت واحد بيضايق قطة وقعد يعذبما في الشارع» أنماه عن ذلك؟ آه انماه عن ذلك» فهو ده منهي عنه شرعًا؟ ما دام منهي 
عنه شرعاء آه يبقى احنا ننهى عنه. الدين كله على بعضه بأخلاقه بعقائده بشرائعه بمعاملاته کل الدين هو يؤمر به وينهى عمًا تمى الله - 
سبحانه وتعالى - عنه. 


فهنا شيخ الإسلام بيقول: والرفق سبيل الأمر با معروف والنهي عن المنكرء يعني احنا عايزين نعرف طريق الأمر با معروف والنهي عن المنكر 
يبقى محتاجين نتحلى بالرفق, محتاجين نتحلى باللين» شوفوا ربنا -سبحانه وتعالى- بيقول: "اهبا إل فَرْعَوْنَ إِنَُ طَعَئ * فَفُولا لَه قول لبن 
عله يكر أو يشي" > ربنا -سبحانه وتعالى- بيتكلم عن فرعون؛ فرعون بيقول لحم: أنا ربكم الأعلى» فرعون بيقول لهم: ما 
علمت لكم من إله غیري» وربنا -سبحانه وتعالى- بعث سيدنا موسى إلى فرعون واصطنع موسى -عليه السلام- على عينه حتى يكبر موسى 
ويشب موسى لأداء هذه المهمة الصعبة التي لم يستطع أحد من بني إسرائيل أن يفعلهاء مهمة صعبة جدًا انك انت هتقف قدام رجل بيقول 
للناس أنا ربكم الأعلى وما علمت لكم من إله غيري» والناس كلها مصدقة وبيقولوا صح فعلا انت كده 'فَاسْتَخَففَ قَوْمَهُ فَأَطَاعُوهُ : إكُْ 
گانوا قَوْما فَاسِقِينَ" » سيدنا موسى لما يذهب إلى فرعون يكلمه شوفوا ربنا -سبحانه وتعالى- بيقول لسيدنا موسى: فرعون طغى؛ 
يعني تجاوز الحد يعني تكبر على خلق الله» يعني تكبر على أمر الله طيب متوقع بقى إن هو بما إنه طغى هيحصل إيه؟ هيحصل بقى صاعقة 
وهيحصل حرب هيحصل مشكلة هيحصل سيدنا جبريل يخسف به الأرضء تفاجأ إن ربنا بيقول لسيدنا موسى في معرض الأمر بالمعروف 
والنهي عن المنكر: "قَفُولا لَهُ قول لينا لعلُّ يعَذكرُ أو يَدْشَئ" ط::/7, ربنا بيقول لهم الأول الأمر بالمعروف والنهي عن المدكر محتاج منك انك 
تبقى لين» محتاج انك تختار ألفاظ لينة» محتاج انك تختار أسلوب لين» محتاج انك تعرف تتكلم ازاي مع اللي قدامك» وتعرف انت بتكلم مين 
وتعرف انت هتقول له إيه بالظبط. 

فشيخ الإسلام هنا بينوه على إن أسلوب الأمر بالمعروف والنهي عن المنكر لو انت عايز تأمر وتدعو وتنهى وتتعلم دين وتدعو إلى الدين 
وتكلم الناس في الدين علينا أن نتعلم أسلوب ذلكء "اذغ إل سَبيل رَبك بالكمَة وَالْمَوْعِظَةِ اة وَجَادُِم باي هي اخسن" 


يبقى عندنا يا جماعة الحكمة اللي هي أسلوب من الأساليب اللي هي فعل أفضل الأشياء بأفضل العلوم في أفضل وقت على أفضل وجه» 
اللي هو عارفين بيقولوا فلان حكيم, بيقولوا لا يكون الرجل حكيمًا حتى يكون حكيمًا في أقواله وحكيمًا في أفعاله, إن واحد يكون بيعرف 

بيقول إيه؟ فين؟ لمين؟ ازاي؟ فهنا ربنا أمر النبي -عليه الصلاة والسلام- بالحكمة قبل ما يأمره بالموعظة الحسنة, إن فيه ناس محتاجة للحكمة» 
وفيه ناس محتاجة الموعظة الحسنة, وفيه ناس محتاجة وجادهم بالتي هي أحسن. 

ناس عندها شبهات» وفيه ناس محتاجة قلوبما تتحرك بالموعظة الحسنة, وفيه ناس محتاجة عَم ولذلك كان هذا من أقسام الدعوة إلى الله - 
سبحانه وتعالى-, إن ممكن واحد يكون دوره في الدين إن هو ينشر الدین» وممكن واحد يكون دوره في الدين إن هو يُعلم الدين» وممكن 
واحد يكون في الدين إن هو يدافع عن الدين؛ وممكن واحد يكون دوره في الدين إن هو يقيم الدين, يعني فيه واحد بيحقق الدين حقيقة في 
حياة الناس» وفيه واحد بيدافع عن الدين» وفيه واحد ملا ضد الشبهات وضد الأباطيل وضد البدع» وفيه واحد إن هو بيدعو الناس إلى 
الدين» والدعوة بقى في مراتب مختلفة والتفاوت؛ سواء دعوة يعلمهم أو يتلو عليهم آياته أو يزكيهم» سواء بالحكمة والموعظة الحسنة» سواء 
بتعليم الأحكام, سواء بتبليغ القرآن تبليغه معنى أو لفظّاء بتسأل بتقول: هو أنا عشان أبلغ آية "بلغوا عني ولو آية" هل أنا يُشترط إن يكون 
عندي العلم الكامل في هذه الآية؟ يعني إيه العلم الكامل؟ هل العلم الكامل ده؟ يعني أكون مفسر زي مغلا محمد بن جرير الطبري مغلا ولا 
أكون مثلًا مفسر زي ابن كثير» يعني إيه العلم بالكامل بالآية؟ لاء المقصود هنا "بلغوا عني ولو آية" يعني كل من بلغته آية ووعاها يستطبع 
أن يؤديهاء فيه واحد يعرف يؤدي اللفظ فقط دون المعنى, وفيه واحد بيعرف يؤدي المعنى, وفيه واحد بيعرف يستنبط من المعنى دلالات 
وأشياء ينير بجا حياة الناس» كل واحد على قدره. لكن هنا مش المقصود إن عشان يبلغ الآية لازم يحصل كل علوم الحياة عشان يتكلم في 
هذه الآية وإلا فإن العلم لا ساحل له يعني 'وفَوْقَ كُلّ ذي عِلَم علي" 


هنا شيخ الإسلام بيتكلم عن الرفق في سبيل الأمر با معروف والنهي عن المنكرء قال: والرفق سبيل الأمر بالمعروف والنهي عن المنكر, وهذا 
قيل: ليكن أمرك بالمعروف بالمعروف, ونميك عن المنكر بغير منكر, يعني هنا بدأ بحط هو قاعدة إن بيقول: إذا انت أردت أن تأمر بالمعروف 
فعليك أن تعرف ما هو المعروف وعليك أن تعرف أسلوب توصيل المعروف؛ وإذا أردت أن تنهى عن المدكر فعليك أن تنهى عن انكر من 
غير أن ترتكب انت منكر» يعني ببشير إلى معنى إن أحيانً مكن إنسان يأمر بالمعروف؛ وهو بيأمر بالمعروف هو نفسه بيعمل منكر» لإنه مغلا 
بيستكبر على الناس» إن هو بيستعلي على الذي يأمره. إن هو بينتقم منه. إن هو بيفضحه. هنا هو أمره بالمعروف لكنه ارتكب منكر كبير» 
إن هو مثا هتك ستر مسلمء إن هو تجسس» إن هو تحسسء كما قال النبي -صلى الله عليه وسلم-: لا تجسسوا أو لا تحسسواء إن هو 
اغتاب» إن هو فضح إنسان» إن هو هتك ستر إنسان» إن هو تكبر على إنسان بيأمره وينهاه ويتكبر على إنسان مسلم. 

فهنا شيخ الإسلام بيقول إن انت لو عايز تأمر بالمعروف وتنهى عن المنكر عليك أن تأمر با معروف بالمعروف, يعني عليك أن تأمر بالمعروف 
بالأسلوب الذي مرنا أن تأمر به بالمعروف, اللي هو أسلوب الرفق واللين ومعرفة الحكمة في ذلك وإذا أردت أن تنهى عن المنكر فانفى عن 
المنكر بغير أن ترتكب انت منكرء يعني مش لازم أنا عشان أنمى عن منكر أقع أنا في منكر أعظم منهء إن أنا ابقى أنا رايح أخاه عن منكر 
فأفاجاً إن أنا عملت منكر زي المنكر اللي إيه؟ اللي أنا غيت عنه» بقيت أنا كمان محتاج انمي عن المنكر, وتبقى سلسلة من المدكرات تحت 
ستارة أو تحت نضارة أو تحت زعم إن احنا بننهى عن المنكر. 

فبيقول: "ولهذا قيل ليكن أمرك بالمعروف با معروف ويك عن المنكر بغير منكر". 

شوفوا لما جاء يهودي يسب النبي -صلى الله عليه وسلم- وقال: السام عليكم» السام عليكم» هنا هو الراجل بيلعب بالكلام الراجل 
بيدلس في الكلام, بدل ما يقول: السلام عليكم قال: السام عليكم؛ شكلها كده شكل بعضهاء كلمة السام يعني الموت» والسلام ده دعوة 
ده تحية الإسلام» فهو بدل ما هو يقول: السلام عليكم» هو بيقول للنبي -عليه الصلاة والسلام-: السام عليكم يقصد به الموت عليكم, 
وهو الكلمة معدية كده في السريع» مين اللي لقط الكلام وخد باله من الكلمة؟ أم المؤمئين عائشة. أم المؤمنين عائشة لما لقطت الكلمة قالت 
هم: بل أنتم عليكم السام واللعنة وغضب الله -سبحانه وتعالى- عليكم أحفاد القردة والخنازير. فالنبي -صلى الله عليه وسلم- قال: يا 

عائشة لا تقولي ذلك قال ها: ليه تقولي ده؟ "ما كان الرَفْقْ في شيءٍ إلا زاته» وما نع من شيءٍ إلا شاته", أنا كفيتك, هو قال لي: السام 
عليكم» قلت له: وعليكم؛ وخلاص» خلص الموضوع» هو قال لي: السام عليكم؛ بيشتمني, ومتخيل إن أنا مش فاهم إن هو بيهزأ بيا بيسخر 
مني فأنا قلت لهم: عليكم» وخلاص» مش محتاج انك انت تردي بكل هذه الإيه؟ بكل هذه الطريقة. 


فهنا الرفق. إن احنا يا جماعة أمرنا إن احنا نكون عندنا رفق في المعاملة» رفق مع أنفسناء رفق مع إخواننا من أهل الدين؛ رفق مع الناس 
عمومًاء رفق مع الظالم نفسه؛ مع صاحب الكبيرة» رفق مع الإنسان المتدين. فيه ناس تقول لك: لأ بما إنه بقى متدين يبقى لازم ما بيغلطش» 
ازاي يعمل كده؟ ويبدأ يحاسب الإنسان المتدين ده أو الإنسان اللي بيتقرب إلى الله أو الإنسان اللي هو شايفه في مرتبة من المراتب مغلا 
بيصلي» ملتحي, أو منتقبة أو بيقرأ قرآن أو ملا مرة من المرات شافه بيعمل عمرة أو بيعمل حج يبدأ بيعامله بطريقة مثالية. ليه ليه يا جماعة؟ 
خلينا عندنا رفق. إذا كان ربنا -سبحانه وتعال - قال لسيدنا موسى إن هو يقول لفرعون: "فقولا لَه فَوْلَا لينا َعَلّهُيَكذَكْرُ أو شى" طد:؛ 4 
ليه احنا بنتعامل مع بعضنا البعض بمذه الصلافة أو بهذا العنف؟ محتاجين يبقى عندنا رفق في المعاملة» رفق في الكلمات» رفق في الأفكار 
حتى, إن احنا يبقى عندنا رفق مع الفجار» مش معن كله إن أنا مش شايف إن اللي بيحصل ده فجورء أو بسمي المعصية بغير اسمهاء خلي 
المعصية هي ال معصيةء فيه ناس بتفهم الرفق ده إن هو ما ينفعش إن أنا امي المعصية بغير اسعهاء يعني ما تحبش تسمي قلة الحياء قلة حياءء 
ما تحبش تسمي التبرج تبرج» ما تحبش تسمي الزنا زناء ما تحبش تسمي الفجور فجورء إنما تسميه أي اسم تاني؛ لا لأ خلينا نقف عند حد 
الله -سبحانه وتعالى-» أيوه المعصية هي المعصية, أيوه ده امه زناء أيوه ده امه رباء أيوه ده امه فجور, خلينا نقف مع المسميات؛ الطاعة 
والمعصية هي هي» خلينا نقف مع حسن الخلق إن امه حسن الخلق, والوفاء امه وفاء, والأمانة مها أمانة ما اسمهاش واحد بياخد على قفاه 
مها أمانة, والإنسان الطيب وسليم الصدر ده إنسان طيب وسليم الصدر وده يحمد له ويكون له زخر عند الله -سبحانه وتعالى-» خلينا 
نسمي الطاعة طاعة ونسمي المعصية معصية» لكن مش معنى إن أنا مسمي المعصية بامها وعارف إن اسمها معصية إن أنا أتعامل معها تعامل 
بغير أمر شرعي» خلينا نسميها امها الشرعي وخلينا أيضًا نتعامل معها كما أُمرنا أن نتعامل يما بأمر الله -سبحانه وتعالم-. 


قال: "وإذا كان الأمر بالمعروف والنهى عن المنكر من أعظم الواجبات أو المستحبات فالواجبات والمستحبات لابد أن تكون المصلحة فيها 
راجحة على المفسدة: إذ بمذا بعثت الرسل ونزلت الكتب والله لا يحب الفساد» بل كل ما أمر الله به فهو صلاح". 

هنا نقطة, شيخ الإسلام يا جماعة بيشير إليهاء ويمكن من أهم نقاط هذا الكتاب هذه النقطة, إيه الإشارة التي يشير إليها؟ إيه التقرير اللي 
شيخ الإسلام عايز يقرره في هذا؟ بيقول: إن يا جماعة لابد من النظر مش بس لأسلوب الأمر بالمعروف والنهي عن المنكر كذلك إلى المآلات, 
إلى مسألة المصلحة والمفسدة, إن أحيانّ بيحصل مصلحة وأحيانً بيحصل مفسدة» طب إيه المصلحة والمفسدة؟ 

هنا شيخ الإسلام الأول قرر التقرير, إيه هو؟ قال إن الكتب نزلت والرسل أرسلت لأجل إقامة المصالح وتعظيم المصالح ورفع المصالح وتحقيق 
المصالح وتكميل المصال» وكذلك بُعنَت الرسل وأَنزلت الكتب لأجل تقليل المفاسد وإزالة المفاسد» طيب أحيانًا بيكون معيار المصلحة 
والمفسدة ده معيار وهمي, معيار دماغي معيار فكريء يعني مغلا فيه واحد بيعظم أوي الحالة النفسية» فيبقى المصلحة بالدسبة له إن فلان 
حالته النفسية تبقى حلوة» فيه واحد أوي بيعظم الفلوس» فيبقى المصلحة بالنسبة له إن فيه مكسب مادي؛ فلوس, فيه واحد أوي بيعظم 
المنصب» فيبقى بالدسبة له المصلحة العظمى إن المنصب الفلان هو يناله؛ فبالنسبة له هو بيرى هذه المصلحة كبيرة جدًا وعنده استعداد إن 
أي مفسدة تزتكب لأجل تحصيل المصلحة اللي هو يراها هو مصلحة. 

فبدأ أول حاجة شيخ الإسلام بيقررها بيقول: إن الدين عموما جاء بتحقيق المصالح وتقليل المفاسد, وبيقول إن الأمر بالمعروف والنهي عن 
المدكر هو من أعظم الواجبات والمستحبات, يعني أحيانًا في حق واحد هو واجب عليه وأحيانًا في حق واحد هو مستحب» زي ما احنا 

اتكلمنا في مسألة الفرض الكفاية والفرض العين ومش معنى إن هو فرض كفاية إن بقية الأمة ما تعملوش, فإذا كان الأمر بالمعروف والنهي 
عن المنكر واجب على العلماء طيب لو مفيش علماء؟ يبقى واجب على الأمة. وكل من له قدرة على التعلم» وكل من عنده مساحة من إن 
هو يقيم هذه العبودية فعليه أن يفعلها قدر استطاعته» طيب ويجب كذلك على أصحاب السلطان وأصحاب المناصب إن كل واحد يسهل 
وصول الدين إلى الناس, ويسهل دعوة الناس إلى الله -سبحانه وتعالى-. 


بيقول إن مبنى الدعوة قايم على مآلات كذلك» زي ما هو بيقول إن من أسلوب الأمر بالمعروف المنكر والنهي ممكن الرفق, كذلك مقالات 
المآلات, يعني إيه المآلات؟ يعني ما يترتب على ذلك. يعني مش فكرة إن أنا أقوم قايل كلمتين وخلاص» طب إيه اللي هيترتب على ذلك؟ 
يعني إيه اللي هيترتب على هذا الكلام؟ إيه اللي هيترتب على هذه الفتوى؟ إيه اللي هيترتب من فهم الناس ومن حمل الناس على ذلك؟ إيه 
اللي هيحصل بعد ذلك؟ 

فبيقول: الأمر بالمعروف والنهي عن المنكر لابد أن تكون المصلحة فيه راجحة» يعني إيه المصلحة راجحة؟ يعني أنا غلب على ظني إن فلان 
ده لما أنا هأمره بالمعروف إن هو هيتحقق مصلحة معينةء طب إيه المصلحة؟ قال لك: أول مصلحة هي كل ما أمر الله به فهو صلاح» يبقى 
هنا يا جماعة شيخ الإسلام بيعود مرة أخرى على بدء ليوضح أن المصلحة كل المصلحة في الوحي, يعني إيه المصلحة؟ إيه معيار المصلحة؟ 
معيار المصلحة والمفسدة هو اتباع الوحي» يعني ازاي أنا أعرف إن أنا بعمل صح؟ إن أنا باتبع أمر الله -سبحانه وتعالى-. "كِتَابٌ نزن لبك 


فلا يکن في صَذرك حرج مَنْهُ لتَذِرَ به' ؛ إن احنا أمرنا إن احنا نتبع الوحي» "اتَبعُوا ما زل ليم مّن رَبَكُمْ ولا يعوا من ذونه 
أَوْلِيَاءَ" > إن احنا أمرنا إن احنا نتبع الوحي, أمرنا إن احنا نتتبع سنة النبي -صلى الله عليه وسلم-» أمرنا إن احنا نسير وفق كلام 


لله -سبحانه وتعالى-, أمرنا إن احنا نستبصر ونستضيء ونعرف الخير من الشر بمعيار الوحي. 

يبقى هنا بيقول إن الأمر بالمعروف والنهي عن المنكر مبني على المصلحة وتحقيق المصلحة ومعيار ده هو إيه؟ هو كل ما أمر الله به. كل ما 
أمر الله به فهو صلاح. 

يبقى لو واحد قال لك لا لا لاء هو احنا محتاجين نحقق الصلاح والإصلاح؟ تقول له تمام» طيب» يبقى نحقق الصلاح والإصلاح إن احنا 
نلغي الآية ديء ملا نلغي الختان, مغلا نلغي الطب نلغي مغلا الصلاةء نلغي الزكاةء نلغي الصيام» ليه؟ يقول لك: أصل الصيام بيحقق 
مفسدة أو الصلاة بتحقق مفسدة فبالتالي احنا نلغي هذه الصلاة لكي نحقق الإصلاح» لإن الدين جاء بالصلاح والإصلاح. تقول له لأ 
الدين جاء بالإصلاح والصلاح صحيح» ولكن معيار هذا الصلاح والإصلاح هو الوحي» لذلك قال الله -سبحانه وتعالى- عن طائفة من 
الناس من المنافقين في مطلع سورة البقرة: "وَإِذَا قيل لَُمْ لا تُفْسِدُوا في الْأَرْضٍ قَالُوا إا كن مُصلخون * ألا ركم هُمْ الْمُفْسِدُونَ وَلكِن لا 
يَشْعْرُونَ" » إن فيه ناس متخيلة نفسها مصلحة لكن إصلاحه على وفق معياره الخاص على وفق هواه, على وفق ما يراه هو لا 
على وفق وحي الله -سبحانه وتعالى-. 

فهنا شيخ الإسلام بيوضح إن الشريعة أو إن الأمر با معروف والنهي عن المنكر مبناه على تحقيق المصلحة الراجحة ودفع المفسدة الراجحة» 
وأن معرفة ذلك يكون بمعرفة الوحي» فكل الخير وكل الصلاح والإصلاح نابع من هذا الوحي» قال: بل كل ما أمر الله به فهو صلاح» كل 
أمر من الأمور الشرعية, سواء الأمر ده أمر مباشر, سواء الأمر ده دلالة على شيء معين, سواء الأمر ده أمر واجب أو مباح أو مستحب» 
سواء النهي ده نمي عن منكر, نمي تحريم أو ني تنزيه, كل ما تى الشرع عنه فهو من الصلاح» وكل ما أمر الله به فهو من الصلاح. 

قال: "وقد أثنى الله -سبحانه وتعالى- على الصلاح والمصلحين الذين آمنوا وعملوا الصالحات وذم الفساد والمفسدين في غير موضع» فحيث 
كانت مفسدة الأمر والنهي أعظم من مصلحته لم يكن ما أمر الله به وان كان قد ترك واجب وَفْعِلَ حرم" هنا بقى يا جماعة نقطة مهمة جدًا 
بدأ شيخ الإسلام يتكلم فيها بيقول: إن أحيانًا بيتعارض مصلحة ومفسدة» بيتعارض أمر وفي. يعني إيه؟ مثل سريع كده خلينا نفهم به لو 

مثا احنا عندنا شيخ بيعلم الناس دين وعنده أتباع كثر وبيعمل حاجات خير كتير لكنه فيه مسألة معينة من المسائل هذه المسألة عنده فيها 
مشكلة وهي عنده خطأء هنا هل أأمر الناس بأتما تتبعه لاعتبار إن هو بيدل الناس على الله. وإن هو مثلًّا عنده حاجات جميلة عن الله - 
سبحانه وتعالى-, وإن هو بيدل الناس على سنة النبي -صلى الله عليه وسلم-, والا أتمى الناس عن اتباعه؟ لإنه عنده بعض الأخطاء في 
بعض الأشياء تبينت لي وعارف إن هو خالف فيها كلام النبي -صلى الله عليه وسلم-. هنا تعارض مصلحة ومفسدة, هنا تعارض خير وشرء 
هنا تعارض إن أنا محتاج إن أنا أأمر وأخى» وأغلب الناس مش بتسمع الكلام على بعضه» وبيسمع حتة واحدة ويسيب الباقي» يعني لو هو 
قلت له والله فلان ده عنده خير؛ فيه واحد اتنين تلاتة أربعة ما بيسمعش حاجة تانية» بقى فلان ده بالدسبة له معصوم, لو قلت له فلان ده 
جميل وكويس بس عنده خطأ في واحد اتنين تلاتة أربعة ما عدش بيسمعه خالص لإن هو عايز يسمع حد معصوم وده مش موجود, فهنا شيخ 
الإسلام بيشير إلى مسألة: بيقول إيه؟ إن إذا وجد مصلحة راجحة؛ المصلحة الراجحة يعني فيه أمر شرعي كبير معظم عند الله -سبحانه 
وتعالى- له قيمة كبيرة -وده هنفصل فيه كتير في الفصل اللي جاي إن شاء الله في هذا الموضوع, ويعني محتاجين نفصل فيه شوية في مسألة 
تعارض المصالح والمفاسد في الأمر بالمعروف والنهي عن المنكر- إذا تعارض الاتنين نعمل إيه؟ فهنا بيقول إذا تعارض المفسدة مع المصلحة 
فبيقول شيخ الإسلام: "أثنى الله على الصلاح والمصلحين الذين آمنوا وعملوا الصالحات وذم الفساد والمفسدين في غير موضع» فحيث كانت 
مفسدة الأمر والنهي أعظم من مصلحته لم يكن نما أمر الله به". بيقول لو إن احنا ينا عن الفساد, فكان النهي عن المنكر ده هيؤدي إلى 
مفسدة أعظم, مثلّا واحد بيشرب سجاير وهو سيء الخلق مغلا فراحت أمه تقول له ما تشربش سجاير وقامت مزعقة معاه» قام سب بالدين» 
هنا ترتب على النهي عن المنكر منكر آخر, عق أمه وسب بالدين» هل هنا الأم دي المفسدة اللي هي كانت راحة تنهى عنهاء حققت 
المصلحة من النهي؟ لأ ما حققتهاش, طيب هل ترتب على هذا النهي عن المنكر مفسدة أعظم منه؟ آه» ترتب عليها. إيه هي؟ إن هو عق 
أمه وإن هو سب بالدين؟ يبقى مفسدة إنه يشرب سجاير ولا مفسدة عقوق الوالدين وسب الدين؟ هنا بقى فيه مفسدتين» بقى فيه مفسدة 
متزتبة على نمي عن مفسدة. 

فهنا شيخ الإسلام بيقول: فحيث كانت المفسدة في الأمر والنهي أعظم من مصلحته لم يكن هذا ما أمر الله به يبقى كان المفروض إنما هنا 
إا تسکت» يعني إيه ما تنهاش؟ لاء هيبقى في طريق تان» هيبقى فيه مقدمات تانية» لكن هي محتاجة توازن بين المفاسد بعضها البعض» وإن 
كان قد رك واجب وفعل حرم يعني لو هي سكتت هيترتب على ذلك ترك واجب اللي هو إيه؟ إا رأت منكر ول تغيره وفعل حرم إن هو 
قاعد بيشرب سجاير وضيع صحته وضيع فلوسه في شيء مضرء لكن هي إيه اللي خلاها تسكت عن هذا الضرر؟ ليس لإن هذه المعصية 
ليس فيها مفسدة إنما لأنه ترجح عندها أن هناك مفسدة أعظم من هذه المفسدة. 


يبقى يا جماعة في هذا التقرير الرفق كأسلوب مسألة مهمة جدًاء والأساليب الدعوية ينبغي إن تحلى بالرفق. 
رقم اتنين إن المصلحة ورجحان المصلحة, وإذا ترتب مصلحة راجحة يبقى حينها ينبغي إن يؤمر بالمعروف ويُنهى عن المنكر, والمصلحة 
الراجحة ضابطها الشرع وليس الموى» وليس الاختيارات الحياتية وليس المصالح الشخصية, إنما ضابطها الشرع. 

رقم تلاتة إذا كان فيه مفسدة أعظم, نترك الأمر بالمعروف والنهي عن المنكر؟ آه نتركه؛ نتركه ليه؟ نتركه لإن هيترتب على النهي عن المفسدة 
مفسدة أكبر منهاء فبالتالي يبقى اللي احنا كنا رايحين ننهى عنه تعظيمًا لأمر الله تسببنا في إن لا احنا عظمنا ربنا -سبحانه وتعالى- ولا اللي 
موجود ده عظم ربنا -سبحانه وتعالى- ولا الخير انتشرء يبقى الأمر بالمعروف والنهي عن المنكر هنا حقق مفسدة فعشان كده بيقول إيه؟ 
بيقول: فحيث كانت مفسدة الأمر بالمعروف أعظم من مصلححته لم يكن ما أمر الله به» وان كان قد ترك واجب وفعل محرم. 

يبقى هنا يا جماعة اعتبار المآلات؛ عارفين كان مرة لما دخل جنود التتار إلى بلاد المسلمين» فكانوا بيسكرواء فبعض المشايخ راحوا قالوا لشيخ 
الإسلام قالوا احنا هننكر عليهم شرب الخمر, الخمر حرام» وما ينفعش يشربوا الخمر في شوارع الإسلام» قال هم لا ما تدكروش عليهم شرب 
الخمر فقالوا له ليه؟ الخمر حرام ده محرمة بالإجماع ده كلام ربناء قال لهم يا جماعة ما هم لما مش هيشربوا الخمر هيحصل إيه؟ هيفوقواء ولا 
يفوقوا يحصل إيه؟ هيقعدوا يقتلوا في المسلمين» طب إنه يقتلوا في المسلمين أحسن؟ ولا يشربوا الخمر ويفضلوا سكرانين ومش فايقين؟ فيقولوا 
لا يفضلوا سكرانين ومش فايقين» قال لهم خلاص سيبوهم سكرانين» ده مش معناه إن الخمرة مش حرام» لكن هناك مفسدة مترتبة راجحة 
عند هذا الآمر با معروف والناهي عن المنكر من نيه عن هذا المنكر والأمر بالمعروف. زي مثلا كده واحد بيشتغل في الحرام بيتاجر في 
المخدرات مثلاء ولا واحدة مغلا بتشتغل في الحرام مغلا في الدعارة ولا في أي حاجة حرام» وبعدين واحد قعد يأمرها بإنما مغلا لابد أن تتصدق» 
طبعا الأمر بالصدقة أمر عظيم مهم جدًا لكن ما وضحلهاش إنما تتصدق من حلال؛ فالست عملت إيه؟ راحت تشتغل في الحرام أكتر وتتاجر 
في المخدرات أكتر أو تتاجر في الدعارة أكتر أو تعمل دعارة أكتر عشان إيه؟ عشان تجيب فلوس أكتر عشان تتصدق, لا لا لا ماكنتش 
تأمرها بالصدقة خالصء ليه؟ لإن انت أمرك هذا دون توضيح هذا سيؤدي إلى مفسدة أعظم, إن هي ضلت ناس كتير وإن هي أفسدت كتير 
في الأرض عشان تأي بمصلحة انت تظنها مصلحة. وده باب من الأبواب المهمة جدًاء قال: وإن كان قد ترك واجب وفعل محرم, إذ المؤمن 
عليه إن يتقي الله في عباده وليس عليه هداهم» وهذا معنى قوله -تعالى-: "يا أَيُّهَا الَّذِينَ آمَنُوا عَلَيْكُمْ أَنَفْسَكُمْ لا يضرم من ضّلَ إِذَا 
اهْتَدَيْتَم" » أي أقيموا الدين في نفوسكم» وحياتكم وفق وسعكم» وضابط هام في المصلحة إن ليس هو هداية الناس, إنما الضابط 
في المصلحة هو إقامة الشرع. 

هنا يا جماعة شيخ الإسلام بيقيم الحجة وبيستدل بمذه الآية على إن الضابط "ليس عليك هداهم, لا يضركم من ضل إذا اهتديتم". فبيقول: 
إن الضابط ليس معنى المصلحة هو هداية الناس» إنما معنى المصلحة هو امتثال أمر الله -سبحانه وتعالى-, والاهتداء إنما يتم بأداء الواجب» 
بيقول: لا يضركم من ضل إذا اهتديتم يعني إيه اهتديتم؟ يعني أنتم فعلتم الواجب» فإذا قام المسلم بما يجب عليه من الأمر بالمعروف والنهي 
عن المنكر كما قام بغيره من الواجبات لم يضره ضلال الضلال» وذلك يكون تارة بالقلب وتارة باللسان وتارة باليد فأما القلب فيجب بكل 
حال إذ لا ضرر في فعله, ومن لم يفعله فليس بمؤمن كما قال النبي -صلى الله عليه وسلم-: وذلكَ أَضْعَفُ الإيمانٍ في حديث "من رَأَى منكم 
مُنْكَرًا فلْيُعيةُ بيده فان 1 يَسْتَطِعْ قبلسانه فان 1 ينتطع فَبقَلْبِه وذلك أَضْعَفُ الإيمانٍ", وني رواية ليس وراء ذلك من الإيمان حبة خردل. 
وقيل لابن مسعود: من ميت الأحياء؟ قال الذي لا يعرف معروفًا ولا ينكر منكرًا. 

هنا شيخ الإسلام بيقول إن لا يضركم من ضل إذا اهتديتم, يعني إيه اهتديتم؟ يعني أنتم أقمتم أمر الله -سبحانه وتعالى-, فأقمتم أمر الله - 
سبحانه وتعالى- ازاي؟ قال لك أقمتم الأمر بالمعروف والنهي عن المنكر. بإيه وهو من أمر الله -سبحانه وتعالى-؟ قال لك أحيانًا بالقلب 
وأحيان باللسان وأحيانًا باليد وأقل حاجة خالص اللي مفيش فيها اللي هو عارفين اللي هو إيه؟ إن أنا كاره المعصية؛ كارهها اللي هو معنديش 
نوع من أنواع التعايش السلمي ولا حب المعصية: إنما كاره المعصية, ليه كاره المعصية؟ لأنما بتغضب ربنا -سبحانه وتعالى - فأنا مش حابب» 
حتى لو معرفتش أقول حتى لو معرفتش أنفى لكن أنا مش حابب» مش عايزء رافض» إرادت مخالفة لهذا. قيل لابن مسعود: من ميت الأحياء؟ 
قال: الذي لا يعرف معروفا ولا ينكر منكرا. 

وهذا هو المفتون الموصوف في حديث النبي -صلى الله عليه وسلم-: 'تُعْرَضُ الف على القُلُوبٍ كالخصير غُودًا عُودًا. فأيُ قَلْبٍ شريه 
نكت فيه نَكْتَةٌ سَؤْداءء وأَي قَلْبٍ أنگرهاء نكت فيه نُكتَةٌ بَيْضاء حى تَصِررَ على فَلْبَيْنِ على أَنْيَض مِثْل الصّفا فلا نره فة ما دامتٍ 


السَمَوات والْأَرْض, والآخَرُ أَسْوَدُ مُرْبادًا كالكوز, جیا لا غرف مَعْرُوفَاء ولا يُنْكِرُ مُنْكرَاء إل ما أشرب من هَواة""". 


۲ صحيح مسلم 

فهنا شيخ الإسلام بيقول: إن أقل حاجة في الحداية هي هداية القلب» وهداية القلب هو أمر القلب بالمعروف وغيه عن المنكر, وازاي إن 
القلب يعرف المعروف وينهى عن المنكر؟ إن هو يكون غير راضي بالمنكر ويكون محب للمعروف, وده أقل الهداية» اللي هو لا يضركم من 
ضل إذا اهتديتم, وقال إن إذا ده ضاع فتبدأ الفطرة تنتكس» وإذا الفطرة انتكست يحصل كالكُوز, يجحا لا يَعْرِفٌ مَْرُوفَاء ولا يُنْكِرُ مُنْكْرَاء 
يعني لما القلب يضيع يبقى معدش عارف معروف فين ولا منكر فين اومال المعروف يبقى إيه؟ يبقى المعروف اللي هواه, كان في أحد الحاضرات 
الدكتور بيقول للطالبات عن الحجاب فقامت واحدة قايلة والله الحجاب مش فرضء فأحد الطلبة بيقول لي هو أنا متعجب بس هي ليه 
حلفت؟ وإيه اللي خلاها تقول كده؟ يعني أنا معنديش مشكلة إن انت تبقي محجبة أو مش محجبة» لكن هي أصبح المعروف عندها هواهاء 
والمنكر عندها هواهاء فالحاجة اللي هي بتحبها تبقى معروف, والحاجة اللي هي ما بتحبهاش تبقى منكر. 

عارفين فيه ناس كده اللي هو بيعمل معصية فتقول له ده غلط وده حرام يقول لك لا لا لا أنا مش ممكن أعمل حرام, وبا إن أنا عملتها - 
كأنه بيستدل يعني- با إن أنا عملتها إِذَا هي حلال» فتبقى انت مستغرب هو معيار الحلال والحرام اللي انت عملتها أو اللي انت فاهمها؟ 
ولا معيار الحلال والحرام هو قال الله قال النبي -صلى الله عليه وسلم-. 


هنا اختم» بيقول شيخ الإسلام: وهنا يغلط فريقان من الناس: 
فريق يترك ما يجب من الأمر والنهي تأويلًا هذه الآيةء اللي هي آية "لا يضركم من ضل إذا اهتديتم"» يعني فيه فريق لما يسمع هذه الآية "ي 
نها الَّذِينَ آمَنُوا عَلَيْكمْ اگوہ سركي من ضَلَ إِذَا اهْتَدَيْثُمْ", فبيترك الأمر بالمعروف والنهي عن المنكر تماماء ليه؟ يقول والله هو ربنا 
قال كده لا يضركم من ضل إذا اهتديتم, وقد قال أبو بكر الصديق في خطبته إنكم تقرأون هذه الآية 'عَلَبْكُمْ أَنفْسَكُمْ لا يَضْرّكُم مّن ضّلَّ 
إذَا اهَْدَيْنُم" وأنكم تضعوفًا في غير موضعهاء وإنن “معت النبي -صلى الله عليه وسلم- يقول: إن الناس إذا رأوا منكرا فلم يغيروه أوشك أن 
يعمهم الله -سبحانه وتعالى - بعقاب منه". 

والفريق الثاني اللي هو فريق بيعمم طريقة دون فقه. قال: من يريد أن يأمر بالمعروف وينهى عن المنكر إما بلسانه وإما بيده مطلقًا من غير 
فقه ولا حكم ولا صبر ولا نظر فيما يصلح من ذلك وما لا يصلح» بيقول إن الأمر اللي احنا أمرنا به إن احنا لا يضركم من ضل إذا اهديتم 
إن احنا أمرنا أن نمتدي بمدي الله -سبحانه وتعالى-, وإن الحداية دي هداية القلب» وإن هداية القلب دي مع هداية الجوارح» وان الإيمان 
قول وعمل واعتقاد وان احنا أمرنا إن احنا نأمر بالمعروف وننهى عن المنكر. 

فبيقول: فيه ناس يا إما قالت لك خلاص بقى أنا ماليش دعوة "عليكم أنفسكم" وکل واحد ينكب على نفسه ولا يأمر ولا ينهى ومالناش 
علاقة بالموضوع, وكأن الأمر بالمعروف والنهي عن المنكر للمجتمع» لأ الأمر بالمعروف والنهي عن المنكر لك انت شخصيًا ده» عبودية لله 
-سبحانه وتعالى-» يعني أنا مش بتكلم عشان الئاس تقول والناس تعيد» إنما أتكلم لأجل أن الله أمرنا أن نتكلم, إن بداية إن تحقيق المصلحة 
هو إقامة أمر الله -سبحانه وتعالى-, إن احنا نبلغ بماء إن احنا نحقق عبودية الله -سبحانه وتعالى-, إن احنا محتاجين ثواب الله إن احنا 
محتاجين نفر من عقاب الله بتحقيق عبودية الدعوة إلى الله -سبحانه وتعالى-. فبيقول إن فيه ناس لما معت "عليكم أنفسكم" تركت الأمر 
با معروف والنهي عن المنكرء ده الفريق الأول. 

والفريق التاني لما مع "عليكم أنفسكم لا يضركم من ضل إذا اهتديتم"» بدأ يأمر بالمعروف وينهى عن المنكر بالقوة والغلظة واللسان في كل 
حاجة ونسي أن أحيانًا يكون الأمر با معروف والنهي عن المنكر بالقلب» ولابد من استحضار ومعرفة معنى الحكمة ومعنى الرفق ومعنى المصالح 
والمفاسد والموازنات في ذلك. 

فبيقول الفريق الثاني من يريد إن يأمر وينهي إما بلسانه وإما بيده مطلقًا من غير فقه ولا حكم صبر ولا نظر فيما يصلح من ذلك وما لا 
يصلح وما يقدر عليه وما لا يقدر عليه كما في حديث أي ثعلبة الخشني سألت عنها البي -صلى الله عليه وسلم- فقال: "بل ائتمروا بالمعروافٍ 
وتناهَؤا عن المنگر حي إذا رأَيْتَ شخًا مطاعًا وهوّى مَبَعًّا ودنيا مؤثّرةَ وإعجاب كلّ ذي رأي برأيه فعليك نفسّك وغ أمرّ العوَامَ فان من 
ورائكم أَيّامَا الصَّبرُ فيهنَ مل قبضٍ على الجمر, للعامل فيهنٌ مثل أجر حمسن رجلا يعمَلونَ مغل عمله"*". هنا شيخ الإسلام أحسن إذ جاء 
بهذا الحديث وهو يضع حد: بيقول إن الإنسان عليه إنه يفهم امتى يأمر وامق ينهى, وامتى يسكت» وامتى الكلام يبقى له لازمة» وامق 
الكلام ما لوش أي لازمةء وازاي يأمر وينهى» فبيقول إن أبو ثعلبة لما سأل النبي -صلى الله عليه وسلم- عن هذه الآية فالبي وضع له ضابط 
قال له: اعمل ده لكن إذا رأيت شحًا مطاعًا؛ يعني لو لقيت اللي قدامك مش بيفهم» شحًا مطاعًا وهوى متبع ودنيا مؤثرة» يعني واحد 
وظيفته دنيته؛ لا فارق معاه حق ولا باطل ولا قضيته حق وباطل» "إذا رأيت هوی متبع" إذا رأيت اللي انت رايح تأمره وتنهاه ده عنده اتباع 
للهوى شديد» طب ما هو كل واحد عنده منكر أو محتاج إن هو يؤمر بالمعروف فيه جزء من اتباع الهوى» لكن هنا بيقول: إذا رأيت؛ يعني 
مسألة واضحة وضوح الشمس حاجة مش متشافة, "إذا رأيت شحًا مطاعًا وهوىّ متبع" واحد مش عايز يسيب» مش عايز يبذل» مش عايز 
يضحيء "إذا رأيت شحًا مطاعًا وهوى متبع ودنيا مؤثرة وإعجاب كل ذي ري برأيه" واحد معجب عارفين "إذ أَعْجَبَتكُم كذرئكم فَلَمْ تعن 


بوه 
- 


24 


e‏ » واحد معجب بنفسه وبرأيه وبأفكاره دون أن يتبع الوحي ودون أن ينكسر لكلام الله -سبحانه وتعالمى-. 

فقال في هذا: عليك إذا رأيت شحًا مطاعًا وهوى متبع ودنيا مؤثرة وإعجاب كل ذي برأيه ورأيت أمرًا لا يدان لك به» يعني معندكش قدرة 
على التغيير لا بالكلام ولا باليد فاسكت» قال: فعليك بنفسك ودع عنك أمر العوام» فإن من ورائك أيام الصبرء وبدأ البي -عليه الصلاة 
والسلام- يوضح له إنه يحقق عبودية الصبر على أمر الله. والصبر على إقامة دين الله في نفسه, وفي حياته» في وسط إخوانه» في وسط أولاده, 
قدر استطاعته, لأنه لا يستطيع أن يغير هذا الذي عنده شحًا مطاع وهوى متبع ودنيا مؤثرة وإعجاب برأيه وهو لا يقدر على ذلكء لا يدان 
لك به يعني لا تستطيع ولا تملك من أمرك شيء. 

يبقى فيه ناس قررت إنما تفهم الأمر بالمعروف والنهي عن المنكر على إنه الغلظة والشدة والايد والقوة فقط. ودول أخطأوا. 

وفيه ناس قررت إنما با إن مفيش نتيجة أو بما إن المسألة صعبة وربنا قال: عَلَيِكُمْ أَنفْسَكُمْ لا يَضْدَكُم مّن ضَّلَ إِذَا اهْتَدَيْتُمْ فيبقى الواحد 
ينكب على نفسه ويترك الدعوة إلى الله -سبحانه وتعالى-» فتركه. 

فهنا الفريقين أخطأوا في ذلك. ثم بعد ذلك وضح شيخ الإسلام أن الحق لا مع هؤلاء ولا مع هؤلاء. 

اكتفي بمذا القدر وأقول قولي هذا وأستغفر الله لي ولكم» وجزاكم الله خيرا والسلام عليكم ورحمة الله. 

وسائل (للأر والنبي بين بين الغلاة والفرطين 





أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صلّ على محمد وعلى آل محمد كما صليت على إبراهيم 
وعلى آل إبراهيم إنك حميد مجيد. وبارك على محمد وعلى آل محمد كما باركت على إبراهيم وعلى آل إبراهيم إنك حميد مجيد. 


أذكر نفسي والإخوة والأخوات الفضليات بحديث النبي -صلى الله عليه وسلم-, "ما جلس قومٌ يذكرون الله عر وجل إلا ناداهم مناد من 
السماء: قومُوا مغفورا لكم, قد بُدَِّتْ سيئائكم حسنات"؟', ويحديث النبي -صلى الله عليه وسلم-: "ومن سَّلَكَ طَرِيقًا يتمس فيه عِلْمَ 
سَهلَ الله له به طَرِيقًا إلى الجنّة"' "» فأسأل الله -سبحانه وتعالى- أن يرزقنا في هذا المجلس الإخلاص في القول والعمل» وأن يرزقنا نية صالحة 
نتقرب با إلى الله -سبحانه وتعالى-» وأن يجعل هذا الوقت في ميزان حسناتنا يوم القيامة. 


لا زلنا مع رسالة شيخ الإسلام ابن تيمية من الاستقامة في الجلس الثالث في الأمر بالمعروف والنهي عن المنكرء وتوقفنا في المرة السابقة عند 
اختلاف الناس في الأمر بالمعروف والنهي عن المنكر على آية من آيات الكتاب الكريم, وتكلمنا فيه إن الآية بعض الناس فسرقا غلط وبعض 
الناس على الصعيد الآخر فسرتها غلط وده عمل إشكال في مفهوم الأمر بالمعروف والنهي عن المنكر عند كثير من الناس. الآية في قول الله 
-سبحانه وتعالى - في سورة المائدة: "يا أَيهَا الَذِينَ آمَنُوا عَلَيكُمْ شکور يَضْرّكُم مّن ضّلَ إِذَا الهْتَدَيْثُمْء إلى الله مَرْجِعُكُمْ عا فَيُنَيدكُم عا 
كنم تَعْمَلُونَ" > والآية شيخ الإسلام ذكر فيها طرفان من الناس اللي فهمت الآية خطأ وهو عتب على الطرفين» يعني شيخ 
الإسلام ذكر الطرف الأول من أهل الإسلام اللي قالوا إن الآية دي با نُسْقط الأمر بالمعروف والنهي عن المنكرء والطرف التاني اللي أخد 
الأمر بالمعروف والنهي عن المنكر دون فقهه فاستعمل اليد والقوة في كل أنواع الأمر بالمعروف والنهي عن المنكر دون أن يتحلى بالعلم 
والحكمة, والرفق والصبر والمصالح والمفاسد اللي هي الشروط اللي شيخ الإسلام ذكرها في مسألة الأمر بالمعروف والنهي عن المنكرء وازاي 
إن أي إنسان بيدعو إلى الله -سبحانه وتعالى- محتاج إنه يتحلى بمذه الشروط؛ وبدأها بالرفق ثم بالحكمة والموازنات بين المصالح والمفاسد, ثم 
بعد ذلك هيذكر بقى الحلم والصبر والشجاعة والعلم» شروط تفرد بما شيخ الإسلام في مسألة اعتبارات الأمر بالمعروف والنهي عن المنكر 
وكيفية وفقه هذه العبادة التي أمرنا الله -سبحانه وتعالى- يما. 
وذكر اختلاف بعض الناس في تفسيرهاء وهو طبعا بعد ما ذكر التفسيرين اللي ذكرهم ليدل على بيان خطأ هذا التفسير هو هيوضح بعد 
ذلك. 
لكن خليني ألقي نظرة على الآية قبل ما أكمل كلام شيخ الإسلام؛ الآية: "يا ايها الَّذِينَ آمَنُوا عَلَيِكُمْ أَنَفْسَكُم لا يَصْرّكُم مّن صل إِذَا 
امْتَدَيْتُمْ" قيل في سبب نزوها قولان: أحدهما حديث النبي -صلى الله عليه وسلم-: أن النبي -عليه الصلاة والسلام- كتب إلى قبيلة هَجَرء 
وكانت القبيلة دي عليهم المنذر ابن ساوي يدعوهم إلى الإسلام؛ النبي -عليه الصلاة والسلام- بعث أحد أصحابه إلى هذه القبيلة يدعوهم 
للإسلام؛ وقال لهم إن هم لو لم يسلموا فليؤدوا الجزية» وطبعا لا يخفى إن أمر الجزية ده كان في آخر عهد النبي -صلى الله عليه وسلم-, 

فلما آتاه الكتاب عرضه على من عنده من العرب واليهود والنصارى والجوس» فأقروا بالجزية, وكرهوا الإسلام, لما كتاب النبي -صلى الله 
عليه وسلم- راح هذه القبيلة» وعْرِضَ الأمر على هؤلاء فأقروا الجزية وكرهوا الإسلام, قالوا لأ احنا مش عايزين نسلم لكن احنا ممكن ننزل 
تحت حكم النبي -صلى الله عليه وسلم- وندفع الجزية» والجزية معلوم إا بتكون في مقابل الحماية» يعني النبي -عليه الصلاة والسلام- 
بيكفل هم الأمن, ويكفل لهم العدل» ويكفل لهم الحرية» ويكفل لهم الأمان» ويكفل لهم حسن المعاملة وحسن الخلق» ولا يؤذوا أحد ولا 
يؤذيهم أحد, ويدافع عنهم النبي -صلى الله عليه وسلم-, فقالوا لا خلاص احنا مش عايزين نسلم ولا حاجة» وكرهوا الإسلام وأقروا بالجزية» 
فكتب إليهم النبي -صلى الله عليه وسلم-. 

البي -عليه الصلاة والسلام- لما جاءه الكتاب إن هم قبلوا ذلك قال: أما العرب فلا تقبل منهم إلا الإسلام أو السيف. وأما أهل الكتاب 
والمجوس فاقبل منهم الجزية. الحقيقة إن فيه خلاف بين أهل العلم في مسألة من يُقبل منه الجزية» هل أهل الكتاب فقط؟ ويلحق بم الجوس» 
وده قول غير واحد من أهل العلم» ولا الجزية ده حكم على مستوى الدولة وإن الحكم ده فيه تعميم؟ ونمن صرح بهذا التعميم شيخ الإسلام 
ابن تيمية في غير هذا الموضع, لكن عمومًا المشهور عند كثير من الفقهاء إن الجزية لا تؤخذ إلا من أهل الكتاب» فقال: أما العرب فلا تقبل 
منهم إلا الإسلام أو السيف وأما أهل الكتاب وامجوس فاقبل منهم الجزية» فلما قرأ عليهم كتاب النبي -صلى الله عليه وسلم- أسلمت 
العرب. العرب كانوا عباد أصنام» فأسلمت العرب وأعطى أهل الكتاب والمجوس الجزية. 

طبعا احنا اتكلمنا قبل كده إن فيه أحكام للدول وفيه أحكام للأفراد» يعني مش معنى إن قادة هؤلاء وكبراء هؤلاء قبلوا الإسلام إن كل واحد 
من الناس دي أسلمت» لاء لإن كل واحد حر في اعتقاده» وربنا -سبحانه وتعالى - سيحاسب كل إنسان على ما أراد وعلى ما اختار وعلى 
وفق أعماله وأقواله وأفعاله» لكن هنا فيه تشريعات عامة؛ يعني فيه تشريعات دولية وفيه تشريعات فردية» فده من التشريعات الدولية يعني 
ده مش إكراه على الإسلام لإن هو خلاص هو فيه فرق إن العدل هو عدل الإسلام وإن الإسلام بيكفل لكل إنسان حقه في أن يختار ما 
يشاءء وفرق إن احنا بنقول أن كل إنسان هيعتقد إيه؟ أو هيعبد ربنا ازاي؟ ربنا -سبحانه وتعالى- ذكر في كتابه الكريم, حتى عن المسلمين 
أنفسهم: قال: "ثم أَوَنْنَاالكتاب الَّذِينَ امْطفيَْا من عِبَادِناس فَمِنْهُمْ طا تفه وَمِنهُم مُفمَصِدٌ وَمِنْهُمْ سَابِقَ بالخَرَاتِ بإذْنِ الل" فاطر :۲٠ء‏ 
فهنا النبي -صلى الله عليه وسلم- قال له: العرب لا تقبل منهم إلا الإسلام أو السيف يعني إما الحرب وإما الإسلام» وأما أهل الكتاب 
والمجوس فاقبل منهم الجزية» لأن العرب كانوا عباد أصنام ما كنش هم إله أصلاء فقال لحم لأ أنا مش هقبل إنهم يعبدوا الأصنام مرة أخرى في 
الأرض اللي احنا ربنا -سبحانه وتعالى- مكن لنا فيهاء اللي عايز يعبد يعبد الأصنام والأوثان مرة أخرى فلا يكون معناء أما أهل الكتاب 
فهم يعبدون الله -سبحانه وتعالى- بتأويل» ولا شك أن أهل الكتاب أقرب من عباد الأصنام والأوثان» فقال: وأما أهل الكتاب والمجوس - 
والجوس كان لحم ديانة سابقة» قول ابن عباس أن هم كانوا أهل كتاب أصلًا كان لحم كتاب ثم حرّفوه حتى عبدوا النار-» فلما قرأ عليهم كتاب 
النبي -صلى الله عليه وسلم- أسلمت العرب وأعطى أهل الكتاب والمجوس الجزية» فقال منافقوا مكة, فيه بعض الناس كانت في مكة ده 
طبعا ده في آخر حياة النبي -صلى الله عليه وسلم-, فقالوا: عجبا محمد يزعم أن الله بعنه ليقاتل الناس كافة حتى يسلمواء ثم يقبل من مجوس 
هجر وأهل الكتاب الجزية؟ هلا أكرههم وردها على إخواننا بالعرب؟ فبدأ الناس تطعن في النبي -صلى الله عليه وسلم- ويقولوا يعني المعنى 
أن هو يقبل من أهل الكتاب؟ يقبل من اليهود والنصارى وامجوس الجزية ولا يقبل من عباد الأصنام والأوثان, وبدأوا يطعنوا في البي -صلى 
الله عليه وسلم-» وطبعا التشريعات دي تشريعات سماوية يعني الأمر لله -سبحانه وتعالى-, والله -سبحانه وتعالى - يحكم لا معقب لحكمه 
ولا رد لقضائه, ولا يُسأل الله -سبحانه وتعالى- عما یفعل» فسبحانه وتعالى حكيم رحيم -سبحانه وتعالى- لا يقضي إلا بعدله ولا يحكم إلا 
بعلمه» هنا هم بدأوا يتكلموا على النبي -صلى الله عليه وسلم- فشق ذلك على المسلمين» فنزلت هذه الآية: "يا أَيّهَا الَّذِينَ آمَنُوا عَلَيِكُمْ 
سکم لا يَصُرَّكُم من صّلّ ِا اهَْديُْم. إلى الله مَرْجِعْكُمْ جَميعًا فيكم با كُننُم تَعْمَلُونَ" ممن ذكر تفسير هذه الآية أا نزلت في هذا ده 
قول رواه أبو صالح عن ابن عباس» وذكره ابن الجوزي في زاد المسير» وقال مقاتل: كان النبي -صلى الله عليه وسلم- لا يقبل الجزية إلا من 

أهل الكتاب» فلما أسلمت العرب طوعًا وكرهًا قبلها البي -صلى الله عليه وسلم- من مجوس هَجَر» فطعن المنافقون في قبول البي -صلى 
الله عليه وسلم- من المجوس ورفضه الجزية من العرب» فنزلت هذه الآية موضحة أن الله -سبحانه وتعالى- يأمر أهل الإيمان أنه عليكم أن 
تقيموا أمر الله -سبحانه وتعالى- عَلَيَكُمْ أَنَفْسَكُمْ ‏ لا يضرم مّن صل إِذَا اهْتَدَيْثُمْ يعني فيه واحد هيتفتن هيتفتن» فيه واحد لو قلت له أي 
حاجة هيتفتن» لو جبت له أي تشريع هيتفتن» هيقول لك كده: هو ليه ربنا أمرنا إن احنا نصلي الضهر أربعة؟ هو ربنا أمرنا إن احنا نصلي 
الضهر أربعة لأنه إله حكيم عليم ونحن عبيد. هيطلع لك أي حاجة يعني اللي عايز يكفر بأي حاجة هيطلع أي حاجة ويكفر بماء اللي عايز 
يرتد هيرتد بأي حاجة» هيقول لك ليه ربنا -سبحانه وتعالى- أمر إن الراجل يشتغل والست تقعد في البيت؟ ليه الست أمرها إن هي ترضع؟ 
أو إن هي تقوم على أمر بيتهاء ليه الراجل بيرث كذا؟ ليه الست بترث كذا؟ أي تشريع هيطلع لك» في الزكاة هيقول لك هو ليه معنا اتنين 
ونص في المية؟ ليه مش تلانة في المية؟ اللي عايز يطلع أي حجج على الدين هيعرف يطلع أي حجج على الدين» فأي تشريع كان؛ يعني 
سواء في النبوة, في الرسالةء في أسماء الله وصفاته» في القدر, يعني اللي عايز يا جماعة يضيع هيضيع هو اختياره إن هو يضيع, فده اختيارات. 


يعني هو ربنا -سبحانه وتعالى- هنا بيقول: عَلَيِكُمْ أَنفْسَكُمْ لا يَصْرّكُم من ضَلَ إذَا امْتَدَيْتُمْ فلذلك لا ينبغي أن يراعي الناس كثير من الحجج 
وكثير من الشبهات وكثير من الكلام أحيانًا لا قيمة له لإن عارفين ها أبو بكر الصديق -وكان رجلا عميقًا عاقلا صادقا صديقًا- ها بيقولوا 
له صاحبك يزعم أنه سافر من مكة إلى بيت المقدس ثم عُرجَ به إلى السماء ثم عاد في ليلة واحدة» فأبو بكر الصديق راجل عميق, قال هم 
واجتاغة آنا مضدقه في تو من كل يمن انعم يعو إيه؟ تعن اننم يتعتيوا إذا هو ساقر 9 ل آنا مصدقه لآق هو رسول مل غيك ال 
سبحانه وتعالى- يأتيه وحي السماء. 

فهنا نقطة مهمة إن فيه فرق إن أنا أصل إسلامي مبني على إن أنا عارف أن للكون إله وأن الإله بملك كل شيء ويحكم كل شيء وأنه على 
كل شيء قديرء وأنه بكل شيء بصيرء وأنه لا يُسأل وأنه عليم حكيم قدير» فهنا بالنسبة لي أنا استسلمت خلاص, أنا عقلي استسلم 
عارفين لما الإنسان بيجي يركع ويقول: خشع لك "معي وبصري ومخي وعظمي وعصبي, هو خلاص هو فهم أنه عبد عند الله -سبحانه 
وتعالى-» فبالدسبة له قضية الدين قضية استسلام لله -سبحانه وتعالى-, لأوامر الله -سبحانه وتعالى-, الله لا يُناقش في أحكامه لإن خلاص 
أنا أمنت أنا شفت ما لا صبر لي عليه» أنا رأيت قوة الله وعظمة الله وحكمة الله. رأيت بديع صنع الله رأيت قدرة ربنا في الخلق» رأيت الشمس 
والقمر والنجوم وتدبير الأمورء رأيت حكمة الله -سبحانه وتعالى- في تدبير أمر السماوات والأرض والليل والنهار والزرع والبحار والأشجارء 
فأنا بالنسبة لي بقى لأي تشريع خلاص بقى المفروض إن المسلمين يبقى عندهم نوع من أنواع الاستسلام لله -سبحانه وتعالى-. 


فهنا الآية بتقول: عَلَيِكُمْ أُنفسَكؤ لا يَضْرّكُم مّن ضّل إِذَا اهْتَدَيْكُمْ ده أحد الأقوال في تفسير الآية أو أحد الأسباب في نزول الآية» وطبعا لا 
بخفى عليكم أن العبرة دائما ليست بخصوص السبب إنما بعموم اللفظ, يعني أن الألفاظ خالدة, أن الله -سبحانه وتعالى- جعل القرآن يصلح 
لكل زمان ومكان: "تَبَارَكَ الَذِي برل ارقا عَلَئ عَبْدِه لِيكُونَ للْعَالَمِينَ تَذِيرا" الفرن: ١‏ فالقرآن فرقان للعامين وليس فقط للأسباب التي 
نزل لأجلهاء يعني أحيانً ممكن الآية بتنزل لسبب معين لكنها بتخاطب الجميع, فالناس كلها مش هتعيش في السبب ده» لأن السبب ده 
خصوص في قوم مخصوص في زمن مخصوص, إنما القرآن نزل للعالمين» لذلك مهم جدًا إن احنا نقف مع ألفاظ الآيات ونعرف معان هذه 
الآيات» لكن أسباب نزول القرآن بتعرفنا المعنى الأصيلء المعنى التي قصدته الآية في النزول. 


السبب التاني اللي ذكروه وأحيانً يتعدد نزول الآيات على أسباب متعددة على قول من أقوال التفسير» السبب الثاني أن الرجل كان إذا 
أسلم قالوا له: "سفهت أباءك وضللتهم وكان ينبغي لك أن تنصرهم" إن الراجل لما كان يسلم فكان يقولوا له الحق ده انت ضيعت دينك 

وضيعت أخواتك وضيعت أصحابك وضيعت مجتمعك؛ وانت كنت المفروض إن انت تبقى عضد ونصير» يضغطوا عليه مجتمعيًا لأنه أسلم لله 
رب العالمين» يضغطوا عليه مجتمعيا لأنه لم يتبع أراءهم وأفكارهم وأهواءهم» كان ينبغي لك أن تنصر آباءك وتنصر الآهة التي يعبدها الآباءء 
فنزلت هذه الآية, قاله ابن زيد. 

قال الزجاج ومعنى الآية: "إنما ألزمكم الله أمر أنفسكم ولا يؤاخذكم بذنوب غيركم» وهذه الآية لا توجب ترك الأمر بالمعروف لأن المؤمن إذا 
تركه وهو مستطيع له فهو ليس بمهتد بل هو ضال". 

وقال عثمان بن عفان: "ل يأت تأويلها بعد". 

وقال ابن مسعود: "تأويل هذه الآية في آخر الزمان» قولوا ما قبل منكم, فإذا غلبتم فعليكم أنفسكم". ابن مسعود بيقول: إن الآية دي 
هتشوفوها في آخر الزمان» لكن عموما هو بيفسر الآية بيقول لحم: قولوا الأمر بالمعروف والنهي عن المنكر فيه حد هيقبل الأمر بالمعروف 
والنهي عن النكر» فيه حد مش هيقبله, فقال لهم لو واحد قبل خلاص هو قبل» لو واحد رفض عليكم أنفسكم لا يضركم من ضل إذا 
اهتديتم» يعني انت عليك البلاغ وعليك البيان ثم بعد ذلك -ده قول ابن مسعود في الآية- ثم بعد ذلك من شاء أن يتبع الحق فليتبعهء ومن 
شاء أن يعرض عن الحق فهو وشأنه الله يحاسبه. لكن عليك أن تقول ثم إذا رفض الناس هذا القول فلا يضرك ما يرفضه الناس» إنما عليك 
بنفسك» فقم انت بالحق وافعل هذا الحق حتى لو كنت وحدك. 


وفي قوله: لا يَضْدَكُم مّن صل إِذَا امْتَدَيْكُمْ قولان: 

- أحدهما: لا يَضْرَكُم مّن صل بترك الأمر بالمعروف إِذَا اهْتَدَيْتُمْ انتم بالأمر بالمعروف والنهي عن المنكرء هنا حذيفة بن اليمان يفسر لا 
يَصْرّكُم مّن صل إِذَا المْتَدَيْثُمْ بيقول: إن المداية هنا هي الأمر بالمعروف والنهي عن المنكر والضلال هنا هو ترك الأمر بالمعروف والنهي عن 
المنكر. ف لا يَضِرَكُم مّن ضّلّ إِذَا المْتَدَيْتُمْ يعني لا يضركم من ترك الأمر بالمعروف والنهي عن المنكر إذا انتم اهتديتم إلى هذه العبادة العظيمة 
اللي هي الأمر بالمعروف والنهي عن المنكر. 

طبعا شيخ الإسلام يعني رجل حازق رجل دقيق عالم نحرير إن هو يأتي ذه الآية وهو يعلم تفسير هذه الآية ويعلم اختلاف العلماء في تفسير 
هذه الآية حت يُعَلِمِ الناس وحتى يبين للناس معنى هذه الآية. إن حذيفة بن اليمان وهو أحد أصحاب النبي -صلى الله عليه وسلم- بيقول: 
إن الهداية والضلال اللي موجودين في الآية مقصود بم الأمر بالمعروف والنهي عن المنكر لا يضرم مّن ضّلَ إِذَا امَْدَيْتُمْ يعني لا يضركم من 
ضل عن الأمر بالمعروف والنهي عن المنكر إذا اهتديتم انتم للأمر بالمعروف والنهي عن المنكر, يعني لو انت قررت انك تدعو إلى الله وانك 
تأمر بالمعروف وتنهى عن المنكر ولقيت واحد بيقول لك لأ وده غلط وما تعملش ده» أو واحد تاني أعرض عن ذلك؛ سواء عن إن هو 
يساعدك أو إن هو يعينك على ذلك أو إن هو يقبل منك هذاء فلا يضرك هذا عند الله -سبحانه وتعالی-» ده قول. 

القول الثاني لا يضركم من ضل من أهل الكتاب إذا أدوا الجزية, قاله مجاهد. 


ثم قال -تعالى-: "فيكم ا كُشُمْ تَعْمَلُونَ", هنا شيخ الإسلام بيذكر اختلاف الناس في هذه الآيةء وقال: "الاهتداء إنما يتم بأداء الواجب» 
فإذا قام المسلم بما يحب عليه من الأمر بالمعروف والنهى عن المنكر كما قام بغيره من الواجبات لم يضره ضلال الضلال» وذلك يكون تازة 
بالقلب وتارة بلسانه, وتارة باليد". وبعد كده بدأ يتكلم على الفريقان من الناس اللي غلطوا في هذه الآية؛ اللي هو فريق ترك ما يحب عليه 
من الأمر والنهي تأويلًا هذه الآية كما قال أبو بكر الصديق إنكم تقرأون هذه الآية عَلَيَكُمْ أَنفْسَكُمْ لا يضرم مّن صل إِذا اهْتَدَيْثُمْ وأنكم 
تضعوفا على غير موضعهاء وأني “معت النبي -صلى الله عليه وسلم- يقول إن الناس إذا رأوا منكرًا فلم يغيروه أوشك أن يعمهم الله بعقاب 
منه. والفريق الثاني من يرى الأمر بالمعروف والنهي عن المنكر إما بلسانه وإما بيده مطلقاء هنا بدأ شيخ الإسلام بيتكلم على إن الأمر 

با معروف والنهي عن المنكر يحتاج إلى حكمة, يحتاج إلى تدريب» يحتاج إلى فقه. يحتاج إلى حلم يحتاج إلى صبرء يحتاج إلى موازنات بين المصالح 
والمفاسد» ويحتاج إلى علم» فلا ينبغي مطلقًا إن احنا نعمم؛ واحد ياخد الآية ويبدأ يعممهاء ده هنا عنده مشكلة, عشان كده بدأ شيخ 
الإسلام يتكلم على الفريق الثاني وهو طول شوية في الفريق الثاني وضرب أمثلة في مسألة الفريق الثاني حتى يبين أن اللي ترك الأمر با معروف 
والنهي عن المنكر كان عنده مشكلة؛ واللي استعمل الأمر بالمعروف والنهي عن المنكر بطريقة خاطئة برضه عنده مشكلة» بل عنده مشكلة 
كبيرة جدَاء وهذه المشكلة ممكن تضيع الأمة بل تضيع الدين كما أن ترك الأمر بالمعروف والنهي عن المنكر ممكن يضيع الدين؛ يعني كما أن 
الدين ممكن يضيع لم الناس تترك العبادة العظيمة زي الصلاة زي التوحيد زي قراءة القرآن زي الذكر زي الأمر بالمعروف والنهي عن المنكرء 
فيه عبادات عظيمة من الدين» فيه أركان للدین» وفيه واجبات للدين وفيه قيم مهمة في الدين» كذلك ممكن الدين يضيع أيضًا بالمغالاة والغلو 
في فهم أو في التطبيق دون حكمة ودون معرفة منهج البي -صلى الله عليه وسلم-. 

فبدأ شيخ الإسلام بيتكلم عن الفريق الثاني الناس اللي غالت أو اللي فهمت الآية غلط وسببت بفهمها الخاطئ مزيد من المشكلات ومزيد 
من تضييع الدين» كما أن غيرهم تركوا الدين» يعني فيه ناس تركت الدين وفيه ناس استعملت الدين استعمال خاطئ فبالتالي نتج عنه أيضًا 


فساد عظيم. 


قال: "والفريق الثاني من يريد أن يأمر بالمعروف إما بلسانه وإما بيده مطلقًا من غير فقه ولا حلم ولا صبر ولا نظر فيما يصلح من ذلك وما 
لا يصلح» وما يُقَدَر عليه وما لا يدر شوفوا يا جماعة ال > حاجات اللي ذكرهم شيخ الإسلام دول هيقف معاهم وقفات مهمة جدّاء 
ياريت نحط تحتهم خط: من غير فقه. ولا حلم ولا صبر, ولا نظر فيما يصلح من ذلك وما لا يصلح. عد كده معي فقه وحلم وصبر ونظر 
فيما يصلح وما لا يصلح وما يُقْدَر عليه وما لا يُقَدَر يبقى هنا هو ذاكر خمس حاجات وسادسهم؛ الرفق. هو ذكر الرفق قبل الموازنات. 
وهنا الفقه هيعبر عنه بالفقه ويعبر في موضع آخر بالعلم؛ يعني هنا شروط وضعها شيخ الإسلام ودندن حوها» هو ما كتبهمش هذه شروط 
الأمر بالمعروف والنهي عن المنكرء وإنما هو دندن حول هذه المعاني ليبين أن الأمر يحتاج إلى رفق» يحتاج إلى فقه. يحتاج إلى حلم يحتاج إلى 
صبرء بحتاج إلى نظر في المصالح والمفاسد, يحتاج إلى نظر في قدرة الإنسان, الإنسان يقدر ولا لا يقدر؟ هل إعانه يتحمل ولا إعانه لا يتحمل؟ 
هل عنده قدرة على الكلام ولا ما عندوش قدرة على الكلام؟ هل عنده حجة ولا ما عندوش حجة؟ هل هو عنده قدرة على تحمل أعباء 
وتبعات هذا الأمر ولا ما عندوش قدرة على تحمل تبعات هذا الأمر؟ الأمر محتاج حقيقة إلى فهم للتشريع. فبدأ يتكلم على أن فيه ناس 
قررت إِنما تسمع الآية وتعمل با مطلقًا دون أن تفهم هذه المعاني وهذه الاعتبارات المهمة التي وضحها الله -سبحانه وتعالى-» وذكرها النبي 
-صلى الله عليه وسلم-» وبينها أهل العلم عبر العصور. 


هنا بدأ شيخ الإسلام يتكلم على الطرف التاني اللي هو الطرف اللي قرر إنه يأمر بالمعروف وينهى عن المنكر بإيده أو بلسانه مطلقا دون أن 
يراعي هذه الاعتبارات؛ اللي هي نقدر نقول اعتبارات الأمر بالمعروف والنهي عن المنكرء نقدر نقول واجبات الأمر بالمعروف والنهي عن 
ا منكرء نقدر نقول من الأركان المهمة التي ينبغي مراعاتاء نقدر نقول بعض شروط الأمر بالمعروف والنهي عن المنكر, نقدر نقول موازنات 
الأمر بالمعروف والنهي عن المنكرء الحاجات اللي احنا لابد نفكر يما ونفكر فيها في هذه العبادة العظيمة» الرفق والفقه والحلم والصبر والنظر 
في المصالح والمفاسد والنظر فيما يقدر عليه العبد. 

فييقول شيخ الإسلام كما في حديث أي ثعلبة الخنشي؛ يدا شيخ الإسلام يتكلم على إن البي عليه الصلاة والسلام- م يطلق ١‏ | 
با معروف والنهي عن المنكر, إنما البي -عليه الصلاة والسلام- قال له مر بالمعروف وانى عن المنكر» لكن عند حد معين لابد انك انت 
تتوقف. ليه أتوقف؟ لأن فيه حاجة تانية انت لا تقدر عليها. قال النبي -صلى الله عليه وسلم-: "بل الْتَمِروا بالمعروف وتناهَؤا عن المنكر 

حقٌّ إذا رأَيْتَ شا مطاعًا وهوّى مَبَعًا ودنيا مؤثرة وإعجاب كلّ ذي رأي برأيه فعليك نفسّك ودَغ أمرّ العام فان من ورائكم أيِمًا الصّيرُ 
فيهنَ مث قبضٍ على الجمر, للعاملٍ فيهنَ مثل أجرٍ حمسينَ رجلا يعملونَ مثل عمله"'". 

هنا بدأ النبي عن الله عليه وسلم- يقول للصحابي إن انت تدعو إلى الله -سبحانه وتعالى- لكن فيه وقت من الأوقات الدعوة بيكون 
الأمر فيه صعوبة بمكان, الناس مش هتسمع الكلام ليه؟ فيه شح مطاع؛ فيه واحد أورث الشح» لما واحد يكون عنده شح شديد فانت 
محتاج تعالح هذا الشح» عارفين إصلاح الآلة؛ عارفين فيه عربية محتاجة بنزين بس عشان تمشي» فيه عربية محتاجة ماية عشان تمشيء فيه جهاز 
محتاج يتحط بس في الكهربا يتوصل بمصدر الطاقة عشان يشتغل» لكن فيه جهاز بايظ أصلًا حتى لو وصلته بمصدر الكهرباء حى لو حطيت 
له بنزين» وحطيت ها ماية هي فيها مشكلة؛ محتاجة تتصلح الأول. فيه بني آدم عنده مستقبلات طبيعية محتاج إن هو حد بس يعرفه الحق 
فين وهو ينطلق في الحق» لكن فيه واحد عنده مستقبلات غلط هو محتاج يغير مستقبلاته» يبقى عنده شح مطاع, عنده إن مصلحته الشخصية 
هي دي المطاعة عنده» هو ما عندوش الحق والباطل ما عندوش معيار الحق المطاع, ما عندوش معيار العدل هو المطاع» ما عندوش الوحي 
هو المطاع» هو عنده نفسه ومصلحة نفسه هي دي المطاعة, عنده شح» الدين أصلًا مبني على البذل مبني على التصديق والاستسلام» فهو 
مش قادر مش هيبذل؛ مش هيبذل من وقته, مش هيبذل من ماله» مش هيبذل من نفسه» مش هيبذل من فكره. مش هيبذل فبالتالي هو 
مهما انت تقول هو فيه حتة مُشكلة محتاجة تتغير الأول» إذا رأَيْتَ شُخًا مطاعًا وهوّى متَبَعًّا إن هو عنده قصة إن هواه هو اللي بيقوده, 
ودنيا مؤثَرةَ وإعجاب كلّ ذي رأي برأيه ورأيت العجب وإيثار الدنيا والشح واتباع الموى وأمر لا طاقة لك بهء فقال له: عليك بنفسك ودع 
عنك أمر العوام» فإن من وراءك أيام الصبر. 

فيأق الأمر والنهي معتقدًا أنه مطيعا لله ورسوله وهو معتدٍ في حدوده, هنا بدأ شيخ الإسلام بيقول: لو واحد لقى الحاجات دي وما “معش 
كلام النبي -صلى الله عليه وسلم- اللي قال له: في الموقف ده حاول انك تطبق الدين عن نفسك, حاول انك انت تقيم الدين في نفسك» 
لو لقيت الناس مش هتسمع ولقيت الهوى متبعء ولقيت إن أي كلام هيتقال هيؤول تأويل آخرء ولقيت أن انت هيبقى فيه مفسدة أكبر من 
المصلحة, ولقيت إن انت لا قدرة لك على التغيير ولا قدرة لك على البيان ولا قدرة لك على الأمر والنهي» فعليك بنفسك يعني انت اصبر 
على الدين» اصبر على إقامة الدين في نفسك في أبنائك في من تستطيع أن تبلغهم فقط, ودع عنك أمر العوام يعني ما تشيلش هم المسئولية 
الكبيرة اللي انت مش هتقدر تشيلهاء إنها شيل نفسك وشيل من تستطيع؛ شيل من تعول» شيل مسئوليتك فقط لأنك لن تستطيع أن تتحمل 
حو العوام اللى حي عيوم ااي 

فقال: يأتي بالأمر والنهي معتقدًا أنه مطيع لله ورسوله. يعني الناس اللي فهمت الآية إا مطلقة دون هذه الحدود اللي النبي -عليه الصلاة 
والسلام- وضعها اللي هي الشح المطاع والمواء المتبع والدنيا وإعجاب كل ذي رأي برأيه وأمر لا يدان لك به فشيخ الإسلام هنا بيقول: 
إن حتى الأمر بالمعروف والنهي عن المنكر يا جماعة له فقه له حدود له شروط» مش كله في كل وقت وفي كل حاجة نتكلم ونقول أي حاجة 
وكل حاجة تغير بالإيدء لا لا لا الكلام ده مش صحيح, الكلام ده حتاج إلى موازنة كيف طبق النبي -صلى الله عليه وسلم-؟ 


وهنا يا جماعة نقطة مهمة جدًا أن القرآن نزل مطبقاء يعني إيه مطبقا؟ يعني احنا النهاردة بدسمع مثلّا واحد بيدعي يقول أنا مغلا ليبرالي أو 
علماني أو غير ذلك» ويبدأ يطلع فكرة جديدة ويقول والله كل واحد يفهم الدين بمزاجه؛ لا يا جماعة؛ ربنا -سبحانه وتعالى- نزل الوحي وأمر 
النبي -عليه الصلاة والسلام- أن يطبقهء وأمرنا إن احنا نتبع النبي -عليه الصلاة والسلام-, وقال: "لذ گان لَكُمْ في رَسُول الله سوه 
سند" > يعني اللي عايز يفهم القرآن هيدور على سيرة النبي -صلى الله عليه وسلم-, اللي عايز يفهم الآية دي معناها إيه؟ 

هيشوف النبي -عليه الصلاة والسلام- فهمها زاي فيه معنى يا جماعة امه معنى شرعي» يعني إيه معنى شرعي؟ يعني فيه مصطلحات صُكّت 
من جديد» يعني الشرع نقل ألفاظ من معان لغوية إلى معان شرعية؛ يعني كلمة الصلاة في اللغة العربية يعني الدعاء, يعني يقولوا صلى يعني 
دعاء يعني واحد دعي إلى الطعام فواحد لى وكان صائم فلبى والآخر قام فصلى» يعني قام دعا لهم, لكن المتبادر إلى الذهن الآن عند جميع 
المسلمين يعني إيه صلى؟ يعني قام صلى يعني قام قال: الله أكبر وصلى الصلاة المعروفة؛ الألفاظ المعروفة والأذكار المعروفة في الأوقات 
المعروفة على الحيئة المعروفة, السجود المعروف والركوع المعروف. ده بقى الشرع نقل لفظ الصلاة ده بقى له معنى مختلف عن المعنى اللي كان 
معروف في اللغة قديا, فهنا لو احنا عايزين نفهم الشرع احنا عايزين نفهم معان ألفاظ القرآن الكري» لو احنا عايزين نعرف الوحي فلننظر 
إلى كيف طبق النبي -صلى الله عليه وسلم- هذا الوحي» إن لما نقول الأمر بالمعروف والنهي عن المنكر مش معناه الصورة الذهنية سواء 
الخاطئة أو المرسومة في ذهن كل إنسان» إنما لو عايزين نفهم ده نفهم النبي -صلى الله عليه وسلم- عمل كده ازاي؟ وازاي ربنا أمرنا بده؟ 
وازاي ربنا تكلم بمذا الكلام؟ وربنا أمر النبي -عليه الصلاة والسلام- إنه ينفذ هذا الكلام, وأمرنا إن احنا نفهم هذا الكلام من كلام الله - 
سبحانه وتعالى- ومن تطبيق النبي -صلى الله عليه وسلم-. 


أمنا أم المؤمنين عائشة تقول: "كان النبي -صلى الله عليه وسلم- خلقه القرآن", هنا يا شيخ الإسلام بيوضح ضوابط هذا الكلام في ضوء 
تنفيذ النبي -صلى الله عليه وسلم-, في ضوء معيارية تطبيق النبي -صلى الله عليه وسلم-. 

بيقول: إن الناس اللي فهمت خطأ للآية بدأ الفريق التاني من المخطئين في تفسير الآية إنه يعمم نوع معين من الأمر بالمعروف والنهي عن 
المنكر اللي هو درجة من درجات الإنكار باليد أو الأمر باليد أو الأمر باللسان أو التطبيق باللسان فقط دون أن يراعي هذه الاعتبارات 
الشرعية وهذه الحدود الفاصلة اللي ينبغي عندها أن يقف» لإنه بعد كده هيسبب مفسدة عظيمة منهي عنها أصلًا شرعًا. 

قال: "فيأق بالأمر بالمعروف والنهي عن المنكر معتقدا انه مطيع لله ورسوله وهو معتدٍ في حدوده» كما نصب كثير من أهل البدع والأهواء 
نفسه للأمر والنهي". بيقول زي ما كتير من أهل البدع والأهواء وضع نفسه مكان البي محمد -صلى الله عليه وسلم-» وبدأ يعمم أفكاره 
وتصوراته وحكاياته على الناس» وبدأ يكلم الناس آمرًا بالمعروف وناهيًا عن المنكر متخيلًا إن هو كده بيعمل عمل خير وهو في الحقيقة بيدشر 
كلام غلط؛ وبيدشر أهواءه وأفكاره وتصوراته لا ينشر كلام الله وكلام النبي -صلى الله عليه وسلم-» ولا يأمر بالمعروف الذي أمره الله أن 
يأمر به ولا ينهى عن المنكر -هنا يا جماعة المعروف والمنكر ده المعروف شرعا والمنكر شرعا- يعني كلمة معروف وكلمة منكر يعني فيه فلان 
يقولوا مين فلان يقولوا فلان يا عم ده فلان ده معروف؛ معروف يعني إيه؟ يعني الناس عارفينه» ده مش المقصود, إنما المعروف يعني المعروف 
عند الله -سبحانه وتعالى - أنه معروف, المنكر يعني المنكر الذي قبحه الله -سبحانه وتعالى- شرعًاء الذي قبحه النبي -صلى الله عليه وسلمه- 
شرعاء الذي رتب عليه إثم فده امه منكر» لكن منكر في اللغة يعني واحد نكرة يعني واحد مش معروف واحد مش معرف, منكر في اللغة 
العربية في الألفاظ يقولوا: الغير معرف؛ وفيه تعريف بالألف واللام وتعريف بالإضافة وفيه أعلام, لكن هنا ده مش المقصود, المقصود هنا 
المنكر شرعاء المعروف شرعاء يعني الشيء الحمود عند الله -سبحانه وتعالى-» الشيء الممدوح عند الله -سبحانه وتعالى-. 

فبيقول إن بعض الناس تفهم الآية غلط وتبدأ تأمر وتنهى على الطريقة التي تراها هي صحيحة دون أن تراعي كلام النبي -صلى الله عليه 
وسلم- وتطبيق النبي -صلى الله عليه وسلم-, فتفهم الآيات وفق مرادها لا وفق مراد الله -سبحانه وتعالى-. 

قال: "كالخوارج والمعتزلة والرافضة وغيرهم من غلط فيما آتاه الله من الأمر والنهي والجهاد وغير ذلك وكان فساده أعظم من صلاحه". بدأ 
شيخ الإسلام بيقول إن فيه بعض الناس استعملت أساليب خطأ في الأمر بالمعروف والنهي عن المنكر فأدى ذلك إلى فساد أكبر من الصلاح» 
وهم متخيلين إن هم بيعملوا الصلاح» كنا عاملين درس امه عقلية الخوارج؛ إن الخوارج صحيح هم طائفة من الناس وم أفكار خاطئة لكن 
فيه عقلية فيه طريقة تفكير اسمها طريقة تفكير الخوارج» اللي هي طريقة طائشة واحد مش بيفكر كويس» واحد ما عندوش موازنات» واحد 

ما بيفهمش الحكمة؛ معندوش نضج ولا عقل في التفكير, إنها هو عنده تطرف في طريقة تفكيره, للأسف لفظ الخوارج ده بقى عارفين التهمة 
اللي أي حد مختلف مع أي حد يقول لك ده من الخوارج» يعني بقى كل الناس بتستعمله» يعني أي شيخ بيختلف مع شيخ تاني أو بيختلف 
مع طائفة من الناس يقول عليهم خوارج» الحكومة لما بتتضايق من حد بتقول عليهم خوارج» الجماعات ها تتضايق من الحكومة تقول عليهم 
خوارج» 

احنا حتاجين نقف مع هذا اللفظ الشرعي اللي استعمله النبي -صلى الله عليه وسلم- وإيه معناه؟ وإيه المفهوم منه؟ وإيه مقصوده؟ وهل ده 
ينطبق على اللي احنا بنقوله؟ ولا هي تم الناس بترمي بعضها البعض وخلاص؟ 

هنا شيخ الإسلام بيقول: إن طائفة اسمها طائفة الخوارج» وطائفة اسمها طائفة الرافضة -اللي هم الشيعة-» وطائفة اسمها طائفة المعتزلة» هذه 
الطوائف ضلت في باب الأمر بالمعروف والنهي عن المنكر, إيه كان سبب ضلالهم؟ سبب ضلالحم إن هم فهموا الآية بطريقة خاطئة فعمموا 
الأمر بالمعروف والنهي عن المنكر باليد على كل المستويات. 

يعني الخوارج فيهم مشكلتين: 

المشكلة الأولانية إن هم بيفصلوا بين القرآن والسنةء يعني هو شايف القرآن حاجة وشايف السنة حاجة, اللي هو الراجل اللي قال للبي - 
عليه الصلاة والسلام-: اعدل» فقال النبي -صلى الله عليه وسلم- ويلك من يعدل إن م أعدل؟ هو شايف إن تطبيق النبي -عليه الصلاة 
والسلام- غير القرآن, فهو قرر ده. ده أول مشكلة الخوارج» إن هو شايف إنه بيفهم الوحي أكتر من النبي محمد -صلى الله عليه وسلم-, 
فبدأ يعاتب النبي -عليه الصلاة والسلام- على تطبيق النبي -عليه الصلاة والسلام- للوحي الخاطئ» هو فاهم إن النبي -عليه الصلاة 
والسلام- طبق الوحي خطأء وطبعا هو ضل ضلال بعيد إن ربنا -سبحانه وتعالى- رَكى النبي -صلى الله عليه وسلم- وقال له: 'وَإِنَكَ لَعَلَّى 
لق عظيم" القلم: 4: ربدا -سبحانه وتعالى- أمر الناس باتباع النبي -صلى الله عليه وسلم-, وقال: "لذ گان لَكُمْ في وَسُولٍ الله أَسْوَةٌ حَسََةٌ 
لمن گان جو الله وَالْيَوْمَ الآخرّ" ؛ وبنا -سبحانه وتعالى- قال: "فل إن نم بون الله فَاتِعُونٍ ینم الله" ٠‏ وبنا 
-سبحانه وتعالى- ذكر في كتابه الكريم أكثر من سبعين مرة آيات تحض على طاعة النبي -صلى الله عليه وسلم- وعلى الاقتداء بالنبي - 
صلى الله عليه وسلم- وعلى اتباع النبي -صلى الله عليه وسلم-» ومع ذلك هو قرر إن هو الخوارج ده فكرةء فكرة إن هو شايف نفسه 
أفهم للدين حتى من النبي محمد -صلى الله عليه وسلم-. 

الفكرة التانية إن هو جريء, إن هو جريء جدًاء يعني بيستحل بسهولة, عنده تطرف, ما بيعرفش يفهم» عارفين فيه ناس كده عندها مشكلة» 
يقول لك أنا إيه؟ أنا ما بعرفش أجيبها على بعضهاء أنا يا كده يا كده. مفيش حاجة اسمها كده, الإسلام بيعلمك انك انت تتوازن؛ دايا 
تتوازن في حياتك كلهاء عارفين اللي هو انت بتصلي وبعد كده بتنزل الشغل وبعد كده تطلع من الشغل تروح تزور مريض وتعود مريض وبعد 
كده تطلع على جنازة وبعد كده ترجع تصلي تاني. طب ازاي ألاقي قلبي في الصلاة؟ وازاي ألاقي قلبي في الشغل؟ وازاي آكل من حلال؟ 
وازاي أبقى زوج؟ وازاي أبقى ابن؟ وازاي أبقى أب؟ وازاي أبقى صاحب؟ وكل مقام من دول مختلف, انت بتقعد مع صاحبك هو صاحبك 
بيقول لك ازيك يالا؟ وبتهزروا مع بعض بطريقة عادية احنا أصحاب» وبعد كده بتنزل تروح تطلب العلم وبتروح تدرس بتقابل الشيخ بتقابله 
بكل توقير واحترام» وبعد كده بتنزل انت تشتغل فانت بتبقى في شغلك انت لك مكانة معينة» وبعد كده بتيجي عند أمك بتعامل أمك بطريقة 
انت ابن؛ انت هنا مش جاي ها الشيخ ولا جاي ها المهندس ولا جاي ها الدكتور ولا جاي ها الباشاء انت جاي ها ابن» اللي تقول لك 
عليه اعمله. تقول لك انزل امسح» اعمل كذاء ارمي الزبالة» انت جاي هنا ابن, انت جاية هنا زوجة» انت جاي هنا موظف, انت جاي هنا 
صاحب, انت جاي هنا جار الإسلام بيعلمك انك تنوازن» انك تعرف تتعامل وتحقق عبوديات مختلفة في أوقات مختلفة. 

فيه ناس دماغها أبيض وأسود هو عنده يا أبيض يا أسود» ودي طبعا عقليات هدمها الشرع؛ كل من له صلة بالشرع يفهم إن الشرع أكثر 
تفصيلا وأكثر حكمة من هذا التطرف أو هذه المعاملات التي فيها نوع من أنواع الجنوح. 

هنا الفريق التاني ده اللي هم الخوارج كانوا عندهم مشكلة في فهم الإجان, فبالتالي كان عندهم مشكلة في فهم الأمر بالمعروف والنهي عن 
المنكر, فبدأوا يخرجوا أو بدأوا يكفروا المسلمين, ودي النقطة الثانية إن هم عندهم جرأة على دين الناس إنه بيكفر الناس. 


التكفير ده مصيبة إن انت عشان تتكلم في دين واحد ده محتاج منك انك انت هتتسأل يوم القيامة» ربا يسألك انت قلت على عرض فلان 
ليه؟ انت قلت على دين فلان كده ليه؟ "وَلَا دقف ما لَيْسَ لَكَ به عِلْمّ -يعني لا تتبع ما ليس لك به علم- إِنَّ السّمْعَ وَالْبَصَرَ وَالْفوَادَ كُلُ 
أُوليِكَ گان عَنْهُ مشو" 

المعتزلة طائفة من الناس قدمت العقل على الوحي, قدمت العقل على الشرع يعني مش في مجال إن احنا نطرح أوي أفكار الجماعات أو 
أفكار الفرق» لكن سريعًا كده التلات فرق دول؛ الخوارج المعتزلة روافض الشيعة ضلوا في مسألة الأمر بالمعروف والنهي عن المنكر وقرروا 
إن هم يطبقوا الأمر بالمعروف والنهي عن المنكر بالقوة فقط, الأمر بالمعروف والنهي عن المنكر عندهم لا يحتاج إلى فقه ولا يحتاج إلى حلم 
وصبر ونظر في المآلات. إنما هو بالنسبة لهم كده صبة واحدة» هو كلمة واحدة فبالتالي كان عندهم ضلال شديد, واستحلوا دماء كثيرة جدًا 


وده تسبب في مفاسد عظيمة جدًا. 


بعد كده بدأ شيخ الإسلام يتكلم على إن من الموازنات التي أمرنا فيها في الأمر بالمعروف والنهي عن المنكر مسألة الصبر على جور الأئمة: 
قال: "ولهذا أمر البي -صلى الله عليه وسلم- على بالصبر على جور الأئمة, يعني إيه الأئمة يا جماعة؟ هقول لكم الحكاية من الأول؛ بداية 
قبل بعثة النبي -صلى الله عليه وسلم- كان الناس بتتحاكم إلى الأهواء. يعني إيه بتتحاكم إلى الأهواء؟ يعني فيه مغلا قبيلة؛ القبيلة دي 
بيحكمها فرد» الفرد ده الناس كلها بتمشي يمين على دماغ الفرد أو بتمشي شال على دماغ الفرد, فكان بيتحاكموا إلى هوى واحد» ده كان 
موجود, ما كانش موجود في قبائل العرب أوي لکن موجود عند غيرهم» يعني كان موجود في الفرس كان موجود في الروم» كان فيه واحد هو 
بيمشي السفينة كلها يا يمين يا شال» فهم كلهم بيتحاكموا إلى هواه, فكان هو أحيانًا بيتكلم بسلطة الإله وأحيانًا بيتكلم بسلطة نفسه» لكن 
هو في الآخر خالص إيه؟ الجميع تابعون لسلطته هو بالهوى» بعد كده كان فيه قبائل العرب على الصعيد الآخر كان الناس بتتحاكم إلى القبيلةء 
يعني أعراف القبيلة؟ ده بقى بيتحاكموا إلى أهواء مجتمعة, يعني مجموعة من الناس كده دول كبراء القبيلة فدول كانوا يمشوا القبيلة يمين وكانوا 
بمشوا القبيلة شمال. 

لما بُعث النبي -صلى الله عليه وسلم- كداعية» النبي -عليه الصلاة والسلام- كان بيدعو الناس إلى عباد الله وحده لا شريك له. وبداً إنه 
أصلًا يكلمهم عن عبادة الله وعن تعظيم أمر الله» وبعد كده أذن الله -سبحانه وتعالى- بمجرة النبي -صلى الله عليه وسلم- فأقام البي - 
صلى الله عليه وسلم- دولةء هنا لما أقام البي -عليه الصلاة والسلام- دولة؛ بقى لابد من إقامة نظام سياسي» طب النظام السياسي ده 
هيقوم على إيه؟ فبدأ يظهر مصطلح شرعي» ربنا -سبحانه وتعالى- أمرنا به اللي هو مصطلح أولو الأمر أو الطاعة, يعني إيه طاعة؟ يعني 
انت تطيع اللي قدامك» تطيعه ليه؟ فبدأ الصحابة مش متعودين إن احنا نطيع حد» احنا متعودين إن احنا نطيع كبير القبيلة أو متعودين إن 
احنا نطيع الأقوى» لكن مش متعودين إن احنا نطيع الدين» وبعدين بدأوا يقولوا للنبي -عليه الصلاة والسلام- خلاص احنا ممكن نطيعك 
انت لكن مش هنطيع حد تان إلا انت» فبدأ البي -عليه الصلاة والسلام- يُرسّخْ معنى إن فيه حاجة امها أميرء فيه حاجة اسمها إمام, قال 
النبي -صلى الله عليه وسلم-: "من أطاعني فقذ أطاعَ الله ومن عصان فَقَدْ عَصّى الله ومّن أطاعً أميري فقذ أطاعني, ومن عَصّى أميري فقد 
عصان" بدأ النبي -عليه الصلاة والسلام- يرج مغلا سرية أو غزوةء فيقول لهم مغلا على الغزوة عبد الله بن جحش» على الغزوة مغلا 


" صحيح البخاري ومسلم 

أسامة بن زيد, يعني إيه عليها؟ يعني أميرها يعني رئيسها يعني كبيرهاء طبعا كبيرها ده ما لوش علاقة بمقام, يعني كان ممكن يكون في الغزوة دي 
أو في السرية دي أو في المعركة دي واحد يكون أقدم منه وأكبر منه وأعلم منه وأفقه منه وأحب إلى الله منه وأحب إلى النبي -عليه الصلاة 
والسلام- منه. ومع ذلك النبي -عليه الصلاة والسلام- كان بيقيم الأمراء على معايير مختلفة تمامًا على معيار إن هو أقدم أو إن هو أعلم 
أو إن هو أسبق أو إن هو له فضل في الدين. 

فبدأ يظهر مصطلح اللي هو مصطلح الولي أو ولي الأمر أو الأمير» المصطلح ده شرعا ده مصطلح استعمله النبي -عليه الصلاة والسلام- 
ليعلم ناس مسألة إن الأمر الحياتي محتاج مننا إلى تنظيم ومحتاج مننا إلى إقامة عدل» وإن ده مش هيتم بأهواء الناس» تخيلوا كده لو الناس طالعة 
مثلًّا في معركة؛ أسامة بن زيد قائد وبعد كده لما واحد قال له احنا مغلا هنهاجم بالليل قام قايل له لا أنا مش مقتنع احنا غاجم الصبح فقام 
واحد قال احنا هنطفي النار قام قال له لأ لأ احنا نقيد النارء فواحد بيقول له طب احنا مغلا قبل ما ناجم هنطلع تلاتة قال له لأ احنا 
هنطلع عشرة» هيقعدوا يختلفوا عمر ما أي مهمة هتنجز, ده من المسلمات الحياتية وده معروف على فكرة عند الجميع» الواحد بيتعجب إن 
ده مشاهد ومعترف به في كل مستويات الأعمال في العالمكله, وبيجي الناس عند الدين تحس إن بقى عندهم مشكلة كده» تحس إن فيه حتة 
كده بدأت تنور إن ده غلطء يا جماعة هو فيه إيه؟ هو ده نظام مجتمعي عالمي ده في كل حاجة زي السنة امجتمعية. 


فالنبي -صلى الله عليه وسلم- بدأ يقول للصحابة إن هم يطيعوا الأمراء اللي النبي -عليه الصلاة والسلام- أمَرّهم عليهم» وبعد كده بعد 
موت النبي -صلى الله عليه وسلم- الصحابة اتفقوا على إن يكون أبو بكر الصديق وده كان بتولية النبي -صلى الله عليه وسلم-. وبدأ أبو 
بكر الصديق يكون خليفة للبي -صلى الله عليه وسلم-, ثم أبو بكر الصديق حكم بالعدل وحكم بالشرع فماكنش الناس عندهم مشكلة 
ليه؟ لأن الشرع هنا التقى مع السلطة, يعني أعلى رأس شرعية هي أعلى سلطة شرعية؛ يعني هي أعلى سلطة اللي هي خليفة البي -صلى 
الله عليه وسلم- اللي هو مدير الأمة رئيس الأمة أمير الأمة هو أعلم الأمة بالشرع» وبعد كده مرت الأيام وبعد كده جاء عمر وبعد كده 
عثمان وبعد كده علي بن أبي طالب وانقضت الخلافة الراشدة؛ وكان في الخلافة الراشدة كان أعلى سلطة في الخلافة هو أعلم الناس بالدين» 
بعد كده بدأ بحصل افتراق؛ افتراق ما بين السلطان والقرآن, افتراق ما بين السلطة الشرعية اللي هي الدين وعلم الدين وإقامة الدين وفهم 
الدين وتطبيق الدين» وما بين السلطة السياسية اللي الناس بتحكمهاء فقامت الدولة الأموية وقام الل العادل مغلا في سيدنا معاوية بن أبي 
سفيان -رضي الله عنه-» وبدأ يحصل انتقال من مسألة إن الناس بتعشاور في أكتر واحد ينفع ديًا ويكون هو الأمير عليهم وإنه يكون قوي 
أمين؛ إلى أن بقت مسألة عصبيات وبدأ يحصل نوع من أنواع انتقال الخلافة الرشيدة إلى مُلك عادل» ثم بعد ذلك توالت الأيام والدول» 
الدولة الأموية وبعد كده الدولة العباسية وبعد كده الدولة العثمانية» لكن في كل ده علماء المسلمين عبر العصور بيقولوا هؤلاء حتى وإن 
انتُقصّ عقد الطاعة ما بين المسلمين وبين هذا الخليفة أو هذا الأمير أو هذا الملك أو هذا السلطان عليهم لكن يبقى له حكم الطاعة العا 
عندنا فيه ناس خالفت زي مغلا الخوارج قال لك لا احنا هم بيبقى ما عندهمش مشكلة خالص إن هم يسفكوا الدماء لأي حد» لأن هو 
أصلًا مبني تفكيره أصلًا -تفكير الخوارج- مبني على عقيدة إن اللي ما بيعجبوش بيكفره, وهو شايف إن هو نفسه أعلى من أي حد في 
الدين» حتى هو نفسه أعلى من النبي محمد -صلى الله عليه وسلم-» وغيرهم من أهل البدع أيضًا كانوا بيخرجون بالسيف» عارفين يا جماعة 
فيه تلاتة من الخلفاء الراشدين ماتوا مقتولين؛ عمر بن الخطاب مات مقتول» عثمان بن عفان مات مقتول, علي بن أبي طالب مات مقتول» 
ولكن لأنهم خلفاء راشدين لم يتخذوا حراسّاء لإن هو بيقول لك أنا رجل دين أصلًا مش محتاج حراسة: أنا راجل عايش عشان الدين وهموت 
عشان الدين» لكن معاوية بن أبي سفيان -رضي الله عنه- حول الأمر إلى ملك, معاوية بن أبي سفيان بنى القصور وعمل حراس» وكانت دي 
نقطة فاصلة وتحول تاريخي في أمة الإسلام. 

ابن خلدون في مقدمته اعتذر لسيدنا معاوية بن أبي سفيان وقال قال إن الأمم وسنن الله في إقامة الدول وامجتمعات لا تقوم إلا على العصبات» 
وإن اللي النبي -صلى الله عليه وسلم- عمله والخلافة الراشدة ده كان استثناء من كل السنن الكونية والاجتماعيةء يعني النبي -عليه الصلاة 
والسلام- استطاع إن هو يقيم شيء على الدين وهذا الشيء استمر أربع خلفاء» ودي في سابقة لم تحدث في أي تاريخ عبر ذلك» لكن 
الطبيعي إن كان لابد إن الدين عشان يقوم لابد إن يكون فيه عصبة تحميه» فبيقول إن سيدنا معاوية بن أبي سفيان أنقذ الإسلام» يعني هو 
على عكس كتير من المؤرخين اللي كانوا بيهاجموا سيدنا معاوية وبيهاجموا ابنه وبيهاجموا انتقال الحكم من الخلافة إلى الملك» ابن خلدون اعتبر 
ذلك شيء محمود, ليه؟ قال لأن ده كان إنقاذ للإسلام على عكس النصرانية واليهودية وغير ذلك لولا إن معاوية فعل ذلك لضاع الدين› 
لإن الدين السنن الجتمعية بتقول إنه لا يقوم إلا على العصبات وكان أقوى عصبة في هذا الوقت هي عصبة بني أمية, فكان فعل معاوية إنقاذ 
للدين. 


الشاهد اللي أنا عايز أقوله أنا بس كل ده عشان أوضح نقطة يعني إيه الأئمة, الأئمة دول الئاس اللي مفروض إنما بتحكم بالشرع» الأمر 
اختلف من دولة لدولة ومن حقبة لحقبة, بدأت الدولة الأموية وبعد كده الدولة العباسية وبعد كده الدولة العثمانية وبعد كده جاء الاستعمار 
وبعد كده بدأت حاجة اسمها الدولة القومية دي دولة مختلفة تمامًا عن اللي احنا بنتكلم فيه إن الدول اللي احنا بنتكلم فيها دي الأموية 
والعثمانية والعباسية ودولة الخلافة» دي كلها كانت بيحكمها شرع لكن لما جاءت الدولة القومية؛ الدولة القومية مسألة مختلفة إن المحور فيها 
مش الدين» إنما الحور فيها هو الوطن» الأرض» الحدودء بيوالوا ويعادوا على الحدود, بيبقى معيار الحب والكره على الحدود. بقى فلان 
مفروض إن له ترتيب معين لإنه مجدس بجدسية معينة» بغض النظر عن دينه» يعني بغض النظر هو دينه إيه؟ بغض النظر هو بيؤمن بربنا والا 
مش بيؤمن» على عكس دولة النبي -صلى الله عليه وسلم-. 

الشاهد إن لفظ الإمام ده هو لفظ استعمل شرعًا لبيان صاحب السلطة الذي يحكم في الناس بالشرع» طيب» افرض الراجل ده اللي بيحكم 
الناس بالشرع ده عنده مشكلة» عنده مشكلة مثلًا إن هو بيعمل معصية إن هو فيه بعض الظلم» فيه بعض المشاكل» طب نعمل إيه؟ هل 
الناس تسكت؟ هل الناس تنكر؟ هل ناس غيص تعمل إيه؟ فهنا البي -صلى الله عليه وسلم- أمر بالصبر على جور الأئمة, لحد فين؟ قال 
لحد حد معين؟ شيخ الإسلام بقى بيقول إن ده من الفقه ني الأمر بالمعروف والنهي عن المنكر, إن ليه النبي -عليه الصلاة والسلام- أمر 
بده؟ شيخ الإسلام بيرضح إن النبي -عليه الصلاة والسلام- لما هو بيتكلم على الأمر بالمعروف والنهي عن المنكر قال إن المسألة ها ضوابط, 
فشيخ الإسلام بيستدل على هذه الضوابط وهذه الموازنات بنهي النبي -صلى الله عليه وسلم- عن الخروج على الأئمة, فقال: "ولهذا -يعني 
لهذا الاعتبار من اعتبار المصالح والمفاسد والموازنات- أمر النبي -صلى الله عليه وسلم- بالصبر على جور الأئمة"» يعني لما يكون فيه إمام 
وجار على الناس» وفعل فعل فيه نوع من أنواع الظلم» هل الناس مجرد ما حصل كده تقوم تخرج عليه؟ قال طب خلاص خلينا نمشي في 
السلسلة دي» طيب الراجل عمل مظلمة وده اللي حصل مع سيدنا عثمان بن عفان بعض الناس رأت أنه فعل مظلمة» طب عملوا إيه؟ 
قاموا قابمين قتلوه» طب إيه اللي حصل ها قتلوه؟ هل حلت المشكلة؟ لاء وحصل مع علي بن أبي طالب؟ بعض الناس قالت لك ده علي 
بن أبي طالب عمل حاجة غلطء قام قتلوه» عارفين سلسلة القتال المستمرة اللي ما بتنتهيش؟ سلسلة الفساد المستمر ما بتنتهيش» ليه؟ لأن 
هو شايف إن فيه خطأء فلذلك إن الناتج اللي انت عملته بعد ما بعض الناس يتخيل إن كده دي شجاعة, لا ده مش شجاعة, لأن انت 
رعا تتسبب في مفسدة أعظم من المصلحة اللي انت ترجوهاء انت كنت قايم عشان إيه؟ يعني اللي قام قتل عثمان بن عفان ده» تخيلوا قتل 
عثمان بن عفان ليه؟ قال لك أصل عثمان بن عفان ما بيطبقش الشرع, تخيلوا كده» طيب عثمان بن عفان ما بيطبقش الشرع زي مين يعني؟ 
ما بيطبقش الشرع زي أبو بكر» لا شك إن عنمان ما بيطبقش الشرع زي أبو بكرء أبو بكر أفضل من عثمان بن عفان» لكن هل انت 
متخيل إن انت ها تقوم وتقدل عثمان بن عفان؟ انت هتلاقي حد تاني هيحل لك المشكلة يكون يجتمع عليه الجميع؟! 

فشيخ الإسلام هنا بيستدل بأمر المصالح والمفاسد والموازنات» في الأمر بالمعروف والنهي عن المنكر, قال وهذا أمر النبي -صلى الله عليه 
وسلم- بالصبر على جور الأئمة» طبعا ده يا جماعة على نقطة اللي احنا بنتكلم فيها على نقطة الإيه؟ الدول التي توارثت حكم الشرع من 
جيل إلى جيل وكانت تحكم بالقرآن. 


الدولة القومية أمر مختلف تماماء الدولة القومية الوطنية دي مسألة مختلفة تماماء يعني أنا أظن إن هي لو كانت على عهد عمر لجمع أهلها أهل 
بدر» مسألة كبيرة وواسعة وفيها تفاصيل كتيرة واعتبارات كتيرة» بعض الناس عندنا برضه متطرفين» عندنا واحد اعتبر إن دي هي دولة الخلافة؛ 
دولة النبي -صلى الله عليه وسلم- وأسقط عليها كل الأحكام التي كانت موجودة على عهد البي -عليه الصلاة والسلام- مجرد تشابه 
الألفاظ إن ده إمام وده إمام» وبعض الناس العكس تماما قال لك لا لا لا ده غلط وفيه مخالفات شديدة فبالتالي قرر إن هو يكفر كل اللي 


موجودین» وده تطرف شديد الأمرء فيه تفاصيل كتيرة» فيه اعتبارات كثيرة. 


شيخ الإسلام بيقول يا جماعة إن الموازنات مهمة جدًا في فقه وفهم الأمر بالمعروف والنهي عن المنكرء هل الدولة القومية هي دولة البي محمد 
-صلى الله عليه وسلم-؟ لا يقيئا. هل الدولة القومية هي دولة مناوئة ومعادية للرسول -صلى الله عليه وسلم-؟ أيضًا لا الأمر فيه تفاصيل 
كثيرة وفيه اعتبارات كثيرة ويحتاج إلى فقه. 

فهنا شيخ الإسلام بيستدل بمسألة الموازنات على أمر النبي -عليه الصلاة والسلام- بالصبر على جور الأثمة, قال: "ونماهم عن قتاهم ما 
أقاموا الصلاة" فهنا شيخ الإسلام بيقول إن النبي -عليه الصلاة والسلام- قال لهم ما حدش يقاتل الأئمة, قالوا له طب افرض يا رسول الله 
عملوا وعملوا وعملوا قال لهم ما دام بيقيموا الصلاة ما حدش يقاتلهم هنا النبي -صلى الله عليه وسلم- يا جماعة بيوضح مفهوم ويوضح 
تماية وغاية لهذا المفهوم: يعني قال لهم ما حدش يخرج "إلا أَنْ تَرَوْا كُفرًا بَوَاحًا عِنْدَكُمْ مِنَ الله فيه بُرْهَانْ"””. أو إلا إن تروا معصية الله بواح أو 
"لاء ما أقامُوا فِيكُمْ الملا" أو "ما أقام فيكم كتاب اله" يعني فيه مجموعة من الاعتبارات قاها البي -صلى الله عليه وسلم- لكن 
مش ده مجالنا دلوقتي. واحنا بنتكلم في السنة الشرعية إن شاء الله ممكن نبقى نتكلم في ده. 

لكن النبي -صلى الله عليه وسلم- هنا يا جماعة بيتكلم على جور الأئمة والصبر عليهم ويوضح غاية ذلك» وشيخ الإسلام بيستدل بهذا 
الحديث على إن الموازنات مهمة جدًا في الأمر بالمعروف والنهي عن المنكر, وقال: أدوا إليهم حقوقهم وسلوا الله حقوقكم, ودي يا جماعة 
قاعدة مهمة جدًاء إن أحيان انتِ مع زوجك, انت في مجتمعك, انت في شغلك, أحيانً انت أما بتيجي تشتغلي في الدين» بتلاقي اللي قدامك 
بيظلمك» وانت مش قادرة تعملي حاجة, فهنا هل نظلمه عشان ظلمنا؟ هل مثلًا اللي قدامنا بيعمل فينا حاجات مش ظريفة؛ بيتعامل معانا 
تعامل مش ظريف؟ هل نتعامل معاه بالطريقة اللي هو بيتعامل معانا بما؟ ولا العكس؟ فهنا شوفوا النبي -عليه الصلاة والسلام- يوضح لنا 
مفهوم ومعيار مهم يقول: أدوا إليهم حقوقهم وسلوا الله حقوقكم, قال اعمل عليك» ابدأ باللي عليك» ابدأ بنفسك لا يضركم من ضل 
عليكم أنفسكم, اجتهد انت في طاعة الله -سبحانه وتعالى-» والله يكفيك إن شاء الله -سبحانه وتعالمى-. 


فبدأ شيخ الإسلام يتكلم على إن الناس اللي فهمت الآية غلط» وقررت إنما تعمم مفهوم الآية على إن هو فهم إن الأمر بالمعروف والنهي 
عن المنكر باليد فقط. قال: "ولهذا كان من أصول أهل السنة والجماعة لزوم الجماعة وترك قتال الأئمة وترك القتال في الفتنة". بيقول إن ده 


56 مسلم 
ا صحيح مسلم 
*” أخرجه مسلم والترمذي وأحمد 

من المصالح والمفاسد ده نما أمرت به الشريعة, إيه اللي أمرت به الشريعة؟ إن المسلمين ما يقعدوش يقتلوا في بعضء وإن المسلمين ما يبقوش 
عندهم مثالية» وأن المسلمين ما يعتبروش إن اللي قدامهم ده بما إن هو في موضع مسئولية إن هو يكون ني من الأنبياءء إن هم يفهموا إن 
فيه مساحة من مساحات الأخطاء وإن فيه مساحة من مساحات البشرية, إن البي -صلى الله عليه وسلم- بيعلمنا والعلماء وضحوا أو بينوا 
والتقطوا هذا المعنى من كلام البي -صلى الله عليه وسلم- وجعلوها معيار» يعني قال لك من أصول أهل السنة والجماعة من الأصول العامة 
هتجد ده في كتب السياسة الشرعية أصلًاء يعني الكلام ده حقيقة محله في كتب السياسة الشرعية وتفاصيله في كتب السياسة الشرعية» أمال 
هو ليه اتحط في كتب العقيدة؟ أحيانً لما تيجي تدرس عقيدة تقول ولا نخرج على أئمتناء ومثلًا تجد في كتب العقيدة من أصول أهل السنة 
والجماعة ترك قتال الأئمة وترك القتال في الفتنة. طب إيه علاقة ده بالعقيدة؟ قال لك: لأن المسألة دي فيه ناس ضلت فيها وناس استحلت 
الدماء فيها وناس سفكت الدماء فيهاء والناس دي بقت فرقة بقت واضحة زي الخوارج زي المعتزلة زي الرافضة وقتلوا كتير من المسلمين 
لذلك بقت معيار من معايير أهل السنة والجماعة هذا الباب. 

طبعا يعني أنا بقول لكم إن فيه فرق إن احنا نفهم الدين ونفهم تفاصيله» وفرق إن احنا لما نيجي نسقطه على الواقع؛ إسقاط الدين على 
الواقع يا جماعة محتاج -وبالذات الواقع اللي احنا عايشين فيه ده والواقع الذي كثر فيه الاختلاط- حقيقةً محتاج مجامع فقهية» مش محتاج 
رأي فقيه واحد ولا عالم واحد, المسائل في واقعنا المعاصر, فيها اعتبارات كثيرة جدَّاء ومش محتاجة بس نصوص قد ما هي محتاجة فهم 
للنصوص وفهم للواقع وحكمة في إسقاط النصوص على الواقع. 


بيقول بقى شيخ الإسلام على مسألة الأمر بالمعروف والنهي عن المنكر وأن الئاس اللي فهمت الكلام ده غلط بيقول: "تجعل المعتزلة - 
المعتزلة دي فرقة من الفرق التي ضلت عبر التاريخ- وعلى فكرة مش معنى كلمة ضلت عبر التاريخ مش معناها إن هم كفار, إنما معناها إن 
هم عندهم نقطة أو عدة نقاط خاطئةء هل هم كفار؟ لا لا لا دول فرق من فرق المسلمين, يعني دول ناس من المسلمين عملوا لنفسهم كده 
فريق» وبدأوا يفرقوا الناس, قال لك مين اللي معانا؟ ومين اللي مش معانا؟ وبدأوا يحطوا معايير وشروط بمتحنوا الناس على هذه المعايير 
والشروط. كأنه داخل إبه؟ كأنه داخل يعني إيه داخل فريقهم, وبدأ الشروط والمعايير دي بدأ يرتب عليها أحكام شرعية» طبعا ده كله مخالف 
لكلام النبي -صلى الله عليه وسلم- من مسألة تفريق الناس على مسائل معينة غير مسائل المجملات الشرع» الشرع هو فقط الذي يُفرق 
عليه الناس» يعني "منم گافڙ وَمِنَكُم مُؤْمِنٌ" > الفرقان هو الوحي» لكن مسألة من تفاصيل الوحي نعرف نفرق عليها الناس؟ لا لا 
لا ده كلام خاطئ تاماء فهم اختاروا مجموعة من القضايا وبدأوا يفرقوا الناس عليها. 


فبيقول: "وتجعل المعتزلة أصول دينهم خمسة؛ التوحيد اللي هو سلب الصفات, بدأوا عندهم مشكلة في سلب صفات الله -سبحانه وتعالى- 
وجعلوا ذلك اسم التوحيد, يا جماعة فيه نقطة مهمة جدًا معذرة إن أنا محتاج أكررها مرة واتنين وتلاتة» مسألة استعمال الألفاظ الشرعية في 
غير مسمياتاء لفظ الأئمة؛ مش إن فلان امه إمام إن هو يطلق عليه كل أحكام الأئمة المترتبة في الشرع» يعني هم اخترعوا معنى معين 
للتوحيد» اللي هو سلب صفات الله -سبحانه وتعالى -, كانوا بيؤمنوا إن احنا لابد أن ننفي عن الله -سبحانه وتعالى- كل ما لا يليق به 
واعتبروا إن الصفات مما لا يليق بالله -سبحانه وتعالى-, الصفات يعني صفة الرحمن صفة العزيز صفة القيوم صفة القدير صفة الجبار» اعتبروا 
إن صفة الكلام هذه صفات لا ينبغي أن تنسب إلى الله ليه؟ هم أرادوا يُنزهوا الله أرادوا إن هم يعظموا الله -سبحانه وتعالى- لكن فهمهم 
كان ضيق في هذاء ففهموا بفهم قاصر إن الصفات دي من الأشياء التي تقدح في تنزيه الله -سبحانه وتعالى-» فاعتبروا إن سلب الصفات 
هو معنى التوحيد» وسموا ده التوحيد. 

هل أنا لما أقول التوحيد إن احنا نوحد الله -سبحانه وتعالى- ونقول لا إله إلا الله هل معناه وصورته الذهنية إن أنا أسلب الصفات؟ لا طبعاء 
هم اعتبروا إن اللفظ ده لفظ التوحيد معناه كذاء فلذلك يا جماعة مهم جدًا إن احنا لما نيجي نستعمل أي لفظ شرعي إن احنا نعرف معناه 
فين؟ فيه ألفاظ كتير جدًا تم تغيير مدلولاقت؛ الأمر بالمعروف والنهي عن المنكر, الجهاد حتى الحجاب فيه ألفاظ كتير جدًا تم تشويهها وتم 
استعمالها في غير موضعها وبدأت الناس تنقسم عليها فرق وأحزاب وتصرفات ولو الناس رجعت تشوف الي -عليه الصلاة والسلام- 
استعمل اللفظ ده فين والمعنى الشرعي للفظ ده إيه؟ واستعمالاته ازاي؟ والنبي أصلًا طبقه ازاي؟ وربنا أمر به ازاي؟ هيجدوا إن فيه كتير جدًا 
من مساحتهم بدأت تهدى ومساحات أفكارهم بدأت تستقر ومساحات معاملاتهم بدأت تهدى وحياقم بقت أجمل مع كتاب الله -سبحانه 


وتعالى- ومع سنة النبي -صلى الله عليه وسلم-. 


فبيقول إن المعتزلة جعلوا أصول دينهم خمسة؛ يعني التوحيد اللي هو سلب الصفات, العدل اللي هو تكذيبه بالقدر, المنزلة بين المنزلتين» 
المنزلة بين المنزلتين يعني إيه؟ عندنا الإسلام يا جماعة إن النبي -عليه الصلاة والسلام- قال في حديث جبريل ما الإسلام؟ ما الإيمان؟ ما 
الإحسان؟ فيه درجات للإسلام: الإسلام والإيمان والإحسان, ربنا -سبحانه وتعالى- قال في كتابه: "م أَوْرثْنَا اكاب الَّذِينَ اصْطَفَيْئَا من 
عِبَادِا فَمِنْهُمْ طا لَنَفْسِهِ وَمِنْهُم مُقْتَصِدٌ وَمِنْهُمْ سَابِقْ بِالَيرَاتِ" فاطر: 7 ربنا استعمل ألفاظ فيه لفظ اسمه مؤمن ولفظ امه كافر ولفظ 
امه منافق» ودول درجات» الإبمان درجات والنفاق درجات والكفر درجات والإحسان درجات والإسلام درجات» فيه واحد مرة ده اسمه 
واصل بن عطاء كان بيحضر درس لشيخه اللي هو الحسن البصري وبعد كده سنل الحسن البصري سؤال عن واحد بيزي» واحد يرتكب 
كبيرة من الكبائرء فقال له: الراجل ده مؤمن؟ قال له: آه, مؤمن. قال له: يعني يُطلق عليه مؤمن؟ قال له: لاء هو عنده إيمان لكنه ما يطلقش 
عليه المؤمن, لفظ المؤمن ده بيُطلق للمدح» فهو عنده جزء من الإيمان اللي به أسلم؛ لكن هو لا يطلق عليه اللفظ المحمود عند الله اللي هو 
ا لمؤمن» اللي هي المرتبة الثانية درجة من درجات الإسلام اسمها درجة المؤمنين. فقال له: يعني هو كافر؟ قال له: لاء هو مش كافر, فقال له: 
يعني هو مسلم؟ قال له: هو مسلم» يعني هو ارتكب الكبيرة وهو مسلم ومعاه قدر من الإيمان به أسلم» لكن اللفظ الإيماني اللي هي درجة 
الإيمان الحمودة عند الله الممدوحة عند الله اللي بها إنسان يدخل الجنة دون أن يُعذَّب هو لم يصل إلى هذه الدرجة لإنه ارتكب الكبيرة مختارًا 
ولم يتب منهاء فواصل ما عجبوش الكلام ومشي وساب الجلس» وبعد كده اعتزل واصل بن عطاء مجلس الحسن» ولذلك "موا المعتزلة. 

فبعد كده سنل واصل قال له طيب انت ما قولك في مرتكب الكبيرة؟ يعني مرتكب الكبيرة المعتزلة بيقولوا هو مش مؤمن وهو مش كافرء 
قال له يعني هو مش مؤمن ومش كافر أمال هو إيه يعني؟ يعني هو مش مسلم قال له لا مش مسلم, قال له طب هو كافر؟ قال له لا مش 
كافرء قال له أمال هو إيه؟ قال له في منزلة بين المنزلتين» فهم اخترعوا حاجة كده في الدين جديدة, اسمها منزلة بين المنزلتين في الإيان. 
ويقولوا بإنفاذ الوعيد, الوعيد ده إن ربنا -سبحانه وتعالى- إذا توعد عبد فان الله -سبحانه وتعالى- برحمته - رحمته وسعت كل شيء- إن 
ممكن العبد ربنا -سبحانه وتعالى- يرحمه إذا كان من أهل التوحيد» هم بيقولوا بإنفاذ الوعيد وإن الوعيد لا يتخلف. أهل السنة بيقولوا إن 
الوعد لا يتخلف لكن الوعيد أحيانً رعا هو واقع تحت مشيئة الله -سبحانه وتعالی-› رعا يرحم الله -سبحانه وتعالى - هذا العبد يعني ممكن 
عبد يعمل معصية والمعصية دي عليها وعيد شديد في الدنيا لكنه إذا مات على التوحيد رعا يغفر الله -سبحانه وتعالى - له لكن المعتزلة 
بيقولوا إن الوعيد ينفذ والوعد ينفذ أيضًا. 


وطبعا المسألة الخامسة التي خالفوا فيها أهل السنة والجماعة الأمر بالمعروف والنهي عن المنكر الذي فيه قتال الأئمة إن هم قرروا إن هم 
يأمروا با معروف وينهوا عن المنكر وإ هم يقاتلوا الأئمة, فقتال الأئمة عندهم مسألة مضطردة؛ يعني ما بيبحسبوش مسألة المصالح والمفاسد 
في هذا. 

شيخ الإسلام بيقول إن يا جماعة ده خطأ طبعا في فهم الآية, "وجماع ذلك داخل في القاعدة العامة فيما إذا تعرضت المصالح والمفاسد 
والحسنات والسيئات أو تزاحمت فإنه يجب الترجيح» ترجيح الراجح منهما فيما إذا ازدحمت المصالح والنفس وتعارضت المصالح والمفاسدء 
فإن الأمر والنهي وإن كان متضمنًا لتحصيل المصلحة ودفع مفسدة فينظر في المعارض له» فإن كان الذي يفوت من المصالح أو يَحْصّل من 
المفاسد أكثر لم يكن مأمورًا به» بل يكون محرمًا إن كانت مفسدته أكثر من مصلحته". 

هنا بدأ الشيخ الإسلام يا جماعة بيقول إن أحياتًا بيكون فيه مفسدة ومصلحة وإن مبنى الشريعة قايم على إقامة أعظم المصلحتين ودفع أعظم 
المفسدتين» إقامة أعظم المصلحتين بتفويت أدن المصلحتين وتحصيل أعلاهماء يعني لو أنا عندي تعارض مصلحة ومصلحة وأنا لازم اختارء 
أعمل إيه؟ فقال لي انت مكن تفوت مصلحة دنيا لأجل نحصل مصلحة كبرى» ولو أنا عندي تعارض مفسدتين هما مفسدتين يعني الاختيارين 
وحشين, بس انت لازم تختار» هتختار إيه؟ فيه واحد يقول لك لا لا أنا مش هختار وخلاص فيُعرض فطبعا ده ما انت بتتسبب في إن مفسدة 
كبيرة بتحصل» فهنا إذا تعارضت مفسدة قليلة ومفسدة أكبر منهاء نعمل إيه؟ فمبنى الشريعة شيخ الإسلام يوضح إن الأمر بالمعروف والنهي 
عن المنكر محتاج إلى مراعاة المصالح والمفاسد» ولذلك كان أمر النبي -صلى الله عليه وسلم- مراعاة لمصالح والمفاسد في مسألة الأمر بالصبر 
جور الأئمة» وبمسألة مراعاة الموازنات في أثناء الأمر بالمعروف والنهي عن المنكرء سواء كان بقى مع الأئمة أو مع غيرهم. 

ووضح شيخ الإسلام إن فيه فرق خالفت في ذلك زي الخوارج وزي المعتزلة والروافض. قال: "فإن الأمر والنهي وإن كان متضمئًا لتحصيل 
المصلحة ودفع مفسدة فيُنظر في المعارض له" إن أحيانًا انت هتحصل مصلحة بس هيحصل لك مفسدة من وراء مصلحة» أو أحياتًا انت 
هتدفع مفسدة لكن دفع المفسدة ده هيؤدي إلى مفسدة أكبر, ده مش بس كده ده أنا أحيانً ممكن أحصل مصلحة لكن وأنا بحصل مصلحة 
أفوت مصلحة تانية كان ممكن أحصلها أحسن» عارفين التاجر الشاطر التاجر اللي بيفكر كويس قوي اللي يقول لك أنا خسرت في الموسم 
تقول له خسرت ازاي يا عم؟ انت كنت داخل الموسم مغلا وانت معاك راس مال ميت ألف وطلعت من الموسم وانت معاك راس مال مية 
وسبعين ألف» ما انت كده كسبان سبعين ألف» يقول لك لا لا أنا خسرت فعلا لأن أنا ثمكن أطلع من الموسم ده وراس مالي متين وخمسين 
ألف. فأنا كان مفروض إن أنا آخد القرار الصح عشان أكسب أكتر. 

فهنا شيخ الإسلام بيوضح لنا إن المصالح والمفاسد انت أحيانًا بتأمر بالمعروف وتنهى عن المنكر» ويكون أمرك ده بيفوت مصلحة أكبر» أو 
يكون فيك ده يترتب عليه مفسدة أكبر, أو إن يكون أمرك ده انت فعلا أمرت بحاجة حلوة جدًا لكن كان ممكن تؤمر بحاجة أعظم منهاء أو 
فيك ده انت فعلا نميت عن منكرء لكن انت فوت مفسدة أكبر كان ممكن تنهي عنهاء فبيقول إن المسألة محتاجة حكمة» محتاجة موازنات» 
محتاجة علم. 

فإن الأمر والنهي وإن كان متضمتًا لتحصيل المصلحة ودفع مفسدة, في المعارض لهء فإن كان الذي يفوت من المصالح أو يحصل من المفاسد 
أكثر يعني لو واحد هيترتب على أمره بالمعروف أو فيه عن المنكر مفسدة أكبر لم يكن مأمورًا به. طب إيه ده؟ يعني يا جماعة فيه حاجة اهمها 
الأمر الشرعي للشيء وفيه حاجة اسمها أمر شرعي لغير الشيءء يعني أحيانًا انت بتؤمر إنك تعمل طاعة لذاتها لأن دي تحقيق العبودية, 
وأحياتا إنك تؤمر إنك ما تعملش طاعة مش لذات الطاعة إغا لغيرهاء يعني لما يترتب عليها. 

فشيخ الإسلام بيلفت نظرنا هنا لمسألة مهمة جدًاء لإن أحيانً انت بتسكت عن المنكر» ليه بسكت عن المنكر؟ لأن ده هيترتب عليه مفسدة 
أكبر: أحيانً انت ما بتأمرش بالمعروف» طب ليه ما بأمرش بالمعروف؟ ما أنا أُمِت إن أنا أأمر بالمعروف, لأن انت كان فيه معروف ممكن تؤطر 
به أحسن» أو لأن انت هيترتب على المعروف ده تضييع مصلحة أكبرء أو هيترتب على الأمر بالمعروف ده مفسدة أعظم, فبالتالي الأمر محتاج 


موازنة. 

قال: "لكن اعتبار مقادير المصالح والمفاسد هو بميزان الشرع» فمتى قدر الإنسان على اتباع النصوص ل يعدل عنها" دي نقطة بقى يا جماعة 
مهمة جدًا جدًا جدًاء يعني إيه مصالح ومفاسد؟ فيه ناس متخيلة إن المصالح والمفاسد جواها برأيها بفكرها بتصوراتًا بأمنها باحترامها باحترام 
الناس لحاء لكن الأمر والمصالح والمفاسد ده أمر معتبر شرعاء تعالوا نشوف كده سيدنا موسى وهو بيراعي المصالح والمفاسد, ولنا في أنبياء الله 
أسوة حسنة» "ولىك الَذِينَ هَدَى الله فَبِهُدَاهُمْ افْعَدِه" > ربنا أمرنا إن احنا نقتدي بدعوة الأنبياءء وأمر النبي -صلى الله عليه 
وسلم- إن يقتضي بدعوة الأنبياء» وأمرنا أن نقتدي بدعوة الأنبياء وبدعوة النبي -صلى الله عليه وسلم- خاصة, لأن أحيانًا بيتعارض دعوة 
الأنبياء مع دعوة النبي -صلى الله عليه وسلم-» فشرع من قبلنا ليس ملزم لناء إنغا شرعنا هو الذي ملزم لناء وشرعنا ناسخ لكل الشرائع» 
ربنا -سبحانه وتعالى- أنزل كتاب مهيمنًا على الكتب السابقة. 

فهنا لو اعتبرنا مقادير المصالح والمفاسد. هل نعتبرها بدماغناء بأفكارناء بتصوراتناء برؤيتناء بأفكارناء بأفكار أصحابناء بأهواء أصحابناء بآراء 
أصحابنا؟ ولا بمعيار الشرع؟ هنا نقطة من أهم النقاط التي تميز بما شيخ الإسلام عن غيره من مشايخ عصره» بل من النقاط المميزة جدًا له» 
مسألة الاكتفاء بالوحي» مسألة معيارية الوحي, إن يا جماعة لما نيجي نقيس هنقيس بالشرع مش بنقيس بدماغنا مش بمواناء يعني سيدنا موسى 
لما ذهب إلى فرعون الذي طغىء والذي قال: أنا ربكم الأعلى, والذي قال: ما علمت لكم من إِلهِ غيري» هل سيدنا موسى هنا راعى المصالح 
ولا ما راعهاش؟ رعاها طبعاء طب إيه ده؟ طب ما ده کان مکن يترتب عليه إن سيدنا موسى بموت. طب ما ده کان ممكن يترتب عليه إن 
بني إسرائيل يحصل فيهم مشكلة» طب ما ده كان ممكن يترتب عليه حاجات كتير جدًاء أيوه» بس هي المصلحة الكبيرة إن الله -سبحانه 
وتعالى- يُعبد في الأرضء وإنه يُعلن إقامة دين الله -سبحانه وتعالى- وإن دين الله يبين للناس. 

طيب هو غلام الأخدود لما راح في قصة البروج» هو كده راعى المصالح والمفاسد؟ آه راعى المصالح والمفاسد, أمال النبي -عليه الصلاة 
والسلام- قص لا القصة دي ليه؟ عشان احنا نمصمص شفايفنا ونعيط؟ لاء هو علمنا القصة دي في حديث في صحيح مسلم البي -عليه 
الصلاة والسلام- علمنا تفسير سورة البروج ربنا أنزها من فوق سبع سماوات عشان نعرف إيه المصاح المعتبرة شرعًا وإيه المصالح الغير معتبرة 
شرعًا. 

فهنا شيخ الإسلام بيشير إلى معنى مهم جدًا من المعاني بعد ما تكلم عن الرفق في الأمر بالمعروف والنهي عن المنكر اتكلم على المصالح 
والمفاسد والحكمة في الأمر بالمعروف والنهي عن المنكرء بيقول: "ولكن اعتبار مقادير المصالح والمفاسد هو بميزان الشرع فمتى قدر الإنسان 
على اتباع النصوص لم يعدل عنهاء والا اجتهد رأيه لمعرفة الأشباه والنظائر وقل أن تعوز النصوص من يكون خبيرا بجا وبدلالتها على الأحكام" 
هنا شيخ الإسلام يا جماعة بيقول إن علينا اتباع النص» إن واحد بيقول أعمل إيه؟ أنا مش عارف أروح فين؟ أنا ما عدتش عارف أسمع مين 
ولا مين؟ أنا ما عدتش عارف أروح فين؟ أنا نفسي أقرب من ربنا ومش فاهم» فهنا شيخ الإسلام بيدلنا على الحق قال: اتبعوا الوحي» إن 
انت عمرك ما هتتبع الوحي وتضلء قال النبي -صلى الله عليه وسلم-: "ِي تارك فيكم ما إِنْ نمكم به لن تضِلُوا بعدي"”” كتاب الله 
وسنتي» "وعلى هذا إذا كان الشخص والطائفة جامعين بين معروف ومنكر بحيث لا يفرقون بينهماء بل إما أن يفعلوهما جميعًا أو يتركوهما جميعًاء 
ل جز أن يؤمروا بمعروف ولا أن يُنْهُوا عن منكر". بمعنى: واحدة مغلا متبرجة لكنها بتقيم العدل, واحد مغلا إنسان صادق أمين في بابه لكنه 
مثلّا مدخن, طيب دلوقتي لو أنا يته عن المنكر في الحاجة اللي بيعملها غلط أنا هضيع عدله وأمانته وفي نفس الوقت أنا نميته عن منكر, 
فهيضيع الحاجتين مع بعض. أو لو واحدة أنا أمرنًا بالمعروف فعلا هتعمل المعروف ده بس أنا فقدت ميزة كبيرة جدًا لأن المنكر عندها ملتبس 
با معروف, احنا دايا عندنا يا جماعة الأمر بالمعروف والنهي عن المنكر أبيض وأسود, هنا شيخ الإسلام بيقول: لأ افرض ما طلعوش أبيض 
وأسود؟ افرض كانوا كاروهات؟ يعني افرض كان الأبيض مربع والأسود مربع وجوة المربع الأبيض كان فيه حتة سودا وجوة المربع الأسود كان 

فيه حتة بيضا هنعمل إيه؟ هنأمر ولا ننهى؟ ده ا موضوع محتاج نحات» ا موضوع محتاج جراح يعرف يشيل النقطة السودة ويسيب النقطة البيضاء 
ومحتاج فقه عالي جدًا. 


بيقول: "وعلى هذا إذا كان الشخص أو الطائفة جامعين بين معروف ومنكر" شيخ بيدل الناس على الله وعنده حاجات كتير حلوة لكنه عنده 
بدع» طيب نعمل إيه؟ هل ننهى الناس عن الذهاب إليه؟ طب ما فيه حاجات كثير في الدين هتضيع» طب هل تأمر الناس بأن تذهب إليه؟ 
طب هم هيتعلموا حاجات كتير وفيه حاجات فيها بدع» طب نعمل إيه؟ فبيقول: "إذا كان الشخص أو الطائفة جامعين بين معروف ومنكر 
بحيث لا يفرقون بينهما" مفيشء الأبيض والأسود معدوش كاروهات» ده بقوا عجينة, "بل إما إن يفعلوهما جميعا أو يتركوهما جميعا". 

يعني فيه واحد بيعظم النبي -صلى الله عليه وسلم- بس طريقته في تعظيم النبي -عليه الصلاة والسلام- غلطء فأنا دلوقتي لو جيت غيته 
عن هذه الطريقة هو ما عادش هيعظم النبي -عليه الصلاة والسلام-. فأنا محتاج أقول له عظم النبي -عليه الصلاة والسلام- بس عظمه 
بالطريقة التي أمر بما البي -صلى الله عليه وسلم-. 

واحدة بتعبد ربنا بطريقة فيها بدعة, هي لسه ما عندهاش النضج الكافي ولا الفقه الكاني ولا العلم الكافي اللي بما تفرق ما بين الحق والباطل 
ولا عارفة تفرق, هل أنا أبين لها؟ ولا أسكت؟ ولا أنماها؟ طب أنا لو تميتها هانماها عن الطريقة الخطأ التي تعبد بما ربجا -سبحانه وتعالى- 
بالبدعة» لكن في نفس الوقت أنا أيضًا نهيتها عن مسائل مهمة جدًا في الدين» هي كانت معتبرة إن ده الدين, فبالتالي أنا المرة دي مش باناها 
عن البدعةء ده أنا بانماها عن الدين كله لأن هو دينها هو ده. يعني مفيش أي حاجة في الدين في حياتا إلا ده فبالتالي هنا اختلط الأمر 
والنهي. طب أنا راجل بقى عندي من العلم والفقه والحكمة إن أنا أعرف أفرق, أقول ها ده الشرع بيقول كذاء واللي انت بتعمليه ده فيه 
حاجات كويسة وبدشكر لك مشاعرك الطيبة» وبنشكر لك إن انت أردت وجه الله وأن انت بذلت وأن انت وأن انت» الحاجات اللي هي 
فعلا محمودة عليهاء ثم بعد ذلك نبين ها إن الطريقة التي استعملتها كانت طريقة خاطئة وأن عليها اتباع البي -صلى الله عليه وسلم-, ده 
مسألة محتاجة فقه» ومحتاجة علم, ومحتاجة تبيين» ومحتاجة نعرف إيه الثوابت وإيه المتغيرات» إيه الصح وإيه الغلط إيه الحلال وإيه الحلال في 
نفس ذات الفعل وما يترتب على هذا الفعل. 

فهنا شيخ الإسلام بيوضح هذه القاعدة بيقول: "إذا كان الشخص والطائفة جامعين بين معروف ومنكرء بحيث لا يفرقون بينهم بل إما أن 
يفعلوهما جميعًا أو يتركوهما جميعًاء لم ير -بيقول لا يجوز إن انت تأمرهم وتنهاهم إلا لما تعرف الأول- بل يُنْظَر فإذا كان المعروف أكثر؛ أُمرَ 
به» وإذا استلزم ما هو من دونه من المنكر". كان زمان طلع أحد الدعاة الأفاضل كان بيتكلم في العبادات والأخلاق عمل سلسلة عن 
الصحابة» فكان الشباب بيلتزموا وبيسمعوه وبيحبوا طريقته» وفعلا قريهم من ربنا -سبحانه وتعالى-, فأحد الشيوخ طلع مرة وقام قايل يا 
جماعة لا تسمعوا لهذا الرجل لإنه عنده مشاكل وهو مش متبع النبي -عليه الصلاة والسلام- ومش ملتحي» والنبي -عليه الصلاة والسلام- 
كان ملتحي وأمر باللحية فهو كده خالف كلام النبي فما تسمعلوش, فطبعا هنا فيه بعض الشباب مع الكلام» عمل إيه؟ ما "معوش وقعد 
على القهوة, يعني هو كان بدأ يسمعه وبدأ يصلي فما سمعهوش خالص, ما "معهوش وما معش أي حد تان في الدين, فالشيخ اللي أنكر إن 
الداعي ده مثا مش ملتحي» هل هو كده حقق مصلحة؟ فالشيخ هيقول: والله أنا غیت عن منكر كان موجود. 

هنا شيخ الإسلام بيقول له: لا لاء تعالى أنا عايزك تقف مع نفسك وقفة, هو دلوقتي الراجل ده اللي انت غيته ده» انت تعرف من حاله إن 
هو يعرف يفرق؟ لا ما أعرفش» طب انت ها يته عن المنكر هو المنكر اللي انت بتظنه منكر ده بالدسبة له هو الدين كله يعني هو لما ما 
«معوش مش هيسمعك انت» ما بيسمعش حد أصلاء فبالتالي انت لا نميت عن منكر انت ضيعت معروفء إيه المعروف؟ إن الراجل كان 
بيصلي» إن الراجل كان بدأ إن هو يسمع القرآن, إن الراجل بدأ يحاول إن يصاحب صحبة صالحة. 

فهنا شيخ الإسلام بيقول إيه: لو إن المعروف والمنكر مختلطين ومجموعين مع بعضهم البعض ل جز أن يؤمروا الناس با معروف وينهوا عن المنكر 
بل ينظر أولاء ينظر في إيه بقى؟ إذا كان المعروف أكثر؛ أُمر به وإن استلزم ما هو دونه من المنكر يعني قول له: آه روح للشيخ ده وخليك 
معاه واجتهد فيه حتى وانت عارف إن هو عنده جزء من المنكر, ليه؟ لإن المعروف في تعظيم الصلاة وأمر الصلاة أعظم عند الله -سبحانه 
وتعالى- من أمر اللحيةء قال: فإن كان المعروف أكثر؛ أمر به. وإن استلزم ما هو دونه من المنكر. 


طيب افرض أنا لو يته عن منكرء هانماه عن المنكر ده وني نفس الوقت هافاه عن المعروف ده» فبالتالي الراجل ده معدش هيسمع لا الشيخ 
ده ولا هيسمع لأي حد تان» هنا نعمل إيه؟ شيخ الإسلام بيقول إيه: "بل يكون النهي حينئذ من باب الصد عن سبيل الله", شوفوا يا جماعة 
شيخ الإسلام وهو بيفصل ويفرق, إن يا جماعة الأمر ما عدش أبيض وأسود, الأمر لما بيكون أبيض وأسود كله بيرتاح» لكن لما يكون الأمر 
فيه أبيض مختلط بأسود مختلط بأبيض وفتن كقطع الليل المظلم؛ وفيه حتة خير وحتة شر وبعد كده حتة خير كبيرة وحتة شر صغيرة وبعد كده 
حتة شر كبيرة أوي وحتة خير صغيرة» فانت لو أمرت بالخير وأثنيت على الخير اللي موجود انت كمان بتغبت الشر وبتقره» ولو انت فيت 
عن الشر انت بتضيع الخير اللي موجود., فالموضوع محتاج موازنة ومحتاج فقه ومحتاج علم. 

هنا شيخ الإسلام بيعلمنا ازاي نفكر, بيعلمنا ازاي ننظر للشرع» بيعلمنا ازاي ندعو إلى الله -سبحانه وتعالى-. 

قال: "بل يكون النهي حينئذ اللي هو إيه النهي حينئذ؟ اللي هو لو واحد نى عن المنكر وكان فيه عن المنكر ده هيستلزم تفويت طاعة 
أعظم منه» أنا عرفت منين الطاعة أعظم ولا المنكر أعظم؟ دي مسألة محتاجة نعرفها من ترتيب أولويات الشرع» واحنا اتكلمنا في أولويات 
الشرع قبل كده ودي مسألة محتاجة فقهء إن احنا نعرف إيه قبل إيه. إن الصلاة أعظم الواجبات العملية؛ إن التوحيد هو أعظم الأوامر 
الشرعية؛ إن الزكاة من أركان الإسلام, إن صيام رمضان من أكبر الأوامر الشرعية, إن فيه معاصي وفيه معاصي أكبر منهاء في معصية اسمها 
معصية كبيرة وني معصية اجمها معصية صغيرة وفي معصية امها اللمم» اللمم ده يعني حاجة تلم بالإنسان, المعاصي درجات والطاعات درجات» 
وفيه أولويات للطاعات وأولويات للمعاصي. 


قال: "بل يكون النهي حينئذ من باب الصد عن سبيل الله والسعي في زوال طاعته وطاعة رسوله صلى الله عليه وسلم؛ وزوال فعل الحسنات". 
تخيلوا يا جماعة تخيلوا إن واحد يريد إن هو يأمر بالمعروف وينهى عن المنكر وهو يكون نفسه سبب في الصد عن سبيل الله تخيلوا إن واحد 
يريد إن هو يدعو إلى الله -سبحانه وتعالی- وهو نفسه يكون سبب في زوال طاعة الله -سبحانه وتعالى- وطاعة البي -صلى الله عليه 


وسلم-. 


قال: "وإن كان المنكر أغلب» نمي عنه, وإن استلزم فوات ما هو دونه من اعروق" مثا واحدة بترقص, واحدة مغلا بتزي, تقول ها مثلًا 
انت مصاحبة فلانة اللي سلوكها وحش ده ليه؟ تقول لك والله أصل هي بتيجي كل سنة تتصدق صدقة. وفي رمضان بتديني فلوس الفقراء 
إيه ده! يعني انتم بتهزروا! لا يا جماعة هنا فيه منكر امه منكر الزناء فيه منكر امه منكر تضييع حرمات الله -سبحانه وتعالى-» وفيه طاعة 
موجودة اللي هي طاعة الصدقة, فيه طاعة موجودة اسمها طاعة إن هي قلبها بيرق في مواسم الطاعة, فيه طاعات موجودة, هنا بنوزن هو إيه 
المنكر الأعظم وإيه الطاعة الموجودة؟ وأيهما أكبر؟ لو الطاعة الموجودة أكبر خلاص اؤمري بالطاعة» طيب لو المنكر أكبر؟ 

هنا بيقول: "وإن كان المنكر أغلب, غي عنه, وإن استلزم فوات ما هو دونه من المعروف -حتى لو استلزم ده إن فيه بعض المعروف هيروح» 
ويكون الأمر بذلك المعروف, المستازم للمنكر الزائد عليه, أمرا بمنكر, وسعيا في معصية الله ورسوله". شوفوا يا جماعة مسألة الموازنة, الموازنة 

بين المعروف والمنكر, لو واحد بقى قال لك والله أصل الست دي بتعمل صدقة كل سنة في رمضان, فاحنا بالتالي ما ينفعش ننهاها عن 
المنكر, لأن لو احنا فيناها على ده ما عدتش هطلع الصدقة. 

فبيقول بقى لو الراجل جه تكلم في إن الصدقة دي أهم من المنكر العظيم الكبير ده اللي هو الزناء أو اللي هو تضييع حرمات الله -سبحانه 
وتعالى-, فيقول: فيكون الآمر بمذه الصدقة -مع إنه بيأمر بصدقة, مع إنه بيأمر بالخيرء مع إنه بيثني على خيرء مع إنه بيقر خير» لكنه في 
هذا ويكون الأمر بذلك المعروف, المستلزم للمنكر الزائد عليه أمرا بمنكرء وسعيا في معصية الله ورسوله". ليه؟ لإنه ترك الأمر الأكبر. 

يبقى يا جماعة الأمر بالمعروف والنهي عن المنكر مش بس أُمِرْنَا فيه إن احنا نفهم الأمر بالمعروف والنهي عن المنكر ده احنا كمان أُمِرْنَا فيه 
إن احنا نعرف إيه الطاعة الأكبر من الطاعة, وإيه المعصية الأكبر من المعصية, وإيه الأهم من إيه. 


قال: "وإن تكافأ المعروف والمنكر المتلازمان؛ ل يؤمر بمما ولم ينه عنهما"» طب افرض هما الاتنين زي بعض؟ قال: لم يؤمر بمما ولم ينه عنهما 
"فتارة يصلح الأمر وتارة يصلح النهي وتارة لا يصلح لا أمر ولا نمي حيث كان المعروف والمنكر متلازمين وذلك في الأمور المعينة الواقعة'» 
فهنا شيخ الإسلام بيتكلم يا جماعة إن المسألة محتاجة فقه ومحتاجة موازنة. 


طبعا الوقت مر سريعا لكن أقف عند هذا الحد ونتكلم مرة الجاية إن شاء الله رب العالمين على مسألة الأمر بالمعروف والنهي عن المنكر من 
حيث النوع» هو هنا بيتكلم من حيث عين المسائل» يعني بيقول إن الأمر بالمعروف والنهي عن المنكر فيه حاجة اسمها: 

- النوع: الأمر بالمعروف والنهي عن المنكر اللي هي القواعد العامة. 

- وفيه حاجة اسمها عين المسائل التي اختلط فيها الحق بالباطل والمعروف بالمنكر والحسنات والسيئات؛ إن فيه واحد بيعمل حسنة لكنها 
مشوبة بسيئة» أو واحدة بتعمل سيئة لكنها مشوبة بحسنة يعني واحدة مغلا بتيجي في المولد بتعظم النبي -عليه الصلاة والسلام- بتحب 
النبي -عليه الصلاة والسلام- لكنها بتعبر عن حبها للنبي -عليه الصلاة والسلام- بطريقة خاطئة» فهنا هي محمودة من ناحية أا بتعظم 
البي -عليه الصلاة والسلام- وبتحب النبي -عليه الصلاة والسلام- وتشتاق للنبي -عليه الصلاة والسلام- وتريد أن تكون مع النبي - 
صلى الله عليه وسلم-» من حيث المشاعر؛ هي محمودة, لكن من حيث المعاملات؛ محتاجة أن نُصحح طاء طيب لو احنا فينا عن ده هنضيع 
الاتنين ولو احنا أمرنا بده هنقر الاتنين» فهنا بقى هو ده موضع الموازنات في مسألة الأمر بالمعروف والنهي عن المنكر» مش كل حد يتقال له 
كل حاجة؛ ومش كل كلام يتقال لكل حد» القواعد محتاجة إِنها تتوزن على ميزان الشرع» والخير محتاج إنه يترتب على أولويات الشرع» والشر 
محتاج إنه يترتب على أولويات الشرع, وإذا اختلط الخير بالشرء محتاج نعرف إيه قبل إيه؟ وإيه اللي يُؤمر به؟ وإيه اللي يُنهى عنه. 

أقول قولي هذا وأستغفر الله لي ولكم وجزاكم الله خيرا والسلام عليكم ورحمة الله. 

ميزان الومي وميزان القلب في الرعوة 





أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صلّ على محمد وعلى آل محمد كما صليت على إبراهيم 
وعلى آل إبراهيم إنك حميد مجيد. وبارك على محمد وعلى آل محمد كما باركت على إبراهيم وعلى آل إبراهيم إنك حميد مجيد. 


يقول النبي -صلى الله عليه وسلم-: "ما جلس قومٌ يذكرون الله عر وجل إلا ناداهم مناد من السماءٍ: قومُوا مغفورًا لكم, قد بُذَّلَتْ سيئائكم 
حسناتٍ""”, ويقول البي -صلى الله عليه وسلم-: "ومن سَلَكَ طَرِيقًا يَلْتَمِمسنْ فيه عِلْمّاء سَهّلَ الله له به طَرِيقًَا إلى النّة"*” 
نستحضر نية صالحة في هذا الجلس» أسأل الله -سبحانه وتعالی- أن يرزقنا الإخلاص في القول والعمل, وأن يتقبلنا الله -سبحانه وتعالى -. 


لا زلنا مع رسالة شيخ الإسلام ابن تيمية في الأمر بالمعروف والنهي عن المنكرء وهذه الرسالة الجامعة النافعة جزء من كتاب الاستقامة» وتوقفنا 
في المرة عند مسألة ميزان الشريعة أو ميزان الحق والباطل أو ميزان المعروف والمنكر. 

وشيخ الإسلام بعد ما تكلم على اعتبارات: اعتبار الرفق واعتبار الموازنة بين المصالح والمفاسد» وأن لابد لكل آمر بالمعروف وناهي عن المنكر 
إن هو يراعي هذه الاعتبارات» يراعي أن يكون رفيقاء ويراعي درجات الإنكار والموازنات في الأمر بالمعروف والنهي عن المنكر. 

وتكلم على مسألة إذا تعارض المصلحة والمفسدة وإذا كان هناك مفسدة ومفسدة أكبرء ومصلحة ومصلحة أكبرء وازاي إن مبنى الشريعة 
قائم على إقامة أعظم المصلحتين ودفع أعظم المفسدتين فتفوت المصلحة الأدى لتحصيل المصلحة الأعلى؛ وتحصل المفسدة الأدى لتجنب 
المفسدة الأكبر. 

فتكلم على نقطة مهمة في الموازنات الدعوية أو موازنات الأمر بالمعروف والنهي عن المنكرء وبعد ذلك بدأ يشرح مسألة اختلاف الناس في 
فهم الآية "لا يَضْرَّكُم مّن صل إِذَا اهْتَدَيْثُْ" وازاي إن هذه الآية فُهمت خطأء وإن الآية ليس معناها ترك الأمر بالمعروف والنهي عن المنكرء 
وكذلك ليس معناها إن الناس تأمر بالمعروف وتنهى عن المنكر باليد أو بالقوة فقط دون أن تراعي مراتب الإنكار» ومراتب الأمر بالمعروف 
والنهي عن المنكر, وذكر حديث أي ثعلبة الخشني في مسألة إن الإنسان لابد إن هو ينضبط بضوابط الشرع حتى في الدعوة إلى الله -سبحانه 
وتعالى-. 

بعد ذلك بدأ شيخ الإسلام يتكلم عن باقي الاعتبارات الشرعية المهمة قال: "وجماع ذلك داخل في القاعدة العامة فيما إذا تعارضت المصالح 
والمفاسد, والحسنات والسيئات, أو تزاحممت" هنا نقطة مهمة شيخ الإسلام بيشير إليها؛ نقطة إن أحياناً مزاحمة يعني مصلحة ومصلحة تانية» 
مفسدة ومفسدة تانية» مصلحة ومفسدة» مصلحة كبيرة ومفسدة أقل أو مفسدة كبيرة ومصلحة أقل أو مصلحتين ولكن لا بمكن تحصيلهم 
مع بعضهم البعض, فيه حاجة بتزاحم حاجة أو مفسدتين ولا بمكن دفعهم مع بعضهم البعض, لابد من ارتكاب أحد مفاسد» هنعمل إيه؟ 
قال: "فإنه يجب الترجيح الراجح منها فيما إذا ازدحمت المصالح والمفاسد, وتعارضت المصالح والمفاسد, فإن الأمر والنهي وإن كان متضمتًا 


1 حسنه الألباني 
58 صحيجع مسلم 

لتحصيل مصلحة ودفع مفسدة فينظر في المعارض له. فإن كان الذي يفوت من المصالح أو يحصل من المفاسد أكثر؛ لم يكن مأمورًا به بل 
يكون محرمًا إذا كانت مفسدته أكثر من مصلحته» لكن اعتبار المقادير المصالح والمفاسد هو بميزان الشريعة". 

توقفنا في المرة السابقة عند هذا؛ إن مسألة إن المصالح والمفاسد مش اعتبارات الأشخاص ولا اعتبارات مصال العباد ولا اعتبارات إن كل 
واحد له مزاج في اتجاه معين» ولا مصلحة فلان ولا مركز علان ولا منصب فلان, إنما المصالح والمفاسد هي المصالح والمفاسد المعتبرة شرعًا. 


فبدأ شيخ الإسلام يتكلم في الموازنات إن لابد إن احنا نعظم ما عظم الله. وإن احنا نحقر ما حقر الله. 

هناك أشياء خلقها الله -سبحانه وتعالى- وقبحهاء وهناك أشياء خلقها الله -سبحانه وتعالى- وعظمهاء هناك أشياء أمر الله -سبحانه وتعالى- 
بماء وهناك أشياء نى الله -سبحانه وتعالى- عنهاء فيبقى معيار المعروف والمنكر هنا معيار الشرع ليس معيار الحوى ولا معيار المصالح 
الشخصية. 

فبيقول إن كلمة المصلحة والمفسدة وكلمة الحسنة والسيئة مش كلمة مطلقة, واحنا اتكلمنا قبل كده إن فيه بعض الناس يرى نفسه مُصلح 
كما قال -سبحانه وتعالى- في سورة البقرة: "إا قبل َم لا سدوا في الأزض قاو إا نن مُضلِخون * ألا إُِمْ هم الْمُفْسِدُونَ وتكن لا 
يَشْعْرُونَ" البقرة١‏ ١١۲٠ء‏ فهنا ربنا -سبحانه وتعالى- ذكر إن معيار الصلاح والفساد هو معيار الشرع. 


وهنا شيخ الإسلام بيؤكد على هذاء إن لابد إن احنا نفهم المصلحة المفسدة باعتبار الشرع قال: "لكن اعتبار مقادير المصالح والمفاسد هو 
ميزان الشريعة» فمتى قدر الإنسان على اتباع النصوص ل يعدل عنها وإلا اجتهد رأيه لمعرفة الأشباه والنظائر -يعني الحاجة اللي شبه حاجة 
والحاجة اللي نظير حاجة- وقل أن تعوز النصوص من يكون خبيرا بجا وبدلالتها على الأحكام» وعلى هذا إذا كان الشخص أو الطائفة 
جامعين بين معروف ومنكر بحيث لا يفرقون بينهما" هنا نقطة شيخ الإسلام بدأ يتكلم عنهاء وده التقاط دقيق جدًا من شيخ الإسلام, نقطة 
إن المعروف والمنكر لا يمكن التفريق بينهماء عارفين لما مغلا فيه حاجة بتختلط بحاجة فبقت خلاص» يعني فيه فرق إن احنا كنا بنتكلم المرة 
اللي فاتت عن الأبيض والأسود والأبيض اللي فيه أسود والأسود اللي فيه أبيض والاتنين لما يكونوا جنب بعض, ده المرة دي الأبيض والأسود 
بقوا رصاصي يعني اختلطوا ببعض اختلاط شديد» يعني بقى درجات فهنا بيقول: "لا يمكن التفريق بينهما بل إما أن يفعلوهما جميعًا أو يتركوهما 
جميعًاء لم يجر أن يأمروا بالمعروف ولا ينهوا عن منكر بل يُنظر" هنا شيخ الإسلام بيقول إن لو احنا عندنا معروف ومنكر الاتنين متزجين ببعض 
لا يمكن التفريق بينهماء لابد إن احنا نفرق "فان كان المعروف أكثر أُمر به. وإن استلزم ما هو دونه من المنكر, ول ينه عن منكر يستلزم 
تفويت معروف أعظم منه» بل يكون النهي حينئذ من باب الصد عن سبيل الله والسعي في زوال طاعته وطاعة رسوله؛ وزوال فعل الحسنات. 
وإن كان المنكر أغلب ي عنه. وإن استلزم فوات ما هو دونه من المعروف» ويكون الأمر بذلك المعروف والمستلزم المنكر الزائد عليه أمر 
بعنكر» وسعيًا في معصية الله ورسوله". 

اتكلمنا وشرحنا الكلام ده المرة السابقة وقلنا إن ده من حيث التأصيل على عين المسائلء يعني أحيانًا بيبقى فيه مسألة فيها معروف ومنكر, 
أحيانًا بيبقى فيه طائفة فيه جموعة من الناس فيه شيخ معين فيه خير وفيه شر أحيانًا فيه حاجة معينة الناس بتعملها فيها خير وشر, فهل يا 
ترى ننهى عنها؟ هل يا ترى نؤمر بما؟ لو احنا أمرنا بجا احنا بنقر هذا المعروف وهذا الشيءء, لكن كذلك احنا بنقر المنكر لإن احنا بنأمر 
بحاجة مش صافية صفاء الوحي» ولو احنا تمينا عنها احنا بننهى عن منكر صحيح لكن احنا كذلك بننهى عن معروف وامتزج بماء فلإن 
المنكر اللي فيها ليس منكر صافي» والمعروف الذي فيها ليس معروف صافي» فهنا شيخ الإسلام بيقول لابد الإنسان إنه يتعلم وإنه يعرف 
قدر المعروف اللي فيها إيه والمنكر اللي فيها إيه. وإيه مقدار المصالح التي ستترتب على الأمر بمذا المعروف الممتزج بالمنكر, وإيه مقدار 
المفاسد التي ستترتب على إقرار هذا المنكر مع هذا المعروف, وإيه مقدار المصالح التي ستترتب على إنكار المنكر الممتزج بمذا المعروف» وإيه 

مقدار المفاسد التي تترتب على النهي عن هذا المنكر المقرون بمذا المعروف, وبالتالي لما ننهى عن المنكر المقرون بالمعروف إن المنكر هيروح 
اللي احنا نينا عنه وكذلك المعروف الممتزج به هيروح» فإيه مقدار المفاسد التي ستترتب على ضياع هذا المعروف؟ ونعمل موازنة؛ الموازنة ما 
بين إيه المصلحة الأكبر وإيه المفسدة الأكبر وعلى ميزان الشرع. 

فبيقول: "وإن تكافاً المعروف والمنكر المتلازمان؛ لم يؤمر بمما ولم ينه عنهماء فتارة يصلح الأمرء وتارة يصلح النهي, وتارة لا يصلح لا أمر ولا 
نمي حيث كان المنكر والمعروف متلازمين» وذلك في الأمور المعينة الواقعة" يبقى هو بيتكلم على عين المسألة بيتكلم على بعض المسائل 


لكن عمومًا لما نيجي نأصل من حيث التأصيل العام» من حيث إن احنا نقسم الأشياء أنواع» فبنقول يا جماعة يؤمر بكل معروف وينهى عن 
كل منكرء يعني على مستوى الأمر بالمعروف والنهي عن المنكر هو يأمر بالمعروف وينهى عن المنكر لكن لو حصل تلازم نعمل إيه؟ امبارح 
كان أحد الأفاضل بيسأل سؤال بيقول إن إحدى الدساء اعتزلت زوجها واعتزلت أبنائها وقررت إنما تعكف على القرآن علمًا ومدارسة 
وتحفيظاء وضيعت حق زوجهاء فبيقول لما استعان بأحد الأفاضل من الدعاة والمشايخ إن هو يُصلح بينه وبين زوجته؛ هذا الزوج اللي فجأة 
زوجته اعتزلته ومنعته حقه. فالشيخ بيقول: لما ذهبت للصلح وجدت المرأة عنيدة؛ هي بالنسبة لما شايفة إن ده الدين وشايفة إن هي كده 
بتضحي لأجل إنها تقيم أمر الله -سبحانه وتعالى-. طبعًا هنا هي عايزة تتعلم دين ربناء وعايزة تحفظ قرآن, لكن هي مرتكبة لمفسدة كبيرة إا 
بتضيع حق الزوج وبتضيع مسئولية شرعية تبيت تلعنها الملائكة حتى تصبح» هي كثيرة الصيام وكثيرة القيام وهذا يحمد ها ده معروف هي 
بتعمله, لكن في نفس الوقت هي مرتكبة لمنكر عظيم إن هي زوجها يبيت غضبان عليها تبيت تلعنها الملائكة بتحريم حقه. 

إذا كان المرأة اللي كانت تحسن في الصيام والقيام وتؤذي جيرانما أو منعت جيرانما الحق فالبي -صلى الله عليه وسلم- قال هي في النار» فهنا 
امتزج معروف بمنكرء يا ترى هل ننهاها عن إن هي تعكف على القرآن؟ لاء لا يُنهى عن ذلك, لكن إيه اللي ينبغي إا تنهى عنه؟ ينبغي إا 
تنهى عن تضييع حق الزوج» ينبغي إنها ثنهى عن تضييع مسئوليتهاء ينبغي إنها تُنهى عن إا تضيع الحقوق الشرعية التي أمرها الله -سبحانه 
وتعالى- بماء وده موجود في كتير إن ممكن تجد واحدة مضيعة لحق ربنا -سبحانه وتعالى- في الحجاب ولكنها متميزة في الطاعة فهي عندها 
معروف وعندها منكر. 

هنا من حيث النوع اللي بنتكلم فيه بقى التأصيل العام قال: "أما من جهة النوع فيؤمر بالمعروف مطلقًاء وينهى عن المنكر مطلقًا" يعني كل 
معروف يؤمر به وكل منكر ينهى عنه. 

واحنا اتكلمنا في تعريف المعروف إن المعروف؛ هو المعروف شرعًا. والمنكر؛ هو المنكر شرعًا "وني الفاعل الواحد والطائفة الواحدة يؤمر 
بمعروفها وينهى عن منكرهاء ويحمد محمودها ويذم مذمومهاء بحيث لا يتضمن الأمر بمعروف فوات أكبر منه أو حصول منكر فوقه. ولا 
يتضمن تي عن منكر حصول ما هو أنكر منه أو فوات معروف أرجح منه". 

هنا شيخ الإسلام بيتكلم في قاعدة المصالح والمفاسد والموازنات ومسألة الترجيح» ومسألة إذا اختلط المعروف بالمنكرء وإذا تلازم المعروف 
والمنكر» وإذا اختلط عند الناس مفهوم المعروف والمنكر حتى إن هو تمكن تجد طائفة أو مجموعة من الناس فيه معروف ومنكر, أو تجد عبادة 
معينة أو مظهر من المظاهر المعينة من ممارسات الحياة للناس فيها معروف ومنكر. 

طب يا ترى يُنكر المنكر وبالتالي هيضيع المعروف لأن هم الاتنين متلازمين؟ ولا يؤمر بمذا المعروف المختلط بالمنكر فبالتالي يُقّر المنكر 
ويستشري المنكر؟ طبعًا الأفضل والأحسن هو تبيين الحق هو معرفة الحق هو إرساء قواعد الشرع وتبيين للناس إيه هو المعروف وإيه هو 
المنکر فيؤمر بكل معروف وينهى عن كل منكر. 

قال: "وإذا اشتبه الأمر استثبت المؤمن حتى يتبين له الحق" افرض الأمر اشتبه» مش عارفين نعمل إيه؛ فهنا شيخ الإسلام بيقول: اسكت» ما 
تتكلمش ما تتسرعش, ما تتسرعيش إنك أنتٍ تنكري» وما تتسرعيش إنك أنتٍ تفرحي إن فيه حاجة جميلة بتحصل وهي ملتبسة بمنكرات 
شديدة, وده موجود أحياناً كثيرة. 


قال: "فلا يقدم على الطاعة إلا بعلم ونية". هنا بدأ شيخ الإسلام يتكلم عن الاعتبار الثالث من اعتبارات الأمر بالمعروف والنهي عن المنكر 
بعد اعتبار الرفق واعتبار الموازنة بين المصالح والمفاسد, هيتكلم على اعتبار العلم واعتبار النية قال: "وإذا تركها كان عاصيًا فترك الأمر 
الواجب معصية؛ وفعل ما تي عنه من الأمر معصية وهذا باب واسع ولا حول ولا قوة إلا بالله". 

ومن هذا الباب بدأ يمهد لمسألة العلم والنية كشروط للأمر بالمعروف والنهي عن المنكر لكنه قبل ما يتكلم فيها بيختم مسألة المصالح والمفاسد, 
والموازنات» والترجيح بين المصلحة والمفسدة بمعنى, إيه هو المعنى ده؟ بيقول: "من هذه المصالح والمفاسد إقرار النبي -صلى الله عليه وسلم- 
هنا يعني خليها لفظ ترك- ترك النبي -صلى الله عليه وسلم- لعبد الله بن أبي, وأمثاله من أئمة النفاق والفجور لا لهم من أعوان" نسخة 
الاستقامة للشيخ محمد رشاد فيها ترك بدل إقرار. 


هنا بيقول: من باب الموازنة بين المصالح والمفاسد فعل النبي -صلى الله عليه وسلم-, إيه فعل النبي -عليه الصلاة والسلام- في المصالح 
والمفاسد؟ قال فعل النبي -صلى الله عليه وسلم- في المصالح والمفاسد في الحادثة التي حدثت ها تقاتل الحيان بين الأوس والخزرج» عارفين 
القصة لما كانوا في غزوة المريسيع» وكسع رجل من الأنصار رجل من المهاجرين فكان غلام لعمر بن الخطاب ضرب واحد تان فالتاني قال له 
أنت بتضربني فقال له يا للمهاجرين» فالتا قال له باللأنصار, فبدأ كل واحد ينادي أصحابه وكل واحد يستنصر بأصحابه على الباقين» 
فقال النبي -صلى الله عليه وسلم-: "أبدعوى الجاهلية وأنا بين أظهركم؟ دعوها فإنها منتنة". قال لحم ده ربنا -سبحانه وتعالى - وحدكم على 
الإسلام, ازاي ترجعوا تتنادوا بالنعرات مرة أخرى» وتتعصبوا للنعرات مرة أخرى؟ وتقفوا أمام بعضكم البعض بالسيوف على نعرات مرة 
أخرى» قال: "أبدعوى الجاهلية وأنا بين أظهركم؟ دعوها فإنها منتنة". 

قام بقى الأول عبد الله بن أي بن سلول رأس النفاق قال: 'يَقُولُونَ لين رَجَعْنا إلى الْمَدِيئةِ لَبَخْرِجَنَ الْأعَرُ مِنْهَا الْأَذَنّ -يعني هو عايز يسخر 
من النبي -صلى الله عليه وسلم-. وهو معتبر نفسه هو الأعز والبي -صلى الله عليه وسلم- أو الصحابة جم ضيوف عندهم وإن هم يقدروا 
ينتقموا منهم وطبعا- ولل اله ولرَسُولِه وَلِلمُؤْمِينَ وََكِنَ الْمُفِقِينَ لا يعْلَمُونَ" فهنا بيقول لإن رجعنا إلى المدينة ليخرجن الأعز 
منها الأذل يقصد نفسه هو الأعز يعني» فقال عمر دعني أضرب عنق هذا المنافق» فقال النبي -صلى الله عليه وسلم-: "لا يتحدث الناس 
أن محمدا يقتل أصحابه". 

هنا النبي -صلى الله عليه وسلم- أشار إلى معنى الموازنةء قال له أنا مش هينفع أقتل عبد الله بن أي بن سلول فطبعًا هو مش هيقتله ليه؟ 
طب ما هو الراجل بيشتم الي -عليه الصلاة والسلام-, وبيقدح في القرآن» وبيسعي في إن هو يخرب ديار المسلمين» وبيسعى في إن 
المسلمين يقتتلوا مع بعضهم» وبيثير الفتنة» ده واحد خطر على الجتمع ومع ذلك وهو بيُضمر الكفر والنبي -عليه الصلاة والسلام- يعلم 
أنه يُضمر الكفر وإن الصحابة كلهم عارفين إنه يُضمر الكفر, لكنه أمام الناس شكله مسلم» فهنا النبي -عليه الصلاة والسلام- قال: لا 
يتحدث الناس أن محمدا يقتل أصحابه. قال له الناس مش هتفهم. المجتمع الخارجي هيقولوا إن الراجل ده بيقتل راجل من المسلمين لأن عبد 
الله بن أي بن سلول مسلم من المسلمين يشهر إسلامه ويعلن أنه لا إله إلا الله وأن محمدا رسول الله فبالتالي هو صحيح من جواه منافق 
وبيقتل أو من جواه بيضمر الكفر, لكنه أمام الجميع هو مسلم» فالبي -عليه الصلاة والسلام- هنا اعتبر الموازنة فقال: " لا لا يتحدث 

الناس أن محمدًا يقعل أصحابه" وقال: "لو قتلته لاحمرت له أنوف". قال له فيه ناس مش هتفهم» ممكن يثور غضب أصحابه له ويعتبروا إن 
ده اعتداء عليهم» هم مش فاهمين إن المسألة مسألة شرعية. 

فهنا شيخ الإسلام التقت هذا الالتقاط -الحديث طبعًا في الصحيح في البخاري-., قال شيخ الإسلام: "ومن هذا الباب ترك البي -صلى 
الله عليه وسلم- لعبد الله بن أبي بن سلول وأمثاله من أئمة النفاق والفجور لما هم من الأعوان, فإزالة منكره بنوع من عقابه مستلزمة إزالة 
معروف أكبر من ذلك" اللي هو إيه المعروف أكبر من ذلك؟ اللي هو اجتماع الناس على الطاعة, يعني بيقول لو كان النبي -عليه الصلاة 
والسلام- نفذ كلام عمر كان الناس هتتفرق. إذا كان هم كانوا لسه في البداية وتفرقوا على أهون من ذلك. فتخيل لو كان البي -عليه 
الصلاة والسلام- قتل الكبير بتاعهم كان هيحصل إيه؟ كانوا يتفرقوا أكثر من ذلك وكان أعوانه مش هيفهموا ا موضوع» وكانوا هم نفسهم 
هيثوروا ويعتبروا نفسهم إن هم كده ضحايا والحقيقة إن المسألة مسألة شرعية» فهنا ترك النبي -صلى الله عليه وسلم- عقاب عبد الله بن أبي 
بن سلول على كلمته لإن العقاب ده كان هيتسبب في منكر إن الناس تتفرق مرة أخرى بعد أن جمعها الله -سبحانه وتعالى- على كلمة 
التوحيد. 


فقال: "فإزالة منكره بنوع من عقابه مستلزمة إزالة معروف أكبر من ذلك بغضب قومه وحميتهم وبنفور الناس إذا سمعوا أن محمدًا يقتل 
أصحابه". قال إن ده كان هيعود على الدعوة بالشر والسوء لذلك فالبي -صلى الله عليه وسلم- ترك عقاب عبد الله بن أبي بن سلول من 
باب الموازنة» لأنه سيترتب عليه منكر أعظم منه. طبعا شيخ الإسلام ده من الحاجات اللي التقطها في الحديث واستنبطها ليبين إن مسألة 
الموازنات مسألة مهمة جدًا في الدعوة إلى الله -سبحانه وتعالى-» وإن الإنسان لابد إنه يعرف مآل كلامه هيؤدي إلى فين؟ 

قال: "ولهذا لما خطب الناس في قصة الإفك بما خاطبهم به واعتذر منه" 

وبدأ شيخ الإسلام ابن تيمية بيستدل باستدلال تان في مسألة الموازنات من فعل النبي -صلى الله عليه وسلم-. إيه الاستدلال التاني؟ في 
قصة الإفك ها الناس خاضت في عرض أم المؤمنين عائشة زوج النبي -صلى الله عليه وسلم- وبنت أي بكر الصديق» وتكلموا على عرض 
النبي -صلى الله عليه وسلم- وتكلموا على عرض الصديق, هنا الصحابة اختلفوا فالبي -عليه الصلاة والسلام- وقف على المنبر وقال: 
"من يعذرني في رجل آذائي في آهل بيتي" قال لهم مين من الناس ينصرڻ ويعذرني في رجل آذاڻ في أهل بيتي» الناس اللي بتشتم في وبتعكلم 
علي من وراياء هل أنتم عندكم استعداد -النبي -عليه الصلاة والسلام- وقف على المنبر بيقول لهم- هل أنتم عندكم استعداد تنصرون 
وتدافعوا عني والناس اللي بتشتم في عرضي في الخفاء, فقام سعد بن معاذ وقال: "إن كان منا يا رسول الله قمنا فضربنا عنقه وإن كان من 
إخواننا فقمنا فضربنا عنقه", فقام سعد بن عبادة فقال: "والله لا تقدر على ذلك" فقام سعد بن معاذ فقال: "والله إنك منافق تجادل عن 
المنافقين", وتساور الحيان إن دول كانوا من الأوس ودول كانوا من الخزرج وبدأ يحصل إثارة للحمية مرة أخرى, فالنبي -صلى الله عليه وسلم- 
عارفين عمل إيه؟ فنزل النبي -صلى الله عليه وسلم- من على المنبر وجعل يسكنهم ويخفضهم, النبي -عليه الصلاة والسلام- نزل على 
المنبر وبدأ يهدئ من هؤلاء لأن هم بدأوا يضربوا في بعض بالجريد. 

شيخ الإسلام التقط هنا التقاط آخرء بيقول: "ولهذا لما خاطب الناس في قصة الإفك با خاطبهم به واعتذر منهء وقال له سعد بن معاذ قوله 
الذي أحسن فيه» مي له سعد بن غبادة مع حسن إيمانه" قال إن سعد بن عبادة» -الراجل اللي كان على فكرة بيتكلم في قصة أمنا عائشة 
في قصة الإفك ده كان برضه هو نفس الرجل هو هو نفس الرجل عبد الله بن أبي بن سلول ذلك رأس المنافقين, لكن سعد بن عُبادة ده من 
كبار الصحابة؛ لكنه احتملته الحمية ما قدرش يصبر, لإن كان عندهم الحمية عالية جدّاء وكانوا لسه حديث عهد بالدين كانوا لسه الدين 
بالنسبة لحم ما اختلطش بلحمهم وعظمهم بالقدر الكاني اللي يقدروا يتخلصوا من كل الارتباطات الأخرى» فهنا سعد بن غُبادة وقف قدام 
سعد بن معاذ وقال له أنت ما تقدرش تعمل له حاجة وما تقدرش تقتله وإياك تقول الكلام ده طبعًا هو أصلًّا سعد بن معاذ لما قال ده قال 


سلسلة "فقه الدعوة" 





شبكة الطربق إلى الله way2allah.com‏ 





ده لأنه يدافع عن عرض النبي -صلى الله عليه وسلم-» لكن التاني احتملته الحمية حتى إن أم المؤمنين عائشة كانت تقول: وكان سعد بن 
عبادة رجلا صاحًاء بتقول هو كان رجل صا لكن احتملته الحمية ما عرفش يسكت, فهنا ده المقصود اللي شيخ الإسلام بيستدل به؛ 
مسألة إن لو كان النبي -صلى الله عليه وسلم- ضرب عنق عبد الله بن أبي سلول رأس المنافقين كان هيترتب عليه مسألة مهمة, وده يا جماعة 
نقطة مهمة جدًا في فقه الدعوة وفقه التعامل مع من يؤذي الدعوة, يعني يا جماعة عبد الله بن أبي بن سلول رأس المنافقين, إنما المنافقين دول 
يا جماعة مسلمين, احنا دايا عندنا تصور كده المنافقين دول عندهم قرون, الحقيقة مش كده» النفاق ده درجات, والنفاق فيه من أول النفاق 
اللي هو الرياء اللي هو أخفى من دبيب النمل إلى أعلى درجات النفاق اللي هو إضمار الكفر وإظهار الإسلام. فالمنافقين دول مسلمين» 
والبي -صلى الله عليه وسلم- ما تعاملش معهم تعامل إن هو يستعديهم, البي -صلى الله عليه وسلم- كان بيعاملهم معاملة المدعوين كان 
بيدعوهم إلى لله ويزجرهم ويعظهم ويعلمهم وبين لهم لعلهم يرجعون. ا 

يعني إذا كان الكافر يُخاطب بالدعوة, فالمنافق أيضاً يخاطب بالدعوة لعله ينزجر "ولىك الَذِينَ يعم الله مَا في فلوم فَأَعْرِضْ عَنْهُمْ وَعِظهُمْ 


وَل َُمْ في أَنفْسِهِمْ فول بيغ" > إن دول محتاجين موعظة, محتاجين قول بليغ» محتاجين إنك أنت لا تكافئ الإيذاء بالإيذاء» أعرض 
عنهم يعني أعرض عن مجازاته الإساءة بالإساءة, إنما جازي الإساءة بالإحسان» يعني ادفع الإساءة بالإحسان, فهنا ده من الفقه العالي للبي 
-صلى الله عليه وسلم-. 


بدأ شيخ الإسلام يتكلم على مسألة إن الأمر بالمعروف والنهي عن المنكر عبادة مهمة لكنها فرع الأصل. عارفين إيه الأصل ده؟ يقول: 
"وأصل هذا أن تكون محبة الإنسان المعروف وبغضه للمنكر وإرادته لهذا وكراهته لهذاء موافقة لحب الله وبغضه وإرادته وكراهته الشرعيين» وأن 
يكون فعله للمحبوب ودفعه للمكروه بحسب قوته وقدرته فان الله لا يكلف نفسا إلا وسعهاء وقد قال الله: 'فَاتَقُوا الله مَا اسْتَطّغْتم". 

هنا يا جماعة شيخ الإسلام بيتكلم على الأمر با معروف والنهي عن المنكر بيقول إن هو قدر الاستطاعة لكن أصلًا فكرة الأمر بالمعروف 
والنهي عن المنكر هي منبثقة من فكرة حب المعروف, وحب المعروف فيه ناس بتحب المعروف بمواهاء وفيه ناس بتحب المعروف بالشرع. 
فيه حاجة اسمها إن ربنا -سبحانه وتعالى- يحب أشياء: الله يحب الإمانء الله يحب القرآن. الله يحب الصلاة: الله يحب الذكرء الله يحب أن 
يطاع» الله يحب النبي -صلى الله عليه وسلم-. الله يحب أن يُصلى له وأن يُسجد له. الله يحب الصيام» الله يحب المحسنين, الله يحب المتقين» 
فيه أفعال ربنا -سبحانه وتعالى- بيحبهاء والإنسان اللي بيتعرض حب الله ربنا -سبحانه وتعالى- بيحبه. 

وكذلك ربنا -سبحانه وتعالى- بيكره: لا يرضى لعباده الكفرء الله يكره الكفرء الله يكره الفسوق» يكره العصيان» الله لا يحب هذه الأشياء 
ويكره هذه الأشياء. 

فهنا شيخ الإسلام بيقول إن الأمر بالمعروف والنهي عن المنكر هذه العبادة هي فرع لأصل. إيه الأصل؟ الأصل إن واحد بيحب المعروف 
وبيكره المنکر طب ازاي يحب المعروف؟ إن هو بيحب ربنا فبيحب اللي بيحبه ربناء طب ازاي بيكره المنكر؟ إن هو بيكره معصية الله - 
سبحانه وتعالي-, بيكره أن يُكفر بالله -سبحانه وتعالى-, وبيكره الحاجات اللي ربنا قال إن هو بيكرهها -سبحانه وتعالى- وإنه لا يرضاها 
له. 

فهنا الإنسان عليه أن يكون عنده ميزان في المعروف والمنكر. إيه الميزان ده؟ شيخ الإسلام بيقول: الميزان ده ميزان حب» طب الحب ده نابع 
من إيه؟ نابع من حب الله ورسوله. الحب ده نابع من إيه؟ العبودية كمال الحب مع كمال الذل. يعني فيه ناس متخيلة إن العبودية تكاليف 
فقط. كان من الناس من اعترض باعتراض شديد على مسألة تسمية الأوامر الشرعية تكاليف, قال لأن كلمة تكليف دي مسألة فيها نوع من 
أنواع المشقة, إنما هي عبادة فكان بيقول إن اللفظ الشرعي عمومًا مسماش الأوامر والنواهي والحلال والحرام تكاليف» لإن العرب بيستعملوا 

كلمة تكليف مع إن هو لا يكلف» ما هو في اللفظ الشرعي ربنا -سبحانه وتعالى- قال: "لا يُكلَفْ الله نَفْسًا إلا وْسْعَهًا" هو تكلم على 
إن مسألة التكليف على قدر الطاقة حاجة؛ ومسألة نسمي الأوامر الشرعية تكاليف حاجة تانية. 

الشاهد -بغض النظر عن المصطلح- إنما نقطة إن العبودية كمال امحبة, الإنسان يحب ربناء إن احنا نحب ربناء إن احنا نحب كلام ربناء إن 
احنا نحب إن احنا نطيع ربناء إن احنا نحب النبي -صلى الله عليه وسلم-, به بقلوبناء نحبه يعني نحب نذكره ونحب نتكلم عنه» ونخب نسمع 
عنه» ونحب نسمع كلامه ونحب إن احنا نتقرب إلى الله -سبحانه وتعالى-» عارفين القلب ها يتحرك. القلب ها يتقلقل في الحب» القلب لما 
يبقى قاعد متشوق إن هو بيحب» حد بيحب حاجة» حد بيحب حد. 

فهنا نقطة المعروف والمنكر الموضوع مش موضوع أوامر وقواطع ونواهي» الموضوع محبة؛ إن واحد بيحب العروف» بيحبه وبيحب ينشره» 
وبيحبه ويحب يتكلم عنه» واحد بيكره المنكر بيكرهه وبيكره إن هو يبقى موجود, وبيكره إن هو يكون في الحياة. ليه؟ لان هو يغضب الله 
-سبحانه وتعالى -. 


قال: "فأما حب القلب وبغضه وإرادته وكراهيته فينبغي أن تكون كاملة جازمة لا يوجب نقص ذلك إلا نقص الإبمان". 

بيقول إن الإيمان معناه الحب مع الخضوع» إن الحب لوحده مش كفاية والخضوع لوحده مش كفاية» يعني لو واحد خضع لأمر الله ونفذ أوامر 
الله وانطلق يعمل بأمر الله -سبحانه وتعالى- لکن لا يحب الله هذا لا يكون مؤمنا محمودًا عند الله -سبحانه وتعالى-. والإنسان إذا قال أنا 
بحب مجرد الحب ده شوية مشاعر لكنه لا ينفذ أمر الله ولا ينطلق في طاعة الله -سبحانه وتعالى-, ولا يقيم أمر الله -سبحانه وتعالى- هنا 
أيضاً لا يحقق الإيمان الحمود عند الله -سبحانه وتعالى-. 

إنما الإيمان هو كمال الحبة مع كمال الذل, كمال الحبة مع كمال الانقياد والخضوع لأمر الله -سبحانه وتعالى-. 

ودي نقطة مهمة يا جماعة إن أحيانً تجد ناس بتتكلم دايا عن حب القرآن, وعن العلاقة بالقرآن» لكن يا جماعة المحمود عند الله هو إقامة 
القرآن, إن احنا ننفذ القرآن, "ِن الَّذِينَ يَمْلُونَ كتاب اله وَأَقَامُوا الصّلاةً وَأَنفَقُوا ا رَرَفنَاهُمْ سرا وَعَلانية يَرَجُونَ رة أن تَبُورَ" 

هؤلاء الذين يتلون كتاب الله؛ يعني إيه يتلون كتاب الله؟ يعني يتتبعون الآيات» في أحد أوجه التفسير يتلون يعني يقيموا الحروف, يعني يحفظ 
الآبة ويتلوها اللي هو التلاوة المعروفة, وني بعض التفاسير -وده رجحه غير واحد من أهل العلم- إن يتلون يعني يتتبعون يعني واحد بينفذ 
الآيات يعني واحد بيقيم الآيات مش بس إنه يحفظ الآيات ويقوها للناس» مش بس إن هو بيسمع الآيات» مش بس إن هو بيقيم الحروف» 
إغا هو يقيمه يعني بيشوف الآية معناها إيه ويعملهاء وهذا فعل البي -صلى الله عليه وسلم- أنه كان قرآتًا عشي على الأرض. 

قال شيخ الإسلام: "فأما حب القلب وبغضه وإرادته وكراهيته -يعني كراهية القلب وإرادة القلب أو حب القلب وإرادة القلب- فينبغي أن 
تكون كاملة جازمة لا يوجب نقص ذلك إلا نقص الإيمان" 

بيقول إن كل ما الإبمان بينقص؛ كل ما الحب بينقص, وكل ما الإرادة في أمر الله -سبحانه وتعالى - بتنقص, وكل ما الإرادة في الطاعة بتنقص. 
وکل ما الإنسان إبانه بيزداد؛ كل ما إرادته بتكون أكثر مُضِيًا وأكثر قوة. وکل ما يكون حبه للمعروف بیزداد» وكرهه للمنكر بيزداد. 


قال: "وأما فعل البدن فهو بحسب قدرته". 
هنا بدأ شيخ الإسلام بيتكلم على مسألة إن الإيمان فيه جزء منه في القلب وفيه جزء منه في فعل البدن. وبيقول إن الإنسان إذا استكمل 
محبة القلب وإذا استكمل الإرادة الجازمة التي تستلزم الفعل» لو جه الإنسان بعد كده يعمل عمل والعمل ده ما كملش مات قبل ما يكمل 
العمل العمل ده ما كملش لإن الإنسان ضعف إنه يكمل هذا العمل مرض» لكن حبه للعمل وإرادته إن العمل ده ينتهي وإنه ينفذ أمر ربناء 
فبيقول إن ثواب العمل ده كامل تام كما أنه نفذه. 

واحنا اتكلمنا في بيان الحسنات والسيئات في هذاء وفي شرح الأربعين النووية في "إنما الأعمال بالنيات" في مسألة الإرادة الجازمة» وشيخ 
الإسلام فصل فيها تفصيل كبير في مسألة إن العمل -أي عمل- عشان يتعمل لازم يكون العمل ده مبني على حاجتين: إن واحد جوه قلبه 
نية للعمل ده» وبعد كده هو عمل بقى العمل ده» بقى فيه فعل للعمل ده. فبيقول: إن إذا وجدت النية وكان فيه قدرة على أداء العمل رغب 
وجود العمل. طيب لو العمل مش موجود؛ يعني واحد قرر إن هو يصلي» صلى والا ماصلاش؟ يقولوا: لأ ما صلاش. كان عايز يصلي؟ لا. 
يقول لك هو ما دام ما صلاش يبقى ما كانش عايز يصلي» يقول: لأ. كان عايز يصلي بس ما قدرش. فيقولوا إذا كان عايز يصلي ويقدر 
يصلي يبقى لازم يكون إيه؟ لازم يكون صلى. لو ما صلاش يبقى هو یا إما ما كانش عايز يا إماكان عايز وإيه؟ ومش قادر, كان عاجز. 
فهنا بيقول إن العمل يستلزم النية ويستلزم القدرة. إذا وجدت القدرة التامة مع النية التامة استلزم وجود العمل. 

طيب إذا مفيش عمل؟ يبقى يا إما فيه مشكلة في النية» يا إما هو مش عايز مش حابب عنده مشكلة في إرادته» يا إما إرادته كانت ماضية 


لكن جسمه ضعيف أو إن فيه عائق عاق قدرته على أداء العمل. 


هنا بيقول وكذلك الطاعة وكذلك الأمر بالمعروف والنهي عن المنكر, فبيقول: "أما حب القلب وبغضه وإرادته وكراهيته ينبغي أن تكون كاملة 
جازمة لا يوجب نقص ذلك إلا نقص الإيمان. وأما فعل البدن فهو بحسب قدرته» ومتى كانت إرادة القلب وكراهته كاملة تامة, وفعل العبد 
معها بحسب قدرته, فإنه يُعطى ثواب الفعل الكامل كما بيناه في غير هذا الموضع". 

شيخ الإسلام فصل في هذا كثيراء لكن عموماً يا جماعة إن العبد إذا نيته صحيحة قوية ولكنه حصل عائق إنه ينفذ الكلام أو ينفذ نيته» 
العائق ده بسبب حاجة عجز عنهاء فهنا ثواب العمل هو ياخده كاملاً مكملا. شيخ الإسلام صك مصطلح اسمه الإرادة الجازمة, وده نص 
كلام الإمام أحمد بن حنبل. 

الإرادة الجازمة يعني واحد أراد إرادة استلزمت الفعل. طب إذا واحد أراد إرادة وهذه الإرادة إرادة جازمة يعني إيه؟ يعني إرادة تستلزم وجود 
الفعل لكنه لم يفعل الفعل» فيقولوا يبقى هنا الخلل ما كانش في الإرادة إنما الخلل هنا فين؟ في القدرة. 

هنا إذا العبد أراد إنه يعمل عمل إرادة جازمة لكنه مات قبلهاء يُكتب له ثواب العمل. إذا أراد أن يعمل عمل وكان صادقًا في هذه الإرادة 
والله يعلم القلوب ولا يعلم القلوب إلا الله -سبحانه وتعالى- لكنه منعه العجز عن أدائه, واحد كان مغلا نوى بعزم وقوة بإرادة جازمة إن هو 
لو اغتنى إنه ينفق» وبعدين هو لم يستطع الإنفاق لإنه كان فقيرء فالبي -عليه الصلاة والسلام- قال: "هما في الأجر سواء" فقال إن ده 
هياخد ثواب العمل كامل. 


فهنا شيخ الإسلام بيتكلم بيقول إن الإنسان إذا عنده إرادة وحب للمعروف» وإرادة لنشر المعروف لكنه لم يفعل ذلك -وكأنه يشير إلى 
إنسان إذا ترك هذا الأمر بالمعروف أو ترك النهي عن المنكر لأجل مصلحة معينة أو لأجل شيء يراه بالشرع أو لعجز منه عن أداء المعروف 
الكامل أو عن الأمر بالمعروف الكامل أو لعجز منه عن النهي عن منكر الكامل- هذا ليس معناه إن هو مش هياخد ثواب» إنما إذا كانت 
هذا قدرة العبد. وإذا كانت هذه نيته» وإذا كانت إرادته جازمة صادقة فإنه يُكتب له الثواب الكامل. 


قال: "فإن من الناس من يكون حبه وبغضه وإرادته وكراهته بحسب محبة نفسه وبغضها ..." بدأ شيخ الإسلام يتكلم بقى عن نقطة مهمة 
بيتكلم على أن ضابط الأمر بالمعروف والنهي عن المنكر وضابط حب المعروف وبغض المنكر ليس الموى. 
وعقد فصل جميل جدًا في مسألة اتباع الهوى» وكيف أن الأمم السابقة ضيعوا الدين باتباع الهوى» ليس الهوى هنا المقصود به يا جماعة الشهوة 


اللي هي: "رن لاس حب الشّهوَاتٍ من الَمَاءِ واي والقتاطير لْمُمَنْطَرَةِ من اذهب وَالْفِصّةٍ وَاخيْلٍ الْمُسَوْمَةٍ وَالأنْعَام وَاخَرْثِ ذَلِكَ ماع 

الَْيَاةِ الذني" > ليس المقصود هنا بجا الشيء اللي بيشتهيه الإنسان من الأشياء المادية في الدنياء إنما الحوى إن واحد بيحب 
نفسه» وبيحب مصلحة نفسه أو بيحب مجتمع معين وبيحب مصلحة امجتمع المعين ده بغض النظر عن حب الله» فهو يأمر بالمعروف الذي 
يهواه هو, وينهى عن منكر الذي لا يرضاه هو فبالنسبة له الأمر بالمعروف والنهي عن المنكر بقى مسألة هوى. 

فبيقول بقى ضابط مهم جدًا في مسألة اتباع الوحي واتباع الهوى» إيه الفرق ما بين اتباع الوحي واتباع الهوى؟ 

اتباع الوحي هو إنك أنت تعرف الآية بتقول إيه وتمشي وراهاء إنك تعرف الحديث بيقول إيه وتقشي وراه» بغض النظر عن إن أنتِ مصلحتك 
الشخصية وأمنك الشخصي واحتياجك الشخصي في هذا الكلام» إن احنا ما نلويش أعناق النصوص لأجل أا ترضينا. فيه ناس يا جماعة 
بتغير الدين عشان مصالحها الشخصية؛ فيه ناس بتخفي الدين عشان مصالحها الشخصية؛ فيه ناس بتعاند الدين عشان مصالحها الشخصية, 
فيه ناس بتكذب بالدين عشان مصالحها الشخصية: فيه ناس بالنسبة ها الدين اللي بتهواه من الدين, يعني بتاخد من الدين القشرة اللي هي 
بالنسبة لها بتحبهاء بياخد من الدين الحاجة اللي هو بس بيحبها وبقية الدين بيدعه مطلقًا. 


فبدأ شيخ الإسلام يتكلم على إن المعروف والمنكر لابد أن يكون ضابطه الشرع وليس الهوى» قال: "فإن من الناس من يكون حبه وبغضه 
وإرادة وكراهته بحسب محبة نفسه وبغضها لا بحسب محبة الله ورسوله" فبيقول إن المعيار اللي ينبغي عليه أن يتحرك المعروف والمنكر في قلب 
العبد هو حب الله ورسوله وبغض المعصية؛ لكن لا ينبغي أن يكون المعيار الذي يحرك الإنسان هو الإنسان نفسه. 

فيه ناس يا جماعة بتعتبر ده. يعني يقول لك إيه؟ فلان ده أخلاقه حلوة أوي, تقول له: بس فلان ده بيكفر بربنا -سبحانه وتعالى - ده ملحد 
يا ابني. فيقول لك: أيوه بس هو بيعاملني حلوء سؤال: هو أنا مفروض أحب اللي بيعاملني حلو بس؟ 

طبيعة الإنسان البشرية إن هو بيُعجب بمن أحسن إليه» لكن مسألة الحب والكره الشرعية اللي ربنا أمرنا إن احنا نحب فلان ونكره فلان أمرنا 
إن احنا حب ونكره على إيه؟ على طاعة الله ومعصية الله. يعني نخحب اللي بيطيع ربناء نحب اللي بيصلي لربناء نحب اللي بيقرب من ربناء خب 
صاحب الأخلاق الحسنة بمعيار الشرع لا بمعيار الحوى, إن أحيانًا بنجد ده بقى الإنسان نزع محبة الله ورسوله من قلبه ووضع محبة نفسه بقى 
هو ده المعيارء فبقى اللي بيعطي له الخيرء اللي بيتعامل معه معاملة كويسة تقول له يا ابني ازاي تصاحب واحد قاطع رحم وعاق لوالديه» 
ازاي يا أختي مصاحبة واحدة بعيدة عن ربنا -سبحانه وتعالى- بتستهين بأوامر الله. 

فيه فرق إن احنا نتعامل؛ يا جماعة كل الناس تتعامل مع كل الناس» وفرق إن احنا نصاحب» نصاحب ده اللي هو الملازمة, اللي هو الطباع 
سراقة؛ اللي أنت هتاخد منه بعد كده أفكارك وتصوراتك وهتفضفض معاه» وهينصحك في دقائق أمورك الخاصة. ازاي تعملي كده مع أي 
حد؟ فتقول لك أصل هي كويسة» أصل أنا شفت منها معاملة حلوة» تقول ها معاملة حلوة شفتيها منها لكن بالنسبة لدينها؟ بالدسبة لصلاتًا؟ 
بالدسبة لحجابما؟ كل الناس فيها طاعة ومعصية, لكن فيه كبائر؛ بالدسبة للكبيرة اللي بتعملها الفلانية» بالنسبة للكبيرة اللي بيعملها الفلانية 
مش واخد بالك؟ فيبدأ يبص لك كده كأنك أنت بتكلمه في حاجة غريبة. 

يا جماعة الميزان اللي ينبغي عليه يوزن القلب ميزان الحب والكره ينبغي أن يكون على الشرع, إن احنا بنحب ما يحب الله -سبحانه وتعالى- 
لا بنحب ما يحب الحوى ولا آراؤنا ولا أراء الناس. 

قال: "فان من الناس من يكون حبه وبغضه وإرادته وكراهته بحسب محبة نفسه وبغضهاء لا بحسب محبة الله ورسوله وبغض الله ورسوله. وهذا 
من نوع الهوى» فإن اتبعه الإنسان فقد اتبع هواه" وبيقول إن ده بيحصل؛ فيه فرق إن يفضل بس حاجة في القلب كده إن أنا بحب فلان بحبه 
في الحوى وإن أنا بحبه فلانة هوى, وإن أنا فيه حاجات بعملها باهوی» وفرق إن ده يكون إن أنا اتتبعه, اتتبعه ده يعني امشي وراه قال: "وَمَنْ 
صل من انَبَعَ واه بعر هُدَى مَنَ الله" ده كلام الله -سبحانه وتعالى - في 

قال: "فإن أصل الموى هو محبة النفس ويتبع ذلك بغضهاء والموى نفسه وهو الحب والبغض الذي في النفس" يعني الإنسان مش هيلام على 
الهوى» يعني عادي فيه واحد بيهوي حاجة معينة واحد بيحب حاجة معينة نفسه جايباه على كده مفيش مشكلة, لكن امت يبقى فيه مشكلة؟ 


لما يبقى ده محركه الرئيسيء لما يبقى ده كنتروله؛ لما يبقى لوحة تحكم قلبه وحياته هي ال هوى فقط. 


قال: "هذا الحب والبغض الذي في النفس لا يلام عليه فإن ذلك لا بملكه العبد. وإنما يلام على اتباعه" يبقى الإنسان بيلام على الحوى والا 
على اتباع الهوى؟ بيلام على اتباع ال موى, الهوى موجود عند الناس» فيه ناس فضلت تجاهد نفسها وتجاهد هواها حتى أصبح هواها تبع لما 
جاء به البي -صلى الله عليه وسلم-» واللي عايز تفصيل في الكلام ده احنا اتكلمنا في شرح حديث في الأربعين النووية "لا يُوْمِنُ أحدكم 
حم یکون هواه تَبَعَا لما جنث به" حديث البي -صلى الله عليه وسلم- يعني فصلنا جدًا في هذا الحديث. 

لكن عمومًا شيخ الإسلام هنا بيشير إلى معنى مهم, إن المذموم هو اتباع الحوى, وإن الأمم السابقة ضلت بسبب اتباع الهوى. الأهواء هنا 
المرة دي يا جماعة ليس المقصود جا الشهوات إنما الأهواء هنا المقصود بالأهواء الدينية يعني إيه الأهواء الدينية؟ 

يعني واحد بيتبع الهوى في الدين» يعني واحد بالدسبة له الدين اللي بيهواه هوء يعني بيحلل ويحرم على هواه. يعني بيعطي وبمنع على هواه, 
يعني بيرفع ويخفض الناس على هواه» يعني بيتعامل مع الناس بالحوى بالدين وكله بالدين وكله بالآيات والأحاديث طبعًا هذه مصيبة كبيرة 
ضاعت با بنو إسرائيل واستبدلت جا بنو إسرائيل» بسبب هذه المصيبة؛ اتباع الأهواء. 


قال: فإن ذلك -اللي هو مسألة الموى عمومًا- لا يُلام عليه العبد. -إنما يلام على إيه؟ يلام على اتباع الحوى وبالذات لو كان اتباع الهوى 
في الدين. قال: "وإنما يُلام على اتباعه كما قال -تعالى-: "يا دَاوْودُ إا جَعَلْنَاكَ خَلِيِفَةَ في الْأَرْضٍ فَاحْكُم بين الاس باق ولا بع هوى 
عارفين فيه واحد هواه إن هو بيكره فلان بس تقول له أنت حر إنك أنت تكرهه» عارفين في حديث بريدة لما قال: "إن أبغض علي بن أبي 
طالب" واحد من الصحابة خرج مجاهد مع النبي -صلى الله عليه وسلم- وبعد ما رجع من الغزوة فالبي -عليه الصلاة والسلام- لقى في 
وشه تغير كده لما دخل علي بن أبي طالب» فقال له هو أنت مالك زعلان من علي ولا إيه؟ قال له أنا بكرهه فالنبي -عليه الصلاة والسلام- 
تعجب فقال: "من أحبٌ عليًا فقد أحبّني"”” قال له لو أنت بتحبني حب علي بن أبي طالب. هنا نقطة الأرواح جنود مجندة فيه واحد أنت 
بتحبه فيه واحد أنت مبتحبوش» لكن هل ده بمنعك إنك أنت تعامله معاملة حسنة؟ هل ده يجعلك إنك تظلمه؟ هل ده يجعلك إنك تتعامل 
معاه معاملة لا أخلاقية؟ هل ده يجعلك إنك أنت تستحل عرضه؟ إنك أنت تتكلم عليه من وراه؟ إنك أنت تبخسه حقه؟ 

شيخ الإسلام هنا بيقول لك إن الحوى؛ إن أنت أحيانً بتحب حاجات وبتكره حاجات» لكن خلاص ده ممكن يكون فيه» لكن المذموم هو 
إيه؟ المذموم إنك أنت تتبع الحوى. 

فكرة إن يبقى فيه هوى في البشر عادي البشر كلهم عندهم هوى» لكن هناك من استطاع أن يتغلب على هواه وهناك من لا يستطيع. وطبعًا 
النبي -صلى الله عليه وسلم- كان هواه مسارعة في رضا مولاه» لكن ليس كل الناس هواه مسارعة في رضا مولاه» لکن عمومًا لو فيه هوی 
مفيش مشكلة لكن امتى يبقى فيه مشكلة؟ لما نتتبع هذا الهوى ونبقى ماشيين وراه ويبقى ده الحرك والكنترول والتحكم في دماغنا وني أفكارنا 
وتصوراتنا يكون على طريق الحوى قال -تعالى-: "وَمَنْ أَصَل من انَبَعَ هواه بعر هُدَى مِّنَ الله" قال النبي -صلى الله عليه وسلم-: "ثلاث 
منجيات حَشْيةٌ الله تعالى في السّرَّ والعلانيّة"' ؛ بيقول إن الحاجات اللي بتنجي الإنسان يوم القيامة إن الإنسان يكون عنده خشية لله سواء 





۳۹ 

في لحظة السر أو في لحظة العلانية يعني يكون عنده خشية» بغض النظر عن إن هو قدام الناس ولا هو يكون لوحده, هو يكون عنده خشية 
يكون جواه خشية لله هو بيعظم ربناء هو بينظر في السماء وني قلبه تعظيم لله -سبحانه وتعالى-: "حَشية الله تعالى في السّرّ والعلانيّة, 
والقضْدُ في الفقر والغيّ" يعني هو متوازن في الإنفاق» يعني وهو غني وهو فقير؛ هو مش بالنسبة له أول ما جت له الفلوس قعد يبذر في 
الفلوس ويصرف في غير حلهاء إنما هو بيصرف في الحاجة اللي هو شايفها إنه ينفع يصرف فيهاء الحاجة اللي هو محتاجها يصرف فيهاء بغض 
النظر هو معاه أو مش معاه هو داعا طريقة إنفاقه طريقة عاقلة» والقصد يعني الحدف؛ عارفين واحد هدفي» عارف هو بيعمل إيه, لما يكون 
معاه فلوس أو لما مايكونش معه فلوس هو بيعرف يحط الفلوس فين بالظبطء القصد في الفقر والغنى وقت الفقر هو عارف هو بيحط الفلوس 
فين ولا يكون معاه فلوس كتير هو أيضًا عارف الفلوس بتتحط فين. هو مش بيتعامل تعامل بالحوى إنما التعامل هو بالنسبة له عنده معيار 
بيحركه. والثالثة قال "والعدلُ في الرِضا والغضّب" كلمة الحق في الرضا والغضب دي من الحاجات الصعبة جدًاء إن أنتٍ لما تكون زعلانة 
من فلانة تعرفي تقولي عليها كلمة حلوة؟ لما تكون زعلانة من حد معين تعرفي تبقي منصفة معاه وتقولي هو فعلًا عنده حاجات كويسة وبيقول 
حاجات كويسة وبيعمل حاجات كويسة؟ 

كلمة الحق في الرضا والغضب إن الإنسان لما يكون غضبان هل يعرف يقول كلمة الحق؟ وها يكون زعلان هل يعرف يقول كلمة حق؟ ولا 
احنا بنبقى عاملين زي المنافقين؟ -عيادًا بالله- إذا خاصم فجرء إن الإنسان لما يغضب من واحد يقول لك ما رأيت منه خيرا قط ده فيه 
وفيه وفيه وفيه وفيه ويبدأ يطلع كل عيوب الدنيا فيه ويطلعه كأنه شيطان» وها يحب إنسان يجعله كأنه ملاك. 

هنا النبي -عليه الصلاة والسلام- بيعلمنا إن الحاجات اللي بتخلي الإنسان ينجو عند الله يوم القيامة إن الإنسان يكون معياره هو الحق» إن 
الكلمة اللي بيقوها يكون معيارها الحق, إن اللي الفلوس اللي بينفقها والوقت اللي بينفقه يكون معياره الحق» إن مشاعر قلبه -خدوا بالكم 
من خشية في القلب-, القصد في الفقر والغنى ده بذل مالي وبذل بدي وكلمة الحق في الرضا والغضب ده لسان» يعني حاجة بالبدن وحاجة 
باللسان وحاجة بالقلب التلاتة يكونوا إيه؟ يكون معيارهم الحق ليس الهوى. 


قال وثلاث مهلكات اللي عكسهم بقى بالظبط الثلاث المهلكات. قال: "وثلاث مُهلِكاث:" شخ مُطاع» وهوّى مُتَبَعْ وإعجاب المزءِ 
بيه" العكس صحيح إن واحد يكون جواه حب استثثار عايز يكوش على كل حاجة, عايز يبقى عنده حاجات كتير عايز يستأثر دون 
الناس» فيبدأ يعمل إيه؟ يبقى عنده شح» شح ده إنه يمنع الحقوق» داخل نفسه يبقى هو عنده حب التملك ويرضى ويحب أن ينع الناس 
حتى يتملك هو ده امه شح» عارفين "وَأَحْضِرَتٍ الْأَنفْسْ الشُّمَّ" ؛ الشح ده اللي هو أن النفس تريد أن تستوني كل ما هاء عايزة 
تاخد كل حقوقهاء ولا تيجي تقوليلها واجباتك واحد اتنين تلاتة تفاصل» يبقى عايز ياخد كله حقوقه لما ييجي تقول له واجباتك واحد اتئين 
تلاتة يفاصل» اللي هو شح وَأَحْضِرَتٍ الْأَنفْسسْ الشّحّ لابد الإنسان إنه يتخلص من هذا الشح» قال -تعالى-: "ومن يُوقَ شح نَفْسِه فَوْلَِكَ 
هُمْ الْمُفْلِحُونَ" ؛ الإنسان يكون عنده حب للبذل. 

فهنا البي -صلى الله عليه وسلم- بيقول الحاجة اللي بتخلي الإنسان يضيع؛ الشح المطاع, إن هو يطيع شح نفسه. أومال عليه إن هو إيه؟ 
لا يطيع شح نفسه أومال يعمل إيه؟ يجاهد هذا الشح» ويقاوم هذا الشح, ويغير هذا الشح. 

قال: "وهوّى مُتَبَعٌ" طب ما هو عنده هوى يقول لك أيوه بس لا تتبعه؛ خالف هواك. 

كنا عاملين درس على الساوند لمن أراد أن يستزيد امه خالف هواك, مسألة إن احنا لا نتبع الهوى. 

رقم تلاتة "وإعجاب المزءِ بنفسِه" أومال المرء يعجب بإيه؟ المرء يعجب بربهء المرء يُعجب بعطاء ربهء المرء يعجب ويشكر الله -سبحانه 
وتعالى-» لكن كل ما أنت بتعجب بنفسك كل ما أنت بتعظم نفسك» وكل ما أنت بتعظم نفسك كل ما أنت بتستغني عن الله بقدر ما تعظم 
نفسك» فبتستكبر على الخلق بقدر ما عظمت نفسك. 

فلذلك مهم إن أنت دايا لا تعظم نفسك ولا تعجب بنفسك. إنها إنك انت لا تستكبر على الخلق إنما إنك أنت دايا تتواضع لله -سبحانه 


وتعالى -. عارفين يعني إيه يتواضع؟ وضع من نفسه يعني إنك أنت تقلل من نفسك من تواضع لله رفعه الله -سبحانه وتعالى -. 


قال: "والحب والبغض يتبعه ذوق عند وجود امحبوب والمبغض ووجد وإرادة وغير ذلك" 
بيقول لما الإنسان بيكون بيحب حاجة لما بيشوفها بيبقى إيه؟ بيبقى عنده ذوق كده» بيبقى عنده نوع من أنواع التغير» عارفين في غزوة أحد 
حصل منهم مخالفة لكلام النبي -صلى الله عليه وسلم- ونزلوا من على الجبل» وحصلت هزعة أحد ربنا -سبحانه وتعالى- بيقول: "ولذ 
صَدَقَكُمْ الله وَعْدَه" ؛ لو أنتم متخيلين إن المزمة دي حصلت بسبب إن ربنا خذلكم, ربنا أول حاجة في الآية قال لهم إيه؟ 
قال لهم لا ربنا ماخذلکوش» ربنا صدقكم وعده لإن ربنا -سبحانه وتعالى- قال: 'وَلَينصُرَنَ الله من يَنصْرْه" > ربنا نصركم في الأول 
وفعلا المعركة كانت ماشية في نصر مؤزر تجاه المسلمين» شوفوا الآية ربنا بيقول: 'وَلَقَدْ صَدَفَكُمْ الله وَعْدَهُ إِذْ سوم بإِذنه حى إِذَا فَشِلَتُمْ 
وَتََارَعْتُمْ في الْأَمْرِ وَعَصَيْتُم مَن بَعْدِ مَا أَرَاكُم ما تْبُونَ ‏ منم من يُرِدُ الذنْي" شوفوا ترتيب الآيات إيه؟ ترتيب الآية آخر حاجة اللي هو 
الفشلء الفشل ده كان آخر مرحلةء الفشل ده كان قبله إيه؟ كان فيه تنازع, الصحابة بعضهم قالوا ما ننزلش من على الجبل قالوا لا ننزل 
من على الجبل ليه تنازعوا؟ لأنهم بعضهم قرر إن هو يعصي كلام النبي -صلى الله عليه وسلم-» النبي قال لهم لا تتركوا الجبل فبعضهم جه 
ينزل من على اجبل حصل نزاع. 

بعض المؤمنين قالوا له لأ ما تنزلش النبي قال ما تنزلشء قالوا له لا ننزل فيه مصلحة للنزول. فحصل النزاع. لما حصل النزاع حصل الفشل. 
ربنا -سبحانه وتعالى- لما رتب الآية مرتبش الآية بترتيب الأحداث اللي حصلت. إنها رتب الآية بإيه؟ بالنهاية ثم الرجعة بخطوة بخطوة قال: 
'وَلَقَدْ صَدَفَكُمْ الله وَعْدَهُ إِذ تَحْسُوهُم بإذنه -يعني تقتلونه بإذنه يعني كنتم هنتصروا بإذن الله -سبحانه وتعالى-» لكن أنتم اللي رفضتم ذلك 
ليه؟ حتى إذا فشلتم الفشل دي من عندكم أنتم. ليه؟ تنازعتم. ليه؟ عصيتم. ليه؟ "من بَعْدٍ مَا أَراكم ما ون" هي دي اللفتة اللي أنا بحيب 
الآية بستشهد بيها في هذا الكلام» إن نقطة الإنسان لما بيحب حاجة إذا رآها في وقت معين» فإنه لا يستطيع أن بمسك نفسه عنها. 

لذلك شيخ الإسلام بيتكلم على إيه؟ على إن من الأول أنت عا قلبك بالحب والكره, لأنك أنت لو فيه حاجة بتحبها بمواك لو شفتها في 
وقت غير مناسب -شافوا الفلوس والدنيا وما كانوش قدروا لسه يتخلصوا من حب الدنيا في قلوبجم في وقت المعركة عملوا إيه؟ سابوا الجبل 
ونزلوا عشان يُحصلوا الغنائم فلما نزلوا عشان يحصلوا الغنائم لا رأوا ما يحبون- قال: "منكم مّن يريد لني" ربنا -سبحانه وتعالى- قال: 
"من بَعْدِ ما ارام ما تْبُونَ" يعني كانت المشكلة في إن هم بيحبوا ولا إن هم شافوا اللي هم بيحبوه؟ 

المشكلة إن هم كانوا بيحبوا الدنياء قال: "منكم من يُرِيدُ الذّنْيَا" إن لما بعضهم أراد الدنيا ابن مسعود بيقول: "ولم أكن أعلم أن هناك منا من 
يريد الدنيا"» إن لما بعضهم كان أراد الدنيا ولم ينتبه لمعالجة قلبه في مسألة إرادة الدنياء فلما ل ينتبه في معالجة هذا القلب لا رأى ما يحب لما 
يستطع أن بمسك نفسه عن الغنائم. 

فهنا شيخ الإسلام بيقول إن الإنسان عليه أن يراجع الحب والكره وإن ميزان الحب والكره في قلبه يكون على الأمر بالمعروف والنهي عن 
المنكرء هذا مثال معروف وربنا -سبحانه وتعالى- ذكره كثير في كتابه الكريم -سبحانه وتعالی-. 

فبيقول: "والحب والبغض يتبعه ذوق عند وجود الحبوب والمبغض ووجد وإرادة وغير ذلك فمن اتبع ذلك بغير أمر الله ورسوله فهو ممن اتببع 
هواه بغير هدى من الله بل قد يتمادى به الأمر إلى أن يتخذ إله هواه" 

اتخذ إلحه هواه يعني إيه يا جماعة؟ يعني كمال الحبة هواه وكمال الذل هواه. 

يعني اللي بيحركه هواه» يعني عارفين لما تقول لك هي طلبت كده» تقول ها ازاي تقول الكلام ده؟ الكلام ده أنتٍ كده وقعتي ما بين الناس 
تقول لك هي طلبت معايا أقول كده. 

ازاي تعمل الكلام ده؟ اللي أنت عملته ده معصية كبيرة يقول لك طلبت معايا كده. عارفين يعني إيه إه هواه؟ يعني واحد بيحركه الهوى 
واحنا بنتكلم عن إرادة الدنيا يا جماعة -يعني كل الناس بتعمل في الدنيا- احنا بنفرق ما بين العمل في الدنيا وإرادة الدنياء والعمل في الدنيا 
له مراتب؛ تصور المسلمين عن الدنيا إنما أرض ومرحلة» حقبة من الزمان مرتبطة بالدار الآخرة. 

يعني دي مش فصل ما بين الدنيا والآخرة, إغا هي حياة؛ هناك حياة فيها امتحان» وهناك حياة فيها جزاءء هناك دار للفتنة والامتحان» وهناك 


دار للجزاء والغواب والعقاب. 


قال: "واتباع الأهواء في الديانات أعظم من اتباع الأهواء في الشهوات". القاعدة دي يا جماعة محتاجة تنحط تحتها خط ويتعمل بحث كبير 
أوي فيها. مسألة إن اللي ضيع الدين ليس فقط اتباع الشهوات, إغا اتباع الأهواء في الدين» اتباع الهوى في الدين. 

عارفين فيه واحدة رقيقة المشاعر, يعني هو ربنا خلقها كده هي رقيقة المشاعر, فلما بتيجي عند الآيات اللي فيها حزم وقوة, وشجاعة بتحس 
إن هي مش قبلاها أوي ليه؟ لإن هواها مش جاي. فيه واحد أصلًا ربنا خلقه هو فيه شدة يعني في طبعه شدة, فلما بييجي على الآيات اللي 
فيها الرحمة: والآيات اللي فيها الرفق, والآيات اللي فيها المعاملة الطيبة تحس إن قلبه مش جايب» فهيحاول إن هو يلف على الآيات دي. 
يا جماعة الإسلام بيعلمك إنك أنت توازن» إنك أنت تخضع لأمر الله -سبحانه وتعالى-. إنك أنت تنقاد وإنك أنت تستسلم لأمر الله - 
سبحانه وتعالى-» الله الرحيم والحكيم الله هو القوي العزيز. عارفين العزيز الرحيم: 'وَتَوَكل عَلَى الزيز اليُجيم" > العزيز الذي لا 
يُغلب ولا يغالب ولا يرام جنابه, والرحيم الذي يرحم الجميع. 

فهنا نقطة مهمة إن احنا محتاجين نستسلم لأمر الله -سبحانه وتعالى-» فيه واحدة هواها في الدين آيات الرحمة فقط, وكل الآيات بقى اللي 
بتتكلم عن الأمر بالمعروف والجهاد والقوة والحدود هي كل ده لاغياه أصلًا من قاموسها. ليه لاغياه؟ لإن مش على هواها. 

والعكس صحيح فيه واحد عنده شدة وقوة وواحدة عندها شدة وقوة فتجد كل الآيات اللي بتتكلم عن الرحمة والرفيق» والمعاملة الحسنة, 
والتعامل بسماحة» والتعامل بإحسان شديد مع الناس» ورد الإساءة بالإحسان» تلاقي دايا يقول لك إيه؟ يعني أناكده أخد على قفايا! يعني 
هو الدين أمرن إن أنا مش عارف إيه؟ هو هنا عنده مشكلة. 

هنا نقطة مهمة يا جماعة إن لا ينبغي علينا إن احنا نتبع الهوى في الدين, فيه واحد هواه في الدين العبادة, فيه واحد هواه في الدين العلم» فيه 
واحد هواه في الدين الجهاد, فيه واحد هواه في الدين الفقه, كل واحد له هوى معين» لكن لا ينبغي علينا اتباع الأهواء في الديانات ولا تغيير 
الديانة ولا تغيير الشرع لأجل إرضاء الناس أيا كان هؤلاء الناس. 


قال: "فإن الأول حال الذين كفروا من أهل الكتاب والمشركين -اللي هم اتباع الأهواء في الديانات كما قال تعالى قن ل يَسْتَجِيِبُوا لَكَ" أي 

لما تركوا الاستجابة للبي -صلى الله عليه وسلم- لما دعاهم إلى توحيد الله -سبحانه وتعالى- والإيمان بالقرآن-. 

قال -تعالى-: "إن أ يَسْتَجِيبُوا َك فَاعْلَمْ ما يتََعُونَ أَهوَاءَهُمْ وَمَنْ أَضَلٌ بمّنِ اتَبَعَ هَوَاهُ بعر هُدَّى مّنَ الله إِنَ الله لا يَهَدِي الْقَوْمَ الظَلِمِينَ" 
> وقال -تعالى-: "صرب لَكُم مقلا مِنْ انفس كم هل لَكُم مّن ما ملكت أَمَاَكُم -الآية إلى أن قال:- بَلٍ امَعَ الَذِينَ ظَلَمُوَا 

أَهْوَاءَهُم بعر ءِل" -الآية دي يا جماعة احنا شرحناها في حلقة كاملة يعني تقريبًا نص ساعة أو تلات أربع ساعة في أمثال القرآن 

موجودة على الساوند كلاوند لمن أراد أن يستزيد-. 

وقال -تعالی-: "وقد فصل گم ما حرم عَليْكُمْ إلا ما اضْطرم إل ون كيرا َيون بأخايهم بغثر عل" في سورة 

فهنا نقطة يا جماعة مسألة إن الناس بتضل بالأهواءء الناس بتضيع بالأهواءء الناس بتفقد الطريق بالأهواءء الناس بتفقد الهدى بالأهواء الناس 
بتبتعد عن طريق الله بالأهواء. 

> قوم ضلوا من قبل وأضلوا كثيرا وضلوا عن سواء السبيل؛ ناس ابتعدت وتوارثت اتباع الهوى» وأضلت ناس من ورائها. ليه؟ كل 
ده باتباع الموى. 
وقال -تعالى-: "ولَن تَرْضَى عَنك الْيَهُودُ ولا النَصَارَى حى تع مهم قل إِنَّ هُدَى الله هُوَ ادى ء وَلَِنِ انَبَعْتَ أَهْوَاءَهُم بَعْدَ الَّذِي جَاءَكَ 
مِنَ الْعلم .ما لَك مِنَ الله من وَل ولا تصير" 
يا جماعة الناس بتضيع إما باتباع الشيطان, وإما باتباع النفس. النفس دي إما أن تضيع باتباع نفسها هي» أو نفوس الناس» لذلك لا تنضغطوا 
بالجتمع متخليش امجتمع وأهواء الناس تضغط عليك. 
فلان عايزك تعمل كذاء وفلانة عايزاك تعملي كذاء وصورتك المجتمعية لازم تبقى كذاء وأهم حاجة الناس» لا تتبعوا أهواء الناس. دعكم من 
أهواء الناس» كل واحد يهوى كيف شاء لكن أنت عليك إنك تتبع الوحي, "اتَبعُوا ما أنِلَ إلكم من ربكم ولا تَتَبعُوا من دونه أَوْلَِاءَ" 

> اتبع النبي -صلى الله عليه وسلم-» اتبع كلام الله -سبحانه وتعالى- تنجو إن شاء الله -سبحانه وتعالى-. 
قال -تعالى- في الآية الأخرى: "وَين انَبَعْتَ أَهْوَاءَهُم مّن بَعْدِ ما جَاءَكَ مِنَ العلم ٫إِلَكَ‏ إذَا لّمِنَ الظَالِمِنَ' 
وقال -تعالی-: "وان احكُح بَيْنَهُمْ بها أَنَْلَ الله ولا تبغ أَهْوَاءَهُمْ وَاحْدَرْهُمْ أن يَفَْنُوكَ عَنْ بض ما أَنْرَلَ الله إِليِكَ فَإِنْ تولو فَاغلَمْ اما بريد 
اله ن يُصيبَهُمْ بِبَعْض دنويم وَإِنَّ كثيراً من الاس لَفَاسِقُونَ * أَفَحْكُمَ الجَاهِلِيّة يَبْعُونَ م وَمَنْ أَحْسَن مِن الله حَكُما لََوْم يُوقِنُونَ' 
أمرنا أن نتبع أمر الله -سبحانه وتعالى-» أمرنا أن نتبع كلام الله -سبحانه وتعالى-» أمرنا أن نتبع النبي -صلى الله عليه وسلم-, نتبع النبي 
-صلى الله عليه وسلم- في دعوته» نتبع النبي -صلى الله عليه وسلم- في حكمتهء نتبع البي -صلى الله عليه وسلم- في طريقته؛ نتبع النبي 
-صلى الله عليه وسلم- في عبادته» نتبع النبي -صلى الله عليه وسلم- في أخلاقه نتبع البي -صلى الله عليه وسلم- في رحمته. في حكمته 
في قوته. في شجاعته. في شدته» في غضبه» في فرحه» نتبع النبي -صلى الله عليه وسلم-, "لهد گان لَكُمْ في رَسُولٍ الله اسوه حَسَنَةٌ لَمَن كَانَ 
يَرْجُو الله وَالْيَوْمَ الآخر" 
قال: "ولهذا كان من خرج عن موجب الكتاب والسنة من المنسوبين للعلماء والعباد بجعل من أهل الأهواء" فيه يا جماعة في كتب العقيدة 
هتجدوا فيه حاجة اسمها أهل السنة والجماعة؛ وفيه حاجة اسمها أهل الأهواء والبدع. ليه سموهم أهل الأهواء؟ بيقولوا لإن كل بدعة كانت 
بسبب هوى. يعني يسموا أهل السنة حاجتين: أهل سنة أعلم الناس بالحق» وأرحم الناس بالخلق. 
فيسموهم أهل السنة والجماعة يعني إيه الجماعة؟ يعني هم بيحبوا اجتماع الناس» هم يسعون إلى اجتماع الناس على سنة النبي -صلى الله 
عليه وسلم-, هم يسعون إلى أن يجتمع المسلمون على كلام الله -سبحانه وتعالى- وعلى وحي الله -سبحانه وتعالى-» يبقى هم مش أهل 
السنة والتفرق إنها امهم أهل السنة والجماعة. 
يعني عندهم حاجتين مميزين ليهم: 
أول الحاجة: إن هم حريصين على سنة النبي -عليه الصلاة والسلام-. 
الحاجة التانية إن هم حريصين على الاجتماع. 
التانيين امهم أهل الأهواء والبدع والتفرق ليه؟ لإخم حريصين على إنهم ينفذوا أهواءهم» والحاجة التانية ام حريصين على إيه؟ ما عندوش 
مشكلة إن هو يفرق الأمة على الشيء اللي يراه هو بمواه هو بطريقته هو. 

وقال: "حذر الله -سبحانه وتعالى- من ذلك فقال: "ولا تَكُونُوا من الْمُشْرِكِينَ * مِن الّذِينَ فَرَهُوا دِيتهُمْ واوا شِيّعَا كل جزب با لَدَْهِمْ 
فْرَخُونَ" 

وقال -تعالى-: "كما ارلا عَلَى الْمُفْتَسِمِينَ * الَّذِينَ جَعَلُوا الْقُرَآنَ عِضِينَ * فَوَرَتَكَ لاهم أجَعنَ" > إن ربنا -سبحانه 
وتعالى - نى وعتب على من جعل القرآن عضين. يعني إيه عضين يا جماعة؟ يعني أعضاءء يعني قسم الدين حتت, كل واحد مسك في حتة 
في الدين» واحد قال لك إن الدين كذاء واحد قال لك إن الدين علمء والتاني قال لك إن الدين عبادة» والتاني قال لك إن الدين فقه, 
والرابع قال لك إن الدين أصول» والخامس قال لك إن الدين أخلاق بس »2 والسادس قال لك إن الدين جهاد, والسابع قال لك إن الدين 
سياسة» والدين كل ذلك. الوحي هو الوحي. جعلوا القرآن عضين يعني قسموا الدين, الأمم السابقة قسمت الدين وکل واحد اتبع من الدين 
ما يهواه» وضيعوا دينهم بسبب اتباع الأهواء قال -تعالى-: "وين الَبَعْت أَهْوَاءَهُم مّن بَعْدِ مَا جَاءَكَ مِنَ الْعلْم ٫‏ إِلَّكَ إِذَا لّمِنَ الظَالِمِينَ". 


"ولهذا كان من خرج عن موجب الكتاب والسنة من المدسوبين إلى العلماء والعباد يجْعل من أهل الأهواء كما كان السلف يسموغم أهل 
الأهواء وذلك إن كل من ل يتبع العلم فقد اتبع هواه". 

هنا يا جماعة نقطة فارقةء أحيانً احنا ببشوف واحد بيعمل بدعة» هل كل صاحب بدعة مبتدع؟ لأ. هل كل صاحب بدعة من الفرق الضالة؟ 
لأ. فيه ناس بتفهم حديث "افترقتِ اليهودٌ على إحدّى وسبعينَ فرقةء وافترقتٍ النصارى على انين وسبعينَ فرق وستفترق هذه الأمةُ على 
ثلاث وسبعينَ فرقة كلها في النار إلا واحدةء قيل: من هي يا رسولّ الله؟ فقال صلَّى الله عليه وسلّم: من كان على مِثل ما أنا عليه وأصحابي"3؛ 
فيه ناس بتفهم الحديث ده فهم خاطئ إن الحديث يا جماعة في المسلمينء لكن يعني إيه فرقة؟ يعني إيه واحد صاحب فرقة؟ يعني إيه الناس 
دي من فرقة ضالة؟ ليس معناه إنه بيتبع شيخ غير الشيخ اللي أنا بسمعه» وليس معناه إن هو عنده رأي فقهي مخالف للرأي اللي أنا باتبعه, 
يعني ممكن فلان بيتبع مثلّا مذهب الشافعي وفلان المالكي, فلان أصلًا لا لم يتعلم الفقه على طريقة المدارس الفقهية الشافعية والملكية 
والحنفية والحنابلة» إنغا تعلمها على طريق أهل الحديث, فهو بيتبع النص فقط. أيا كان الاختلافات ده مش معناه إن ده تبع الفرقة الضالة 
وبقى الناس بتتنابذ بالألقاب فلان ده مبتدع وفلان ده ضال. 

ده ليس هذا معناه» إنما معناه إن واحد بيجعل معيار يفرق عليه الناس» يعني الخوارج عندهم معيار يفرقون عليه الناس» المعتزلة عندهم معيار 
يفرقون عليه الناس» يعني بيقسموا المسلمين تقسيمة غير اللي ربنا -سبحانه وتعالى- أرادها هم. 

اللي هو بالنسبة له فيه حاجة بيقسم عليها المسلمين» أنت معتزلة ولا مش معتزلة؟ ده أنت مرجئة ولا مش مرجئة؟ أنت أشاعرة ولا مش 
أشاعرة؟ أنت خوارج ولا مش خوارج؟ 

هو عنده معيار بيقسم عليه الناس» ده كده المعيار ده فيه مشكلة إنك تجعل شيء, إنك تجعل قول من الأقوال هو المعيار الذي ينبغي أن 
يمتحن به الناس غير الذي أمر الله -سبحانه وتعالى- به من إعلان التوحيد؛ شهادة أن لا إله إلا الله وأن محمدًا رسول الله. وأركان الإسلام 
الخمسة, أو ما هو منصوص عليه في الشرع» هيبقي أنت هنا عندك مشكلة في مسألة امتحان الناس وتفريق المسلمين على الهوى. 


۹ 1 : 
مجموع فتاوى ابن باز 

فهنا بيقول شيخ الإسلام: "إن كل من ل يتبع العلم فقد اتبع هواه, والعلم بالدين لا يكون إلا بمدى الله الذي بعث به رسوله, وهذا قال - 
تعالى - في موضع: "ود كدرا لَيُضِلُونَ بأَهْوَانِهم بعر علم", وقال في موضع آخر: "ومن أَضصّلٌ من الَبَعَ هوَاُ بعر هُدَى منَ الله" فالواجب 
على العبد أن ينظر في نفس حبه وبغضه ومقدار حبه وبغضه" 

هنا يا جماعة شيخ الإسلام بيرجع مرة أخرى لنفس النقطة اللي بدأها في مسألة إن أصل الأمر بالمعروف والنهي عن المنكر مبني على أصل 
آخر هو حب المعروف وبغض المنكر» وإن حب المعروف وبغض المنكر لا ينبغي أن يكون بالهوى, لأن إذا دخل الموى في الدين فإن الدين 
سيضيع وربنا حذر من اتباع الأهواء في الدين. ثم عاد مرة أخرى ليتكلم عن مسألة الحب والبغض فبيقول عندنا بقى واحنا بنوزن الحب 
والبغض في الأمر با معروف والنهي عن المنكر نوزن حبنا للمعروف بحاجتين: 

رقم واحد إن احنا نحب المعروف اللي هو معروف عند الله ونتبع الوحي في ذلك. 

رقم اتنين مقدار الحب يعني إيه مقدار الحب؟ يعني أنا بحب حاجة وبحب حاجة تانية يعني أنا بحب الصلاة ومثلًا بحب إماطة الأذى عن الطريق 
كول حي للصلاة زي حي لإماطة الأذى عن الطريق؟ لأ. لإن الصلاة عبادة أعظم عند الله -سبحانه وتعالى-, فحبي للصلاة مقداره 
أعظم» وحبي هذا المعروف مقداره أعظم من حي لإماطة الأذى عن الطريق وكلاهما إيه؟ معروف أمرنا به. 

مغلا أنا ببغض الكبيرة» ببغض المعصية اللي هي مغلا الزناء أنا بكره الزنا لكن هل كراهية الزنا تساوي مغلا كراهيتي للمم مغلا أو للنظر الحرام 
لأ, ليه؟ لإن الزنا معصية كبيرة. 

واحد هيقول لي طب ما النبي -عليه الصلاة والسلام- قال: إن العين تزن وزناها النظر. أيوه لكن الفرج يصدق ذلك كله أو يكذبه. فالزنا 
كمعصية كبيرة جدًا مقدار البغض ومقدار الكراهية ينبغي أن يوزن على معيار الشرع أيضًا. 


قال: "فالواجب على العبد أن ينظر في نفس حبه وبغضه ومقدار حبه وبغضه هل هو موافق لأمر الله ورسوله؟ وهو هدى الله الذي أنزله على 
رسوله بحيث يكون مأمو؟ بذلك الب والبغض لا يكون متقدمًا فيه بين يدي الله ورسوله» فإن الله -سبحانه وتعالى-: "يا أَنهَا الْذِينَ آمَنُوا لا 
تُقَدْمُوا بَيْنَ يدي اله وَرَسُولِه » ومن أحب أو أبغض قبل أن يأمره الله ورسوله ففيه نوع من التقدم بين يدي الله ورسوله". 

شيخ الإسلام بيضبط ضابط القلب؛ واحنا بنتكلم في الأمر بالمعروف والنهي عن المنكر, وبنتكلم في التغيير» وبنتكلم إن احنا ندعو إلى الله 
-سبحانه وتعالى-» بيقول قبل ما أنت تتكلم وأنت بتدعو لازم تبقى واخد بالك أنت قلبك فين؟ أنت بتحب المعروف؟ المعروف ده معروف 
بأنفي طريق؟ 

أحياناً كتير تلاقي احنا مش عارفين المنكر أصلاء يعني أحيان مكن واحدة تنكر حاجة الحاجة دي أصلًا هي ليست من محل الإنكار, أحيانًا 
واحد بيأمر بمعروف المعروف اللي هو بيأمر به ده أصلًا ورع» يعني المعروف ده أصلًا ممكن يكون ليس هو الذي أمر الله -سبحانه وتعالى- 
به» إنما هو كان اختيار لبعض العلماء في بعض الأزمان. 

فهنا يا جماعة نقطة مهمة, إن احنا نعرف المعروف ونحبه ونعرف المنكر ونبغضه بمعيار الشرع. ومقدار الحب ومقدار البغض يكون على أيضًا 
معيار الشرع فبيقول: "ومجرد الحب والبغض هو هوى". 





قال: "ومن أحب أو أبغض قبل أن يأمره الله ورسوله ففيه نوع من التقدم بين يدي الله ورسوله" 
يقول أن الإنسان لا ينبغي عليه أن يحب حب شرعيء ولا يبغض بغض شرعي إلا بعد أن يعرف الال والحرام؛ ويعرف الله وكلام ابي - 
صلی الله عليه وسلم-. 

أما إنك تحب قبل ما تعرف ربنا بيحب ولا بيكره» وإنك أنت تحب قبل ما تعرف إن البي -عليه الصلاة والسلام- بيحب ولا بيكره, ده 
قال: "وجرد الحب والبغض هو هوی» لکن الحرم منه اتباع حبه وبغضه بغير هدى من الله" بيقول إن مسألة إن واحد بحب ویکره» طبيعي » 
فيه واحد يقول لك أنا بحب فلانة» فيه واحد يقول لك أنا بحب الأكلة الفلانية» عادي حب المباح موجود وحب الأشياء الممارسات الحياتية, 
وطريقتهاء وأصناف الناس» وأغاطهاء وتفاوهم في ذلك الكثير لكن الإشكال فين؟ 

الإشكال إن يكون ده هو الحرك الرئيسي للقلب. لكن ينبغي للقلب ألا يتحرك إلا بمعيار الشرع. 


قال: "ومجرد الحب والبغض هو هوی لکن الحرم منه اتباع حبه وبغضه بغير هدى من الله, ولهذا قال -تعالى--: "ولا تيع الهو فَيْضِلّكَ عن 
سَبِيلٍ الله ء إن الدية يلوخ عَن سَبِيلٍ الله هم عَذَابٌ شدي" » فأخبر أن من اتبع هواه أضله ذلك عن سبيل الله 5 هداه الذي بعث 
به رسوله وهو السبيل إليه". 

يبقى يا جماعة فيه حاجات بتجعل إنسان يضل عن طريق الله اللي هم إيه؟ مهلكات. إيه الحاجة اللي بتخليك تضل؟ فيه حاجة من براك 
وفيه حاجة من جواك» من الحاجات اللي أشار ليها شيخ الإسلام اللي بتخلي الإنسان يضل من جواه إيه هي؟ 

إن هو يتتبع هواه» إن هو يكون مش عارف يملك زمام نفسه» إن هو مش قادر يقول لنفسه لأ اللي هو مش بيجاهد نفسه. عارفين 
الاستسهال؛ اللي هو كل ما حاجة تطلبها نفسه يعملهاء قال: "أو كلما اشتهيتم اشتريتم" كل حاجة نفسه فيها يجيبهاء وكل حاجة نفسه 
يعملها يعملهاء يا بني فين مجاهدتك لنفسك؟ وفين وقفتك إن الحاجة دي مينفعش تتعمل لإن ده هيضيع عليا طاعة أو هيخليني أعمل معصية 
أو هيقوي نازع الشهوة جوايا أو هيخليني أبعد عن ربنا أو هيضيع عليا حاجة كنت مفروض أعملها أولى. فين دماغك؟ فين فكرك؟ فين 
تصورك؟ فين عقيدتك؟ فين إعانك؟ فين الحرك داخل قلبك؟ 

ربنا -سبحانه وتعالى- يعيذنا وإياكم ويعافينا وإياكم من اتباع الهوى ويرزقنا وإياكم بإتباع البي -صلى الله عليه وسلم- واتباع القرآن. 


هنا شيخ الإسلام بيحذر من اتباع الهوى قال: "وتحقيق ذلك أن الأمر بالمعروف والنهي عن المنكر هو من أوجب الأعمال وأفضلها وأحسنها 
وقد قال -تعالى-: 'لِيَبْلُوَكُمْ أَيُكُمْ أَخْسَنْ عمل" 

بيقول إن تحقيق المسألة دي هو إن الأمر بالمعروف والنهي عن المنكر هو عمل صالح زي أي عمل صال» والعمل الصا ياجماعة عشان 
يتعمل لازم يكون فيه حاجتين الإخلاص والمتابعة» يعني يكون العمل ده لله والحاجة التانية عشان العمل بُقبل يكون على هدي النبي -صلى 
الله عليه وسلم-. 

قال: "وهو كما قال الفضيل بن عياض: أخلصه وأصوبه". يعني ربنا بيقول: "الّذِي حَلَقَ الْمَوْتَ وَاَاةَ لِيَبلوَكمْ أَيُكُمْ اخسن عَمَلّا". مين 
أحسن واحد فينا اللي استطاع إن هو يعمل أحسن عمل؟ طب إيه أحسن عمل؟ أحسن عمل هو العمل اللي أنا حققت فيه إخلاص أعلى 
من غيري أو إخلاص أعلى من أي عمل تاني. والحاجة التانية إن أنا عملت العمل ده زي ما النبي -صلى الله عليه وسلم- عمله. 


فقال: "فإن العمل إذا كان خالصًا ولم يكن صوابًا لم يُقبل حتى يكون خالصًا صوابًا. والخالص أن يكون لله والصواب أن يكون على سنة النبي 
-صلى الله عليه وسلم-. فالعمل الصاح لابد أن يراد به وجه الله ِنَّ الله لا يقب من العمل إلا ما أريد به وجهة وحده, كما في الصحيح 
عن أبي هريرة عن النبي -صلى الله عليه وسلم- يقول: يقول الله -تعالى-: "أنا اعت الشُرَكاءٍ عَن الشركء فَمَنْ عَمِلَ لي عَمَلَا أَشْرَكَ فيه 
غيري قأنا من بَرِيِءٌ وهو لِلَّذِي أَشْرَكَ". 

يعني يا جماعة لو واحد عمل العمل ده لله تسعة وتسعين في المية وواحد في المية للناس» يعني فيه شركة كده في العمل ده» الشركة الأكبر لمين؟ 
هو في نفسه لله قال: يا رسول الله رجل خرج مجاهدًا في سبيل الله يريد الأجر والذكر يعني يريد الأجر من الله ولكن يريد أن يذكر عند الناس» 
فما له؟ قال النبي -صلى الله عليه وسلم-: "لا شيءَ له" 

أصل العمل اللي هو النية» والنية يا جماعة في حاجة امها نية تمييز العمل ونية قصد العمل. يعني النية دي فيه جزء منها عقيدة وجزء منها 
فقه, جزء العقيدة اللي هو اللي احنا بنتكلم فيه ده اللي هو الإخلاص والنفاق أو الإخلاص والرياءء إنما الجزء منها الفقه اللي هو ينفع أنوي 
نيتين في نية واحدة, اللي هي نية تميبز العبادات, نية الاحتساب دي قصة غير القصة الأولانية. 

يعني أنا بصلي ركعتين؛ الركعتين دول كانوا سنة الظهر ولا كانوا الفجر؟ ولا كانوا ركعتين الاستخارة؟ دي اسمها نية في تمييز العملء الركعتين 
دول أنا احتسبت فيهم أجر قد إيه؟ ده مها نية احتساب» لكن أنا مش باتكلم في النية من باب الفقه» أنا بتكلم في النية من باب أنا أريد 
إيه بهذا العمل؟ اللي هي نية الإخلاص وغير الإخلاص, والإخلاص يتفاوت. 


لكن هنا النبي -عليه الصلاة والسلام- بيوضح إن الباب اللي في النية اللي بنتكلم فيه على مسألة الإخلاص وإن العمل يكون لله. بيقول 
إن الله -سبحانه وتعالى- بيقول: "أنا أَغْىَ الشُرَكاءٍ عَنِ الشرك", ربنا -سبحانه وتعالى- لا يحب أن يشرك به في أي عمل أي كان نسبة 
الشرك. قال: "أنا أَعْىَ الشُرَكَاءٍ عَنِ الشرك" العمل يا إما يكون لي خالص» يا إما أنا مش هأقبله. 

قال: "أنا اغى الشرگاءِ عَنِ الشرك, فمن عمل لي عَمَلَا أَْرَكَ فيه غَبري قأنا مِنْهُ بَريءَ وهو لِنَّذِي اشر" 

يعني الله لا يقبل هذا العمل وهذا هو التوحيد الذي هو أصل الإسلامء وهو دين الله الذي بعث به جميع رسله» وله خلق الخلق وهو حقه 
على عباده أن يعبدوه ولا يشركوا به شيئًا. 

يا جماعة نقطة مهمة جدًا إن الله حقه أن يُعبد. واحنا بنقول العدل؛ يعني أداء الحقوق, والدين الإسلامي هو الدين الوحيد على وجه الأرض 
الذي أعطى لله حقا لأن لله حق. الله -سبحانه وتعالى - حقه أن يُعبد, يعني جميع الأديان وجميع النظريات الموجودة تجدها لا تُعطي لله حقًا 
لا حق في التشريع» ولا حق في الحلال والحرام؛ ولا حق في الثواب والعقاب في الدنيا. 

الإسلام جعل لله حقًاء حقًّا في كل شيء ودي نقطة مهمة إن حق الله أن يُعبد. أنت مش بتمن على ربنا إن أنت تعبده» ربنا حقه إنه يتعبد, 
لما واحد يقول لك أديني حقي لأنه حقه. الله حقه أن بُعبد. 

قال: "ما حق الله على العباد؟ قال: أن يعبدوه ولا يشركوا به شيئّاء ولابد مع ذلك أن يكون العمل صالخًا. وهو ما أمر الله به ورسوله وهو 
الطاعة» فكل طاعة عمل صالح وكل عمل صالح طاعة؛ وهو العمل المشروع المسنون» إذ المشروع المسنون هو المأمور به أمر ايجاب أو 
استحباب» وهو العمل الصالح وهو الحسن وهو البر وهو الخير. وضده المعصية والعمل الفاسد والسيئة والفجور والشر والظلم والبغي". 
هنا يا جماعة شيخ الإسلام بيشير إلى نقطة مهمة جدًا نرجئها للمرة القادمة هي مسألة الاعتبار الرابع من اعتبارات الأمر عن المنكر هو اعتبار 
النية. 

يبقى احنا النهاردة اتكلمنا على مسألة اتباع العلم وعلى عدم اتباع الحوى, وعلى إن الأمر بالمعروف والنهي عن المنكر ليس باهوى إنما لابد 
فيه من اتباع الوحي» وإن الميزان ميزان الشرع, وإن الحاجة اللي ممكن تبعد الإنسان عن ميزان الشرع حاجة من داخل النفس البشرية خفية 
لا يعلمها أحد هي الهوى» فالإنسان لابد إنه يجاهد نفسه. ويخالف هواه ويعرف ازاي إن يكون هواه تبع لما جاء به النبي -صلى الله عليه 
وسلم-, ويعرف ازاي يوزن ميزان الحب والكره والمعروف والمنكر داخل قلبه, لإن ده بيتحكم في كل تصرفاته وهو يكون قدام الناس كلها 
هو بيأمر بالمعروف وينهي عن المنكر, لكن الحقيقة هو بيأمر با معروف الذي يحبه هو ويكون فيه متبع هواه أو بحبه الناس فيكون فيه متبع 
هواه» ولا يأمر بالمعروف الذي يرضاه الله -سبحانه وتعالى-. 

فده الاعتبار الرابع من اعتبارات الأمر بالمعروف والنهي عن المنكر الذي تكلم فيها شيخ الإسلام اللي هو اعتبار النية. 

يبقى هو أول حاجة اتكلم على اعتبار الرفق» رقم اتنين اتكلم على اعتبار الموازنة والمصالح والمفاسد, رقم تلاتة على مسألة مخالفة الحوى 
واتباع ميزان الشرع في مسألة المعروف والمنكر وأصل ذلك الحب والكره» ثم الرابعة مسألة النية. 

فأقف عند هذا الحد أقول قولي هذا وأستغفر الله لي ولكم وجزاكم الله خيرا. 

الإتامة على الثغور (الثبات والترفيز) 





أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صل على محمد وعلى آل محمد كما صليت على إبراهيم 
وعلى آل إبراهيم إنك حميد مجيد. وبارك على محمد وعلى آل محمد كما باركت على إبراهيم وعلى آل إبراهيم إنك حميد مجيد. 


يقول النبي -صلى الله عليه وسلم-: "ما جلس قومٌ يذكرون الله عر وجل إلا ناداهم مناد من السماءٍ: قومُوا مغفورا لكم, قد بُذَّلَتْ سيئائكم 
حسنات""“ فنرجو من الله -سبحانه وتعالی- أن يغفر لنا ذنوبنا وأن يعفو عنا وأن يكتب لنا في هذه الدقائق المعدودة قبول عنده» وأن 


يرزقنا الإخلاص في القول والعمل. 


إن شاء الله رب العالمين نتكلم النهاردة على موضوع من الموضوعات اللي بتهم الناس اللي شغالين في الدعوة إلى الله -سبحانه وتعالى- على 
مختلف التخصصات» وهو موضوع بين ثبات الأعمال وتتبع الفرص في أعمال الدين, يعني مسألة مهمة إن احنا أحيانً كثيرة بنعاني من التشتت 
في العمل الدعوي, وخصوصًا في زمان يعني قل فيه الدعاة إلى الله -سبحانه وتعالى-» وانتشر يعني كثير من المفاهيم الخاطئة وابتعد الناس عن 
الدين في مجال العمل ومجال العلم: أصبح فيه ندرة في الكوادر الدعوية أو ندرة في الناس حاملين الرسالة اللي بيعملوا للدين في مختلف الثغور 
وني مختلف التخصصات وفي مواقع كثيرة تجد فقدان الكوادر وتجد الكل بيبحث عن كوادر» وده ممكن يكون أحد الدوافع اللي بتجعل كتير 
من الناس اللي اشتغلت في الدين إنها بتعمل أكتر من عمل ديني» يعني تجد أهل الدعوة هم قراء القرآن هم أهل العمل الخيريء هم أهل 
الإغاثة هم أهل العمل الاجتماعي, هم اللي بيعملوا الغسل والتكفين هم اللي بيعلموا وبيتعلمواء وده كتير موجود في بلدان إسلامية وبالذات 
في مصر ما يجعل الأمر أصبح صعب. 

أصبح يزدحم في ذهن الداعي إلى الله -سبحانه وتعالى- الكتير من الموضوعات, وتختلط النغورء وينتقل أهل الأعمال من عمل إلى العمل 
ومن ثغر لنغر انتقال عشوائي دون مراعاة لكثير من المعايير الشرعية التي ينبغي أن تكون موجودة في مساحة التفكير لأخذ قرار» سواء هذا 
القرار الانتقال من عمل لعمل أو قرار التوسع في ثغر معين أو في عمل معين, أو الانتقال من ثغر لثغر عمومًا أو من مسجد لمسجد أو من 
بيئة لبيئة, ومن المشاهد جدًا إن بعض أهل الدين قدا وحديئًا م يعد ينتبه المسألة إن هو بيحقق عبودية الله -سبحانه وتعالى - في باب من 
أبواب الدين» إنما أصبح بيبحث عن الفرقعات عن الأعمال السريعة, وكأن الواقع الحياقي صبغ نفوس الناس بطريقة معينة» حتى انتقل ذلك 
إلى الأعمال الدينية إن أصبح الناس بتبحث إلى قليل؛ يعني مش كل العاملين للدين لكن أصبح إن هو بيبحث عن العمل السريع صبره قل 
هو عايز حاجة تعمل نتيجة سريعة» هي عايزة حاجة تعمل انتشار سريع» أصبح الناس بتبحث عن الناتج الأسرع دون مراعاة السنن الكونية 
أو سنة البي -صلى الله عليه وسلم-. 

ولو احنا هنعبر عن ده نقول إن ملا الناس تبحث عن فتوحات» بتبحث عن انتشار وتبحث عن حاجات سريعة النتيجة» ده يؤدي بالبعض 
إلى إن هو يترك كثير من أعمال الدين ويترك ثغره ويترك عمله. وده بعد فترة من الفترات بيؤدي إلى التخبط والعشوائيةء ده أصلا إن كان 
الأمر اللي هو ذهب إليه كان أصلًا فتح من الفتوحات» يعني أحيانً كتير بنترك عمل صال ليه بنترك العمل الصالح؟ يقول لك أصل انت ما 

تعرفش ده عدد كبير من الناس» أصل ده فيه دعوة كبيرة» أصل ده فيه خير كبير, ما هو مفيش حاجة مفيش فيها خيرء ويترك الإنسان عمل 
ربنا -سبحانه وتعالى- أقاموا عليه» وعمل مهم من أعمال الدين وينتقل من عمل لعمل وني الآخر خالص يجد نفسه مرت الأعوام ومرت 
السنين» وعنده تجارب كتيرة جدًا لكنه للأسف بيقع في مساحة كبيرة من مساحات الأرض الواسعة العشوائية» ونفسيته بتتخبط وبيبقى بيقول 
لك أنا مش عارف أنا بعمل إيه, أنا باعمل حاجات كتير وبفهم في حاجات كتير لكني مش عارف أنا أقدر أخدم ديني ازاي وأفيد ديني ازاي» 
لا شك إن يا جماعة الفتح في الشرع مقصود به فتح القلوب» يعني "ذا جَاءَ نَصْرٌ الله وَالْمَنْمُ * ورات النَّاسَ يَدْخْلُونَ في دين الله أَفْوَاجًا" 

» ربنا -سبحانه وتعالى- فرق بين النصر والفتح» الله -سبحانه وتعالى- له سنن في الفتوحات وله سنن في نصرة العباد الصالين› 
وله سنن في التمكين, وله سنن في المعاملات, "َة الله في الي حَلَوَا من قَبْلُ ون َج تة الله ديلا" 


ومن المهم إن احنا نفهم سنة الله -سبحانه وتعالى-» والله -سبحانه وتعالى- وضح لناكل شيء يعامل به البشر» كما قال -سبحانه وتعالى- 
"ما فَرَطْنَا في الكتاب من شَئْءٍ" > وزي ما أشرنا في درس الاستغناء والاستعلاء بالوحي إن احنا محتاجين نرجع إلى كتاب الله حتى 
نفهم لو احنا عايزين نعرف المنطلق فين والمهدف إيه؟ ونرى الأشياء على حقيقتهاء فعلينا إن نرجع إلى كتاب الله وإلى سنة النبي -صلى الله 
عليه وسلم-. 

مباشرة الفتوحات وترك النغور يؤدي إلي التخبط والعشوائيةء ده أصلًا إن كان الأمر فتح, الفتح في الشرع معناه فتح القلوب» والنصر في 
الشرع معناه النصر المادي؛ نصر القوة, فتح القلوب لأحكام الشرع» فتح البلاد لتطبيق الشرع» عشان كده كانت بتسمى الفتوحات 
الإسلامية لأن الناس كانت بتدخل في دين الله أفواجاء لإن القلوب كانت بتفتح لاستقبال التوحيد, لإن البلدان كانت بتفتح لاستقبال الشرع 
وإقامة الشرع, عند دخول الإسلام منتصرا في مكة كان ذلك فتحًاء ربنا -سبحانه وتعالى- جعل ذلك فتح عند دخول الناس في دين الله 
أفواجا مي فتح» ونزلت سورة الفتح في الحديبية "إن فَتَحْنَا لَكَ فَْحَا مين" > الفتح المبين هنا كان فتح قلوب الخلق لدعوة الإسلام» 
لدعوة البي -صلى الله عليه وسلم-. 

انتشرت دعوة الإسلام بعد معاهدة الحديبية وكان ذلك فتح, وسمى الله -سبحانه وتعالى- ذلك فتحًا مبیتًاء ولكن هل تتبع النبي -صلى الله 
عليه وسلم- الفتوحات» وترك الثغور التي وقف عليهاء وترك الأعمال المستقرة التي بدأها النبي -صلى الله عليه وسلم-؟ أم ترك النبي - 
صلى الله عليه وسلم- الفتوحات ولم يتوسع؟ ومتى كان يتوسع النبي -صلى الله عليه وسلم-؟ وهل كانت المراحل التي يتوسع فيها البي - 
صلى الله عليه وسلم- مراحل زمنية تنتهي بزمن محدد؟ أم كانت هناك أهداف إذا تحققت وَسِعَنا أن نتوسع؟ ما المعيار؟ ما معيار التوسع؟ 
بداية خلينا ننطلق يا جماعة نقول إن فيه فرق ما بين الاستبدال والتوسع, إن هتجدوا إن البي -صلى الله عليه وسلم- بدأ بالدعوة الفردية, 
ثم توسع النبي -صلى الله عليه وسلم- بالدعوة الجماعية ولم يترك الدعوة الفردية» يعني النبي -صلى الله عليه وسلم- بدأ بالتربية ثم انتقل 
النبي -صلى الله عليه وسلم- بعد ما نزل قول الله -سبحانه وتعالى-: "فَاصْدَعَ با نومر" » انتقل النبي -صلى الله عليه وسلمه- 
للدعوة العامة وبعد كده فضل النبي -عليه الصلاة والسلام- في فترة الدعوة العامة فترات طويلة» وبعد كده ربنا أمر البي -عليه الصلاة 
والسلام- بالحجرة. النبي لما هاجر لا ترك الدعوة ولا ترك التربية» وَكُلّف النبي -صلى الله عليه وسلم- بأن يقيم دولةء فلما أقام أحكام 
الشرع وأقام حكم الله -سبحانه وتعالى - في الناس لم يترك النبي -صلى الله عليه وسلم- الدعوةء ولم يترك النبي -صلى الله عليه وسلم- 
التربية» ولم يترك النبي صلى وسلم العبادة» ولم يترك النبي -صلى الله عليه وسلم- إقامة أحكام الشرع. 

ثم أُمِرَ النبي -صلى الله عليه وسلم- بعد ذلك بالجهاد والفتوحات» فلما أُمِرَ النبي -صلى الله عليه وسلم- بالجهاد لم يترك النبي -عليه 
الصلاة والسلام- إقامة أحكام الشرع في المدينة» ولم يترك النبي -صلى الله عليه وسلم- الدعوة, ولم يترك النبي -صلى الله عليه وسلم- 
التربية. 

فبدايةً خلينا نوضح إن دعوة البي ما كانتش دعوة استبدالية» إنغا كانت دعوة توسعية» ودي نقطة مهمة جدًاء ينبغي أن يفهمها العاملين لدين 
الله -سبحانه وتعالى-, والناس اللي بتشتغل في الدعوة إلى الله -سبحانه وتعالى-. والناس اللي بتعلم الناس قرآن, الهدف مش إنك أنت 
تستبدل البيئة ببيئة أو واقع بواقع ومسجد بمسجد ومنطقة إبعنطقةء إنما الهدف إن أنت تحقق عبودية الله -سبحانه وتعالى-» وأحيانًا ده بيكون 
إنك تنبت على أمر الله -سبحانه وتعالى- وإنك إنت تلزم الباب الذي فتح لك. من فتح له باب فليلزمه. إن شاء الله لو ربنا -سبحانه 
وتعالى- قدر لنا إن بحث امه الإقامة على النغور؛ مسألة مهمة مسألة إن الناس تركزء إن الناس تبقى عارفة هي عايزة إيه وعارفة هي إمكانياتًا 
إيه. إن مش طبيعي إن احنا كل ما نلاقي بريق نور وكل ما نلاقي حاجة تلمع قدامنا وكل ما نلاقي حاجة مفتوحة قدامنا ندخل فيهاء احنا 
كده عمرنا ما هنعمل أي حاجة. 


ترك الثغور وترك الأعمال الدينية من المصائب» يعني من الحاجات اللي ربنا -سبحانه وتعالى- حذر النبي -صلى الله عليه وسلم- منهاء 
قال: "فَاصِبِرٌ کم رَبك ولا تكن گصاجب اوت إِذْ نَادَى وَهُوَ مَكْظُومٌ * لَوْلَا أن تَدَاركَهُ نِعْمَةٌ من ريه لِد الْعراءٍ وَهُوَ مَذْمُومٌ * فَاجْعَبَاة 
َيه فَجَعَلَهُ من الصَّاححينَ" » ربنا -سبحانه وتعالی- حذر البي -صلى الله عليه وسلم- من أن يترك الدعوة إلى الله -سبحانه 
وتعالى - بحنًا عن أرض جديدة» صاحب الحوت ني الله يونس بن متى» والنبي -عليه الصلاة والسلام- قال: "لا تُمَضّلونِ على يُونْس بن 
مَق" النبي -عليه الصلاة والسلام- نمي الصحابة إنهم يفضلوه على يونس بن متى» والنبي -عليه الصلاة والسلام- هو أفضل العالمين بلا 
شك» لكنه هنا ينهى الناس عن أن ينتقصوا من يونس -عليه السلام-. يونس ني كريم لكنه ترك باب من أبواب الدعوة بحنًا عن أرض 
جديدة؛ دون أن يستأذن, دون أن يأخذ الأمر الشرعي من الله -سبحانه وتعالى -, فربنا -سبحانه وتعالى - قال: 'فَلَوْلَا أنه كان مى الْمُسَبَحِينَ 
لف ف بطنه ل يوم يُبْعَثُونَ" . ربنا -سبحانه وتعالی- ابتلى يونس -عليه السلام- لأنه ترك باب من أبواب الدين 
كان ينبغي أن يقف عليه. 

هنا نقف وقفة؛ المستقرئ لياة النبي -صلى الله عليه وسلم- يرى أنه -صلى الله عليه وسلم- توسع في الدين» يعني في حركات انتقالية 
واضحة مدروسة مؤسسة بالوحي» انتقلت الدعوة من دعوى الفرد إلى مجموعة إلى طائفة إلى دولة إلى سلطة ثم إلى أمة» من غار يعبد الله فيه 
-سبحانه وتعالى - وحده إلى الشعاب ثم إلى الوديان ثم إلى جوف الكعبة ثم إلى المدينة وبناء المسجد وإقامة السوق» حتى عمت الدعوة شبه 
جزيرة العرب وهكذا كانت دعوة البي -صلى الله عليه وسلم- تنتقل بالخطوة الثابتة من مرحلة إلى أخرى تدرجًا وتوسعًا. 

فيثبت البي -صلى الله عليه وسلم- الأعمال» البي -عليه الصلاة والسلام- ما كانش بيعمل العمل وبعد كده يسيبه وعشي» إنغا كان بيعمل 
العمل ويثبته, کان يدنشئ النغور ویرکز البي -صلى الله عليه وسلم- حق يقيم أمر الله -سبحانه وتعالی- ثم بتوسع, فكان توسع البي = 
صلى الله عليه وسلم- تنبيئًا لمرحلة سابقة حماية لها وتمهيدًا لمرحلة ما بعدهاء فكانت كل مرحلة بتؤسس على مراحل ثم هي تمهيد لمرحلة 
أخرى, يعني هي انتقال توسعي وليس استبدالي. 

النهاردة احنا بنلاقي الأخ بيبقى بيعمل عمل معين والأخت بتعمل عمل معين أو الداعية بيعمل عمل معين» وبعد كده يفتح هو جمعية خيرية 
وبعد كده هو يقرر إن هو يبقى هو المركز وبعد كده يعمل هو الجماعة؛ وبعد كده يبقى عايز هو يبقى رئيس البلد وبعد كده هو عايز يبقى 
هو مكان النبي -صلى الله عليه وسلم- هو وأصحابه» وهذا فيه خلل شديد في تصور دعوة البي -صلى الله عليه وسلم-, ثم في تصور 
أصلًا وظيفة الناس في تحقيق أمر الله -سبحانه وتعالى-. 

كانت كل مرحلة بتؤسّس على مراحل من التمهيد, بدأ البي -صلى الله عليه وسلم- بالتربية» ويا جماعة فيه نقطة مهمة هل ترك النبي - 
صلی الله عليه وسلم- التربية وقت الجهاد مغاد؟ يعني هل في غزوة الأحزاب؟ هل في غزوة فتح مكة؟ هل البي -عليه الصلاة والسلام- ترك 
التربية؟ هل توقف هذا النغر حتى مات النبي -صلى الله عليه وسلم-؟ لم يتوقف هذا النغر حتى مات البي -صلى الله عليه وسلم-. 

كنا بنتكلم في بيئة الإيمان يعني مهم إن أنتم تسمعوا درس بيئة الإبمان إن جالس الوحي من امجالس المهمة جدًا الرئيسة جدًا» مجلس الوحي 
هذا المجلس الذي انتظم فيه النبي -صلى الله عليه وسلم- منذ بداية الدعوة إلى نماية الدعوة» يعني تلاتة وعشرين سنة والنبي -صلى الله عليه 
وسلم- محافظ على إن هو يجلس مع معلمه جبريل -عليه السلام- حتى ني آخر حياة البي -عليه الصلاة والسلام- كان يأتيه جبريل يعارضه 
القرآن فجاء في السنة التي مات فيها -صلى الله عليه وسلم- فعارضه القرآن مرتين. 

يعني النبي -عليه الصلاة والسلام- كانت مجالس الوحي بتتضاعف مش بتقل» ما قالش بقى أنا خلاص كبرت ما عدش ينفع أقعد أتلقى 
العلم عند جبريل -عليه السلام-» ما قالش إن أنا خلاص أنا بقيت عندي مسئوليات كتيرة» إنما هذا هو الغبات, أمر الله -سبحانه وتعالى- 
بحذاء وهو الصبر على دعوة الله -سبحانه وتعالى- والصبر على دين الله -سبحانه وتعالى-. 

يبقى مسألة مهمة إن النبي -عليه الصلاة والسلام- بدأ بالتربية على الوحي في الغار ثم في دار الأرقم ثم في جلسات ولقاءات قرآنية في 
مجالس الوحي» ثم التوسع -فيه درس يا جماعة على الساوند امه مجالس الوحي أرجو إن انتم تسمعوه أيضًا بعد درس بيئة الإيمان- ثم التوسع 
بالدعوة في البيوت ثم الدعوة في الشوارع والنوادي والصدع بالحق, "فَاصْدَعْ با تُؤْمَرُ” والنبي -عليه الصلاة والسلام- كل الخطوات اللي هو 
خدها ظل فيها البي -صلى الله عليه وسلم- مستمرا عليها حتى أقام البي -صلى الله عليه وسلم- كوادر فيهاء يعني النبي -عليه الصلاة 
والسلام- كان هو اللي بيعلمهم القرآن الأول كان هو اللي بيحفظهم القرآن, كان هو اللي بيعلمهم ازاي يقرأوا القرآن, وما مات النبي - 
صلى الله عليه وسلم- حت أنشأ كوادر تُعَلّم القرآن» وقال من أراد أن يقرأ القرآن فليقرأه على قراءة بن أم عبد» وقال خذوا القرآن من 
ا 

فهنا البي -عليه الصلاة والسلام- بدأ يؤسس أجيال تعمل للدين ويحيل عليهاء ودي نقطة مهمة؛ إن البي -صلى الله عليه وسلم- خطواته 
كان فيها تركيز شديد وكان فيها وضوح شديد, التوسع كان استصحاب ولم يكن استبدالا. 

استمرت جلسات الوحي وتوسعت كما وكيفًاء كان خباب بن الأرت كان يُعَلِم سعيد بن زيد في نفس الوقت اللي النبي -عليه الصلاة 
والسلام- كان بيعلم فيه في دار الأرقم, يعني فاطمة بنت الخطاب أسلمت في بيتها مع سعيد بن زيد وكان خباب هو اللي بيعلمهم لما دخل 
عليه عمر وإن كان الأثر بعض أهل العلم ضعفه وبعض أهل العلم حسنه» لكن فيه نقطة هنا نلتقطها من هذا الأثر في أثر إسلام عمر إن في 
الوقت اللي كان البي -عليه الصلاة والسلام- بيشتغل فيه في الدعوة كان فيه واحد تان عامل مجلس للوحي أيضًا في نفس الوقت. 

يعني عمر انتقل من بيت خباب إلى دار الأرقم -على أحد روايات إسلام عمر- إن كان في نفس بيئة مكة كان فيه بيئات مختلفة كانت تعلم 
الوحي. كان النبي -صلى الله عليه وسلم- لما يجتمع الصحابة مع الصحابة في دار الأرقم في ذات الوقت ثم انتفلت الدعوة في مراحل عدة 
حتى وصلت إلى المدينة» حيث دولة البي -صلى الله عليه وسلم-. وكان ذلك استصحابًا للدعوة والتربية. ثم اتسعت رقعة الدولة وشرع 
الجهاد دفعًاء ثم طلبًا بعد الأحزاب لما قال النبي -صلى الله عليه وسلم- اليوم نغزوهم ولا يغزونناء هنا في هذه المرحلة ل يترك البي -صلى 
الله عليه وسلم- إقامة الدولة. 

وهكذا انتقلت التشريعات أو انتقلت الأعمال الدينية متوسعة متدرجة, وكان الوحي بينزل منجمّاء لم يكتفي النبي -صلى الله عليه وسلم- 
بمرحلة من المراحل زي التعليم مغلا وقال أنا للتعليم فقط وقال إن هذا هو الدين, ولم يترك النبي -صلى الله عليه وسلم- الدعوة, ولم يترك 
البي -صلى الله عليه وسلم- التربية بحجة إنه رئيس دولة وأنه عليه أن يقضي بين الناس» ولم يترك النبي -صلى الله عليه وسلم- العمل 
الخيري والمشي في حاجة الناس حتى إنه كان وهو من هو -صلى الله عليه وسلم- هو رئيس للدولة وهو حاكم وقاضي وهو نبي وهو معلم 
وهو مربي كانت تأتيه الجارية فتأخذ بيده فيمشي با في حاجتها في المدينة. النبي -عليه الصلاة والسلام- ما تركش مجلسه التربوي مطلقّاء 
الصحابة كانوا بيقولون كنا نعد للنبي -صلى الله عليه وسلم- أكثر من مائة استغفار في المجلس الواحد, النبي -عليه الصلاة والسلام- كان 

عنده مجالس هو بيعلم با أصحابه ومجالس بيعظ فيها أصحابه» ولم يتعجل النبي -صلى الله عليه وسلم- الانتقال» لم يكن النبي -صلى الله 
عليه وسلم- يبحث عن الفتوحات إنما كان يبحث عن مراد الله -سبحانه وتعالى-. 

قبل الصبر كانت التربية وأثناء الصبر وبعده كان الإيذاء, قبل اللمجرة كانت هجرة الحبشة مرتين» كان الحصار تلات سنين» وأثناء الهجرة كانت 
المشاق وفقدان الأهل والأحباب» وبعدها كان الجوع والفقر وضيق العيش» كل ذلك ل يمنع هؤلاء من الاستمرار في التربية والدعوة» قبل 
الدولة كان فيه بيعة العقبة الأولى ثم الثانية ثم بعث مصعب وابنه مكتوم إلى المدينة» كل دي خطوات تدريجية» خطوات تدريجية بالتوسع, 
خطوات تدريجية لإن فيه خطوة هتتاخد بعد كده. 

نقطة مهمة جدًا يا جماعة إن الإنسان اللي بيشتغل للدين ينبغي إنه يوطن نفسه على إا تكون نفس مرنة. كنا مرة اتكلمنا في درس عن 
حاجة اسمها النفس المرنة إن نفوسنا تبقى نفوس مرنة» وازاي تبقى نفوسنا مرنة وازاي نبقى فاهمين أو نبقى ماشيين نتتبع أمر الله -سبحانه 
وتعالى -. 


يبقى السؤال كيف تعامل النبي -صلى الله عليه وسلم- مع الفتوحات الدعوية؟ 

أحيانًا الداعي إلى الله محتاج إنه يركز, محتاج إن هو يبقى عارف هو رايح فين وجاي منين» محتاج إن هو يبقى عارف مرحلته إيه. محتاج إن هو 
يبقى عارف هو إمكانياته إيه, محتاج إنه يبقى فاهم هو مش مسئول عن الكون, إنما هو مسئول عن نفسه ومسؤول إن هو كيف يرضي الله 
-سبحانه وتعالى -؟ وكيف يبحث عن الإحسان في رضا الله -سبحانه وتعالى-, ازاي إن أنا عندي إمكانيات معينة, ازاي أوظفها في طاعة 
الله -سبحانه وتعالی-؟ 

طيب افرض واحدة مثلًا بتحفظ أطفال قرآن وبعدين فجأة اتعرض عليها درس» افرض واحد ماشي وهو ملا بيدي دروس وبعدين فجأة 
اتعرض عليه إن هو يحفظ قرآن أو اتعرض عليه إنه يمسك مسجد أو اتعرض عليه إنه يمسك عمل دعوي أو عمل تربوي كبير أو إنه يشارك 
في مسألة مغلا فيها نوع من أنواع الأعمال اللي فيها أعداد كبيرة من الناس» هل يا ترى الإنسان هنا يترك اللي هو عليه وينتقل إلى العمل 
الجديد والحاجة اللي هو يظنها فتح؟ يعني مثلّا لو واحدة بتحفظ مجموعة أطفال قرآن وبعد كده واحدة صاحبتها قالت ها أنا حاسة إن أنت 
أسلوبك جميل وظريف وإيه رأيك إن انت تيجي معايا تحَضّرِي درس وتيجي تديه مجموعة من البنات؟ قامت هي راحت فلقت البنات دول 
قالوا ها والله ده احنا معجبين جدًا بكلامك, طيب بقول لك إيه ده احنا لنا أصحابنا كتير أوي» فممكن تقعدي معاهم؟ فبدأت تقعد معاهم, 
فبعد كده بدأوا أصحابحم دول يجيبوا أصحاجم وبعد كده بدأوا درس كبير» وبعد كده واحدة قالتلها معلش أصل أنا بنتي عندها مشكلة كبيرة 
ومحتاجين تقعدي معها وعندها شبهة إلحادية» فبدأت هي تروح تقعد مع الشبهة الإلحادية, كل ده خلاها تضيع أصلا الحاجة اللي هي كانت 
بتعملها في الأول» اللي هي ربنا -سبحانه وتعالى- جعلها سبب من أسباب الفتح» ثم بعد ذلك بعد مجموعة من الانتقالات في العمل ده ثم 
العمل ده ثم العمل ده ثم تنظيم ندوة ثم الوقوف في جلسة فلانة» ثم الحقي ده فيه درس مش عارف بيتقال فين» طب الحقي ده فيه عمل 
دعوي فين» طب الحق ده فيه شغل دعوي فين خد ما فضلت تنتقل من هذا إلى هذا حتى وصلت إلى إنما بعد فترة لقت نفسها ما بتعملش 
أي حاجة» ولقت نفسها عندها كمية أعمال كتيرة جنب بعضها لكن هي مش مركزة في أي حاجة؛ وكل الثمرات اللي حواليها كلها رات 
ضعيفة هشة بسيطة لان هي نفسها ما ركزتش, فبالتالي الناس كمان حواليها ما رکزوش» يا ترى هل ده صح؟ هل السيناريو ده. هل تعدد 
الأعمال ده» هل الانتقال من عمل لعمل لعمل لعمل تحت زعم إن ده ما ينفعش يتساب وده فتح كبير وده عمل مهم وده حاجة عظيمة, 
هل الحاجات دي كلها يا جماعة أنتم شايفين ده صح؟ يقينًا لأ يقيئًا فيه مشكلة هنا في الانتقال من عمل لعمل وعدم التركيز. 

شوفوا البي -عليه الصلاة والسلام- لما فتح المدينة وإن شاء الله يعني خليني أشير إليها وإن كانت محتاجة إلى تفصيل مرة أخرى لكن الوقت 
مش هيسعفني إن أنا أتكلم فيها النهاردة في بحث الاستخلاف- البي -صلى الله عليه وسلم- يا جماعة لم يترك العمل» النبي -عليه الصلاة 

والسلام- لما كان أحيانًا يحصل فتح أو يحصل إن فيه حاجة مهمة ويحصل إن هو محتاج إنه يجمع بين عملين ويرى إن فيه مصلحة شرعية 
حقيقية من إن هو يعمل حاجة: البي -عليه الصلاة والسلام- أسس بيئة قوية جدَّاء ثم بعد ذلك النبي -عليه الصلاة والسلام- كان أحياناً 
يطلع بره هذه البيئة لكنه كان بيستخلف, يعني بعث النبي -صلى الله عليه وسلم- مصعب وابن أم مكتوم بينما هو بقى في مكة مع الصحابة 
في بيعة العقبة الأولى وبعدين بيعة العقبة الثانية النبي -عليه الصلاة والسلام- بعت ابن أم مكتوم ومصعب بن عمير يعلموا الناس القرآن. 


كان ممكن النبي -عليه الصلاة والسلام- يقول هم تعالوا أعلمكم أناء ما هو الناس جايين يقولوا احنا أسلمنا معاك وهاجر معانا وعندنا 
استعداد إن احنا نتحمل أعباء الدعوة ونتحمل أعباء الدين» لكن النبي -صلى الله عليه وسلم- بقي مع الصحابة في مكة وبعت مستكشفًا. 
بعث مصعب بن عمير وعبد الله بن أم مكتوم وبقي هو في مكة داعيا مربًا. 

وكذلك أبقى المسلمين في الحبشة ولم يأمرهم أن يتحولوا من الحبشة إلى المدينة, الحبشة فتح والمدينة فتح ومكة ثغر, فالنبي -عليه الصلاة 
والسلام- ما تركش ثغر لنغر ولا فتح لآخر. 

في فتح خيبر النبي -صلى الله عليه وسلم- استخلف على المدينة سباع بن عرفطة الغفاري. 

في فتح اليمن النبي -عليه الصلاة والسلام- ل يترك المدينة إنغا بعث معاذ قائد. 

هنا يا جماعة فيه نقطة مهمة: إن التوسع محتاج كوادر, محتاج دماء جديدة, محتاج معرفة يعني إيه ثبات» محتاج معرفة إيه الحاجة اللي محتاجة 
حاجة اكتر من حاجة, محتاجة معرفة إن ازاي إن أنا مش هعمل حاجة بتضييع حاجة» يعني أنا بعمل حاجة وأنا بحافظ على الحاجة اللي معاياء 
أنا بزود وأنا بحافظ على الحاجة اللي معاياء طب افرض تعارض ده مع ده مش هعمله, ما عنديش إمكانياته, اللي هو "لا أَجِدُ ما أَْلَكُمْ 
عَلَيْه" هسیبه» طب ازاي هسيبه؟ ده فتح كبير ده درس عظيم ده بئات ممكن تلتزم ده ناس قلوبما مفتوحة, معنديش إمكانياتها اعمل 
إيه؟ هبحث عن حد يشيلهاء مفيش حد يشيلها خلاص معنديش إمكانيات هعمل إيه؟ يعني هنا هحاول أجمع» لكن فكرة إننا ننتقل من عمل 
لعمل لعمل ونفقد تركيزنا ونفقد عملنا ونفقد ثغورنا ونفقد علاقتنا بالله -سبحانه وتعالى- ونفقد ثباتنا واستمرارنا وده بيؤدي إلى إن بعد فترة 
من الفترات تجد إن انت أو تجدي إن انت معندكيش تخصصء لإن انت بتشتغلي كل حاجة, اللي هو بيشتغل بتاء ومقاول» وعلى رأي واحد 
كان بيقول لي أنا بلبس الحداشر فانلة في الفريق» يعني أنا بلعب مهاجم وبلعب مدافع وبلعب خط وسطء أنا بالبس الحداشر فانلة وبلعب 
المدرب» يعني أنا بلعب الشيخ وأنا اللي بحضر الدرس وبلعب الداعية وبلعب طالب العلم وبالعب المدعو وأنا اللي بجيب الناس وأنا اللي 
بنظم الناس وأنا اللي بعمل كل حاجة» ثم بعد ذلك أنا أبدأ أدي الدرس» وبعد كده بعد ما أدي الدرس أبدأ أحافظ على الدرس» وأتابع الناس 
وبعد كده أبدأ أحفظهم وبعد كده أبدأ أعلمهم» طب ما هو ده هيؤدي إن احنا معندناش ولا واحد متخصص في حاجة, كله بيشتغل كل 
حاجة, ما ده هيخلي إن يبقى فيه سطحية في الطرح» لإنه مهما بلغ الإنسان من قوة تركيز مش هيقدر يجمع بين هذه الأشياء. 


لذلك يا جماعة مسألة التركيز مسألة مهمة» مسألة معرفة الأهداف مسألة مهمةء مسألة الثبات على النغور. مسألة مهمة» مسألة الاستخلاف 
إذا أنا هترك عملي محتاج جدية إن أنا هترك عمل معين؛ انت قايمة على بيئة معينة لو انت هتمشي منها لأجل إن فيه حاجة مهمة جدًا 
وعظيمة جدًا ومشوار دعوي خطير جدًا؛ لازم تستخلفي. افرض ما لقيش حد أستخلفه؟ خلاص ما تسيبيش عملك مطلقًا. 

شوفوا البي -عليه الصلاة والسلام- يا جماعة في فتح مكة؛ النبي -عليه الصلاة والسلام- يا جماعة م يقيم في مكة, عارفين مكة أحب بقاع 
الله إلى الله. وأحب البقاع إلى النبي -صلى الله عليه وسلم-. ومع ذلك النبي -صلى الله عليه وسلم- بعد فتح مكة ما قالش خلاص والله 
مكة بقى اتفتحت أنا هقعد في مكة, لكن النبي -عليه الصلاة والسلام- قبل فتح مكة استخلف الناس على المدينة وبعد فتح مكة البي - 
عليه الصلاة والسلام- رجع عاش في المدينة مرة أخرى, واستخلف على مكة مجموعة من الناس متوالين. 

مع إن فتح مكة فتح عظيم جدًاء أنتم متخيلين يعني إيه فتح مكة؟ لكن النبي -عليه الصلاة والسلام- يدرك تماما سنة الله -سبحانه وتعالى- 
في معاملة الخلق, يدرك تمامًا مسألة التركيزء يدرك يعني إيه ثغور, يعني إيه إقامة على الثغورء إن مش الطبيعي إن سنة الله -سبحانه وتعالى- 
في المعاملة إن الإنسان كل ما يعمل حاجة ينقضهاء وكل ما يقيم عمل صا يتركه. وكل ما يمسك في ثغر يسيبه, وكل ما يفهم في تخصص 
شوية ينتقل منه إلى ثغر آخرء بل هذه مسألة تحتاج منا إلى تركيز كبير جدًا. 


شوفوا ابن عباس بيقول لما خرج النبي -صلى الله عليه وسلم- لفتح مكة استخلف على المدينة أبا هم كلثوم بن الحصين الغفاري, النبي - 
عليه الصلاة والسلام- استخلف على المدينة صحابي, ممكن كتير من الناس مش عارفين مين كلثوم بن الحصين, لكن هو كان لابد من حد 
يقيم الصلاةء لابد من حد يقيم على الوظائف الشرعية المهمة في مدينة البي -صلى الله عليه وسلم-. فكان النبي -صلى الله عليه وسلمه- 
بيستخلف حد ويذهب إلى الغزوة ثم يرجع مرة أخرى» ودي سنة الله -سبحانه وتعالى- ودي سنة البي -صلى الله عليه وسلم- بأمر الله - 
سبحانه وتعال -. 

وموجود في كتاب الله -سبحانه وتعالى - زي في قصة سيدنا موسي ممكن نطرحه بعد كده لو ربنا -سبحانه وتعالى- قدر إن شاء الله في دورة 
أخري إن شاء الله رب العالمين في بحث الاستخلاف, إن سيدنا موسي قال: "لقني في قَوْمِي" > إن الداعي عنده مهام مش 
هينفعش يترك ده ويسيب ده وينتقل من ده لده ويتعامل بنوع من أنواع الاستخفاف وأصل دول عددهم أكبر من دول وأصل دول أهم من 
دول» وأصل دول أولاد ناس أغنيا ودول ولاد ناس فقراء أصل دول مناصب في امجتمع فاحنا لازم نقعد معاهم. 

ربنا -سبحانه وتعالى- عتب على الي -صلى الله عليه وسلم- في سورة تتلى إلى يوم القيامة قال: "عبس وول * أن جَاءَهُ الْأعْمَئ * وَمَا 


* فأنت عن تلهَّى' » فربنا -سبحانه وتعالى- عتب على النبي -صلى الله عليه وسلم- أنه ترك من جاءه يسعى ثم انتقل أو ذهب 


ليدعو كبراء مكة, خدوا بالكم إن دعوة النبي -عليه الصلاة والسلام- ما كانتش دعوة بسيطةء يعني أبو جهل ده لو كان أسلم ولا كبار 
مكة أمية بن خلف ولا أي بن خلف دول لو كانوا أسلموا كانوا وفروا على الدعوة خمستاشر عشرين سنة» ومع ذلك ربنا -سبحانه وتعالى- 
عتب على النبي -عليه الصلاة والسلام- قال له: لأ لأ ابن أم مكتوم أهم من هؤلاء, وابن أم مكتوم جاءك يسعى ومادام جاءك يسعى فلا 
تترك من جاءك يسعى لأجل هؤلاء الذين أعرضوا عن الدينء لإن كتير من الناس ممكن يقول أصل دي بنت فلان أصل دي بنت فلانة أصل 
دي معها جامعة إيه؟ أصل دي شاطرة قد إيه؟ أصل دي منصب مهم» أصل ده مكن يؤثر في الجتمع» ده كله كلام مخالف تمامًا نهج الأنبياء 
في الدعوة إلى الله -سبحانه وتعالى-. 

طبعا ازاي أتوسع في عمل؟ لو إن عندك تمن. يعني يا جماعة الأعمال مبنية على الكوادر, إذا مفيش كادر يعني احنا نفسنا نبني جمعية خيرية, 
طب إنت عندك حد يشيل جمعية خيرية؟ لا احنا اللي هنشيلهاء احنا نفسنا نعمل كتاب» هو انتم عندكم حد يشيل كتاب؟ لاء هو مين اللي 
هيشيله؟ احنا. أنتم مين؟ أنتم أصلًا كلكم مطحونين؟ وكل واحد بيعمل خمس ست عشر أعمال في بعض» وهو محتاج يتخفف من الأعمال 
عشان يركز ويتبنى في ثغره أصلاء عشان يفهم هو محتاج إيه. ويفهم هو عايز إيه. ويفهم هو إمكانياته إيه. ويفهم هيكمل فيه ازاي عشان 
يعرف ينتج. 

التوسع محتاج كوادر» محتاج بيئات: محتاج بيئة مناسبة» محتاج توجيه» محتاج تحمل مسئولية» محتاج فهم لطبيعة البيئة الجديدة وطبيعة الجتمع 
الجديد أو التوسع الجديد أو العمل الجديد. طب إنت عندك تمن ده؟ لأ ما عنديش. محتاج نفهم يعني إيه استخلاف. 


محتاجين يا جماعة أربع قواعد في التوسع: 

الأولى: وجود الكوادر التي تحمل التوسع وعندها تصور وهدف. 

رقم اتنين: إيجاد بيئة مناسبة قبل ما تنتقلي من عمل لعمل وقبل ما تنتقلي من مكان لمكان, وقبل ما تنتقلي من ثغر لنغر, وقبل ما تنتقلي من 
مجموعة مجموعة؛ وقبل ما تنتقلي من تخصص لتخصص. وقبل ما تنتقل من دعوة لدعوة» ومن مجموعة مجموعة, ومن بيئة لبيئة» محتاج تفهم 
الأربع الأشياء هذه الأربع قواعد الأولى وجود كوادر تتحمل التوسع» اتنين وجود بيئة مناسبة ويوجه فيها الكوادر وتتحمل مسئولية التوسع 
من إقامة أكثر من ثغرء وإلا؛ عارفين رفع ليسقط. 

كان فيه مرة واحد عنده بيت تلات أدوار عنده بيت تلات أدوار» وكان عايش فيه لكن البيت ما كانش مبني على أعمدة؛ كان مبني على 
حيطان» يعني البيوت القديمة ما كانش بيتعمل فيها حفر وأعمدة لتحت وبعد كده يعملوا أساسات قوية, كان الناس بتبني على حيطان حاملةء 
فكان بيعمل ملا دور ويصب وبعد كده يعمل دور تاني ویصب» فكان البيت تلات أدوار مبني على حيطان حاملة, يدوب البيت قايم بذاته 
كده قابم على قده يعني على ما قسم على قده خالص, وبعدين أحد السكان قال له والله أنا هبني دور رابع علشان أسكن فيه فقالوا له يا 
ابني والله البيت ما يتحملش» قال هم ليه؟ أنا مش هكلف حد حاجة, هو ما حدش هيخسر أي حاجة, أنا هاكلف الحيطان وأنا هاصب 
السقف. وأنا هادهن ومش عايز من حد منكم حاجة؛ وانتم ما بتكرهوليش الخير وأهي شقة زيادة وخلاص» ويبقى كل واحد فيكم عايش في 
شقة وأنا هزود شقة لي أتزوج فيهاء بدأ هو يرفع البيت وبدأ يرفع السقف وبعدين اللي حصل إن الأربع أدوار وقعواء فَرُفِعَ ليسقط. 

إن أحيانًا إمكانياتك إنك إنت تكون قايم على عمل معين أو يدوب عملين بالعافيةء لما بتيجي تتوسع بتوقع كل حاجة, بتبوظ كل حاجة» 
حتى الأعمال اللي كنت بتعملها ماعدتش عارف تعملهاء فكان الأولى لك إنك أنت تفهم إمكانياتك إيهء وبيئتك إيه؟ واحتياجك إيه؟ 


يبقى القاعدة الأولى: وجود الكوادر التي تتحمل» الكوادر دي يعني الأشخاص, أي عمل أي مشروع محتاج كادر» أي عمل أي مشروع محتاج 
شخص يشيله» اسألني أحكي لكم على آلاف الأعمال الخيرية على آلاف الأعمال الدعوية على آلاف المجموعات الدعوية والتربوية والتعليمية 
التي سقطت. لماذا سقطت؟ سقطت لإنه ما كانش فيه حد شايلهاء كانوا كلهم ناس بتتجمع في الميصة وتمشي في الميصة, كمية أنشطة, يعني 
أنا أعرف دعاة عملوا كمية أنشطة آلاف الشباب» عشرات الآلاف من الشباب بل والله منات الآلاف من الشباب, سمعوا دين واتحملوا دين 
لکن ما كانش فيه حد يتحمل هؤلاء, ولا حد يعلم هؤلاء, ولا حد يربي هؤلاء» ولا حد يتحمل دعوة هؤلاء, فهو عمل وخلاص, يقول لك 
أصل إنت ما تعرفش الدورة داخل فيها كم واحد؟ وبعد ما دخل فيها كام واحد؟ خرجوا ما دخلواء طيب ما كان الأولى لك انك انت تعرف 
انت إمكانياتك إيه وتعمل حاجة على قدك, عشان تعرف تكمل بمم؛ عشان تعرف تستنقذ مجموعة من الناس تغير حياتم فعلّا لتكون أرضى 
لله -سبحانه وتعالى-, بدل ما احنا بنعمل أعمال فيها انتشار كبير وفرقعات وهيصة وبريق وكلام كتير, ثم لا تجد كثير من الناس يثبت على 
دين الله -سبحانه وتعالی-. 

يبقى رقم واحد: وجود ناس شغالة» وجود متخصصين, وجود كوادر» وجود ناس عايزة تنتج حقيقة وتقدر تتحمل مشروعات وتقدر تتحمل 
أعمال دعوية. 

رقم اتنين: وجود بيئات, لو مفيش بيئة» لو فيه كادر أوي ومفيش بيئة يشيل» يعني هتعمل بيئة تعليمية ومفيش علم ومفيش طلب علم ومفيش 
شيخ يعلم ومفيش كتب ومفيش دورات» طيب هيبقى فين البيئة التعليمية؟ 

رقم تلاتة: فقه الاستخلاف: أحيانً ممكن نسيب أعمالنا عشان ننتقل لعمل آخر أو نسيب بيئتنا عشان نروح لبيئة أخرى, لكن ده مش دائما 
ده قط قا يا جماعة من فح له باب فليلزمه, يا جماعة الأعمال ما بتتبناش بالأسبوع والأسبوعين والشهر والشهرين, يا جماعة سنة الله 
في التغيير محتاجة لناس ثابتة ومحتاجة ناس عندها بذل وثبات واستمرار فترات طويلة. 
م رقم أربعة: تحمل التبعات. 

يبقى التوسع استصحابًا وليس استبدالا. 

التوسع منوط بإيجاد الكوادر. 

الاستخلاف على الأعمال قبل تركها سنة. 

الترتيب والتدريج شرع لا يجوز التخلي عنه. فلا تتخلى عن الدعوة والتربية. 

دي قواعد يا جماعة احفظوهاء التوسع استصحاب وليس استبدالًا» احنا مش بنستبدل أعمال بأعمال» إنما احنا بنتوسع» التوسع استصحابا 
وليس استبدالاء التوسع منوط بإيجاد الكوادر, إذا مفيش حد يشيلء عارفين واحد يجي يقول لك والله أنا نفسي اعمل مشروع كذا كذاء تقول 
له حضرتك عندك وقت؟ لأ حضرتك عندك حد يشيله؟ لأ حضرتك عندك تصور له؟ لأ امال إنت جاي تقول لي إيه؟ جاي أقول أفكار 
حبيبي أنا مش محتاج أسمع أفكار أنا حتاج كوادر تشيل دين. ده مش تنطيط ولا استكبار عن ”ماع الأفكار, إنما معرفة حقيقة الحياة وسنة الله 
-سبحانه وتعالى- في إقامة الأعمال» العمل ما بيقومش علي الأفكار. مش كل واحد هيجي يقول فكرة إنما هتشيل لا مش هشيلء إيه رأيك 
نعمل كذا؟ هتقدر تعمل؟ لا مش هقدر أعمل» طيب انت بتطرح عشان أنا أعمل؟! والله أنا ما عنديش قدرة على العمل قلقان لإن أنا 
مشغول بواحد اتنين تلاتة أربعة. 


التوسع منوط بإيجاد الكوادر, الاستخلاف على الأعمال قبل ترك الأعمال سنة, وان احنا محتاجين أننا نفهم يعني إيه جدية العمل؟ ما حدش 
يا جماعة يستصغر عمل للدين» يعني ما حدش يقول هو أنا بعمل إيه أصلًا؟ يا جماعة المرأة كانت تقوم المسجد, تقوم المسجد ده يعني بتكنس 
المسجد, والنبي -صلى الله عليه وسلم- صلى عليهاء عارفين يعني إيه واحدة كانت بتكنس ال مسجد والنبي -عليه الصلاة والسلام- يبحث 
عنها يصلي عليها؟ هو مين نال هذا الشرف؟ مين عالم ولا شيخ يتمنى في يوم من الأيام إن النبي -عليه الصلاة والسلام- يصلي عليه؟ النبي 
-عليه الصلاة والسلام- يبحث عنهاء ليه؟ كانت عاملة للدين؟ إيه ثغرها في الدين؟ ثغرها في الدين اللي كانت بتقف عليه اللي هي تملكهء 
ما كانتش بتعرف تعمل حاجة لا كانت شيخة ولا كانت معلمة ولا كانت مربية» كانت بتروح كل يوم تنضف المسجد من الحصى» المسجد 
كان بيبجي كلاب تتبول فيه كان بيجي فيه حصى كبير, کان فيه رمال» الريح بترمي الرمال أو طوب كتير. صخور» فكانت كل يوم تبجي 
تنضف معاها مقشة أو حاجة» تيجي تنضف الحصى الكبير وتكنس المسجد وتنضفه» بس كده؟ بس کده» ده كان ثغرها؟ ده كان ثغرهاء هو 
ده اللي كانت تقدر عليه ولكن كانت ثابتة عليه كانت عايزة تعمله تتقرب بيه إلى الله -سبحانه وتعالی-» كان عندها تركيز في عمل للدين 
مهم رعا يستصغره كثير من الناس» لكن أنا عايز أقول لك مفيش حاجة في الدين صغيرة» مفيش حاجة في الدين ما هاش قيمة» مفيش واحد 
بيشتغل للدين ما لوش قيمةء كل الأعمال الدينية ها قيمة» كل الناس اللي بتشتغل للدين هم قيمةء كل الناس اللي بتعمل للدين له مكانة 
عند الله -سبحانه وتعالی-» ما حدش يستصغر عمله وما حدش يحتقر عمله, إن شاء الله أيضًا نعمل دورة في مشاكل عاملي الدين؛ في مسألة 
احتقار الأعمال» مفيش حاجة اسمها يا جماعة عمل قليل في الدين» مفيش حاجة اسمها إن واحد بيشتغل للدين وعمله قليل ولا عمله قليل 
ولا عمله أقل من العمل اللي أنا بعمله, لإن أحيانً الواحد بيسمع نعرات كده يقول لك: لا لا أصل ده واعظء لا لا لا أصل ده الداعي» 
لا لا لا أصل ده مش طالب علم, لا لا لا أصل ده مش فاهم إيه» أصل ده حركي» كمية تصنيفات وكمية نوع من أنواع الاستهزاء والسخرية 
من أعمال الدين 'تَلْمِرُونَ الْمُطْوَعِينَ مِنَ الْمُؤْمِينَ في الصّدَقَاتِ" > اللي هو واحد أعطى عمل بسيط» ربنا -سبحانه وتعالى - عتب 
على هؤلاء الذين يلمزون المطوعين من المؤمنين في الصدقات, الواحد لا يملك إلا جهده. يعني ما بملكش إلا حاجة بسيطة ما يملكش إلا 
جهد بسيط ساعة في الأسبوع أو ساعتين في الأسبوع» وده جهده. عليه إنه يركز بقى» عليه إنه يفهم الساعتين اللي في الأسبوع ولا الساعتين 
اللي بيملكهم في اليوم يعملوا إيه» كان مرة أخ بيقول لي أنا عايز اشتغل في الدين قلت له عندك وقت قد إيه؟ فقال لي أنا حياتي لله قلت 

له يا عم سيبك من الكلام الكبير ده تديني وقت قد إيه؟ هقول لك على حاجة؛ اديني ساعتين في الأسبوع بس منتظمين ثابتين نعمل فيهم 
عمل لله سواء قالي ساعتين ده قليل جدًا ده أنا ممكن أدي خمس ساعات في اليوم» قلت له أنا مش عايز منك خمس ساعات في اليوم, أنا 
عايزك تديني ساعتين في الأسبوع لله. وتركز فيهم, انت بتعرف تعمل إيه في الدين؟ أنا بعرف أحفظ أطفال» قلت له طيب خلينا نعمل ساعتين 
في الأسبوع حفظ فيهم أطفال لله -سبحانه وتعالى-, والله يا جماعة هو شهر, تاني شهر قال لي أصل أنا والظروف والحكاية ومش هقدر. 

يا إخواننا دعكم من الكلام الكبير ودعكم من المساحات الواسعة اللي احنا بنحدث با نفسنا إن احنا نقدر وهنقدر وهنعمل أنا بكلمكم 
على الواقع» أنا بكلمكم على الحقيقة» راجل بتشتغل وعندك بيت وعندك لياة وعندك اهتمامات وعندك مسئوليات وعايز تتعلم ولك بيئة 
اجتماعية ولك رحم ولك أب وأم ولك مجتمع وعايز تاكل من حلال؛ طبيعي إنك عندك مسؤوليات حياتية فطبيعي إن يكون الوقت اللي 
عندك الباقي اللي انت هتشتغل فيه في الدين محتاج انك تركز, الوقت ده بقى اشتغله في إيه؟ ويا ترى اشتغله شغلانة واحدة ولا أي حاجة 
ماشية في الشارع أي حد بينادي في أي حتة آجي أنا رايح معاه؟ 

مراحل الدعوة يا جماعة محتاجة مننا تركيزء التركيز على الثغور والإقامة على الثغورء مسألة مهمة جدًاء معرفة سنن الله -سبحانه وتعالى- 
مسألة مهمة جدًا. 


مكة كان فيها تربية إعانية وتربية علمية, دار الأرقم كان فيها إقامة أفراد مؤمنين وبيئات إيمانية, التوسع كان فيه الدعوة 'فَاصْدَعَ با تُؤْمَرُ” 
والبي -عليه الصلاة والسلام- كان بيخشاهم في الأسواق, وكان بيذهب إلى أسواق العرب والناس كانت بتقف تتكلم في الشعر, وفجأة 
لقوا النبي -عليه الصلاة والسلام- بيتكلم في نص الناس يدعوهم جهارًا وغاراء ويبدأ يكلمهم» وبعد ما يروحوا البي -عليه الصلاة والسلام- 
يعقد مجالس الوحي في بيوت الناس» وبعد كده الحصار. 

مراحل الدعوة كانت مراحل واضحة توسعية ثابتة. بلاش إن احنا نبقى عندنا عجلة نبقى مش فاهمين الناس بتتغير ازايء نبقى مش فاهمين 
البيئات بتتغير ازاي» نبقى مش فاهمين الشيطان بيشتغل ازاي, "إن الشَيْطَانَ لَكُمْ عَدُوٌ فَاتَحْذُوهُ عَدُوًا" 

فيه درس يا جماعة مهم -يبقى أنا النهاردة قلت على تلت دروس مهمين- درس بيئة الإيمان ودرس مجالس الوحي ودرس امه الشيطان عدو. 
خلينا نخاول نسمعهم لحد الأسبوع الجاي, اللي هو الدرس الأخير في اية هذه الدورة, إن احنا نحاول نسمع هذه الدروس» بيئة الإيمان 
والشيطان عدو ومجالس الوحي. 


النبي -عليه الصلاة والسلام- كان يهز عرش الشيطان» يعني االنبي -عليه الصلاة والسلام- كان بيقيم بيئة ورا بيئة ورا بيئة» وتوسع ورا 
توسع» وفرض ورا فرض بيتغير ومجتمع بيتغير بالطريقة التي أمر الله -سبحانه وتعالى- بما. النبي -عليه الصلاة والسلام- ماكانش أي حاجة 
بتتفتح نجري وأي حاجة نروح» صحيح النبي -عليه الصلاة والسلام- كان بيقبل الفتوحات بطريقة غير عادية لكن في نفس الوقت كان النبي 
-صلى الله عليه وسلم- يقيم على ثغره, كان النبي -عليه الصلاة والسلام- بيستصحب الفتوحات الدعوية. 


طبعا مراحل دعوة البي -عليه الصلاة والسلام- ممكن نقوها لكن هتحتاج مننا إن احنا نلخص السيرة, يعني أول شيء أقامه البي -صلى 
الله عليه وسلم- كان إقامة معان التوحيد وتربية التوحيد وبناء بيئة الإعان ومستقر الحياة المسجد النبوي, وبعد كده بدأ التوسع الدعوي, 
وبعد كده بدأ اجتماع المسلمين» وبعد كده بقى فيه صف. 

النبي -عليه الصلاة والسلام- أقام معاهدة مع اليهود وكل ذلك والنبي -صلى الله عليه وسلم- ل يترك الدعوة, لم يترك التربية. البي -عليه 
الصلاة والسلام- أقام صرح الأخلاق "أفشوا السَّلامَ وأطعموا الطّعامَ وصلوا الرحام ا باللْيلٍ وَالنَاسُ نياةٌ"”*, والبي -عليه الصلاة 
والسلام- أمرهم إن هم يظهروا الأخلاق وأمرهم إن هم يجتهدوا في حسن الخلق مع جميع الخلق, وده لم يجعله يترك الدعوة وإنها كان بيقيم 
صرح الأخلاق وصرح التربية موجود» كان بيقيم صرح الدعوة وصرح الأخلاق موجود, كان بيقيم صرح الجهاد وهو مستصحب الأخلاق» 
ما قالش لأ خلاص بقى مادام دي حرب مفيش أخلاق. 

النبي -عليه الصلاة والسلام- علم الناس الأخلاق في أثناء الحرب حتى مع الأعداء, مسألة إن الدين يتحكم في كل شيء في الحياة» إن 
الدين له سنن» أن الله -سبحانه وتعالى- له سنن» وكذلك الأعمال لها سنن, الخطوة يا جماعة اللي النبي -عليه الصلاة والسلام- أخذها لم 
يرجع فيهاء بل تحمل تبعات كل خطوة, يعني الأمر اللي النبي توسع فيه كان له تبعات كبيرة جدًا؛ تبعات على مستوى الحياة» على مستوى 
الوقت» على مستوى المسئولية» على مستوى الأموال» على مستوى نفسيات الناس» زيادة على الأصل يعني الفترة اللي أسلم فيها خالد بن 
الوليد وأسلم فيها عمرو بن العاص زي ما اتكلمنا في مسألة المقامات والقيادة» الفترة دي دخل عدد كبير من الناس في دين الله أفواجاء ده 
عمل مشكلة عند الناس القديمة» ومع ذلك النبي -عليه الصلاة والسلام- استوعب ذلك النبي -عليه الصلاة والسلام- تحمل تبعات 
ذلك» البي -عليه الصلاة والسلام- أقام مفاهيم جديدة حتى يتحمل التوسع الجديد والفتح الجديد, لأجل العمل الجديد ولأجل إقامة 
البيئات الجديدة ولأجل إقامة الأشخاص والأوامر الشرعية الجديدة التي أمره الله -سبحانه وتعالى- يما. 


نقطة مهمة جدًا يا جماعة إن لكل توسع تمن ولكل توسع تبعات» ودي القاعدة الرابعة إن فيه تبعات لده؛ تبعات لده على مستوى المسئولية» 
على مستوى الإدراك, على مستوى الفهم؛ على مستوى النفسيات» على مستوى الإنفاق» على مستوى الوقت» على مستوى المال» على 
كل المستويات. ولذلك مهم إن احنا نتحمل التبعات وإلا فاحنا نفضل نتحول إلى -عارفين اللي قاعد يعمل عمل وبعد كده ينقضه بعد كده 
ينتقل من عمل لعمل وبعد كده ينقضه عارفين اللي هو واحدة قاعدة تنتقل من كلية تجارة لكلية زراعة لكلية علوم لكلية كذا ثم المعهد كذا 
ثم المعهد كذا ولا شهادة خلصتها ولا تخصص خلصته ولا هي بعد عشرين سنة من الدراسة بقى معاها حاجة-. بقت بتعمل كل حاجة وفي 
كل حاجة فاهمة أي حاجة, ولكنها حقيقة مفيش عمل تقدري تقولي إن دي تخصص قرآن أو ده تخصص تربية أو ده تخصص دعوة أو ده 
تخصص مرحلة من مراحل الدعوة أو ده تخصص تعليم أو ده تخصص أي كان بقى. 

كان شيخ الإسلام له كلمة جميلة كان بيقول الصادق يصنع الله له. إن أي حد بيشتغل للدين لو هو صادق مع الله -سبحانه وتعالى- ربنا 
-سبحانه وتعالى- هيصنع له الباب اللي هو بيعرفه, لإن كتير من الناس هو ما عندوش حاجة يعملها في الدين» أحد أصحاب الجماعات 
كان بيقول لي هو يعني هنعمل إيه يعني؟ هو الناس يا إما متعلمين يا إما بتوع عمل خيري, هو فهمه وإدراكه للحياة إن عبودية الله -سبحانه 
وتعالى- يا إما الناس تنتظم في عمل دعوي أو عمل تعليمي يا إما الناس تنتظم في عمل خيري» وده طبعا ده من السطحية بمكان. يا جماعة 
كل نفس الإنسان يستطيع يعبد ربنا -سبحانه وتعالى- فيه وعلى قدر الناس على قدر التغور. كل إنسان ممكن يكون له باب من أبواب 
الدين ما حدش يعرفه تاي خالص» ربنا -سبحانه وتعالى- هيصنعه له إذا هو أراد» مش لازم الناس اللي انت بتربيهم أو الناس اللي بتعلميهم 
يكونوا على نفس الباب اللي إنت بتعمليه ويختاروا نفس الاختيارات اللي انت بتختاريهاء لكن المهم إن هم يكونوا أصحاب دين» المهم إن 
هم يكونوا يريدوا الله -سبحانه وتعالى- إن هم يريدوا أن يتقربوا إلى الله -سبحانه وتعالى-, المهم إن هم يريدوا أن يتعلموا الوحي» المهم إن 
هم يريدوا إن هم يدخلوا الجنة» المهم هم يكون معيارهم هو الوحي وهيكون قدوقم هو البي -صلى الله عليه وسلم-. 





شبكة الطربق إلى الله way2allah.com‏ 





ولو حصل تعارض ما بين الثغور وما بين الأعمال الدعوية لا ينبغي أن يُستغنى عن الحد الأدن, يعني أحيانًا فيه وقت امه وقت النفرة العامة 
وقت النفير العام» يعني إيه؟ يعني مغلا النبي -صلى الله عليه وسلم- كان مثلًا في وقت غزوة الأحزاب أو في وقت غزوة فتح مكة, ما كانش 
بيقول كل واحد قعد في مكانه» لأ كان في حد أدنى من كل حاجة موجود؛ يعني كان فيه اللي بيحفظ القرآن موجود» واللي بيعلم النساء 
موجود, واللي بيعلم الناس أحكام الشرع موجود, واللي بيقضي بين الناس موجود, واللي بيصلي بين الناس موجود» لكن مش لازم يبقوا 
موجودين بكل إمكانياتهم, كانوا بيبقوا موجودين كل واحد في الباب اللي بيعرف فيه بالحد الأدى, وبقية الناس كلها في المهمة التي كانت مع 
النبي -صلى الله عليه وسلم-؛ وده من فقه النبي -صلى الله عليه وسلم-. 

البي -عليه الصلاة والسلام- ما كانش بيقول أصل فيه ناس كتير جدًا جدًا جت داخلة فكله يفضل قاعد مكانه واحنا ما نلاقيش كوادرء 
إنها النبي -عليه الصلاة والسلام- كان يستخلف على الأعمال المهمة الرئيسية: ثم يذهب ليقيم العمل الجديد ويؤسس العمل الجديد ويرتب 
العمل الجديد, وثم بعد ذلك يعود مرة أخرى ويترك في العمل الجديد مجموعة من الناس ويبدأ ينمو هؤلاء الناس ويبدأ طاقتهم تزداد وإمكاناقم 
تزداد ومواهبهم تنقل» ويعلمهم البي -صلى الله عليه وسلم- حتي يكونوا هم كمان لهم باب من أبواب الدين المهمة. 


يا جماعة احنا مش عايزين نستبدل ثغورنا بنغر آخر» مش عايزين نتوه» مش عايزين يبقى عندنا شتات» مش عايزين إن احنا نظن إن احنا 
عايشين في عالم الفتوحات» واحنا حقيقة قاعدين نستبدل من طاقة لطاقة» ومن عمل لعملء ومن بيئة لبيئة» ومن واحد لواحد, ولا احنا في 
الآخر خالص بنعمل عمل نركز فيه ولا احنا في الآخر خالص بنصدق في إرادتنا إن احنا نستمر على طاعة معينة. بيقولوا جحا بيقول لك: 
"بكفيني نعيرها" لما عمل ساقية في وسط البحرء فبيقول له يا عم الساقية دي بتعمل إيه؟ الساقية دي المفروض إنها ترفع الماية من مكان 
واطي کان عالي أو تنقله من مكان لمكان, فقال له: "يكفيني نعيرها", يا عم آدي أنا بشتغل وخلاص» ومش فارقة معايا مين اللي بيعمل 
إيه؟ الهم إن أنا قاعد وخلاصء إن أنا بعمل أي حاجة وخلاص. 

فيه قواعد مهمة يا جماعة في الأعمال للدين» إذا تعارضت المبادئ مع الرجال بتقدم المبادئ» يعني مبادئ الدين أولى من بناء الرجال» وبناء 
الرجال أولى من بناء الأعمال» وإذا تعارض البناء مع الانتشار يُقدم البناءء فيه قواعد عامة كده إن ربنا -سبحانه وتعالى- قال: "عبس وَتَوَلُ 
* أَنْ جَاءَهُ الْأَعْمَى", أفضل حد عند الله -سبحانه وتعالى- هو النبي -صلى الله عليه وسلم-, لكن كان فيه قيمة مهمة جدًا؛ قيمة إن 
الإنسان يعرف كيفية معاملة الله -سبحانه وتعالى-» طيب الشخص اللي أراد الله -سبحانه وتعالى- إنه يعلمنا من خلال تصرفاته وأعماله 
هو النبي -صلى الله عليه وسلم- وهو خير من مشى على الأرض, هو أفضل الخلق علي الإطلاق» هو سيد ولد آدم ولا فخر كما قال - 
صلى الله عليه وسلم- هو أول من يفتح جِلق الجنةء هو أفضل أولي العزم من الرسل» هو حبيب الله البي محمد -صلى الله عليه وسلم-, 
ومع ذلك ربا -سبحانه وتعالى- قال: "عَبْسَ وَتَوَن * أَنْ جَاءَهُ الْأَعْمَى". إيه ده؟ هو ينزل عتاب للنبي -صلى الله عليه وسلم- في القرآنء 
كده مباشرة والناس كلها تقوله وما حدش يقول يعني طب ما كان ربنا ممكن مش لازم دي تظهر, لا لا لأ قيم الشرع أعلى من الجميع؛ ربنا 
-سبحانه وتعالى- أراد أن تكون القيم واضحة جلية حتى لو كان العتاب سينزل لسيد الخلق النبي محمد -صلى الله عليه وسلم-. 

يبقى دي نقطة مهمة إن أحياتا إن احنا بنكسر قيم الشرع لأجل الأفراد؛ بنكسر المبادئ والأمور الشرعية لأجل الأفراد» وده يحتاج منا إلى 
وقفةء إن يا جماعة الشرع فوق الجميع, إن الوحي فوق الجميع, إن أوامر الله -سبحانه وتعالى- فوق أفرادنا وفوق نفوسنا. 


رقم اتنين إذا تعارض الرجال مع الأعمال» إذا أنا هخسر صاحبي والا أخسر العمل؟ لا يا جماعة اخسر العمل. ليه؟ لإن الرجال أو الناس 
اللي شغالة في الدين دي مش ناس قليلة. يعني واحد يقول لك إيه؟ أصل عشان خاطر المرفق الدعوي وأصل عشان خاطر الصفحة ولا 


عشان خاطر المسجد ولا عشان خاطر امجلة ولا عشان خاطر الدار ولا عشان خاطر العمل الدعوي فيبدأ يخسر كل الناس اللي شغالة في 

الدين أصلًا عشان خاطر مثلًا إن هو يبقى عنده صفحة مشهورة ولا يبقى عنده مرفق دعوي» يا جماعة المرافق بتروح وتيجي» المرافق بتتحرق 
على أصحابماء يا إخوانا أنتم تبنون دين» وبناء الدين يحتاج إلى فقه. ويحتاج إلى معرفة سنن الله -سبحانه وتعالى-» إذا تعارض بناء الرجال مع 
بناء الأعمال ابنوا الرجال» وإذا تعارض البناء مع الانتشار إن أنا محتاجة آخد درس وأنا رايحة أدي درس؟ لأ اقعدي خدي الدرس» أصل أنا 
محتاجة إن أنا عندي حاجة مهمة وأصل أنا ما ينفعش أعملء أنا بقول لك لأ اقعدي خدي الدرس» صدقيني» صدقني والله هتندم» بناؤك 
أولى من انتشارك» هيجي لك وقت تنتشر فيه وهيجي لك وقت إن الانتشار هيبقى فوق الطاقة» لكن صدقني وقت البناء, أنت هتندم على 
إنك أنت ضيعته. 

مش عايز أسقط أكثر من ذلك على الواقع خلينا نلتزم بالنصوص أكثر, الموضوع له أبعاد كتيرة وله تصورات كتيرة وله إسقاطات كتيرة جدًا 
على واقع الدعوة عموما من التاريخ؛ من أول سقوط الخلافة لحد الأعمال الدعوية والجماعات ونشأتا وترتيبهاء لكن بدون إسقاطات على 
الواقع كثيرة يكفينا إن احنا نفهم هذاء وان احنا نعرف إن احنا يا جماعة محتاجين نركز» محتاجين نقف على ثغورناء محتاجين نبقى فاهمين سنة 
الاستخلاف» محتاجين نعرف إن احنا مش بنلعب» إن احنا نتعامل مع أمور الشرع وأوامر الشرع بجدية, محتاجين إن احنا نتحمل تبعات 
ومسؤوليات» محتاجين إن احنا نتوسع» محتاجين نعرف قيمة الشغل اللي احنا بدشتغله لله -سبحانه وتعالى-» وقيمة الناس اللي شغالة للدين› 
وان احنا لا نحتقر عمل للدين ولا نحتقر أحد شغال للدين مهما اختلف ثغره, مهما اختلف في تخصصه. مهما كان في باب من أبواب الدين 
احنا ممكن نكون مش بنعملهاء لكن مش معنى إن احنا مش بنعملها إن احنا مش مؤمنين بجا أو إن احنا نحتكر الدين فيهاء فلا نحتقر أحد 
ولا نحتكر الدين على ثغورنا وأعمالنا. 

أقول قولي هذا وأستغفر الله لي ولكم» وأكتفي بمذا القدر وجزاكم الله خير والسلام عليكم ورحمة الله. 


لو حد عنده سؤال في نفس الموضوع أنا موجود إن شاء الله 

سؤال: هو الطبيعي إن الواحد يجد لذة في الطاعة أكثر؟ 

ليس دائماء اللذة واستشعار اللذة ليست دائماء ربنا -سبحانه وتعالى- قال: "كُبب عَلَيْكُمُ لقال وهو كر لكب" ؛ والنبي -عليه 
الصلاة والسلام- قال من الأشياء التي يرفع الله با العبد درجات وبمحو با الخطاياء قال: "إسْباغ الؤْضْوءٍ على المكاره"*؟, شُمِيّت مكاره لإن 
الإنسان بيكرهها أو مكره عليهاء يعني حاجة صعبة على نفسه» فمش دايا الطاعة فيها لذة, لأ أبدأ, ربنا -سبحانه وتعالى - ذكر مع الأنبياء 
قال: "فْنَجَيْئَاهُ وَأهْلَهُ مِنَ الْكَرْبٍ الْعَظيم" ؛ وقال: "جياه مِنَ الْهَم" » وقال: "إن هَذَا هو الْبَلاءُ الْمُينُ" ٤‏ 
عن سيدنا إبراهيم وعن سيدنا نوح -عليه السلام- وسيدنا يونس -عليه السلام-. 

فنقطة إن الإنسان أحيانًا بيشتغل للدين هو بيكون متتبع الوحي لكن مش متتبع لذة نفسه» ولا متتبع خشوع نفسه وأحيائًا بيصلي ومش 
لاقي الخشوع. الدين مش طقوس نفسية بنعاني فيها أو بنعالج فيها مجموعة من الأعمال عشان نجد لذة نفسية, إنما الدين هو قضية إيمان قلي 
واقتناع عقلي وانقياد جوارحي» يعني المسألة تحتاج إلى تفكير إلى وعي إلى إدراك إلى قرار» مش دايا احنا بدشتغل للدين عشان أنا مبسوط أو 
عشان أنا حابب» يعني لو كان الدين بالحب كان كتير من الناس اللي عملت للدين ما كنتش تعمل» وإيه اللي يخليه يتعب ويتبهدل ويشعر 
بنوع من أنواع المشقة وخصوصا إن فيه أعمال صعبة على النفس» صعب إنه يكسر نفسه صعب إن هو يعمل حاجة هو مش حاببها لكن 
خلاص هو معايير الدين كده وعليه أن يطيع حتى يقبله الله -سبحانه وتعالى-. 

يبقى ملخص الكلام إن الدين هو الوحي» إن المعيار هو الوحي. 


£ یح مسلم 

سؤال: كيف نحدد النغر؟ 

إمكانيات الإنسان؛ مراحله» هو بملك إيه؟ ويتعلم إيه؟ وبيئته إيه؟ ومهاراته إيه؟ وأكثر النقاط الإيجابية في شخصيته إيه؟ وأكثر النقاط الضعيفة 
فيه إيه؟ يعني مش هنجيب واحد ضعيف تجاه الدساء» نقول له إدي درس للنساءء ونجيب واحد ضعيف في ناحية المال نقول له خليك امسك 
أمين خزنة» هو ضعيف في الباب ده» مش هنجيب واحدة ضعيفة في باب معين من الأبواب ونحطها فيه» هي بتشوف هي عندها مصادر قوة 
إيه؟ هي تقدر تعمل إيه؟ 

خالد بن الوليد يختلف عن أبو هريرة يختلف عن عبد الله بن مسعود يختلف عن مصعب يختلف عن عبد الله بن أم مكتوم يختلف عن المرأة 
التي كانت تقوم المسجد يختلف عن رفيدة الأسلمية يختلف عن أم سليم, كل واحد من دول كان له عمل من أعمال الدين مهم جدًاء كل 
واحد من هؤلاء كان له باب من أبواب الخير مهم جدًاء ولا يستطيع أحد أن يفعله إلا هو لكنه كان بيعمل الحاجة اللي هو يقدر يعملهاء 
ابن مسعود ربنا -سبحانه وتعالى- فتح له في حفظ القرآن, أبو هريرة ربنا فتح له -سبحانه وتعالى- في إن هو يجالس ويلاصق ويصاحب 
البي -صلى الله عليه وسلم- في حفظ العلم والحديث» خالد بن الوليد ربنا فتح له في الجهاد. مصعب ربنا -سبحانه وتعالى- فتح له في 
الدعوة» مش كل الناس زي بعض» مش كل الناس تملك نفس المواهب» ومش كل الناس تملك نقاط القوة. لكن خلي الإنسان يبقى صادق 
مع نفسه والصادق يصنع الله له فالإنسان يبقى صادق مع نفسه هو يحدد إمكانيات قوته ايه ويستقرئ تجاربه ويستقرئ هو ضعيف في إيه؟ 
ويستقرئ هو بیحب إيه؟ ويستقرئ هو يعرف يعمل إيه. 


طيب النقطة التانية إيه أقصى عدد المسئوليات؟ 

دي مسألة متفاوتة» فيه واحدة متفرغة, فيه واحدة عندها وقت. فيه واحدة جوزها مسافر, فيه واحدة ماتزوجتش» واحدة تزوجت وبعد كده 
ظروفها إن عندها وقت طويل» فيه واحدة غنية عندها نوع من أنواع الوقت إن هي مش مشغولة بالبيت وعندها حد يشيل لها موضوع البيت» 
فيه واحدة محتاجة تشيل مسؤوليات البيت» فيه واحدة لسه أطفاها صغيرين» يعني مش كل البنات زي بعض مش كل الستات زي بعض سواء 
على المستوى الاجتماعي على المستوى الثقاني على المستوى الديني على مستوى البيئات الموجودة فدي مسألة متفاوتة. 

وخطأ تمامًا إن احنا نقول للناس كلكم اعملوا حاجة واحدة أو في عمل أو عملين, لكن مهم إن احنا نكلم الناس في التركيزء وإن كل إنسان 
يبقى عارف هو بيعمل إيه وهيركز فيه ازاي» وإذا تعارض حاجة مع حاجة يعرف يوازن بينهم ازاي» وإيه المعايبر اللي يعرف بما يقبل أو يرفض 
أي عمل. 

عللاتات وينية أثناء العمل 





السلام عليكم ورحمة الله وبركاته 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صل على محمدٍ وعلى آل محمد كما صليت على إبراهيم 
وعلى آل إبراهيم إنك حميد مجيد. وبارك على محمد وعلى آل محمد كما باركت على إبراهيم وعلى آل إبراهيم إنك حميد مجيد. 


من القضايا المهمة اللي احنا أمرنا إن احنا نقيمها في حياتناء هي إقامة علاقات شرعية, إقامة علاقات مجتمعية مهمة, دينية قبل أن تكون 
دنيوية» يعني ربنا -سبحانه وتعالى- أمرنا أن نقيم الدين» وللأسف الواحد بيشوف في الحياة الاجتماعية أو في حياة الناس إن اللي شغالين في 
الدين والعاملين للدين بيشوف إن العلاقات غالبها مبنية على المصلحة والعمل» يعني فيه تصور للعلاقات ينبغي إن احنا يكون عندنا تصور 
شرعي» إن ربنا -سبحانه وتعالى - جعل هناك علاقة اسمها علاقة الأخوة 'إِنا الْمُؤْمِنُونَ إِخْوَة” > دي علاقة, وكان فيه دورة اسمها 
دورة الأخوة مسجلة على الساوند كلاود لو تسمعوها. 

نقطة إن الدين أنشأ علاقات بين الناس أنشأ علاقات بين المسلمين» والعلاقات دي مبنية على الإسلام؛ وأنشأ علاقات بين المؤمنين والعلاقات 
دي مبنية على الإيمان, وأنشأ علاقات بين العاملين» يعني الناس اللي بتشتغل للدين وبتجتهد عشان تقرب من ربنا ومجتهدة وباذلة من عمرها 
وباذلة من وقتها وباذلة من فلوسها وباذلة من فكرها عشان تقرب من ربنا وتنفذ كلام ربنا وتقيم أمر ربنا -سبحانه وتعالى- في حياتهاء وتدشر 
كلام ربنا -سبحانه وتعالى- في وسط الناس» الناس دي بينها علاقات» هذه العلاقات ينبغي أن تكون أيضًا مضبوطة بضوابط الشرع. 

احنا اتكلمنا على الاستغناء بالوحي والاستعلاء بالوحي ومعيارية الوحي, إن احنا ينبغي إن تكون علاقتنا مبنية على الشرع, كما إن عبادتنا 
منطلقها الشرع, وكمان أفكارنا وتصوراتنا ينبغي إا تكون منطلقة من كتاب الله وسنة النبي -صلى الله عليه وسلم-. 

أحيانًا كتير احنا بنشوف العلاقات بتبقى مبنية على المادية» اللي هو إنت فيه شغل» أنت فيه صداقة, الجماعات قررت إنها تعمل علاقات 
مبنية على اللي هينضم للجماعة, الدولة قررت إنما تعمل العلاقات اللي هي مبنية على المواطنة» الناس بتعمل علاقات مبنية على المصلحة» 
المجتمع الحياتي غصب عن الناس بسبب إن فيه حاجات كتير وملهيات كثيرة أو مشاغل كثيرة بقت العلاقات فيها نوع من أنواع الانحسارء 
بقت العلاقات ضيقة جدًا وبقت العلاقات مبنية على الشغلء يعني إيه شغل؟ يعني مثلا ممكن تجد إن ناس بما نما بتشتغل مع بعض فبقوا 
أصحاب وبقوا حبايب وبقوا أخوات» ولا شك إن الشغل بيقرب الناس من بعضهم لبعض» لكن علاقات الدين مش مبنية كده» يعني أخوة 
الدين مش مبنية على الشغلء إن أحيانً كتير احنا ممكن نكون بنشتغل مع ناس هم مش الأقرب لناء وممكن يكون أقرب الناس لنا أو الناس 
اللي بيننا وبينهم أخوة أقوى وإيمان أعلى مكن يكون مش بنشتغل مع بعض» احنا عايزين نفصل ما بين الشغل وما بين العلاقات» وعايزين 
نعرف إيه قبل إيه؟ لإن أحيانًا كتير العلاقات بِنُدَمّر بالشغل وأحيانًً كتير بالعلاقات بتنفسخ بل ممكن أحيانً كتير بِيْصّد عن سبيل الله - 
سبحانه وتعالى- بسبب سوء المعاملات أثناء الأعمال المتفاوتة سواء العمل الديني أو العمل الدنيوي» وربنا -سبحانه وتعالى - قال: "وَتَذُوقُوا 
السُوءَ َا صَدَدتٌ عن سَبِيلٍ الله" » ده كان في العقود؛ إن واحد أعطى واحد عقد اتفق مع واحد اتفاق وبعد ما اتفق بدأ يحصل نوع 
من أنواع التغير في الاتفاق بسبب إن واحد فيهم لاح له فرصة أفضلء عارفين قول الله -سبحانه وتعالى-: "ولا تَكُونُوا كَالّتي نَقَضَت عزن 
من بَعْدٍ قُوَةٍ أََكَانًا تَتَحِدُونَ أَمَانَكُمْ دحلا بَيْنَكُمْ أن تَكُونَ أُمَةٌ هي ازى من امد" > يعني واحدة كده متعلمة تغزل ومعاها إبرة الغزل 
ومعاها الخيط الطويل اللي بتغزل به وبعد ما عملت غزل شكله حلو کده» مثلا عملت مفرش حلو كده قامت شدة الخيط بعد ما قعدت 

مثلا أيام طويلة تغزل الخيط ده قامت شداه ورجع خيط تان إيه الجنون ده؟ طب انت ضيعتي كل اللي اتعمل ده كله عشان شدة الخيط دي» 
فربنا -سبحانه وتعالى- بيقول إن أحيانًا الإنسان ممكن يبني دين يبني دين يبني دين يبني دين وني لحظة من اللحظات هو يشد الخيط فيحصل 
صد عن سبيل الله بسبب "أن تَكُونَ أُمَةٌ هي أرب من أَمّة", يعني يلوح له فرصة؛ هذه الفرصة تخلي عينه يدشغل» عارفين واحد اتفق اتفاق 
مغلا مع مسجد وبعد كده قابل واحد تاڼې» فقال له ما تيجي تخطب عندنا في المسجدء قال له والله ده أنا عندي خطبة واتفقت مع المسجد 
الفلا يقول له يا عم ده مسجد صغيرء ده مسجدنا كبير والعدد فيه كبير "أن تَكُونَ آَم هي أَرْقَ مِنْ َة" يعني فيه عدد أكبر, يعني فيه 
مساحات أكبرء يعني فيه مساحات من نفع أكبر» حتى في الدين؟ حتى في الدين. 

فربنا بيقول: "ر يلوک الله به » وَلَمبِيئَنَ لَك يَوْمَ م الْقيامة مه ما كنم فيه تَتَلِفُونَ". ربنا -سبحانه وتعالى- ذكر إن ده فيه صد عن سبيل الله 
عارفين "فَترِلَ قَدَمْ بَعْدَ تُبُوتَا وَتَذُوقُوا السُوءَ با صَدَدمٌ عَن سيل الله" » إيه اللي خلاه يبقى ده صد عن سبيل الله؟ صد عن سبيل 
الله بسبب إن واحد مش واخد إن العلاقة ممكن تُدَمَّر وإن إنسان ممكن يضيع وإن إنسان ممكن ينتكس وإنسان ممكن دينه يتغير تمامًا لأجل 
أن هناك من نقض العهد معه» وكله باسم الدين وكله بيشتغل دين وكله أصل احنا مصلحة الدين. 

فيا جماعة مهم إن احنا نفهم هي العلاقات في الدين بتنشأ ازاي؟ وإيه ترتيب العلاقات في الدين؟ 

لا يخفى عليكم إن ربنا -سبحانه وتعالی- قال: "ق الْمُؤْمِنُونَ إِخْوَةٌ فَأَصْلِحُوا ب ن أَحَوَيِكُوْ" إن يا جماعة فيه حاجة امها أخوة الإسلام, أخوة 
الإسلام إن بين كل الناس المسلمين اللي شهدوا إن لا إله إلا الله محمد رسول الله علاقة الإسلام هذه علاقة متينة هذه علاقة قوية فيها 
الولاية وفيها النصرة, "إا يكم الله ورَسُولُهُ وَالَذِينَ آمنُوا الَّذِينَ يُقِيمُونَ الصّلاة وَيُؤْنُونَ الرَكاةَ وَهُمْ رَاكِعُونَ * وَمَن يَعَولَ الله وََسُولَهُ وَاَِّينَ 
منوا قان جرب اله هُمْ الْعَالِيُونَ" 

المسلمون فيه بينهم وبين بعضهم نوع من أنواع الرابط» نوع من أنواع التناصر, نوع من أنواع الحب» نوع من أنواع التولي الناس بتتولى بعضهم 
البعض وطبعًا ده مش معناه إنه بتو واحد على الظلم؛ "انْصْرٌ أخاكَ ظالمًا أؤ مَظْلُومًا. فقالَ رَجُل: يا رَسِولَ الل أَنْصُرْهُ إذا كان مَظُلُومَاء 
قَرَآَيْتَ إذا كان ظالمًاء كيف أنصره؟ قال: جره -أؤ مَنَعْهف من الظلّم؛ فن ذلك نَصْرْهُ"*؛ إنك توقف واحد عند حده وإن تقول له لأ 
اق الله» ده نوع من أنواع المناصرة له لإنك انت بتحبه وماتحبش إن هو يظلم الناس» فهنا نقطة علاقة المسلمين بعضهم ببعض علاقة مهمة 
جدًا وعلاقة العاملين للدين خاصة؛ با إننا عاملين دورة خاصة والناس كلها شغالة للدين؛ اللي عايز يستزيد في الموضوع يسمع سلسلة الأخوة 
وهي بتفرق ما بين أخوة النسب وأخوة الوطن وأخوة الأرض وأخوة القبيلة وأخوة العمل وأخوة الإسلام العامة وإيه الفرق اللي جاء به 
الإسلام. 

لكن خليني النهاردة وأنا بتكلم في العلاقة بالناس اللي شغالة في الدين شوفوا ربنا -سبحانه وتعالى- بيقول: "شَرَ شَرَعَ لكُم مَنَ الدِّينٍ مَا وَصّى 
به ۾ نُوحًا وَالَذِي أَوْحَيْنَا إِلَيِْكَ وَمَا وَصَّيْنَا به إبْرَاهِيمَ وَمُوسَئ وَعِيسَئ ب أَنْ أَقيمُوا الدّينَ وَلَا تَمَفَرَقُوا فيه كبر عَلَى الْمُشْرِكِينَ م ما تَدْعُوهُمْ إِلَيِْءِ الله 
تي إِلَيْهِ مَن يَشَاءُ وَيَهْدِي إِلَيْهِ من بيب" > ربنا -سبحانه وتعالى- تكلم على مسألة إن الناس لا تتفرق, مسألة إن المسلمين أو 
العاملين للدين أو الأنبياء ربنا -سبحانه وتعالى- أمرهم إن هم يقيموا الدين ولا يتفرقوا فيه ربنا -سبحانه وتعالی- وصى سيدنا نوح ووصى 
سيدنا إبراهيم ووصى سيدنا موسى ووصى سيدنا عيسى ووصى سيدنا محمد -صلى الله عليه وسلم-» خدوا بالكم فيه تفاوت كبير زمني ما 
بين سيدنا نوح وسيدنا محمد -صلى الله عليه وسلم-, في تفاوت كبير تشريعي ما بين سيدنا إبراهيم وسيدنا موسى -عليهم جميعا الصلاة 
والسلام- وما بين سيدنا عيسى» ومع ذلك ربنا بيقول: أَقِيمُوا الدينَ ولا تتَمَرَفُوا فيه, يعني اعملوا به واجعلوه قائمًا. لكل نبي من هؤلاء 
الأنبياء طريق في إقامة الدين» غير أنهم جميعًا يتفقون في الأصول والكليات على مر العصور, يعني كلهم مؤمنون بالله -سبحانه وتعالى- وأسمائه 

وصفاته» كلهم يؤمنون بالكليات الخمسة الضروريةء كلهم جاؤوا بحسن الخلق, كلهم جاءوا بعبادة الله وحده لا شريك له, كلهم جاءوا 
بالحاجات التي يستقيم البشر عليهاء كلهم بالكلام عن الله وعظمة الله. كلهم جاءوا بالكلام عن حقائق الدنيا وعن الجنة والنار والدار الآخرة, 
لکن كل ني من الأنبياء كان له تشريع مختلف» وكان له طريق مختلف عن غيره؛ ربنا بيقول للأنبياء لا تتفرقوا فيه» يعني لا تتفرقوا في الدين» 
والتفرق يا جماعة عكس التجمع» وأصل التفرق تباعد الذوات واتساع المسافة بين الناس وبيستعار التفرق لقوة الاختلاف في الآراءء وربنا - 
سبحانه وتعالى - بيحذر الأنبياء ألا يتفرقوا في الدين» التفرق بين الأمة بالإبعان بالرسل أو الكفر» حت لا يختلفوا على الأنبياءء التفرق بين 
الذين آمنوا بأن يكونوا نلا وأحزابًا وشيعًا وأفرادًاء كل واحد بيقاتل ويعادي ويوالي على جماعته وعلى تصوره وعلى دولته وعلى فكره وعلى 
منهجه دون أن يعتبر إن الجميع أمة واحدة, إن احنا أمرنا إن احنا نقيم الدين ولا نتفرق فيه. 

محتاجين يا جماعة نعرف احنا ازاي هنتجمع؟ بعض الناس متخيل إن ممكن نتجمع على الأشخاص,» يا جماعة الناس لن تتجمع على الأشخاص» 
يعني التجمع بيبقى له درجات» فيه تجمع على الشخص وفيه تجمع على العمل وفيه تجمع على الفكرة يعني دول تلات مراتب من مراتب 
التجمع. 

فيه ناس متخيلة إن الناس عشان تتجمع محتاجة تتجمع على شخص معين يبقى هو ده قائدهم أو ده رئيسهم أو ده اللي مفروض إن الجميع 
يُذعن له ويسمع له ويطيع, ده كان موجود أيام البي محمد -صلى الله عليه وسلم-» بعد موت النبي -صلى الله عليه وسلم- صعب بل 
يستحيل الناس هتعرف تتجمع على شخص واحد من هذه الأمة إلا أن يكون ده أمر قدري زي مغلا مهدي آخر الزمان» زي سيدنا عيسى 
آخر الزمان, لكن مسألة إن حد هيقوم مقام النبي محمد -صلى الله عليه وسلم- كفرد هذا يستحيل» الصحابة نفسهم مجتمعين يا جماعة كل 
الصحابة استطاعوا إن هم يؤدوا وظيفة النبي -صلى الله عليه وسلم-, يعني النبي -عليه الصلاة والسلام- كان بيؤدي وظيفة أمة لوحده» 
فلما البي مات البي -عليه الصلاة والسلام- مهمة البي -عليه الصلاة والسلام- أبو بكر شال جزء منها وعمر شال جزء منها وعثمان 
شال جزء منها وابن مسعود شال جزء منها وخالد بن الوليد شال جزء منها وأبو هريرة شال جزء منهاء كل واحد على قدره. 

ازاي احنا النهاردة نقدر نقول نحط مكان البي محمد -صلى الله عليه وسلم-» طيب إذا احنا مش هنقدر نجمع الناس على فرد» هيتجمع 
الناس على شغل معين؟ يعني هل الناس كلها هتبقى مغلا حفظة قرآن؟ هل الناس كلها هتبقى مثلًا دعاة إلى الله على الطريقة المنبرية مغلا؟ هل 
الناس كلها ينفع تبقى مغلا عاملين للدين بطريقة مغلا إن هم في طريقة التركية؟ هل الناس كلها تنفع تبقى مجاهدين؟ هل الناس تنفع كلها تبقى 
قضاة؟ لا طبعا ده وكذلك هيستحيل أيضًاء لذلك التجمع الأصيل الذي جْمّع به البي -صلى الله عليه وسلم- أصحابه كان على فكرة» 
كان على تصور الوحي» كان على الإيمان. كان على مجملات الإيمان, كان على أصول الدين. 

لا تتفرقوا في إقامة الدين بأن يدشط البعض ويتخاذل البعض, لا تتفرقوا في إقامة الدين بان يتنابز هذا ويتدابر هذا مع هذاء "لا تََاسَدُواء ولا 
تناجشواء ولا تَبِاعَضُواء ولا تَدابَرُوا""* النبي -عليه الصلاة والسلام- بيعلم الصحابة ازاي يبقوا إيد واحدة. 

لما الصحابة قالوا احنا عايزين نعرف إيه أعظم عمل نتقرب به إلى الله -سبحانه وتعالى -؟ سؤال بيسأله الصحابة بينهم وبين بعض وهم قاعدين 
بیقولوا إيه أفضل عمل نتقرب به إلى الله -سبحانه وتعالی-؟ فنزل قول الله -سبحانه وتعالى-: "يا أيه الّذِينَ آمَنُوا ج تَقُولُونَ ما لا تَفعَلُونَ 


* گر مَقْنَا عند الله أن تَقُونُوا مَا لا تَفْعَلُونَ' > قال لهم لو انتم عايزين تعرفوا أعظم عمل عند الله -سبحانه وتعالى- "إن الله يحب 
الَذِينَ يُقَاتِلُونَ في سَبيله صَفًا كم بُنيَانٌ مَرْصُوص" الصف: 4» قال لهم ربنا -سبحانه وتعالى- بيحب إن الناس تكون اللي بتشتغل للدين ك 


صف ده يا جماعة عارفين النبي -عليه الصلاة والسلام- بيقول: "ألا تَصْفُونَ كما تَصُففٌ اللائكة"“ فيه سورة في القرآن اسمها سورة 
الصافات وفيه سورة في القرآن اسمها سورة الصف» صف الصلاة وصف اللائكة في العبادة وصف الجهاد في مواجهة الأعداء. دول تلات 

صفوف ربنا -سبحانه وتعالى - ذكرهم في كتابه الكريم, الملائكة تصف في عبادة الله -سبحانه وتعالى- كلهم صف واحد» وسورة الصف اللي 
ربنا تكلم فيها -سبحانه وتعالى- عن مسألة إن المسلمين بنيان مرصوص, يعني إيه بنيان مرصوص؟ قالوا مرصوص يعني طوبة جنب طوبة 
جنب طوبة مخطوط مرصوص في رصة واحدة» وقيل مرصوص يعني عليه طبقة من الرصاصء يعني اللي هو مصفح اللي هو مفيش حاجة 
تنترقه, اللي هو قوة تماسك غير عادية» الشيطان مايعرفش يدخل وسط الناس» الشيطان مايعرفش يدخل وسط العاملين للدين. 


النهاردة العلاقات بقت مهترئة جدًا اللي هو أي حد بيتصيد للناس خطأء اللي اشتغل للدين مفروض إن هو يكون يقولوا أهل السنة هم 
أعلم الناس بالحق» وأرحم الناس بالخلق. أعلم الناس بالحق يعني أكتر واحد يعرف ربنا -سبحانه وتعالى-» أكتر واحد نفسه يقرب من ربنا - 
سبحانه وتعالى -, هم أعلم الناس بالله -سبحانه وتعالى-, وأكتر واحد بيفكر في سنن الله في المعاملة, وأكتر واحد بيفكر في رحمة الله وني عزة 
الله وني قوة الله. هم أعلم الناس بالحق -سبحانه وتعالى-, وهم أيضًا أرحم الناس بالخلق, هو بيرحم الناس» بيرحم ضعف الناس وعجز الناس» 
وإذا احنا بنرحم الضعيف وبنرحم اللي بيعمل معصية وبنتساهل وبنترفق مع الراجل اللي بيعمل فاحشة واللي بيتكبر واللي بيطغى ونقول إن 
الدعوة محتاجة حسن خلق ومحتاجة رفق ومحتاجة لين فما بالنا إذا أخطأ أحد من العاملين للدين الناس بتمسك الطبلة والصاجات. ليه لما 
واحد يخطئ من العاملين للدين الناس بتتعامل معاه تعامل في غاية الشراسة, يا جماعة رفقا هونوا على أنفسكم. 

ينبغي إن يكون العلاقات صف؛ يعني المؤمن أخو المسلم يكف عنه ضيعته ويحوطه من ورائه, لو احنا شفنا خطأ أو شفنا عيب نستره» وده 
مش معناه إن الناس اللي بتشتغل للدين إنما تعمل نوع من أنواع التحزب ضد الجتمع» وإن كل ما واحد من الناس يحصل بينه وبين فلان خطأ 
معين أو مشاحنة معينة الناس تتهمه إن ده عدو للإسلام وعدو للدين؛ لا لا لا مش كده خالص» كل العلاقات مع المسلمين ينبغي إا تكون 
علاقات في غاية النقاء وني غاية سلامة الصدر وني غاية القوة والتماسك» دي علاقة عامة وبالذات وبالأخص العلاقة مع الناس اللي شغالة 
للدين. 

طب افرض هو بيشتغل في الدين في حاجة أنا ما بعرفش أعملهاء أو أنا ما شفتهاشء أو أنا مش عارفها أو حاجة مختلفة تمامًا عن اللي أنا 
بعملهاء أحيان كتير الناس بتفاجاً إن هو با إن فلان مثلّا واحد بيشتغل في الدعوة فيبدأ يسفه من الناس اللي بتشتغل في العلم» واحدة 
بتشتغل في التعليم فتبدأ مغلا تسفه من الناس اللي بتشتغل في الفقه. واحدة مثلًا بتدرس أصول الفقه فتبدأ تسفه من الناس اللي بتدرس 
تجويد» وده مُشَاهَد بطريقة غريبة» يعني كل واحد عنده تضخم في المفاهيم عنده تضخم في النغر اللي هو واقف عليه متخيل إن الدين كله 
هو الثغر اللي واقف عليه لدرجة إن فيه واحدة مغلا ممكن تكفر واحدة مغلا بتقرأ الفاتحة بطريقة خاطئةء فتقول ها لا انت صلاتك كلها 
باطلةء وانت ما ينفعش تصلي أصلاء فتحس إن فيه نوع من أنواع الغلو الشديد "لا تَغْلُوا في دينكم' > عدم وضع الشيء في 
موضعه وني معياره» طبيعي إن انت ممكن تقرأ مثلًا لعالم من علماء التفسير هو بيتكلم إن العلم الأساسي الرئيسي الأصيل الذي ليس بعده 
ولا قبله؛ علم التفسير» وبعد كده تنتقل مغلا لعلم الحديث تجد إن واحد مثلّا عمل كتاب في أهمية علم الحديث وبيقول إن ده هو العلم 
الأصيل الذي لا تقوم الدنيا إلا به وهو أفضل العلوم» وبعد كده تنتقل لواحد مغلا بيتكلم في علم العقيدة وبيتكلم عن أسماء الله الحسنى, 
فتجد إن هو عامل مقدمة, طبيعي إن أحيانًا ربنا -سبحانه وتعالى- بيشرح صدر كل إنسان إن هو يعرف أو إن هو يشعر بأهمية ما يفعل؛ 
ويشعر به باهتمام بالغ وإنه يشعر إن الحاجة اللي بيعملها دي حاجة عظيمة مهمة, وده أحيانً بيكون مهم له لنفسه عشان هو يعرف يستمرء 
لكن هل هذه الحقيقة؟ 

يا جماعة الدين الوحي» الدين العظيم» الدين الشامل» الدين للعالمين» الدين يسع الجميع, كل فرد من أبناء الأمة له دور في الدين» وكل واحد 
بيشتغل في الدين له منا التقدير» وكل واحد بيشتغل في الدين لابد إن احنا نضعه في موضعه., فكرة التنابز بالألقاب وفكرة العلاقات المهترئة 
وفكرة التصيد للأخطاء وفكرة إن كل واحد ماسك في باب من الأبواب ومتخيل إن الدين كله هو الباب ده وإن الباقي كله مبتدعة وضلال 


سلسلة "فقه الدعوة" 





شبكة الطربق إلى الله way2allah.com‏ 





وفجرة وما يعرفوش حاجة, وأحيانًا بيصم ناس سبقته في العمل» شوفوا ربنا -سبحانه وتعالى- وهو بيثني على المهاجرين والأنصار قال: 
'وَالَّذِينَ جَاءُوا من بَعْدِهِمْ يَقُولُونَ رتا اغْفِرْ لتا ولإخوانتا الّذِينَ سَبَقُونَا بالإيمان" > إن واحد قلبه نضيف, واحد بيدعي لنفسه 
وبيدعي للناس اللى شغالة في الدين, وبيدعى للذين سبقوه بالإعان, ربنا يثني على هؤلاء الذين سبقونا بالإعان, إن واحد عارف إنه امتداد. 


شوفوا النبي -عليه الصلاة والسلام- الرقيق» النبي -عليه الصلاة والسلام- بيعلم الصحابة معنى خطير؛ معنى التكامل في الدين» بيقول هم: 
"إنما مثلي ومثل الأنبياء من قبلي كمثل بنيان» إن واحد بيبني بنيان» بنيان أحسنه وأجمله, إلا موضع لبنة, لبنة يعني طوبة, البي -عليه الصلاة 
والسلام- يقول إن الأنبياء أقاموا مبنى الدين» كل واحد من الأنبياء على اختلاف أفكار, على اختلاف تشريعات, على اختلاف زمان, على 
اختلاف المكان, على اختلاف الأقوام, على اختلاف البدايات, واحنا كنا بنتكلم في البيان ا نبي من الأنبياء ازاي واجه مشاكل 
قومه؟ شوفوا النبي -عليه الصلاة والسلام- بيقول إن موضعي من الأنبياء إن أنا الطوبة الأخيرة في بناء الدين» وإن بالبي -صلى الله عليه 
وسلم- اكتمل الدين» بيقول إنما أنا موضع لبنةء تخيلوا يا جماعة إن البي -عليه الصلاة والسلام- بيقول أنا موضع لبنة يعني إذا كان النبي 
-عليه الصلاة والسلام- النبي اللي هو أفضل من مشى على الأرض بيقول أنا بالدسبة لدعوة الأنبياء هي إكمال لدعوة الأنبياءء هي تمام 
لدعوة الأنبياءء هي استمرار لدعوة الأنبياءء هي إحياء لسنن الأنبياء من قبلي» هي إقامة لسنن الفطرة مرة أخرى, هي تكميل للأخلاق. هي 
إعادة بعث رسالة الأنبياء من قبل» هي إعادة التوحيد إلى نفوس الخلق. 


تخيلوا يا جماعة النبي -عليه الصلاة والسلام- بينظر إلى نفسه كانه موضع لبنة» وكلمة لبنة يا جماعة يعني حاجة بتتحط جوه بناءء أحيانً كل 
واحد فينا ممكن يتخيل نفسه إن هو البناءء أو ممكن يتخيل جماعته أو مجتمعه أو الحاجة اللي بيعملها إن هي البناءء وبيمحور العالم كله 


عض ع 


حواليها. هو مش شايف أي حاجة في الدين إلا من خلال بنائه» يعني عارفين ربنا -سبحانه وتعالى- في غزوة أحد لا قال: "ولا تَتَارَعُوا 


فَتَفْشَلُوا وَتَذْهَبَ رک" ؟ وقال: 'وَلَقَدَ صَدَفَكُمْ الله وَعْدَهُ إِذْ إِذْ سوقم بإِذْنه حَىّ عق إِذَا فشا ثم وَتَتَارَعْتَم في الْأَمْر وَعَصيتم من بَعْد 
م أَرَاكم ما رن" ؛ ترتيب الآيات: رأوا ما يحبون؛ واحد شاف حاجة بيحبها في وقت ما كانش ينفع يشوفها فيه» هم رأوا 


الغنائم في وقت المعركة, فلما رأوها بدأ صل نوع من أنواع الحرج والمرج» بدأوا يخالفوا كلام النبي -عليه الصلاة والسلام-» بدأ يحصل تنازع 
لا حصل تنازع بدأ يحصل فشل. "حم إِذَا فَشِلَتُم وتَتارَعْثُمْ في الْأَمْر وَعَصَيْثُم من بَعْدِ ما أراكم م 7 ترتيب الآيات جاب النهاية الأول 
وبعد كده الخطوة اللي قبل النهاية, ا الخطوة اللي قبلها وبعد كده الخطوة اللي قبلها. ترتيب الأحداث إن الأول هم رأوا ما يحبون, 
ثم عصوا ثم تنازعوا ثم فشلوا. لكن ربنا -سبحانه وتعالى- جاب النهاية الأول؛ النهاية فشل. ليه النهاية فشل؟ لإن كانت البداية إن هم رأوا 
ما يحبون فعصوا فتنازعوا. 

إن يا جماعة لا تنازعوا فتفشلوا وتذهب ريحكم. إن احنا أمرنا بإقامة الدين, أمرنا بالاجتماع بالدين» أمرنا بإقامة سورة الصفء أمرنا بإقامة 
علاقة الصف علاقة البنيان المرصوصء ده نوع العلاقة ولا قوة العلاقة؟ يعني هل طوبة جنب طوبة جنب طوبة دي بتعمل صف؟ والا طوبة 
جنب طوبة متماسكة بينهم ملاط؟ عارفين الأسمنت اللي بيربط الطوب ببعضه فيه قوة تماسك بمنع إن أي حد يخترق, بمنع إن أي حاجة لو 
رصاصة, لو حاجة مخترقة بقوة رهيبة قذيفة بتُقدّف لا تخترق هذا البناء. ليه؟ لإنه متماسك أشد التماسك. 


النهاردة احنا بدشوف علاقات للأسف مهترئة, والناس بقت -إلا من رحم الله- سهل إن أي حد يتكلم على أي حد» وده بقى منتشر حتى 
وسط العاملين للدين, ينبغي إن أهل الدين يكون عندهم من الورع من التقوى من الحذر في الكلام في بعضهم البعض» من إن هو يحط نفسه 
مكان الآخرين, إن هو يلتمس الأعذار» إن هو يستر العورات» إن هو يحوطه من ورائهء إن هو يبقى فيه قوة تماسك» إن هو يدعي للناس» 

إن هو يفهم طبيعة الناس» إن هو يقدر الآخرين؛ لكن للأسف احنا بنشوف تسفيه» بعض الناس بيسفه من أي ثغر هو مش واقف عليه» من 
أي عمل هو ما بيعملوش» من أي حاجة هو ما شفهاش قبل كده, فتجد اللي مهتم بالعلم بيحتقر اللي بيعمل في الدعوة؛ اللي بيعمل في 
الدعوة بيحتقر أو بيسفه من اللي بيعمل في الأعمال الخيرية» واللي بيعمل أعمال خيرية يرى إن اللي قاعد يشتغل في العلم ده ما بيعرفش 
حاجة» بل حتى في داخل العلم نفسه اللي بيدرس كذا يسفه من اللي بيدرس كذاء وكل واحد بيقرأ كتابين زيادة على اللي قبله وبيبدأ يقول 
لك ده فلان ده بيفهم إيه؟ وفلان ده بيعرف إيه؟ 

أين الدين في هذه العلاقات؟ وأين الدين في هذا الدين؟ الاختلاف يا جماعة في الفروع مختلف, يعني اختلاف في الفروع في الفقه. ده من قول 
النبي -صلى الله عليه وسلم-: "من يرد الله به خَيْرَا يُمَقَهْهُ في الدّين"”*: لكن مهم إن احنا نعرف العلاقات بين المسلمين» ومهم نعرف 
العلاقات بين العاملين للدين» مهم نعرف يعني إيه أخوة؟ ويعني إيه صف؟ ويعني إيه جماعة؛ السواد الأعظم؟ ويعني إيه أمة الإسلام؟ 

شوفوا دي مصطلحات صكت يعني مصكوكة شرعياء يعني هذه مصطلحات تكلم با النبي -صلى الله عليه وسلم- وجعل الله ها معان 
واضحة خوطب با الناس, إن لابد للدين من حملة يقومون به. كل واحد من المسلمين مسؤول بين ايد ربنا -سبحانه وتعالى - انت فين؟ انت 
موضع لبنة؟ 

عارفين لما يكون عندنا زلط وطوب وأسمنت ورمل بس احنا ما عرفناش نقيم مدرسة, ليه؟ أصل الزلط لوحده والطوب لوحده والرمل لوحده 
والأسمنت لوحده والمدرسين لوحدهم والطلاب لوحدهم وكل حاجة لوحدهاء ليه؟ لإن احنا مش عارفين نقيم علاقات قوية» لإن احنا مش 
عارفين نستفيد من بعضنا البعض, العام العربي هو أغنى دول العام ومع ذلك انتم بتشوفوا العام العربي في وسط الأمم أو في وسط الشعوب 
العامة لا تجد إن هو الأقوى ولا هو الأعلمء مع إنه عنده إمكانيات يعني أقوى ثروة سمكية وأكثر بترول وأكثر دهب وأحسن موقع في العام 
وكمية ثروات طبيعية وكمية طاقات بشرية وكمية وكمية لكن فين هؤلاء في التقدم وني مسيرة التقدم؟ ليه؟ مفيش علاقات قوية, إن الناس 
سهلة إتما تبيع أي حاجة في أي اتجاه, يا جماعة احنا أمرنا إن احنا نقيم الدين» أمرنا إن احنا نقيم علاقات الدين» أول عائق وأخطر عائق في 
سبيل إقامة الدين هو ار التفرق» النبي -عليه الصلاة والسلام- يقول: "إن الشَيْطانَ قذْ أيس أن يَعْبْدَهُ لون في جَزِيرَةٍ العَرّب» 
ولكِن في التَّخْرِيش بِيْتَهُمْ م" “. لذلك مهم إن احنا نقيم علاقات قوية ما نسمحش لشيطان يدخل بين المسلمين» ما نسمحش للشيطان إن 
هو يلعب بالعاملين للدين الكورة, ما نسمحش إن احنا علاقتنا تبقى علاقات مهترئة» ما نسمحش بإن احنا نبقى قاعدين نتنابز بالألقاب 
ب يي ا ا ا ا و و ا ا واي 
إيه لما تشوفي حاجة خير وتقولي الحمد لله ما شاء الله تبارك الله دي حاجة جميلة إن حد بيعمل كذا؟ إنك تفرحي بالخير وتفرحي بإقامة الدين 
حتى لو مش على ايديك؟ 

ما تتنازلوش عن الدعوة لإرضاء حد» وما تسفهوش من المسلمين على معيار إن كل واحد له دماغ معينء إن أحيانًا بيبقى فيه تضخم في 
المفاهيم, فيه مثالية فيه واحد عنده معيار بيحاسب الناس عليه يعني فيه حاجة معينة هو بيعظمها؛ واحدة مغل بتعظم الأخلاق واحدة, 
بتعظم مثلًا التجويد, واحدة بتعظم الدعوة, واحدة بتعظم كتب العقيدة» واحدة بتعظم الشيخ فلان والشيخ علان, فبالتالي أصبح اللي هي 
بتعظمه ده بقى هو ده المعيار» فأي حد بتسمعه أو أي حد بتتكلم معاه أو أي حد بتشوفه بيشتغل في الدين بتحطه على الميزان» ينبغي أن 
يكون الميزان الوحي 

من المشاكل الأساسية الرئيسية التي ينبغي أن نتحاشاها مسألة المفاصلة على كل نقطة؛ وإن احنا نحول أي خلاف إلى عداءء وإن احنا بنتعامل 
بتصور مع المختلف معانا؛ انتم واحناء ينبغي أن نتخطى الحكم على المواقف وعلى الأشخاص بعيار الهوى إلى إن احنا نضع الشيء في 


“أ صحيح مسلم 

موضعه بمعيار الوحي» من الأخلاق السيئة اللي بتؤدي إلى زيادة ذلك مسألة عدم الصراحة والغيبة والنميمة وعدم الوضوح» احنا محتاجين 
يكون عندنا صراحة, محتاجين يكون عندنا شجاعة» محتاجين يكون عندنا قوة, محتاجين يكون عندنا صدق في التعامل حتى نقيم علاقات 
صحيحة, محتاجين إن احنا نقف مع أنفسنا وقفة. ليه لما يبقى خمسة قاعدين في أوضة وبعدين لا يختلفوا في رأي وبعد كده واحدة تقوم الناس 
تجيب سيرة اللي قامت؟ يعني ليه الأربعة يحيبوا سيرة اللي قامت؟ وبعد كده ها التانية تقوم نقوم نجيب سيرة اللي قامت التانية» يبقى التلاتة 
يحيبوا سيرة اللي قامت» ليه الغيبة بقت منتشرة في أوساط العاملين للدين؟ هل ده صحيح؟ هل يصح ده؟ فلانة بتخطأ فلانة بتقول كذا» طب 
ما تواجهيها» طب ما تعلميها. طب ما تتناقشي معاهاء يا جماعة لابد ندرك إمكانيات كل واحد, ولابد ندرك إن كل إنسان عنده ما يقدمه 
للدين» كما قال شيخ الإسلام: "الصادق يصنع الله له" يعني مش النغور الحياتية الدينية اللي احنا بنعملها بس» ده فيه حاجات كتير أوي 
في الدين ممكن تتعملء لكن اللي بيتعمل من الدعوة أو من التربية أو من تحفيظ القرآن أو من إقامة بعض المرافق أو من بعض الأنشطة 
الحياتية سواء على مستوى الرمي أو الغير الرسمي أو التطوعي أو التريحي. كل هذه الأشياء أفكار الئاس بتقدر تقدمهاء لكن كتير من الأمة 
كتير من شباب وبنات المسلمين يقدروا يقدموا للدين حاجات عظيمة كبيرة في مناحي الحياة المختلفة, ويكون له أثر عظيم عند الله -سبحانه 
وتعالى-. 

محتاجين يبقى عندنا تصور أوسع» تصور أشتملء بلاش يبقى عندنا التصور الأشممل ده في شخصناء يعني بلاش نحط نفسنا مكان البي محمد - 
صلى الله عليه وسلم-, ليه؟ لعدة أشياء؛ من الأخطاء يا جماعة الرئيسية الأصيلة إن حد بحط نفسه مكان النبي -عليه الصلاة والسلام-, 
سواء كجماعة أو كدولة أو كفرد إنه بحط نفسه مكان النبي -عليه الصلاة والسلام- لعدة أشياء: 

- رقم واحد إن النبي -عليه الصلاة والسلام- كان مصدر الدين الأصيل الوحيد. 

- رقم اتنين إن النبي -عليه الصلاة والسلام- حقيقةً هو بأمة» يعني مفيش حد هيعرف يكون مكان النبي -عليه الصلاة والسلام-, لو 
الأنبياء نفسهم موجودين ما يعرفوش يعملوا اللي النبي -صلى الله عليه وسلم- عمله» ده مش معناه إن احنا ما نقتديش -عليه الصلاة 
والسلام-» لكن ده معناه إن احنا نقتدي بالنبي -عليه الصلاة والسلام- لكن واحنا عارفين إمكانياتناء نقتدي بالبي -عليه الصلاة والسلام- 
واحنا عارفين احنا مين والنبي -عليه الصلاة والسلام- مين» نقتدي بالبي -عليه الصلاة والسلام- واحنا عارفين إن احنا بشر من أتباع 
النبي -صلى الله عليه وسلم-, احنا مش المركز اللي ينبغي أن يكون العام كله حول هذا المركز, احنا مش الفرقان ولا آرائنا هي الفرقان ولا 
تصورتنا هي الفرقان ولا ثغورنا هي الفرقان إِما الفرقان هو الوحي, الفرقان هو النبي -صلى الله عليه وسلم-» الفرقان هو القرآن, "تارك 
الَذِي نَزّلَ الَْْْانَ عَلَى عَبْدِهِ لِيَكُونَ لِلْعَالَمِينَنَِيرا" الفرقان: »١‏ آراؤنا مش فرقان وأفكارنا مش فرقان وثغورنا مش فرقان وتصوراتنا مش فرقان 
إنما نحن نجتهد في إقامة دين الله -سبحانه وتعالى-, وفي تعليم الناس دين الله -سبحانه وتعالى-» ونفرح بكل حد بيشتغل للدين» ونساعد 
كل حد بيشتغل للدين» وندعم كل واحد بيشتغل للدين. 


ينبغي إن يكون فيه علاقات مع الناس اللي فوقنا والمشايخ اللي فوقناء وعلاقات مع الناس أقرانناء والناس اللي شغالة في الدين في مساحات 
ممكن تكون نفس المساحات اللي احنا شغالين فيها أو في ثغور مختلفة» وعلاقات مع الناس اللي تحتنا والأجيال اللي جاية القادمة اللي 
محتاجين إن احنا نعلمها دين وننقل لما الخبرات. 

يبقى احنا محتاجين نقيم علاقات مع اللي فوقناء وعلاقات مع أقراننا والناس اللي جنبناء وعلاقات مع الناس اللي جاية من بعدنا محتاجة تعلم 
دين ومحتاجة إا تعرف دين» ومحتاجة إا تستفيد من الأخطاء اللي احنا أخطأناهاء ما يبدأوش من الأول؛ إن احنا نقيم علاقات قوية. 

النبي -صلى الله عليه وسلم- دعا ألا يكون بأس الأمة بينهم شديداء قال: "ساَلْت ري تَلائاء فاغطان ثُْتَيْنِ وَمَتَعَني وَاجِدَة سَأَلْتُ رَتي: أَنْ 
لا يُهْلِكَ أُمّ بالسّئة فأَعْطَانيهَاء في الحديث النبي -صلى الله عليه وسلم- بيقول إيه؟ وَسَأَلْتُُ اَن لا عل بَأَسَهُمْ ببْنَهُمْ فَمََعنِيهَا"”*. 

مش عايزين يا جماعة إن يكون بأسنا بيننا شديد, ربنا -سبحانه وتعالى - لما مدح أصحاب النبي -عليه الصلاة والسلام- قال: 'أَشِدَاءُ عَلَى 
الْكُفَارٍ وُحمَاءُ بيهم" ؛ يعني هو شديد ولا رحيم؟ هو الاتنين» هو بيعرف امتى يبقى شديد, وامتى يبقى رحيم: هو بيعرف امتى يبقى 
قوي وعنده عزة» وامتی يبقى سهل ومتواضع؛ امتى يبقى ذليل؛ "ذه عَلَى الْمُؤْمِينَ" 

يقول لك لفظ الذلة ما جاش إلا لله -سبحانه وتعالى-» ربنا -سبحانه وتعالى - ذكر الذلة في القرآن غير لما تكون ذل لله -سبحانه وتعالم 
على دربين: الذل في الوالدين "جَتَاحَ اذل من الَحمَة" > والذل للمؤمنين, الناس اللي آمنت بالله -سبحانه وتعالى -. لکن قال: 
اذل عَلَى على ده لفظ استعلاءء فيقول لك إن هو هنا هو مش ذليل ذل انكسارء إنما ذليل ذل العزة ذل الدين؛ إن الدين هو اللي خلاه 
يبقى متواضع للمسلمين» هو يبقى متواضع لأهل العمل للدينء هو يبقى أخلاقه حلوة مع أهل العمل الدينء هو اللي بيتواصل معاهم» مش 
بيتعامل معاهم تعامل: فلان أخطأ. فلان لابد إنه يعاقب, فلان لابد إنه يُهِرَأ فلان لابد إنه يُطردء فلان بیتکلم في الدين ليه؟ وفلان ده 
بيفهم إيه؟ وعدة مفاهيم يعني من الأهمية بمكان إا تُدَمّرهِ مش تدمر صف تدمر أمة. 

فالبي -صلى الله عليه وسلم- دعا ألا يكون بأسهم بينهم شديد» شوفوا يا جماعة النبي -عليه الصلاة والسلام- حريص على الأمة, والنبي 
-عليه الصلاة والسلام- بيقول للصحابة: "وكُونُوا عِبادَ الله إخواً" قال لهم خليكم علاقتكم ببعض علاقة قويةء والأحاديث في هذا 
والآيات في هذا كثيرة جدَّاء لكن خلينا النهاردة نلقي الضوء على مسألة إن احنا مش عايزين نبعد عن الشرع, وفي تصورات العلاقات مش 
عايزين نتعامل بسياسة التحزب والتشيع والتفرق» عايزين نتعامل بسياسة الصف. عايزين نلقي الضوء على مفهوم الصف. عايزين نقف مع 
كلمة راء بَيْنَهُمْ إن بين المؤمنين فيه رحمة, أهل السنة هم أرحم الخلق بالخلق, يلتمس الأعذار للناس ويعذر الناس» ده مش معناه إن انت 
تبقى مش حازم, ده مش معناه انك تبقى مش بتتعامل ععيارية» ده مش معناه انك انت تسكت على الخطأء إنما تلتمس الأعذار, إنما تعرف 
تعامل ازاي» إنما تعرف تفرق ما بين اللي أخطأ وهو يريد الشر وما بين اللي اجتهد ولكنه أخطأ. 

كان فيه درس أعتقد في السيرة امه "سرية نخلة", كنا بنتكلم فيه على أخطاء العاملين للدين» ممكن تسمعوه إن شاء الله هو موجود على 
الساوند كلاود مسجل يعني. 


ليه البأس بينهم شديد؟ شوف البي -عليه الصلاة والسلام- يقول: "سن إذا اليم يمن وأعوذُ بالل أن تُدْرِكُوهُنَ" منهم "وما لم تكم 
أئمثهم بكتاب الله عَرَّ وجل ويَتَخَيرُوا فيما أَنْرَلَ الله إلا جعل الله بأسّهم بيتهم"”*, عارفين ليه البأس يا جماعة بيبقى شديد؟ عارفين ليه الناس 
بتبقى علاقتهم ببعض علاقة فيها بأس وشدةء وهم عارفين إن الراجل ده شغال للدين بقى له عشرين سنةء والست دي شغالة بتحفظ القرآن 
بقاها تلاتين سنة, والأخت دي بقى ها عشرين سنة بتجري عشان تدعو الناس إلى الله وبتحاول تقيم دين في أعمال خيرية وبترفق بالناس؟ 
عارفين ليه البأس بيبقى شديد؟ لأنهم تركوا الوحي وتحاكموا إلى معيارية الأفكار, بيقول لك: وما لم کم أئمثهم بكتاب الله طب هم ما 
بيحكموش بكتاب الله هيعملوا إيه؟ هيتحاكموا بالأهواء» سواء الحوى الشخصي أو هوى امجتمع. 

لما تحاكموا إلى كتاب الله رحموا الناس» ولا تحاكموا إلى أهوائهم وإلى آرائهم جعل الله بأسهم بينهم شديد, 

محتاجين إن احنا نرجع في علاقاتنا إلى الصف» محتاجين إن احنا نجتمع مرة أخرى على الطاعة» عارفين صف الجماعة؟ 


.0 5 مسلم 
*١‏ صحيح مسلم 
'* صحيح الجامع 

تعالوا نقف وقفات بسيطة سريعة مع صف الجماعة» صف الجماعة ده مش فارق اللي واقف شاب ولا كبير ولا صغير ولا طفلء يعني هو 
الصف بيجي كل الناس واقفين وجوههم تجاه القبلة» كلهم وراء واحد» كلهم بيسمعوا نفس اللفظة فبيعملوا نفس الحركة: الصف بيبقى 
متساوي ساووا بين الصفوف وبدُوا اللّلَ متلاصقين؛ رجل ده جنب رجل ده جنب رجل ده جنب رجل ده» بينهم وبين الصف اللي وراهم 
مسافة أيضًا مسافة ثابتة مستمرة» يعني هي نفس المسافة؛ مسافة ثابتة جدًا وواضحة جدَاء والصف اللي وراهم كذلك هم أيضًا يصلون إلى 
نفس القبلة. 

مين في الدين بيشتغل ده؟ اللي هو بيشتغل وهو ينفع يقف في صف ويبقى اللي حواليه واقفين معاه متساويين» وكلهم عارفين الهدف الواحد. 
كنا بنقول عايزين نجتمع يا جماعة, إيه الحاجة اللي نجتمع عليها؟ فقلنا يا جماعة نجتمع على الحدف الواحد, نجتمع على الوحي الواحد, نجتمع 
على رضا الله -سبحانه وتعالى-» نجتمع على مجمل الدين, محتاجين إن احنا نتجمع على كتاب الله -سبحانه وتعالى- وعلى سنة البي محمد 
-صلى الله عليه وسلم-. محتاجين إن احنا نتجمع واحنا بنقرأ كتاب الله -سبحانه وتعالى-», قبلتنا واحدة ونبينا واحد وديننا واحد» محتاجين 
نتجمع على رضا الله -سبحانه وتعالى-» على الوحي, محتاجين نتجمع على العدو الواحد, "ِن الشَيْطَانَ لَكُمْ عَدُوٌ فَاتَدُوهُ عَدُوًا" فاطر:»» 
أخوك مش عدوء, أخوك لو اختلف معاك مش عدو» سواء كان الخلاف معاه خلاف سياسي, سواء الخلاف معاه خلاف اقتصادي» سواء 
الخلاف معاه خلاف في وجهات نظر على منصب معين» سواء الخلاف معاه خلاف على مال» هو مش عدو هو أخوك, احنا محتاجين نجعل 
العدو واحد» نعرف احنا بنتجمع على المدف الواحد وعلى العدو الواحد وعلى المنطلق الواحد على المنهج الواحد. 

المنهج الواحد اللي هو الوحي, إن احنا كلنا كتابنا واحد وسنة نبينا -صلى الله عليه وسلم- واحدة» بلاش يبقى عندنا تضخم في المفاهيم إن 
احنا نتحاكم لأهوائنا وآرائناء بلاش يبقى عندنا تضخم في المفاهيم إن احنا نجعل شيء فوق موضعه, وإن احنا نضع أهواءنا وآراءنا وأفكارنا 
فوق الوحي» بلاش يبقى عندنا تضخم في المفاهيم إن احنا نخاصم ونعادي ويبقى فيه نوع من أنواع الشراسة» شراسة في المعاملة لأجل أي 
اختلاف, تتعجب! هو يا جماعة إيه يعني ها الناس تختلف؟ إيه المشكلة يعني؟ يعني طبيعي الناس ممكن تختلف في تصور العمل للدين» طبيعي» 
ليه نسفه من بعض؟ ليه يا إما الناس كلها يبقوا كذا يا إما يبقوا مبتدعة وضلال؟ ليه اللي مش بيشتغل معانا يبقى ضال؟ 


ثم ليه العلاقات ما بتبناش أصلًا علاقات أخوة طبيعية؟ شوفوا يا جماعة تصور النبي محمد -صلى الله عليه وسلم- ها راح المدينةء البي - 
عليه الصلاة والسلام- قبل ما يطلع الغزوات وقبل ما يقيم الحروب وقبل ما يقيم الجهاد في سبيل الله -سبحانه وتعالى-» وقبل ما يبعث 
المهمات في إن فلان ملا يُعلم القرآن وفلان يكون مساعد وفلان يكون محفظ وفلان يكون داعية وفلان يكون حاكم, النبي -عليه الصلاة 
والسلام- أقام أخوة الإسلام, إن يا جماعة العلاقات بتقام أولا قبل العمل, الأخوة وبعدين العمل؟ ولا العمل وبعد كده الأخوة تيجي؟ 
العلاقات بتقام قبل العملء النبي آخى بين المهاجرين والأنصارء لما آخى بين المهاجرين الأنصار بدأ تنطلق بعد ذلك لما بقى فيه مجتمع قوي 
بقى فيه مجتمع متماسك بقى فيه علاقات قوية بقى فيه نفوس سوية بقى فيه أخلاق واضحة "أَفْشوا السلا وأطعموا الطْعام وصّلوا بِاللّيلٍ 
والناس نيام» تذخلوا الجن بسّلام"”0, لما بقى فيه إفشاء للسلام بقى فيه إطعام للطعام بقى فيه لين في الكلام» فيه واحد كلامه لين وفيه واحد 
كلامه بینتش» يعني كلامه تحس إن انت قاعد بتتكلم مع واحد هو بيرد رد نتش کده» وفيه واحد بيرد رد شديد رد غلیظ, وفيه واحد رده 
لين سهل» وده ينبغي إن يكون بين أهل الإيمان بعضهم وبعض. 

طب ما فيه أخطاء بتحصلء ماشي إيه المانع إن احنا نواجه الأخطاء؟ إيه المانع إن احنا نواجه الأخطاء بالعلم؟ إيه المانع إن احنا نقول لفلان: 
والله أنا مقدر إن انت بتعمل كذا وكذا وكذا ولكن فيه مخالفة شرعية؛ ربنا -سبحانه وتعالى - قال كذاء والنبي -صلى الله عليه وسلم- قال 


or 

كذاء وما ينبغيش إن احنا نعمل كذا. ممكن هو يقول لك: لأ انت مش واخد بالك أنا عملت كذا عشان كذا أحياناء الإنسان بيختار المفسدة 
الأقل لإن فيه مفسدة أعظم, واحنا قاعدين بمزاجنا حلو وقاعدين بنحكم؛ بنحكم على الأبيض والأسود, لكن أحيانًا بيكون اللي خد اختيار 
هو خد اختيار لإن هو كان قدامه أسود وأسود أويء كان قدامه أبيض منقط أسود وأسود فاختار الأبيض منقط أسود, هو يعلم إن فيه شر 
لكنه ما كنش قدامه إلا ذلك. 

فهنا نقطة مهمة يا جماعة إن احنا أمرنا إن احنا نجتمع» وأمر الأنبياء بالاجتماع» وأمرت الأمة ا وأمروا بعدم التفرق وأمروا بعدم 
الاختلاف» والنبي -عليه الصلاة والسلام- بيقول: "افَرَؤُوا القُرْآنَ ما الْتَلّمَتْ فُلُوبِكُم فإذا اخْتَلَفْتُمْ فَقُومُوا عن" النبي -عليه الصلاة 
والسلام- بيحذر يا جماعة إن احنا ما ينفعش إن احنا نختلف على القرآن» لإن لو اختلفنا على القرآن هيحصل إيه؟ هيحصل نوع من أنواع 
الزعل» ممكن الموضوع يتضخم عند واحد فيبدأ يحصل إيه؟ يبدأ يحول الاختلاف ده إن هو يفرق به الناس» وده من الأشياء المذمومة في 
الشرع» ومن الأشياء اللي النبي -عليه الصلاة والسلام- حذر منها وقال لما تكلم عن خوارج وتكلم في صفتهم وقال إن هم لم يؤتوا من قبل 
عبادتم, دول أصحاب عبادة عظيمة جدًاء ول يؤتوا من قبل قراءتم للقرآن: إغا يقرأون القرآن ويحفظون القرآن أكثر من حفظ الصحابة 
يدندنون بالقرآن بالليل والنهار يصنع لحم طنين» يعني تحقرون صلاتكم إلى صلاقم وصيامكم إلى صيامهم, وقراءتكم إلى قراءقم بيصلوا 
وبيقرأوا وبيعيطوا في الصلاة وكل حاجة؛ لكن عندهم مشكلة في دماغهم, عندهم مشكلة في أفكارهم» عندهم مشكلة في تصوراقم؛ إن هم 
جعلوا أفكارهم هي المعيار لم يتحاكموا إلى معيار الشرع إنما جعلوا معيار الأفكار» حتى حاكموا النبي -عليه الصلاة والسلام- من أفكارهم 
بيقولوا للنبي -عليه الصلاة والسلام-: اعدل. تخيلوا! هو شايف العدل بدماغه. يا ابني هو أصلا مستوى العدل هو النبي محمد -صلى الله 
عليه وسلم-» وأعلى درجات العدل وأعلى تطبيق للعدل في هذه الدنيا هو البي محمد -صلى الله عليه وسلم-» لكنه هو اعتبر إن لفظ 
العدل في القرآن وفهمه على دماغه وبدأ يحاسب الجميع على هذا الحوى وهذا الرأي. 

محتاجين يا جماعة نعيد مرة أخرى تقييم لمسألة الصف, ازاي نقيم صف بينا وبين الناس» ازاي تكون علاقة اللي شغالين في الدين علاقات 
متماسكة, علاقات فيها دعاء وفيها ترابط وفيها تعاضد وفيها تكامل وفيها تناصر وفيها ستر العورات وفيها نصيحة ونصيحة قوية» مش 
عايزين الناس لما تكون بنقول علاقة صف يعني الناس تطبل لبعض, يعني الناس لما تشوف غلط تسكت وخلاص, تقول لك لأ أصل ده مننا 
وده عليناء مفيش الكلام ده. 

إغا ربنا -سبحانه وتعالى- قال: "عبس وَتَوَنََ * أن جَاءَهُ الْأَحْمَئ * وَمَا يُذريك لَعَلَّهُ يَركى * أو يَذَكْرُ فَتَنمَعَهُ الذكرى" > وبنا - 
سبحانه وتعالی- بيقول في القرآن: 77 َقَوَلَ عَلَيَْا بَعْضَ الْأَقَاويلٍ e‏ * قَمَا منگم مَنْ أَحَدٍ عَنْهُ 
حَاجزِينَ" تخيلوا ربنا بيقول لو النبي -عليه الصلاة والسلام- قال كلمة غلط علي "وَلَوْ تَقَوّلَ عَلَيْنَا بَعْضَ الْأَقَاوِيلٍ * لَأَحَذَنا 
مِنْهُ باليَمِينِ * نم لَقَطَعَْا مِنْهُ الْوتِينَ * هَمَا منكم مَنْ أَحَدٍ عَنْهُ حَاجِزِينَ" تخيلوا ربنا -سبحانه وتعالى- بيعاتب النبي -صلى الله عليه وسلم- 
من فوق سبع ماوات في قرآن يُتلى إلى يوم القيامة أمام الجميع؛ أمام الكفار وبيقول: "عَبَس وَتَوَن * أن جَاءَهُ الْأَعْمَى". 

مش معنى علاقة الصف إن احنا نسكت عن أخطاء إنما علاقة الصف: علاقة تماسك» علاقة تناصر, علاقة تعاضد, علاقة حب» علاقة 
سند» علاقة ستر العورات» علاقة حب حقيقي» علاقة تعاون؛ أعين أخويا قدر استطاعتي, مش أتمنى إن العمل ده يتهدم والعمل ده يسقط 
ده يضيع» وأتنى إن فلانة تضيع لإن هي مش شغالة معايا وما بعسمعش لشيختي, وأصل هي تصوراتًا غير تصوراتي وأفكارها غير أفكاري, 
إغا نضع كل شيء في معياره» ويجعل المعيار الرئيسي اللي بتبنى به العلاقات وبتفرق عليه العلاقات وبيوالى عليه ويعادى عليه هو الوحي, 
الوحي والوحي فقط. 


** صحيح البخاري 

محتاجين نعظم كلام الله -سبحانه وتعالى-, محتاجين نجعل الوحي في حياتناء محتاجين نجعل الوحي في علاقتناء النبي -عليه الصلاة والسلام- 
وهو بيتكلم عن المسلمين بيقول: "حَق الْسْلِم علّى الم ست" بيقول إن فيه ست حقوق بين أي مسلم والتان» وتكلم عن علاقة 
المؤمنين اللي هي الناس اللي إبماتما اشتد وزاد والناس اللي بتشتغل في الدين والناس اللي بتجتهد للدين, المؤمنون "الذين آمَنوا الله ورسوله» 
ثم لم يزتابواء وجاهدوا بأموالهم وأنفْسِهم في سبيل الله"”* 
لما تكلم عن علاقة الإيمان قال: "أربعون خصلة بين المؤمنين أدناهن منيحة العنز" يعني إن واحد يترك سيارته أو واحد كان زمان في العرب 
يدي له عنزته» العنزة دي اللي هي الخروف أو معزته يحلبها لمدة مثا سنة يقول له خليها عندك استفيد بماء وبعد كده لما أنا احتاجها أو لو 
انت استغنيت عنها ابقى هاقالي» ده من حسن العلاقةء ربنا -سبحانه وتعالى- ذم الذين يمنعون الماعون, الماعون ده اللي هو المواعين, الحاجة 
اللي بيستعان با زي الحلة, الجار بيحتاج من جاره يقول له مغلا عايز كذا عايز كذاء الأشياء والمستلزمات البيتية الحياتية اللي الناس بتستعملها 
في حياتاء ده ربنا ذم الناس اللي بتمنع الماعون» فإذا كان ده مع الجيران فكيف بالعاملين للدين؟ 


2 أولئك هم الصادقون. 


محتاجين في هذا الزمن الذي انتشر فيه الحقد والحسد والطمع والحرص والكبر والكذب محتاجين طوفان أخوة, محتاجين طوفان من التسامح 
بين العاملين للدين, محتاجين طوفان من التعاون والتناصر بين العاملين للدين, محتاجين ثورة أخلاق مرة أخرى بين العاملين الدين» محتاجين 
يبقى نقيم صف للعاملين الدين» مش معنى إن الشيخ فلان ما درسليش إن هو مش شيخ» ومش معنى إن فلانة مش بتشتغل في نفس الحاجة 
اللي أنا بشتغلها إن هي ما بتعملش حاجة في الدينء ومش معنى إن فلان مش شايف النغر اللي أنا بشتغله إن هو ما بيعملش حاجة ومالوش 
أي قيمة ومالوش أي لازمةء هو بيعمل إيه أصلًا؟ بلاش النظرة الضيقة للدين» الدين يا جماعة أشثمل وأوسع وأكبرء الدين للعالينء كل إنسان 
ممكن يشتغل في الدين على قدره» ومفيش حاجة امها واحد في الدين مالوش مكان» مفيش حاجة اسمها واحد في هذه الأمة مالوش وظيفة, 
كل إنسان يستطيع إنه يخدم دين ربنا -سبحانه وتعالى - على قدره» كل إنسان يستطيع إنه يخدم دين ربنا على موهبته, كل واحد في الحياة 
له لازمة, وينبغي أن نقدر ذلك وألا نحتقر أي عمل للدين, ينبغي إن تكون العلاقة بين المسلمين علاقة صف. الناس اللي شغالة للدين ينبغي 
إن يكون بينهم علاقات قويةء يعني بلاش يبقى العلاقة بينا وبين بعض علاقة تسفيه, أحيانً احنا ممكن نروح لشيخ ونجد الشيخ هو ضيق 
أصلاء يعني هو دماغه كده أو نروح لأخت بتشتغل في الدعوة وتكون هي دماغها كده, وده مش معناه إن ده صح» إنما عادي» احنا بنستفيد 
الخير اللي عنده وبنعذره هو أيضًاء ممكن هو لم يتلقى هذا المفهوم؛ ممكن هو ما خدش باله» ممكن يكون هو عنده تضخم في حتة معينة» مش 
معنى كده إن احنا نسقطه. إنما نلعمس له العذر أيضًا ونفرح عا عنده ونأخذ ما عنده من الخير؛ لكن لا نتابعه على مسألة التقسيمات اللي 
بقى فيها نوع من أنواع الغلو, إن انت النهاردة بقيت ممكن تقعد مع واحد بيتكلم على الشيخ فلان» بعدين فجأة تلاقيه ملا بيتكلم كلام 
يعني واحد مش عايز يذكر أسماء في الواقع يعني لكن صراحة تقول له ده بأي معيار؟ ده بمعيار الدين؟ يعني الكلام اللي انت بتقوله ده أنا 
عايز فعلا أناقشه» عايز أناقشه على معيار الدين» تعال كده أناقشه على معيار قال الله قال الرسول» طيب عايز أناقشه على معيار أي معيار 
مجتمعي. انت بتجيب الكلام ده منين؟ هو ليس له معيار إلا الهوى, واللي بيتكلم به ده ممكن يكون واحد شيخ أو واحد داعي أو واحد 
ملتحي أو واحد قارئ أو واحد عنده باب من أبواب العلم هو متميز فيه» لكن مش معن إنه متميز في باب من أبواب العلم إن هو يستطيع 
إن هو يقيم تصورات الشرع أو إن هو يفهم تصورات الشرع. 

النهاردة يا جماعة عايزين نلقي الضوء على سورة الصف وعلى مسألة الاجتماع وعلى النهي عن التفرق» وطبعا ده كتير جدًا وموجود جدًا في 
الاو ب بي ب وا ري ا E‏ 

وأسباب تفرق اليهود مع بعضهم البعض وأسباب تفرق النصارى وده موجود في القرآن وربا -سبحانه وتعالى- حذرنا من سلوك هذه الطريق: 
".ولا تكُونوا من الْمُسْركِينَ * مِن الَّذِينَ فَرَقُوا دِيتهُمْ وكَانُوا شيعا كل جزب با لَدَيْهمْ فَِحُونَ" > وربنا حذرنا من طريق اليهود 
"فأَغْرَبْنَا بَيْتَهُمُ الْعَدَاوَة وَالْبَعْضَاءَ" » لكن ليس هذا موضعه. 

لكن مهم جدًا يا جماعة إن احنا نحاول نقيم علاقات شرعية أصيلة مبنية على تصورات الشرع, محتاجين إن احنا نقف مع سورة الصف› 
محتاجين نقف مع حديث النبي -صلى الله عليه وسلم- في الاجتماع, ونجتهد إن احنا قدر استطاعتنا إن احنا نجتمع. 

شوفوا علماء العقيدة لما يصنفوا في العقيدة يقولوا أهل السنة والجماعةء يقول لك: هم أهل السنة بس؟ يقول لك: لا لا والجماعة. يعني إيه؟ 
يقول لك: لأنهم التزموا الجماعة» هم حريصين على الجماعة» حريصين على إن الناس تتجمع» حريصين على إن الناس تتجمع على السنة, 
حريصين على إن الناس تتجمع على الحق» حريصين على إن الناس تتجمع على الوحي» حريصين إن هم يعرفوا أماكن التجمع» مش بيفرقوا 
الناس. 

عارفين أهل البدع بيسموهم إيه؟ يسموهم أهل البدع والتفرق» أهل الأهواء والآراءء يقول لك: هم بيسموهم أهل البدع والتفرق ليه؟ يقول 
لك: لإن كل واحد فيهم عمل بدعة وبدأ يفرق الناس حواليهاء بدأ يمتحن الناس على شيء غير الذي أمر الله -سبحانه وتعالم-, واحد 
بيمتحن الناس يقول له تعالى انت بتقول إيه في كذا؟ تعالى انت بتقول إيه في فلان؟ تعالى انت رأيك إيه في كذا؟ إيه يا عم اللي انت بتقوله 
ده؟ هو انت مالك أصلًا؟ يحط رأيه أو فكرة أو تصور معين في دماغه ويبدأ بمتحن الناس عليهاء أحيانًا بيكون الرأي ده رأي سياسي» أحيانً 
يكون الرأي ده رأي في مسألة شرعية معينةء أحيانًا بيكون الرأي ده في اختيار حياتي معين, أحيانًا الرأي ده بيكون في شخص معين» ويبداً 
يوالي ويعادي ويفسق ويبدع ويكفر على هذا الذي يراه هو أو يعظمه هو أو يضخمه هو. 

الحقيقة لما تيجي تضع الأمر في معياره حقيقي تجد إن هذه القضية برمتها هي قضية من القضايا لكنها ليست القضية الأساسية التي ينبغي أن 
يتفرق الناس عليهاء "وما تَفَرَقَ الَّذِينَ أُونُوا الْكتَاب إل من بَعْدِ مَا جَاءَكُُمُ اليه" البينة: ؛» فتفرقوا بعد بعثة النبي -صلى الله عليه وسلم- 
على النبي محمد -صلى الله عليه وسلم-. 

حري بنا أن نقيم علاقات أصيلة؛ الكلام العملي يا جماعة محتاجين إن احنا ننظر إلى مجتمع العاملين للدين بأخطائهم بحلوهم ومُرهم» ننظر 
إليهم بعين مختلفة عن العين الضيقة, محتاجين إن احنا نقيم علاقة الصف, محتاجين إن احنا نقيم العلاقات قبل الأعمال» بلاش نقيم الأعمال 
وبعد كده نقيم العلاقات» لإن ده بيؤدي إلى إن العلاقات بتدمر لو العمل توقف, وده من الأشياء المحزنة» بلاش نصد عن سبيل الله بسوء 
الأخلاق وسوء المعاملات بين الناس بعضهم وبعض وبالذات في العاملين للدين» خلينا يبقى عندنا رحمة ورفق ممكن ما نعرفش نشتغل مع 
بعض لكن ممكن نعرف نبقى أخوة وأخوات بيننا وبين بعض علاقات طيبةء أخوة بينهم وبين بعض علاقات طيبة وأخوات بينهم وبين بعض 
علاقات طيبة» مش لازم عشان ما عرفتش اشتغل مع فلانة إن أنا أعاديها وأشتم فيها وأتكلم عليهاء مش لازم عشان ما عرفتش اشتغل مع 
فلان يكون هو عدوي» عادي جدًا إن أنا أحب له الخير» وأدعمه وأعينه لكن ما عرفتش أشتغل معاه» عادي جدًا انت ممكن أختك اللي 
هي نشأت معاك في نفس البيت وبينكم وبين بعض علاقات طيبة جدًا ما تعرفيش تشتغلي معاهاء لكن بينكم وبين بعض حب وأخوة» مش 
لازم نربط ما بين الشغل والعلاقة, مش لازم لما نقيم علاقة تبقى العلاقة دي تبقى علاقة من منظور واحد, محتاجين نسمع بعض» محتاجين 
يبقى بيننا وبين بعض تماسك وتعاون وتناصرء العلاقة يا جماعة زي ما الإيمان قول وعمل واعتقاد كذلك الأخوة قول وعمل واعتقاد, محتاجين 
العلاقة دي يكون فيها بذل» ويكون فيها تضحية, يكون فيها إنفاق» يكون فيها کرم يكون فيها عطاء. يكون فيها نصيحة, يكون فيها 
شجاعة, يكون فيها تحمل» مش إن والله العلاقة بيننا طيبة وبعدين أصل أنا محتاجة كذاء وبعدين تغيي شهرين تلاتة وبعد كده أصل أنا محتاجة 
كذاء دي مش علاقة, ده مادية بحتة» ده انتفاع بحت» ولو حد عمل معاكي كده أنا أقولك تحمليه. 

الع ا 3 500 ع ع . ا : 7 7 
الناس يوم القيامة يتفاضلون عند الله -سبحانه وتعالى- ومن مواطن التفاضل العظيمة التي ينبغي إن تلاحظ والتي نبه البي -صلى الله عليه 
وسلم- عليها؛ الأخلاقء فقال: "إن من أحبّكم إل وأقربكم مقي مجلسًا يوم القيامة أحاسئكم أخلاقًا"”*, أقول قولي هذا واستغفر الله لي 
ولكم. وجزاكم الله خير والسلام عليكم ورحمة الله وبركاته. 


ov 

